27.1.2009
ПРЕДЛОЖЕНИЕ ЗА РЕЗОЛЮЦИЯ
внесено съгласно член 113 от правилника
от Călin Cătălin Chiriţă
относно насърчаване на правото на образование на майчин език за представителите на румънското малцинство в Украйна
Предложение за резолюция на Европейския парламент относно насърчаване на правото на образование на майчин език за представителите на румънското малцинство в Украйна
Европейският парламент ,
–
като взе предвид съобщението на Комисията от 3 декември 2008 г. относно Източното партньорство [COM(2008) 823], Европейската политика за съседство, активната роля на ЕС за насърчаването на правата на човека по света,
–
като взе предвид европейските амбиции на Украйна и като признава нейната суверенна власт,
–
като взе предвид член 113 от своя правилник,
A.
като има предвид, че в Украйна живее румънскоезично малцинство, което наброява над 410 000 души (регистрирани като румънци и молдовци при преброяването от 2001 г.) според официалните данни на правителството на Украйна,
Б.
като има предвид, че румънското малцинство в Украйна е национална общност с традиции, с дълбоки исторически корени, която хармонично съжителства с мнозинството и с другите малцинства, по-специално в района Чернъуц (северна Буковина, северна Бесарабия и района на Херта), в района на Одеса (районите в южна Бесарабия), в района отвъд Карпатите (историческата област Марамуреш),
1.
препоръчва на Украйна към всички съществуващи дисциплини и специалности в държавния университет в Чернъуц да създаде секции с преподаване на румънски език като майчин език,
2.
препоръчва на Украйна да създаде секции с преподаване на румънски език като майчин в професионалните училища и гимназиите, съществуващи в градовете в горепосочените райони,
3.
възлага на своя председател да предаде настоящата резолюция на Европейската комисия, Света на ЕС, правителството и парламента на Украйна.
