Млади журналисти поемат "Europarl" за един ден!
Младежи
2007-06-29 - 13:41
Дни на младите журналисти в Европа
270 млади журналисти от всички държави-членки на ЕС участваха в Дните на младите журналисти в Европейския парламент. Някои от тях, с опит в Интернет журналистиката, имаха възможността да публикуват статиите си в парламентарния уеб сайт.
В петък, 29 юни, уеб редакторите на Европейския парламент отстъпиха местата си на 22 млади редактори. Статиите на следващите няколко страници бяха замислени, написани, илюстрирани и публикувани от младите журналисти. За тази цел те трябваше да представят и защитят идеите си пред редакторския екип, но след като статиите са тук, това означава, че са успели!
Надяваме се, че работата на младите ни колеги ще ви хареса и ще я оцените като интересна и многообещаваща!
Проявата бе организирана от Европейския парламент в сътрудничество с European Youth Press.
20070622FCS08197
Има ли шанс единната европейска политика в областта на образованието?
. Европа е изправена пред сериозен парадокс. Младите хора определено искат да имат по-добър шанс в живота. Те осъзнават, че могат да се реализират само с по-добро образование. Въпреки това съществува тенденция за нарастване броя на младежите, прекъснали своето образование твърде рано. Какво трябва да направи ЕС и доколко трябва да се намеси в политиката на отделните страни-членки?
Според редица представителни проучвания образованието е сред най-горещите теми в дневния ред на Европейския съюз към днешна дата. Все още всяка страна членка има собствена образователна система. Въпреки усилията на всяко правителство да задържи подрастващото поколение в учебните стаи, част от младите хора напускат училище още на съвсем ранен етап. Преди три години проучване на Евростат в 25 държави-членки на Общността показва, че малко над 15 на сто от младежите остават със средно образование. В четири държави от извадката процентът на напусналите рано училище продължава да расте.
Факт е, че Европейският съюз няма единна система, която да постави основните рамки на образованието в Общността. На този етап стои въпросът дали такава наистина е необходима и още повече, дали тя би могла да помогне в решаването на проблемите в тази сфера?
Всяка страна-членка на ЕС има установени традиции в областта на образованието. В повечето случаи представителите на отделните държави ревностно защитават независимостта на своите принципи. Не смятам, че ЕС трябва въобще да се меси в образователната политика на отделните страни. Ние си имаме традиции и история, градени с години, смята Katrin Oder от Естония, която участва в Дните на младите журналисти в Европа (27-30 юни) в Брюксел.
Намесата на ЕС в образователната политика на отделните страни-членки не трябва да е директна. Директивите трябва да дават общи положения и само да очертаят рамките на една единна система без да рушат традиции. Именно тази позиция засега печели повече привърженици сред младите журналисти - участници в Медийните дни в столицата на Европа. ЕС трябва да зададе определени общи правила като например колко ученици да учат в една класна стая. Останалото е приоритет на училището и образователната политика на правителството - коментира Rada Irmie от Румъния. Самата тя е положително настроена към инициативите на ЕС, тъй като е участник в програмата за обмен на студенти Erasmus .
Младите хора определено искат да се развиват и да учат. Те обаче търсят приключението и разнообразието. И засега го намират в някои програми на ЕС за обмен на студенти. Проблемът обаче е фактът, че мнозина се отказват далеч преди да стигнат до университета. Според мен учителите са хората, които могат да накарат едно дете да остане в училище, твърди Rada Irmie . Затова е необходимо ЕС да разработва програми за тяхното обучение, допълва тя.
Бъдещето на европейската образователна рамка вече е отразено в представите на младите студенти - журналисти, участници в Медийните събития в Брюксел. Това, за което всички са единни, са общите критерии в признаването на техните дипломи. Искам, ако уча в Португалия, да мога след това да работя в Белгия, коментира Brecht Soenen от Белгия.
Когато един млад човек има интерес към просветата и алтернативи пред себе си, той определено ще заложи на своето образование. По-добрата подготовка носи по-големи перспективи, по-добра работа и по-голям шанс в живота. Младите хора оценяват и разбират това, макар и да не са сигурни точно докъде трябва да се простират регулациите от страна на Европейския съюз. Комисия по култура и образование в ЕП Интервю на Mantovani
Manolis Mavrommatis: Необходимо е да се направи повече за решаване на проблемите в образованието
. Настоящият заместник-председател на Комисията по култура и образование в Европейския парламент Manolis Mavrommatis (ЕНП-ЕД ) определено залага на ролята на младите хора в изграждането на общото европейско бъдеще. Роден в Гърция през 1941 година, той е избран за член на Европейския парламент през 2004 година. По повод Дните на младите журналисти в Европа (27-30 юни) г-н Mavrommatis признава, че също е работил в сферата на медиите и се чувства съпричастен към проблемите на журналистите.
Какви са най-общо впечатленията Ви от младите хора днес и по-конкретно от младите журналисти?
Изпитвам огромно удовлетворение да общувам с млади хора, най-вече защото те са информирани за всичко ново, не се притесняват свободно да изразяват позициите си, четат и се интересуват от всичко, което се случва и могат да ценят приятелството и любовта. Колкото до бъдещите професионалисти в областта на медиите, смятам, че те са принципни хора и умеят да поемат отговорност.
Когато говорим за млади хора и култура, кои са основните точки в дневния ред на Комисията по култура и образование към Европейския парламент днес?
Основният дебат се води в областта на образованието. Не е тайна - всяка от страните членки на общността се бори с този проблем. Очевидно е, че трябва да създадем нещо повече от политиките на национално ниво. Считам, че нашата комисия и най-вече Европейската комисия, която инициира законодателни промени, може да помогне чрез общностни политики на всяка отделна страна в тази насока.
Огромен проблем на всеки студент с амбиции да учи в чужбина е признаването на неговата диплома извън рамките на родината. Най-важната стъпка вече е направена в рамките на Болонския процес - дипломите вече се признават от немалко университети, макар и не от всички държави-членки. Съгласен съм, че изборът на преподаватели и съдържанието на обучението са приоритети на всяка отделна страна-членка.
Обаче именно Европейският съюз може да допринесе за мобилността на студентите и обмена на културни ценности.
Като изявен почитател на спорта, къде виждате неговото място като фактор в изграждането на образа на Европа?
Въпреки че съвсем скоро отбелязахме 50-годишнината на Европейския съюз, до 1998 година в законодателството на общността не е имало нищо, свързано със спорта. Аз се опитах да вкарам този проблем в дневния ред на европейското законодателство с няколко доклада по отношение на футбола и употребата на допинг. След включването на думата "спорт" в проекта на конституционния договор, спортът вече не е само средство за създаване на шампиони, а основен фактор за здравето на хората в ЕС. Биография на Manolis Mavrommatis Комисия по култура и образование в ЕП
Кой и как рисува лицето на Европа?
. Как младите хора възприемат Европа и откъде черпят информация за всичко, което се случва в Общността? До каква степен медиите във всяка страна-членка на ЕС успяват да отразят живота на Стария континент? Дните на младите журналисти в Европа (27-30 юни) дадоха прекрасна възможност на 270 представители на медийната общност да обменят идеи доколко познато е лицето на Европа сред техните връстници.
На този етап медиите на Стария континент все още не са достатъчни за младия европеец и не могат да покрият неговите очаквания. Това обобщават нагласите на голяма част от участниците в Дните на младите журналисти в Европа (27-30 юни) в Брюксел. Най-често местните телевизии, радия и печатни издания не са в състояние обективно да отразят живота в общността и да покажат всички негови страни. Една национална телевизия винаги акцентира върху актуалните проблеми, а европейските теми остават на втори план - така смята 23-годишният Даниел от Унгария. Според него една местна медия поставя национален акцент върху европейските новини.
Все по-често младите хора търсят информация за Европа в интернет вместо да следят новините. Обмяната на снимки и видео в мрежата е бърз и лесен начин за комуникация и с него всеки е способен да прекрачи така наречените културни граници. Мрежата с всичките си възможности за обмяна на информация е сериозен фактор в моя живот, твърди 21-годишната Тина от Германия.
Най-силна е обаче комуникацията лице в лице, категорични са почти всички участници в медийните събития в Брюксел. Според тях културната граница се преодолява с пътуване и директно общуване. Европа за мен са хората, обичам разнообразието и обожавам да трупам нови приятели, споделя Брехт (23) от Белгия.
Потенциалът на Стария континент има нужда от още информация, спор по този въпрос няма. Според някои е необходимо създаването на европейски информационни агенции, онлайн форуми и блогове - инструменти, които прескачат географските граници и имат по-обективен поглед.
Кой и как ще нарисува лицето на нашата Европа в близкото бъдеще? Отговорът на този въпрос още не е даден. Дни на младите журналисти в Европа European Youth Press Младежки програми в ЕС
Младите хора търсят своето лице в Европейския парламент
. Докъде стига самочувствието на най-младите депутати в Европейския парламент? Кой ще надделее в "борбата между поколенията" и дали е важно да имаш дълъг политически опит, за да си член на Европейския парламент?
35 от депутатите в Европейския парламент са на възраст под 35 години и според общата нагласа отговарят на определението "млади". Изводите от тази статистика могат да бъдат доста разнопосочни. Според най-песимистичните гласът на младите в Общността все още няма почти никакъв шанс да бъде чут и те трудно успяват да защитят своите позиции пред колегите си с по-дълъг стаж в политиката.
Димитър Стоянов е един от българските депутати в Брюксел и е едва на 24 години. Според него, колкото и изтъркано да звучи, бъдещето на Европа е в ръцете на младите хора и те трябва да имат позиция по всеки въпрос от дневния ред на общността.
Младите представители в ЕП имат различен поглед по актуалните общоевропейски проблеми. Те заемат свое място и винаги ще отразяват различната гледна точка. Двете възрастови групи в Парламента трябва да се балансират и допълват, все пак ЕП е институция, която защитава интересите на всички нас, категорична е Åsa W estlund (31) - депутат от Швеция от Групата на социалистите. Още повече, младите депутати имат доста приятели на своята възраст извън рамките на ЕП, допълва Said El Khadraoui (32) - депутат от Белгия.
Имат ли обаче младите депутати в ЕП необходимия опит да решават глобалните въпроси на Съюза? Мнозинството от представителите в Парламента са изявени политици със сериозен стаж на европейската политическа сцена. За тях работата в Брюксел е въпрос на ценз и солидна политическа дейност. Не е възможно да си в разцвета на младостта и за кратко време да си постигнал това, за което други са се борили цял живот, твърди 54-годишният депутат от Австрия Paul Ruebig . Според него изборът в ЕП е въпрос на йерархия.
Незначителното представителство на хората под 35 години в състава на ЕП поражда редица съмнения, доколко този факт ще обезсърчи младите да гласуват за в бъдеще. Ако те не виждат своето отражение в големия Парламент, ще застанат ли въобще пред урните през 2009 година? Димитър Стоянов - депутат от България Åsa Westlund - депутат от Швеция Saïd El Khadraoui - депутат от Белгия Paul Ruebig - депутат от Австрия
BG
1
PHOTO
20070628PHT08672.jpg
BG
2
PHOTO
20070629PHT08676.jpg
BG
3
LINK
/committees/cult_home_en.htm
BG
5
PHOTO
20070628PHT08674.jpg
BG
6
LINK
/members/public/geoSearch/view.do?country=GR&partNumber=1&language=BG&id=28574
BG
7
LINK
/activities/expert/committees/presentation.do?committee=2360&language=BG
BG
8
PHOTO
20070629PHT08680.jpg
BG
9
LINK
http://youthmediadays.eu
BG
10
LINK
http://www.youthpress.org
BG
11
LINK
http://ec.europa.eu/youth/index_en.html
BG
12
PHOTO
20070629PHT08678.jpg
BG
13
LINK
/members/public/geoSearch/view.do?country=BG&partNumber=1&language=BG&id=34254
BG
14
LINK
/members/public/geoSearch/view.do?country=SE&partNumber=1&language=BG&id=28130
BG
15
LINK
/members/public/geoSearch/view.do?country=BE&partNumber=1&zone=Nederlandstalig+Kiescollege&language=BG&id=25718
BG
16
LINK
/members/public/geoSearch/view.do?country=AT&partNumber=1&language=BG&id=2278
-//EP//TEXT IM-PRESS 20070601STO07341 0 NOT XML V0//BG
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
