P6_TA(2009)0044
Подобряване на енергийната ефективност чрез информационните и комуникационни технологии
B6-0062/2009
Резолюция на Европейския парламент от 4 февруари 2009 г. относно подобряването на енергийната ефективност чрез информационните и комуникационни технологии
Европейският парламент
, –
като взе предвид Съобщението на Комисията от 13 май 2008 г., озаглавено "Подобряване на енергийната ефективност чрез информационните и комуникационните технологии" ( COM(2008)0241 ),
–
като взе предвид Съобщението на Комисията от 23 януари 2008 г., озаглавено "20 %- 20 % до 2020 г. - Възможностите на Европа пред климатичните промени" ( COM(2008)0030 ),
–
като взе предвид проучването от септември 2008 г., възложено от Комисията и озаглавено "Въздействието на информационните и комуникационните технологии върху енергийната ефективност",
–
като взе предвид заключенията от председателството на Европейския съвет от 8 и 9 март 2007 г., и по-специално по отношение на Плана за действие (2007-2009 г.) - "Енергийна политика за Европа",
–
като взе предвид Директива 2002/91/ЕО на Европейския парламент и на Съвета от 16 декември 2002 г. относно енергийните характеристики на сградите ОВ L 1, 04.01.2003 г., стр. 65.
,
–
като взе предвид Директива 2006/32/ЕО на Европейския парламент и на Съвета от 5 април 2006 г. г. относно ефективността при крайното потребление на енергия и осъществяване на енергийни услуги ОВ L 114, 27.04.2006 г., стр. 64.
,
–
като взе предвид Регламент (ЕО) № 106/2008 на Европейския парламент и на Съвета от 15 януари 2008 г. относно програма на Общността за етикетиране на енергийната ефективност на офис оборудване (преработена версия) ОВ L 39, 13.02.2008 г., стр. 1.
,
–
като взе предвид Директива 2005/32/ЕО на Европейския парламент и на Съвета от 6 юли 2005 г. за създаване на рамка за определяне на изискванията за екодизайн към енергоемките продукти ОВ L 191, 22.07.2005 г., стр. 29.
,
–
като взе предвид Решение № 1639/2006/ЕО на Европейския парламент и на Съвета от 24 октомври 2006 г. за създаване на Рамкова програма за конкурентноспособност и иновации (2007-2013 г.) ОВ L 310, 09.11.2006 г., стр. 15.
,
–
като взе предвид Решение № 1982/2006/ЕО на Европейския парламент и на Съвета от 18 декември 2006 г. относно Седмата рамкова програма на Европейската общност за научни изследвания, технологично развитие и демонстрационни дейности (2007‐2013 г.) ОВ L 412, 30.12.2006 г., стр. 1.
,
–
като взе предвид Регламент (ЕО) № 683/2008 на Европейския парламент и на Съвета от 9 юли 2008 г. за продължаване на изпълнението на европейските програми за спътникова навигация (EGNOS и "Галилео") ОВ L 196, 24.07.2008 г., стр. 1.
,
–
като взе предвид своята резолюция от 9 юли 2008 г. относно Европейски стратегически план за енергийните технологии Приети текстове, P6_TA(2008)0354 .
,
–
като взе предвид своята резолюция от 31 януари 2008 г. относно плана за действие за енергийна ефективност: реализиране на потенциала Приети текстове, P6_TA(2008)0033 .
,
–
като взе предвид своята резолюция от 15 януари 2008 г. относно CARS 21: Конкурентна нормативна рамка за автомобилостроенето Приети текстове P6_TA(2008)0007 .
,
–
като взе предвид своята резолюция от 14 декември 2006 г. относно Европейска стратегия за устойчива, конкурентоспособна и сигурна енергетика ‐ Зелена книга ОВ C 317 E, 23.12.2006, стр. 876.
,
–
като взе предвид своята резолюция от 1 юни 2006 г. 6. относно Зелената книга - "Енергийна ефективност или постигане на по-големи резултати с по-малко средства" OВ C 298 Е, 8.12. 2006 г., стр. 273.
,
–
като взе предвид своята резолюция от 14 март 2006 г. относно Европейско информационно общество за растеж и заетост ОВ C 291 E, 30.11.2006 г., стр. 133.
,
–
като взе предвид член 108, параграф 5 от своя правилник,
А.
като има предвид, че ЕС е определил за цел да се намалят емисиите на парникови газове поне с 20 % и делът на възобновяемите енергийни източници да достигне 20 % до 2020 г. и че същевременно за същия период се стреми към постигането на подобряване на енергийната ефективност с 20 %;
Б.
като има предвид, ч е било изчислено, че технологиите, използващи информационни и комуникационни технологии (ИКТ) биха могли да спестят 50 милиона тона СО2 годишно;
В.
като има предвид, че горепосочените цели следва да бъде осъществени като се запази конкурентоспособността и устойчивостта на икономиката на ЕС;
Г.
като има предвид, че самият ЕС е определил целта до 2010 г. да се превърне в най-конкурентоспособната икономика, основана на знанието, в света, а конкурентоспособността в икономиката е силно зависима от енергийната ефективност и използването на ИКТ;
Д.
като има предвид, че подобряването на енергийната ефективност е едно от най-икономичните средства за намаляване на емисиите на парникови газове; и като има предвид, че при потребителите енергийната ефективност може пряко до доведе до спестявания при потребителите;
Е.
като има предвид, че ИКТ играят ключова роля за подобряване на енергийната ефективност в местен и световен мащаб и че сред държавите с развита промишленост, както и сред тези с нововъзникваща пазарна икономика (по-специално посредством интелигентни мрежи и интелигентни сгради и технологично усъвършенстване на производствения процес при енергоемките отрасли), и като има предвид потенциала за реализиране на икономии, предложен от интелигентните транспортни системи в сектора на производството и транспорта;
Ж.
като има предвид, че секторът на ИКТ понастоящем причинява 2 % от емисиите на СО2 в световен мащаб, но отрасълът би могъл да намали не само своите емисии на СО2, но преди всичко може да разработва нови и в по-голяма степен енергийно ефективни приложения за икономиката като цяло;
З.
като има предвид, че следва да не бъде нарушаван неутралитета по отношение на технологиите с оглед гарантиране на разположението на всички релевантни технологии, основаващи се на ИКТ, за да подпомогнат ЕС да постигне целите, свързани с намаляване на емисиите на парникови газове;
И.
като има предвид, че отрасъла на ИКТ предлага средства, които трябва да изиграят ключова роля за проследяването на всяко едно постижение на системата по отношение на потреблението на енергия;
Й.
като има предвид, че вече съществуват редица програми и инициативи на ЕС, които да подкрепят изследователската дейност на ИКТ и иновациите, свързани с енергийния сектор (Седмата рамкова програма на Европейската общност за научни изследвания и технологично развитие (7 РП) и, програмата за подкрепа на политиката за ИКТ и европейските оперативни програми за интелигентна енергия); като има предвид, че данъчните облекчения и съответните механизми за държавна подкрепа също осигуряват финансова подкрепа и стимули за интелигентни решения по отношение на енергийната ефективност;
К.
като има предвид, че промишлеността и малките и средни предприятия (МСП) имат ключова роля за увеличаването на енергийната ефективност чрез използване на ИКТ и иновации;
1.
Призовава Комисията и държавите-членки да се , например, чрез демонстрационни проекти да повишат осведомеността по отношение на значението на ИКТ за подобряване на енергийната ефективност в икономиката на ЕС и като движеща сила за по-голяма производителност и растеж и намаляване на разходите, което да се изрази в гарантиране на конкурентоспособност, устойчиво развитие и подобряване на качеството на живот на гражданите на ЕС;
2.
Предлага на бъдещите председателства на Съвета да превърнат въпроса за бъдещето на ИКТ и неговото значение за борбата срещу изменението на климата и адаптирането към него в един от приоритетите на техните мандати;
3.
Призовава Комисията и държавите-членки да се стремят да хармонизират критерии, подходи и промени в законите, свързани с енергийната ефективност, като и да приемат цялостен подход, което ще значи, че държавите-членки следва не само да мислят за съставни елементи, а за целите системи (например интелигентни сгради) и настоятелно призовава Комисията да обсъди включването в насоките за оценка на въздействието оценка на потенциални икономии на енергия чрез използването на решения, основаващи се на ИКТ;
4.
Призовава тези държави-членки, които още не са изработили Зелена стратегия въз основа на използването на информационните технологии/информационните и комуникационните технологии, и които са способни да допринесат за постепенното намаляване на емисиите на СО2 в ЕС, да направят необходимото в тази посока;
5.
Призовава държавите-членки да се възползват допълнително от възлагане на екологосъобразни обществени поръчки, за да насърчат възприемането на решения, свързани с ИКТ, от страна на сектора на публичните услуги, които да бъдат образец за насърчаването на намирането на решения, свързани с енергийната ефективност; призовава публичния сектор, като начало институциите на ЕС, във възможно най-голяма степен да прибягват до прилагането на офис политики за работа без хартиен носител, управление на документи, електронно управление, електронна администрация, дистанционна трудова дейност и видео- и телеконферентни връзки; настоятелно приканва Комисията да заеме водеща позиция при разработването на план за действие за ограничаването на потреблението на енергия от страна на институциите на ЕС;
6.
Подчертава, че трябва да се положат повече усилия на всяко едно равнище на вземането на решения, за да се използват наличните финансови инструменти (като Седмата рамкова програма, Рамковата програма за конкурентоспособност и иновации, съответните оперативни програми, подпомагани от политиката за сближаване, както и от националните и регионалните програми) за разгръщането и възприемането на нови технологични решения, основаващи се на ИКТ, които да увеличат енергийната ефективност; призовава също така Комисията да изиска официално поне 5 % от структурните фондове да бъдат похарчени за подобряване на енергийната ефективност на съществуващите домове;
7.
Призовава Комисията да подкрепи системния подход към интелигентни решения, свързани с ИКТ, с по-специален акцент върху намаляването на емисиите в градовете, по-конкретно чрез разработването на интелигентни сгради, улично осветление, преносни и разпределителни мрежи и чрез организиране на транспорта в реално време;
8.
Призовава Комисията и държавите-членки да използват финансови стимули, за да популяризират използването на интелигентни електропреносни мрежи; освен това призовава държавите-членки да насърчават използването на най-усъвършенстваните методи за дистанционно отчитане, които ще помогнат да се намалят загубите на енергия като идентифицират течове, блокиране или други проблеми в главните енергийни инфраструктури;
9.
Призовава Комисията и държавите-членки да насърчават тестването, валидирането, въвеждането и разпространението на компютърни и ИКТ-методи за увеличаване на енергийната ефективност, преди всичко чрез подобряване на електропреносните мрежи, сгради с оптимизиран разход на енергия и интелигентно осветление, автоматизиране на процесите в промишлеността, виртуализиране, дематириализиране, замяната на физическото пътуване чрез теле- и видео- конферентни връзки, в сътрудничество с индустрията, потребителите, органите, висшите учебни заведения и научноизследователските институти;
10.
Призовава държавите-членки да използват потенциала на ИКТ, за да пуснат в действие нови бизнес модели, по-специално в рамките на енергийния пазар и във връзка с електронната търговия с енергия, но също така и в икономиката като цяло, за да се засилят "зелените" нововъведения и предприемачество;
11.
Настоятелно призовава тези държави-членки, които досега не са въвели достатъчни стимули за спазване на изискванията от 2006 г., установени в Директива 2006/32/ЕО, свързани с монтирането на интелигентно измерване на потреблението на електроенергия, да направят необходимото в тази посока възможно най-бързо; за тази цел призовава Комисията и държавите членки чрез инвестиции в автоматизирани потребителски ИКТ (системи за интелигентно измерване и преглед на моментната енергийна консумация включително за домакинствата), да гарантират постигането на 100 % въвеждане на подобни ИКТ до 2019 г.;
12.
Призовава Комисията и държавите-членки да осигурят достатъчна подкрепа за пилотните проекти на системите за децентрализирано производство, за които дават възможност информационните и комуникационните технологии, (обхващащи използването на комбинирано производство на енергия и топлина, което е благоприятно хибридизирано с възобновяеми източници като технологии, основани на слънчевата енергия като се обръща специално внимание на интелигентните технологии за улавяне на слънчева енергия и технологии за улавяне на енергията от вятъра) както и необходимите изменения в законодателството на ЕО и в националните законодателства; призовава Комисията, държавите-членки и регионалните и местните органи винаги да разглеждат ИКТ заедно с децентрализираното производство и разпределение на енергия;
13.
Призовава държавите-членки да създават по-добри условия за използването на ИКТ още в енергоемките промишлени сектори и по-специално в строителната промишленост (например чрез разгръщане на технологии за усървършенствано вградено наблюдение и контрол в производствените линии), тъй като 10 % от световните емисии на СО2 възникват при производството на строителни материали;
14.
Призовава Комисията и държавите-членки да се съсредоточат също така върху енергийната ефективност на съществуващите къщи и други сгради, тъй като 40 % от общото потребление на енергия е в строителния сектор; призовава в тази връзка за създаването на по-добри условия за използването на ИКТ за интелигентни сгради; насърчава държавите-членки да предложат механизми за стимулиране на възстановяването на по-стари сгради и строежа на пасивни къщи и на къщи с нулеви емисии;
15.
Приветства началото на процеса на консултиране и партньорство във връзка с ИКТ; призовава Комисията и държавите-членки да подкрепят по-тясното сътрудничество на всички партньори в областта на строителството на сгради, енергийната ефективност и ИКТ и по-специално чрез съвместни технологични инициативи (СТИ) - например ARTEMIS СТИ или E2B СТИ; призовава всички партньори да работят заедно върху отворени норми и стандарти, за да осигурят съвместимостта на различните технологии;
16.
Призовава Комисията и държавите-членки да осигурят активна подкрепа за изследователската дейност и технологичното развитие и демонстрационните дейности, свързани с новите ИКТ технологии и тяхното приложение с висок потенциал на енергийна ефективност, по-специално микро- и наноелектрониката, както и нововъзникващите квантови и фотонни технологии;
17.
Призовава Комисията и държавите-членки активно да подкрепят научните изследвания и технологичното развитие и демонстрация на осветителните технологии и интелигентните осветителни приложения и настойчиво да прокарват във външните и вътрешните обществени пространства въвеждането на осветление, което е енергийно спестяващо в по-голяма степен – като наблягат на високо ефективните диоди, излъчващи светлина (LED); настоятелно призовава Комисията и държавите-членки да насърчават изследователската дейност, свързана с осветителните системи като цяло, а не само на съставните елементи на такива системи;
18.
Призовава Комисията и държавите-членки максимално да използват потенциала на изградената система за сателитна навигация "Галилео" за възможно най-широкото използване на съответните приложения във връзка с информационните и комуникационните технологии в областта на транспорта, по-специално във връзка с управлението и организацията на транспортните потоци, информация за движението на стоки и хора в реално време, оптимизация на подбора на транспортните средства и маршрути;
19.
Призовава държавите-членки да сътрудничат на национално и местно равнище за синхронизирането на подхода към енергийно ефективна мобилност и мобилност, щадяща околната среда и основаваща се на решения, предложени от технологии, основани на ИКТ (като например оптимизация на личния транспорт, интелигентна логистика, ефективни превозни средства, наблюдение на движението, планиране и стимулиране) така, че да се осигури интероперативност, по-ниски разходи и по-голямо въздействие; освен това призовава държавите-членки да подкрепят органите по стандартизация при определянето и въвеждането на европейски и световни стандарти за интелигентни транспортни системи;
20.
Призовава държавите-членки да създадат програми и стимули, насочени към подобряването на характеристиките на емисиите на съществуващите превозни средства и по-специално чрез прилагането на усъвършенствани ИКТ решения за преоборудване на системите за контрол на емисиите, както и чрез разполагането на мобилни платформи за наблюдение в реално време;
21.
Насърчава държавите-членки да поощряват информационните кампании за енергоспестяващо поведение, насочени към широката общественост, както и да насърчават обучението на водачите на МПС в ефективно поведение при управлението на пътни превозни средства; в тази връзка отбелязва, че следва да бъде даден изключителен приоритет на лансирането на пилотни програми, които да демонстрират прилагането на най-добрите практики в транспорта, по-специално чрез ИКТ решения (с добавена стойност) на съществуващите проблеми на местно равнище;
22.
Призовава Комисията да публикува ръководство за местните органи с най-добрите практики от гледна точка на енергийно ефективните решения за управлението на транспорта и да сътрудничи с представители на промишлеността в областта на "еко-иновациите", за да се постига екологично управление на превозните средства (например показател за икономичното потребление на гориво, софтуер за наблюдение на вътрешното налягане на гумите, динамична еко-навигационна система, регулиране на скоростта на движение, адаптивни регулатори на скоростта, оценка в реално време на въздействието върху околната среда въз основа на профила на управление);
23.
Настоятелно приканва Комисията да насърчава инициативи за повишаване осведомеността на местните органи, сред които инструменти за моделиране, свързани с ИКТ при градското планиране и управлението на жилищния фонд и осигуряването на енергийно-ефективните цифрови услуги; приветства инициативата за Съвет на кметовете, която ще обедини в постоянна мрежа кметовете на най-напредничавите градове в Европа; призовава тази инициатива да обърне специално внимание на използването на ИКТ за подобряване на енергийната ефективност;
24.
Призовава държавите-членки да обърнат съответното внимание на използването на информационни и комуникационни технологии в производствения сектор и призовава Комисията да предостави в по-голяма степен на държавите-членки примери за научноизследователски и развойни проекти, които показват ключовия принос на информационните и комуникационните технологии за производствения сектор, от който пряко или косвено зависят 70 % от работните места в ЕС като по този начин популяризира примерите за най-добри практики за модернизиране на европейското производство;
25.
Призовава Комисията и държавите-членки да подкрепят и насърчават сектора на промишлеността, свързан с ИКТ, при намаляването на нейния въглероден отпечатък чрез спазване на най-високите стандарти за ефективност и иновации през целия жизнен цикъл на продукта, и чрез наблюдаване на потреблението на енергия по цялото продължение на веригата на доставките в сектора на промишлеността, свързан с ИКТ; насърчава разработването на доброволни инициативи за намаляването на потреблението на енергия в сектора на ИКТ; освен това препоръчва използването на софтуер и операционни системи , които да потребяват възможно най-малкото количество енергия;
26.
Призовава държавите-членки да инвестират в образование в областта на енергийната ефективност, което следва да започне от училищата като култивира еко-съзнание сред бъдещите потребители; освен това призовава Комисията и държавите-членки масирано да подкрепят програми за образование и обучение с оглед осигуряването на достатъчен брой квалифицирани специалисти по информационни и комуникационни технологии и да насърчава физическите и юридическите лица да възприемат ефективни форми на поведение посредством целенасочено образование и обучение, целящи ефективноизползване на оборудването, даващи количествено изражение на произтичащото от това енергийно спестяване и развиващи екологосъобразни умения;
27.
Призовава Комисията и държавите-членки да създадат по-благоприятна регулаторна среда с по-добър достъп до средства за МСП, които могат да имат ключова роля в прилагането на решения за енергийна ефективност, основаващи се на ИКТ;
28.
Приветства разширяването на обхвата на сътрудничеството по споразумението "Енергийна звезда" със САЩ и включването на задължителна разпоредба относно възлагането на обществени поръчки в Регламента по прилагането; настоятелно призовава Комисията да придвижи напред преговорите и за други продукти;
29.
Отбелязва, че новите технологии и подходи могат в определени случаи да предизвикат увеличаване на енергийното потребление в сравнение със системите, които заменят; призовава Комисията и държавите-членки да вземат мерки, за да гарантират, че потребителите са напълно осведомени за характеристиките по отношение на енергийната ефективност на иновативните системи в сравнение с технологиите, които се заменят; призовава Комисията да предложи методология за оценяване на енергийните характеристики на системите; отбелязва ключовата роля, която интелигентните устройства за отчитане могат да имат за предупреждаването на потребители, които променят поведението си или възприемат нови системи, за цялостните последствия от тези промени от гледна точка на енергийната ефективност;
30.
Призовава Комисията тясно да си сътрудничи с трети държави, за да направи ИКТ за енергийна ефективност по-достъпни; призовава също така за създаването на общи стандарти за енергийно-ефективни продукти, по-специално за водещи проекти по споразумението "Енергийна звезда" на равнище ЕС с високи постижения в областта на енергийната ефективност и въздействието върху околната среда, които биха могли да бъдат предоставени за прилагане на трети държави;
31.
Призовава държавите-членки да предоставят активна подкрепа за отдалечените области в ЕС, като например острови, планини и изолирани области, за въвеждането на ИКТ приложения, които имат голям енергоспестяващ потенциал;
32.
Възлага на своя председател да предаде настоящата резолюция на Съвета, на Комисията и на правителствата на държавите-членки.
