Започва конкурсът за награда "Карл Велики" за младежи - 2011 г.
Младежи
България
2010-10-28 - 11:41
Днес бе дадено началото на конкурса за наградата "Карл Велики" за младежи за 2011 г. Наградата е създадена през 2008 г. и е насочена към млади хора, които участват в проекти, подпомагащи разбирателството между народите на различните европейски държави. Срокът за представяне на проекти за нейното четвъртото годишно издание е 23 януари 2011 г.
Образци за подражание за младите европейци
Наградата "Карл Велики" за младежи се организира съвместно от Европейския парламент и от Фондацията за международната награда "Карл Велики" на гр. Ахен. Тя се присъжда на проекти на млади хора на възраст между 16 и 30 години. Печелившите проекти трябва да служат като образци за пример за младите хора, живеещи в Европа и да дават практически примери на европейци, живеещи заедно като една общност. Сред печелившите проекти са програми за младежки обмен, артистични или интернет проекти с европейско измерение.
Общ награден фонд от 10 000 евро.
Трите печеливши проекта ще бъдат удостоени с награди от съответно 5000, 3000 и 2000 евро. Авторите им ще бъдат поканени също да посетят Европейския парламент.
Победителите през 2010 г.
През 2010 година първата награда бе дадена на немския проект "Влак за Европа", в рамките на който ученици от 24 професионални училища са сътрудничели, за да създадат заедно умален модел на влак с локомотив и вагони. С втората и третата награда бяха удостоени ирландският проект "Вие сте тук" за написване на книга и българският проект "BEST Инженерно състезание", при който 21 студенти от 11 държави, разделени в пет отбора, са се надпреварвали да конструират роботи.
На 26 октомври 2010 г. членовете на Комисията по култура и образование на Европейския парламент горещо приветстваха представителите на победителите за Наградата "Карл Велики" за младежи през тази година, сред които беше и Мария Котева от България. Евродепутатите похвалиха победителите за техните забавни и вдъхновяващи презентации, които показват как младите хора работят за взаимното разбирателство в Европа.
20101027IPR90635 Информация за конкурса и формуляри за кандидатстване: Интернет страница на наградата "Карл Велики" за младежи: Фондация за международната награда "Карл Велики" на гр. Ахен: Съобщение за печата за наградата през 2010 г.
BG
1
LINK
http://www.charlemagneyouthprize.eu/view/bg/introduction.html
BG
2
LINK
http://www.charlemagneyouthprize.eu
BG
3
LINK
http://www.karlspreis.de
-//EP//TEXT IM-PRESS 20100507STO74265 0 NOT XML V0//BG
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
