Ядрената енергия "крайно необходима за посрещане на основните енергийни нужди в Европа"
Енергетика
2007-10-24 - 15:15
Европейският парламент прие незаконодателен доклад относно конвенционалните енергийни източници и енергийни технологии, с който подчертава, че "ядрената енергия е крайно необходима за посрещане на основните енергийни нужди в Европа в средносрочен план."
С доклада от Herbert Reul (ЕНП-ЕД, Германия), приет с 509 гласа "за", 153 "против" и 30 "въздържали се" Европейският парламент изтъква, че ядрената енергия понастоящем e най-големият, беден на СО 2 енергиен източник на ЕС и подчертава , че при отказ от нея постигането на целите за намаляване на парниковите газове и за борба с изменението на климата няма да бъде възможно.
Депутатите припомнят, че "атомната енергия е важна част от електроснабдяването в 15 от 27-те държави-членки, а по този начин и за Съюза като цяло, като доставя една трета от електричеството на ЕС" и че "Финландия, Франция, България, Румъния, Словакия, Литва (съвместно с Латвия и Естония), Обединеното кралство, Полша и Чехия изграждат нови атомни електроцентрали, планират тяхното изграждане или разглеждат подобна възможност".
По време на дебата Комисарят по енергетиката Андрис Пибалгс се съгласи с евродепутатите. Той потвърди, че ще е трудно да се изпълнят целите, свързани с климатичните изменения, без използването на ядрена енергия.
Докладът приветства съобщенията на Комисията относно устойчивото производство на електроенергия от изкопаеми горива и изтъква, че изкопаемите горива ще продължат да бъдат много важни за гарантирането на сигурността на енергоснабдяването на ЕС. Във връзка с ангажимента на ЕС в борбата с климатичните изменения депутатите призовава т ЕС и държавите-членки "да положат по-големи усилия в изследователската и развойна дейност в енергийната област, преди всичко с оглед засилване на ефективността на производството и доставката на енергия, намаляването на последиците за околната среда, подобряването на безопасността на съществуващите технологии, развитието на техники за съхранение във връзка с възобновяемите енергийни източници и развитието на нови поколения ядрени реактори."
Улавяне и съхраняване на въглерод (CCS)
ЕП призовава Комисията бързо да внесе законопроект за улавяне и съхранение на въглерод с цел изясняване на правните въпроси, свързани със съхранението и пренасянето на CO 2 . ЕП счита, че е важно CCS устройствата да се въведат при първа възможност в централите, работещи с изкопаеми горива. В същото време депутатите признават, че технологиите за улавяне и съхранение на въглерод (CCS) са свързани със загуби на коефициента на полезно действие на електроцентралите и затова призовават за извършване на изследователска дейност . .
20071019IPR11930
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
