8.3.2010 B7-0175/2010 ПРЕДЛОЖЕНИЕ ЗА РЕЗОЛЮЦИЯ за приключване на разисквания по изявления на Съвета и на Комисията
съгласно член 110, параграф 2 от Правилника за дейността
относно Куба
Renate Weber
,
Izaskun Bilbao Barandica
от името на група ALDE
PE439.691v01-00 B7‑0175/2010 Резолюция на Европейския парламент относно Куба
Европейският парламент ,
– като взе предвид предишните си резолюции относно положението в Куба, и по-конкретно тези от 17 ноември 2004 г. ОВ C 201 E, 18.08.2005 г., стр. 83.
, 2 февруари 2006 г. ОВ C 288 E, 25.11.2006 г., стр. 81.
и 21 юни 2007 г. Приети текстове от тази дата, P6_TA(2007)0288 .
,
– като взе предвид своите резолюции относно годишните доклади относно правата на човека по света за 2004 г., 2005 г., 2006 г., 2007 г. и 2008 г. и политиката на ЕС в тази област,
– като взе предвид своята резолюция от 14 декември 2006 г. относно последващите действия във връзка с наградата "Сахаров" Приети текстове от тази дата, P6_TA(2006)0601 .
,
– като взе предвид декларацията на председателството на Съвета от 14 декември 2005 г. относно "Жени в бяло" (Damas de Blanco) и предишните му декларации от 26 март 2003 г. и 5 юни 2003 г. относно положението в Куба,
– като взе предвид Обща позиция 96/697/ОВППС на Съвета относно Куба ОВ L 322, 12.12.1996 г., стр. 1.
, приета на 2 декември 1996 г. и осъвременявана периодично,
– като взе предвид заключенията от заседанията на Съвета по общи въпроси и външни отношения от 18 юни 2007 г., през юни 2008 г. и на 15 юни 2009 г. относно Куба,
– като взе предвид изявлението на говорителя на върховния представител Катрин Аштън и на председателя на Парламента Йежи Бузек относно смъртта в Куба на политическия затворник и задържан поради убежденията му Орландо Сапата Тамайо,
– като взе предвид член 110, параграф 2 от своя правилник,
A. като има предвид, че защитата на универсалността и неделимостта на правата на човека, включително гражданските, политическите, икономическите, социалните и културните права, остава една от главните цели на Европейския съюз,
Б. като има предвид, че десетки независими журналисти, мирни дисиденти и защитници на правата на човека, предимно членове на демократичната опозиция, все още биват задържани в кубински затвори заради това, че са упражнявали основните си права на изразяване на мнение и на събрания и правото да провеждат демонстрации,
В. като има предвид, че Европейският парламент присъди наградата за свобода на мисълта „Сахаров“ за 2005 г. на кубинската организация "Жени в бяло"; като има предвид, че отказът на кубинските органи да разрешат на представителки на организацията "Жени в бяло" да пътуват до седалището на Европейския парламент, за да получат наградата, нарушава едно от основните права на човека, а именно правото свободно да напуска своята страна и да се завръща в нея, залегнало във Всеобщата декларация за правата на човека,
Г. като има предвид, че институциите на ЕС предприеха стъпки, за да отправят настоятелен призив за освобождаването на политическите затворници и на задържаните поради убежденията им лица в Куба или за хуманно отношение към тях,
Д. като има предвид, че смъртта на Орландо Сапата Тамайо – първият случай за почти 40 години, когато кубински активист умира при гладна стачка в знак на протест срещу нарушенията на правителството – се счита за сериозна крачка назад за правата на човека в Куба и доведе до вълна от протести на международно равнище и до започване на гладна стачка от други кубински политически затворници и задържани дисиденти,
1. решително осъжда това, че въпреки възможността не е избягната смъртта на дисидента и политически затворник Орландо Сапата Тамайо след гладна стачка от 85 дни и изразява своята солидарност и съпричастност с неговото семейство;
2. осъжда задържането на активисти и опита на правителството да попречи на семейството на Орландо Сапата Тамайо да извърши погребението му и да му отдаде последна почит;
3. осъжда липсата на значими признаци на реакция от кубинските органи на призивите на ЕС и международната общност да бъдат освободени политическите затворници и задържаните поради убежденията им лица, и да бъдат изцяло зачитани основните свободи, особено свободата на изразяване на мнение и на политическо сдружаване;
4. призовава кубинското правителство да освободи незабавно и безусловно всички политически затворници и задържани поради убежденията им лица;
5. изразява възмущение относно положението на политическите затворници и задържаните дисиденти, които понастоящем са обявили гладна стачка, особено журналиста и психолога Гилермо Фариняс;
6. осъжда липсата на реакция от страна на кубинското правителство след призива на Парламента и Европейския съвет за незабавно освобождаване на всички политически затворници и на всички задържани поради убежденията им лица и подчертава, че лишаването от свобода на кубински дисиденти заради техните идеали и тяхната мирна политическа дейност е в противоречие с Всеобщата декларация за правата на човека;
7. призовава Съвета и Комисията да продължат да предприемат всички необходими стъпки, за да продължат да изискват освобождаването на политическите затворници и да подкрепят усилията на защитниците на правата на човека;
8. настоятелно призовава институциите на ЕС да дадат безусловната си подкрепа и изцяло да насърчат започването на мирен процес на политически преход към многопартийна демокрация в Куба, с отворено за всички кубинци участие и вземане на решения въз основа на открит диалог, от който никой не е изключен;
9. изразява дълбоката си солидарност с народа на Куба и подкрепя промените към демокрация и спазването и насърчаването на основни права; изразява убеждението си, че диалогът и помирението между кубинците, заедно с подкрепата за демократичния процес от страна на международната общност, ще помогнат за преодоляване на настоящите трудности;
10. възлага на своя председател да предаде настоящата резолюция на Съвета, на Комисията, на ротационното председателство на ЕС, на заместник-председателя на Комисията/върховен представител на Съюза по въпросите на външните работи и политиката на сигурност, на Асамблеята EВРОЛАТ, както и на кубинското правителство и на Националното събрание на народната власт.
