Клонирани животни за храна: не бе постигнато споразумение между Съвета и Парламента
Безопасност на храните
2011-03-30 - 12:36
Видео Прочутата овца Доли, първият клониран бозайник, бе създадена през 1996 година, 15 години по-късно учените успяха да клонират крави, прасета и кози, въпросът дали можем да използваме клонираните животни за храна стана неизбежен. Но можем ли с чиста съвест да посегнем към месо от клонирани животни? "Не" е отговорът на ЕП, който настоява за забрана на продажбата на месо от клонирани животни и техните потомства. По въпроса не бе постигнато споразумение с представителите на Съвета.
Европейският Парламент и представителите на държавните членки в Съвета не успяха да постигнат в рамките на помирителната процедура споразумение за актуализация на регламента за така наречените "нови" храни, които са произведени благодарение на нови технологични процеси или не са били традиционно консумирани в ЕС. Основните спорни момент бяха използването на клонирани животни и нанотехнологиите при производството на храни.
Храна от клонирани животни
Позицията на ЕП ( след второ четене в пленума) бе категорична: хранителни продукти от клонирани животни не трябва да стигат до пазара. Съветът и Комисията подкрепиха забрана на използването на клонирането за производство на храна, но са против забрана върху хранителни продукти от потомството на клонирани животни.
"Много разочароващо е, че Съветът не се вслушва в общественото мнение, заявиха ръководителят на делегацията на ЕП в преговорите Gianni Pittella (С&Д, Италия) и докладчикът по темата Kartika Liotard (ЕОЛ/СЗЛ, Нидерландия). 63 на сто от европейците заявяват, че едва ли биха купили хранителни продукти с произход от клонирани животни, според проучване на Евробарометър от 2008 година.
В последния кръг от преговори в понеделник вечер делегацията на ЕП предложи компромисно споразумение: всички продукти от клонирани животни да бъдат етикетирани. Съветът обаче прие етикетиране само на един вид храна : говеждо месо. Според Pittella и Liotard мерките по отношение на етикетирането на продуктите от потомствата на клонирани животни е от огромно значение, тъй като клонираните животни се използват в комерсиален план основно за размножаване, а не директно за производство на храна. "Нито един фермер не би платил 100 000 евро за клониран бик само, да го превърне в хамбургери, заявиха двамата евродепутати след неуспешния край на преговорите със Съвета.
Използването на нанотехнологии
Това е нова сфера в областта на храните, нано-съставки могат да се използват като анти-бактериални елементи, за промяна на аромат или цвят. Депутатите са за специална процедура за оценка на риска и безопасността на нанотехнологичните процеси и наносъставките, изразявайки загриженост, че нанотехнологиите вече се използват при производството на храни и опаковки за храни. Всяка одобрена наносъставка, която е включена в дадена храна, трябва да бъде отбелязана на етикета, е мнението на членовете на ЕП.
За регламента
В момента няма специален регламент, който разрешава или забранява хранителни продукти от клонирани животни. Комисията и Съветът искаха те да се включат в актуализацията на регламента за новите храни, ЕП поиска те да бъдат изключени от тези правила. Липсата на споразумение между ЕП и Съвета означава, че старият регламент от 1997 година остава в сила. Той изисква процедура за даване на разрешителни за допускане на храна от клонирани животни до пазара, подобна процедура липсва що се отнася до храна от техните потомства.
20110324STO16430 Съобщение за пресата след последния опит за постигане на споразумение Съобщение за пресата след гласуването на второ четене Изследването на Евробарометър Регламентът за новите храни
BG
1
EUROPARL-TV
http://europarltv.europa.eu/swf/EmbedPlayer.swf?vid=f50f8666-3108-47ad-aa56-9eb50134c8ea&cid=00000000-0000-0000-0000-000000000000&lang=bg&bitrate=512&loop=off&autoplay=off&startVolume=medium&showTitle=on&showBottom=off
BG
2
LINK
/en/pressroom/content/20110328IPR16525/html/Novel-Foods-talks-collapse-on-Council-refusal-to-label-clone-derived-products
BG
4
LINK
http://ec.europa.eu/public_opinion/flash/fl_238_en.pdf
BG
5
LINK
http://ec.europa.eu/food/food/biotechnology/novelfood/index_en.htm
-//EP//TEXT IM-PRESS 20100706IPR77911 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
