Пленарна сесия 24-27 октомври в Страсбург
Институции
2011-10-21 - 15:52
Във вторник депутатите гласуваха резолюция, която призовава държавите членки на ЕС да разрешат на българите и румънците достъпа до трудовия пазар на ЕС до края на 2011 г. Другите акценти: бюджетът на ЕС за 2012 година, резултатите от срещата на върха на ЕС на 23 октомври. Вижте още подробности за сесията!
ЕС се нуждае от по-строги правила за предотвратяване на достъпа на организации от мафиотски тип до публични средства, се казва в резолюция, която също бе гласувана във вторник. На 27 октомври бе обявен носителят на наградата "Сахаров" за 2011 година - петима арабски активисти, представляващи Арабската пролет
Следете новините от пленума, които ще обновяваме всекидневно в това тематично досие!
20111014FCS29306
Информационен бюлетин за пленарната сесия на Европейския парламент
Отваряне на пазарите на труда в ЕС за български и румънски граждани
Във вторник депутатите ще гласуват проекторезолюция, която призовава държавите членки на ЕС да разрешат на българите и румънците достъпа до трудовия пазар на ЕС до края на 2011 г.
Парламентът ще направи оценка на заключенията на Европейския съвет
Резултатите от срещата на върха на държавните и правителствени глави на ЕС, която ще се състои на 23 октомври, ще бъдат обсъдени в Парламента в четвъртък заедно с председателите на Съвета и Комисията - Херман ван Ромпой и Жозе Мануел Барозу.
Бюджет на ЕС за 2012 г.
Парламентът ще обсъди и гласува своята позиция по отношение на бюджета на ЕС за следващата 2012 г. в сряда. Крайният резултат от това ще бъде отправната точка за преговорите със Съвета (финансовите министри на държавите членки) по бюджет 2012 в рамките на 21-дневния помирителен период.
Нова директива за борба със сексуалната експлоатация на деца и порнографията в интернет
Сурови наказания за сексуална експлоатация на деца и за разглеждане на детски порнографски снимки в интернет предвижда нова директива, която ще бъде гласувана от ЕП в четвъртък. Според новите правила, порнографските уебстраници с подобно съдържание ще бъдат заличавани в целия ЕС. Проектът за директива, договорен между Парламента и Съвета, цели също така да засили превенцията и помощта за жертвите.
Блокиране на достъпа на организираната престъпност до публични средства
ЕС се нуждае от по-строги правила за предотвратяване на достъпа на организации от мафиотски тип до публични средства, се казва в проекторезолюция, която ще бъде гласувана във вторник. Депутатите призовават за нови закони, които да попречат на фирми, свързани с организираната престъпност, да участват в процедурите за възлагане на обществени поръчки. ЕП предлага създаването на специална комисия, която да разследва проникването на криминални организации в публичния сектор и легалната икономика.
На 27 октомври ще бъде обявен носителят на наградата "Сахаров" за 2011 г.
Тазгодишният носител на наградата "Сахаров", която се присъжда ежегодно от Европейския парламент за свобода на мисълта, ще бъде избран на 27 октомври от лидерите на политическите групи и председателя на ЕП Йежи Бузек.
Улеснен достъп до обществените поръчки за малките и средни фирми
Евродепутатите смятат, че правилата на ЕС трябва да бъдат опростени, за да е по-лесно за малките и средни фирми да участват в търгове за обществени поръчки. Това гласи текстът на проекторезолюция, която трябва да бъде гласувана в четвъртък.
Работата на Омбудсмана е в светлината на прожекторите
Според проект за резолюция, който ще бъде гласуван в четвъртък, европейският Омбудсман има ключова роля за засилването на откритостта и прозрачността на европейските институции и тяхната дейност, като същевременно трябва да продължи да защитава правата на гражданите за достъп до документи. Докладчик е българският евродепутат Илияна Йотова (С&Д)
Единният пазар: възможност за излизане от настоящата криза
Във вторник депутатите ще разискват с комисарите Barnier, Dalli и Kroes Акта за единния пазар от пролетта на 2011 г. и как може да се използват пълноценно предимствата на общия пазар на ЕС. Пълноценното използване на единния пазар може потенциално да генерира растеж от около 4% от БВП на ЕС през следващите 10 години и така да помогне на държавите членки да излязат от настоящата икономическа криза.
Дневният ред на сесията
Повече мобилност и интеграция за хората с увреждания
Ádám Kósa в пленума Хората с увреждания имат слаб достъп до пазара на труда и услугите в Европа. Подобряването на техните шансове ще бъде от полза за обществото и за икономиката. Незаконодателен доклад на Ádám Kósa (ЕНП, Унгария) по темата ще бъде обсъден в понеделник и гласуван във вторник. Унгарският юрист е първият глух евродепутат в Парламента.
Заетост и образование
Един от основните проблеми е достъпът до пазара на труда, от близо 80 милиона хора с увреждания, живеещи в Европа, само 30- 40% работят. Заетостта е от изключително значение за тях, тъй като хората с увреждания са поставени пред по-висок риск от изпадане в бедност (един от всеки четирима от тях живее в бедност по данни на Организацията за икономическо сътрудничество и развитие). Според докладчика малките и средни предприятия биха могли да играят ключова роля в ангажирането на хората с увреждания на пазара на труда.
Свързан с проблема със заетостта е и въпросът с образованието на хората с увреждания, само 5% от тях имат висше образование. В доклада на Ádám Kósa се настоява образователните системи да обръщат повече внимание на нуждите на хората с увреждания.
По-добър достъп до услуги, участие в обществения живот
В доклада се настоява още достъпът на хората с увреждания до стоки и услуги да бъде подобрен, а родителите на деца с увреждания да получават допълнителна помощ. Участието на хората с увреждания в обществения живот трябва да бъде насърчавано.
"За да постигнем целите ни е необходима по-добра защита на правата на хората с увреждания. Жестомимични езици, специални комуникационни техники, включително базирани на електронните комуникационни системи, са ключ към решенията, които биха ни дали възможност да комуникираме, живеем и да работим заедно с останалата част на обществото", подчерта Ádám Kósa преди дебата в пленума в понеделник.
Докладът също така настоятелно призовава държавите-членки да подпишат и ратифицират Конвенцията на ООН за правата на хората с увреждания и да разработят национални стратегии в съответствие с Европейската стратегия за хората с увреждания и стратегията "ЕС 2020". На живо, след 18. 00 часа, българско време ! Проектодокладът Интервю с Ádám Kósa Европейска стратегия за хората с увреждания за периода 2010 — 2020
Мерки за подкрепа на самотните майки
©Belga/Belpress В незаконодателен доклад Barbara Matera (ЕНП, Италия) ще представи в понеделник мерки за подобряване на положението на самотните майки. Това са около 5 на сто от всички европейски жени. Докладчикът е категоричен, че са нужни мерки за подпомагане на домакинствата с един родител, които стават все по-често срещани в съвременното общество.
Докладът разглежда риска от бедността и социалната изолация на тази група от хора - 32% от домакинствата с един родител са били изложени на риск от бедност, в сравнение със само 12% от двойките с деца (данни за 2006 година).
Сред предложенията са данъчни облекчения за фирмите, които наемат самотни родители и осигуряват на място детски заведения и услуги за гледане на деца за служителите си.
Предлага се още достъп до образование, обучение и подкрепа за домакинствата. Barbara Matera настоява, съгласно принципа за равнопоставеност, всички инициативи и действия в полза на самотните майки да се прилагат и за самотните бащи. Според статистиката: Около 85 на сто от самотните родители са майки на възраст от 25 до 64 години. Делът на безработните сред тях е висок, работните места, които получават, често са ниско платени или на непълен работен ден. Децата им разполагат с по-малко шансове да получат по-добро образование и работа. Докладът на Barbara Matera Видео на уеб телевизията на ЕП
Откриване на сесията: във вторник беше добавен дебат за еврокризата
Парламентът добави дебат във вторник следобед относно срещата на високо равнище за кризата в Еврозоната. Йежи Бузек подчерта вота по бюджет 2012 в сряда, приветства първите свободни избори в Тунис, края на 42-годишното управление на полковник Кадафи в Либия, както и отказа от използването на насилие от страна на ЕТА, като изрази съчувствие към близките на 200-та жертви на катастрофалното земетресение в Турция.
Еврогрупата и Европейският съвет трябва да вземат решения в следващите седмици, за да отговорят на очакванията на гражданите и на пазарите, че ще бъде намерен изход от кризата с еврото, каза г-н Бузек, отбелязвайки, че председателят на Европейския съвет Херман ван Ромпуй ще бъде в Парламента в четвъртък, за да докладва за постигнатия напредък. ЕП ще проведе дебат относно срещите на високо равнище във вторник (от 15.00 ч.местно време), след изявленията на Съвета и Комисията за икономическа криза. Това разискване ще продължи 45 минути, а останалите точки от дневния ред ще започнат 45 минути по-късно.
Бюджетът на ЕС за 2012 г., който Европейският парламент ще гласува в сряда, трябва да бъде инвестиция в растежа и създаването на работни места, продължи той, като благодари на евродепутатите, които са допринесли за успеха на конференцията на високо равнище от предходната седмица относно многогодишната финансова рамка на ЕС.
Тунис и Либия
Г-н Бузек приветства първите свободни избори в Тунис, които се проведоха миналата неделя, отбелязвайки, че те са преминали спокойно, с 90% избирателна активност, и хората са гласували "отговорно". Той също така приветства факта, че смъртта на полковник Кадафи означава край на неговото над 40-годишно диктаторско управление над Либия, и че страната вече може да поеме по пътя към демокрация.
ЕТА
Отказът от използването на насилие от страна на испанската терористична организация ЕТА през изминалата седмица също беше приветстван от председателя, който подчерта, че ЕТА сега трябва да се "разоръжи и разпусне". Той отдаде почит на борбата с тероризма в Испания, както и на 829-те жертви на ЕТА в последните четири десетилетия.
Турция
В заключение, председателят на ЕП изрази съчувствието на Парламента към близките на 200-те жертви на земетресението, което удари Турция в неделя. "Ние споделяме болката на турската нация", каза той.
Други обявления
Kent Johansso n (АЛДЕ, Швеция) замени Lena Ek (АЛДЕ, Швеция).
ЕП иска отваряне на пазарите на труда в ЕС за български и румънски граждани
©Belga/EFP Всички държави членки на ЕС трябва да разрешат достъпа на българи и румънци до своите пазари на труда до края на 2011 г., се казва в резолюция на Европейския парламент, приета във вторник.
Не са забелязани негативни ефекти върху пазарите на труда в държавите членки, които позволиха на работници от новоприсъединилите се през 2004 и 2007 г. страни, се отбелязва в резолюцията, изготвена от Traian Ungureanu (ЕНП, Румъния).
"Официалните данни, включително данните от Комисията, доказаха, че работниците от Източна Европа не увеличават безработицата и не оказват натиск върху социалните системи. Напротив, техният наплив генерира икономически растеж в приемащите страни, който се оценява на около 1% от БВП", изтъкна докладчикът по време на дебата в понеделник.
Депутатите призовават държавите членки да преразгледат своите правила относно преходните периоди, и призовават тези страни от ЕС, които все още налагат ограничения за български и румънски граждани, да ги премахнат до края на 2011 г., т.е. преди крайния срок от 2013 г., залегнал в Договора за присъединяване.
Те допълват, че в дългосрочен план тези ограничения могат да окажат неблагоприятно въздействие върху основните ценности и права, залегнали в договорите на ЕС, като свободно движение, недискриминация, солидарност и равни права.
Членовете на ЕП също така осъждат последните законодателни предложения в някои държави членки за налагане на ограничения на достъпа до пазара на труда на граждани от някои други страни от ЕС, и призовават Комисията да проучи дали тези политики са в нарушение със законодателството на ЕС.
Признаване на професионалните квалификации
Настоящите процедури за признаване на професионалните квалификации са друга голяма пречка пред мобилността на работниците в ЕС, се отбелязва в резолюцията. В този контекст, ЕП призовава Комисията да реформира действащите правила на ЕС в тази област.
Прилагане на правилата за свободно движение на работници
Парламентът изразява загриженост във връзка със слабото транспониране и прилагане на съществуващите директиви относно свободното движение на работници, по-специално Директива 2004/38/ЕО за правото на влизане и пребиваване на членове на семейството от трети държави. Депутатите призовават Комисията да упражни своето право да започне процедури за нарушение срещу държавите членки, които не спазват тези изисквания.
Процедура: незаконодателна резолюция
Докладчик : Traian Ungureanu (ЕНП, Румъния) Приетият текст ще бъде публикуван на този адрес (изберете дата 25 октомври 2011 г.) Тук можете да гледате видеозапис от дебата (изберете дата 24 октомври 2011 г.)
Balzani: Бюджетът на ЕС за 2012 трябва да бъде ориентиран към развитието
Balzani С вота по бюджета на ЕС за 2012 година в пленума в сряда се открива пътят за преговори със Съвета на министрите на държавите-членки. Докладчикът в ЕП, италианската евродепутатка Francesca Balzani (Социалисти и Демократи) смята, че бюджетът на ЕС трябва да насърчава растежа и създаването на висококачествени работни места в съответствие със стратегията Европа 2020. Съветът следва да финансира тази стратегия по подходящ начин, въпреки призивите за икономии, настоява Balzani.
През юли Съветът реши да ограничи нарастването на бюджета до нивото на инфлацията, докато ЕП по-скоро следва позицията на Комисията и иска да се възстанови първоначалният размер на средствата.
Какъв е основният спор между Парламента и Съвета в момента по отношение на бюджета на ЕС за 2012 г.?
Balzani : Насърчаването на интелигентна, устойчива и приобщаваща икономика, която създава работни места и висококачествена заетост чрез изпълнението на стратегията "Европа 2020", е обща цел и на 27-те държави-членки и на институциите на ЕС.
Стратегията "Европа 2020" има за цел да създаде условия за икономическо възстановяване и дава конкретен отговор за това как да се излезе от кризата. ЕП счита, че инвестициите трябва да се направят сега и да не се отлагат във времето. Смятаме, че финансирането на някои дейности е недостатъчно и настояваме изпълнението на стратегията да се ускори.
Съветът признава значението на стратегията, но поради мерки за икономии не е готов да финансира плана по подходящ начин.
До каква степен се различават позициите на Съвета и на Парламента в момента?
Разликата между позицията на ЕП и позиция на Съвета е 1,5 милиарда евро за поети задължения и 4 милиарда евро в плащания. ЕП иска около 147,766 млрд. евро в ангажименти и 133,143 млрд. евро в плащания, докато Съветът иска да ограничи ангажиментите на 146.254 млрд. и плащанията на 129,088 милиарда.
През юли Съветът поиска практическо замразяване на бюджета за следващата година, ограничавайки нарастването само до нивото на инфлацията.
Бюджетът на ЕС за всяка година е част от 7-годишната финансова рамка, която изчислява, колко пари ще са необходими по програмите на ЕС. Предложението на ЕП за бюджета за следващата година разглежда необходимостта от зачитане на съществуващите ангажименти и от ускоряване на програми, които са на изчерпване. ЕП смята, че инфлацията не е добра отправна точка, особено две години преди края на настоящата финансова рамка.
С Договора от Лисабон ЕС бе натоварен с нови политики, но изглежда, че държавите-членки искат ЕС да направи повече с по-малко пари?
Ще бъдат необходими големи усилия от всички институции, за да се спестят пари, както и да се преразпределят средства от стари към нови дейности. Въпреки това, ЕП ще се опита да осигури финансиране за приоритетите на стратегията Европа 2020 за повече и по-добри работни места в ЕС Докладът Евродепутати против исканията на правителствата за намаляване на бюджета на ЕС за 2012
Парламентът гласува за бюджет 2012, който да стимулира растежа
Парламентът иска бюджетa за 2012 г. да е насочен към стимулиране на растежа, заетостта и иновациите в ЕС, като същевременно подпомага развитието и демокрацията в съседните страни, гласи позицията на ЕП след гласуването днес на проектобюджета за следващата година.
Като цяло, членовете на ЕП искат да възстановят размера на проектобюджета, както беше предложен от Комисията и който Съветът намали през юли. Позицията на Парламента предполага увеличение на плащанията с 5.2% в сравнение с тазгодишния бюджет, което би направило бюджета за следващата година в размер от 133.1 милиарда евро. Резолюцията по бюджета беше приета с 431 гласа "за", 120 "против" и 124 "въздържали се".
През ноември започва 21-дневен "помирителен" период (през който Парламентът и Съветът трябва да постигнат съгласие по бюджета), като са предвидени срещи на 8 и 18 ноември. Освен това ще се състоят и тристранни срещи (между Комисията, ЕП и Съвета), предвидени за 3, 10 и 14 ноември. Ако Парламентът и Съветът успеят да се споразумеят, окончателният бюджет за 2012 г. може да бъде одобрен през декемврийската сесия в Брюксел.
Инвестиции в изследвания, сближаване и структурни фондове
Категориите, в които има най-големи увеличения на плащанията, са изследвания и развитие (10.35%) и Кохезионния и структурните фондове (8.8%). Това се дължи на факта, че тези политики в действителност са съставени от дългосрочни инвестиционни проекти, които сега, в петата година от текущата многогодишна финансова рамка (МФР), се реализират в пълна степен. Поради тази причина средствата, договорени за тях по-рано, сега трябва да бъдат реално платени.
Друга категория, в която има значително увеличение, е "Свобода, сигурност и правосъдие" (6.84%), което се дължи на нарастващите нужди за управление на бежанските и миграционните потоци, както и за засилване на морското наблюдение в Средиземноморието.
От друга страна, в категория 1А "Конкурентоспособност за растеж и заетост" и категория 4 - "ЕС като глобален играч", Парламентът иска малко повече разходи от първоначално предложените от Комисията.
Някои депутати разкритикуваха Съвета за несъответствията в позицията му по проектобюджета на Комисията. Те считат, че бюджетите за новите европейски органи за финансов надзор и Frontex са недостатъчни за тяхното правилно функциониране, като се има предвид, че работа им се счита за основен приоритет.
Научни изследвания, иновации и образование (функция 1А)
Francesca Balzani (С&Д, IT), която е докладчик за Бюджет 2012, подчерта, че инвестициите са необходими за осигуряване на бъдещ растеж и заетост. Парламентът в крайна сметка подкрепи нейните предложения за увеличаване на разходите за програми, свързани със стратегията "ЕС 2020".
Парламентът не одобри финансирането на програмата на ЕС за ядрен синтез ITER с пари, отпуснати за научни изследвания в Седмата рамкова програма за научни изследвания и технологично развитие, както Комисията и Съветът бяха предложили. Тъй като идеята за този мегапроект беше предложена по време на текущия период на МФР, депутатите са на мнение, че той трябва да бъде финансиран със свежи пари, а не със средства, взети от други изследователски проекти.
Политиката на сближаване (функция 1б)
По отношение на политиката за сближаване между регионите на ЕС, депутатите възстановиха размера на фондовете съгласно предложението на Комисията, което държавите членки искат да намалят.
Земеделие и околна среда (функция 2)
Парламентът се съгласи да добави 250 милиона евро за спешна помощ за производителите на плодове и зеленчуци. Тези пари са предназначени за предотвратяване на бъдещи кризи, като миналогодишната "бактерийна" криза и за компенсиране на земеделските стопани за финансовите последици от бъдещи кризи.
Евродепутатите защитиха също така схемата на ЕС "храна за нуждаещите се", осигуряваща храна за хранителни банки, която е блокирана в Съвета.
Свобода, сигурност, правосъдие и гражданство (3а и 3б)
Парламентът не е съгласен със съкращенията, предложени от Съвета, за бежанския фонд на ЕС, фонда за връщане и фонда за външните граници (45 милиона евро). Бюджетът за граничната агенция на ЕС Frontex трябва да се увеличи с резерв от 25 милиона евро, смятат депутатите, защото тези пари могат да бъдат необходими за морски граничен контрол в Средиземно море, както и за засилване на наблюдението на гръцко-турската граница. През миналия месец бяха добавени допълнителни средства към бюджета за 2011 г. именно за тези цели и членовете на ЕП се опасяват, че положението може да не се подобри до края на годината.
Външни работи (функция 4)
Депутатите одобриха увеличение от 100 милиона евро общо за помощта за Палестина, близкоизточния мирен процес и Агенцията на ООН за подпомагане на палестинските бежанци (UNRWA). Те одобриха също така 27 милиона евро за развитие на инструмента за сътрудничество за Азия и Латинска Америка, добавиха 3 милиона евро за мисии за наблюдение на избори, както и други 3 милиона евро за турската кипърска общност. За да се финансират тези пера, депутатите намалиха други линии, като полицейската мисия на ЕС в Афганистан и линията за спешни мерки по общата външна политика и политика на сигурност (ОВППС).
Администрация (функция 5)
Докладчикът за бюджета на ЕП и тези на другите институции, José Manuel Fernandes (ЕНП, Португалия), предложи допълнително намаляване на бюджета на Парламента. ЕП одобри по-ниско от инфлацията увеличение от 1.44%, като същевременно с тези пари ще бъдат финансирани повече дейности. Така предложението включва установяването на 18 допълнителни депутати в резултат на Договора от Лисабон. Ако тези разходи бъдат изключени, то увеличението би било само в размер на 0.8%. За да се намалят разходите, членовете на ЕП възнамеряват да спестят пари за писмен и устен превод, чрез организационни промени, като приеха и намаляване с 5% на пътните разходи, например чрез ограничаване на пътуванията в бизнес класа. Всички допълнителни средства за дейността на депутатите ще бъдат замразени на нивата за 2011 година.
Процедура: бюджетна процедура
Докладчици : Francesca Balzani (С&Д, Италия) и José Manuel Fernandes (EНП, Португалия) Приетите текстове ще бъдат публикувани на този адрес (изберете дата 26 октомври 2011 г.) Тук можете да гледате видеозапис от дебата (изберете дата 26 октомври 2011 г.) Предложение на Комисията за проектобюджет 2012 Проекторезолюция Мултимедия: Поглед върху бюджета на ЕС Ten facts about the EU budget Francesca Balzani (С&Д, Италия) José Manuel Fernandes (EНП, Португалия)
Ще има ли споразумение между Парламента и Съвета по минималния отпуск по майчинство?
©Belga/Monkey Business Преди една година Европейският парламент прие своята позиция (на първо четене) относно преразглеждането на директивата за отпуска по майчинство. Членовете на ЕП призоваха за удължаване на продължителността на отпуска по майчинство на минимум 20 седмици при пълно заплащане и две седмици отпуск по бащинство на пълно заплащане. Евродепутатката Edite Estrela (С & Д, Португалия) постави във вторник въпрос с искане за устен отговор от страна на Съвета за липсата на напредък по този въпрос.
От името на полското председателство заместник-министърът по въпросите на труда и социалната дейност Radosław Mleczko посочи, че търсенето на компромис между ЕП и Съвета не е лесно, особено предвид настоящата криза.
"Майчинството не трябва да се разглежда като бреме върху икономиката, а по-скоро като услуга, предоставяна на обществото", каза г-жа Edite Estrela. Според нея за постигането на целта на стратегия "Европа 2020" за 75% заетост при жените са необходими допълнителни мерки за постигане на баланс между професионалния и семейния живот. Тя поиска Съветът да излезе с официална позиция, така, че да започнат дискусиите с Парламента за постигане на компромис.
"Трябва да кажем откровено, че предвид кризата и решения, които вече са налице, Съветът не може да приеме 20 напълно платени седмици отпуск.", посочи представителят на полското председателство. С оглед на започване на преговори, той призова ЕП да преразгледа своята позиция. Той също така подчерта, че "трябва да имаме предвид традициите и опита на нашите държави-членки ".
ЕП и Съветът се съзаконодателите по темата. ЕП прие позиция на първо четене по предложението на Комисията (която предложи минимум 18 седмици отпуск по майчинство) и очаква позицията на Съвета на министрите на държавите членки. Докато не се приемат новите разпоредби продължава да действа настоящият минимален срок за майчинство в ЕС, който е 14 седмици. Продължителността на отпуска по майчинство варира в целия ЕС, както и размерът на заплащането. Питането с искане за устен отговор
Мерки срещу кризата в Еврозоната: депутатите изразиха облекчение, но и загриженост
Преди дебата в ЕП Евродепутатите приветстваха в четвъртък сутрин мерките за спасяване на еврото, одобрени от лидерите на ЕС само няколко часа по-рано, но подчертаха, че това е само първата стъпка и още много трябва да бъде направено. Докато повечето лидери на политически групи призоваха за по-задълбочена икономическа интеграция в рамките на ЕС, други изразиха съмнение, че решенията на срещата на върха на ЕС ще имат реален ефект.
Бузек откри дебата с думите: "Ние сме свидетели на исторически момент в ЕС".
Председателят на Европейския съвет Херман ван Ромпуй , обобщи основните точки на споразумението: опрощаване на част от дълга на Гърция, увеличаване на Европейския механизъм за финансова стабилност, рекапитализация на европейските банки, структурни реформи в някои страни (например Италия) и мерки за стимулиране на растежа в ЕС. "Миналата нощ ние направихме много важни политически стъпки", каза той.
Европа е по-близо до разрешаване на кризата, заяви председателят на ЕК Жозе Мануел Барозу , добавяйки, че заключенията на Европейския съвет признават занчението на по-нататъшното задълбочаване на икономическата интеграция, особено в еврозоната. "Комисията е поела ангажимент за истински икономически съюз", подчерта Барозу.
Joseph Daul (ЕНП, Франция): "Ние трябва да приемем нов модел на икономическо управление: еврото няма да работи трайно без него". "Имаме нужда от бюджетна, фискална и социална интеграция за страните от еврозоната, за страните, които биха искали да се присъединят към нея. Тази интеграция, тази политическа Европа е абсолютно необходима".
Martin Schulz (С & Д, Германия): "Срещата е напредък, но без окончателни решения." Според него тези решения е трябвало да бъдат взети преди една година. Лидерът на Социалистите поиска мерки срещу укриването на данъци и постави въпроса за въвеждане на данък върху финансовите операции. "Името на ЕП не беше споменато в заключенията", каза той и предупреди, че не е възможна промяна в договорите без ЕП.
Guy Verhofstadt (АЛДЕ, Белгия) приветства споразумението на Европейския съвет, но предупреди, че засилване и стабилизиране на еврото в средносрочен и дългосрочен план може да бъде гарантирано само чрез създаване на икономически и фискален съюз, наред с паричния. Той призова Комисията да излезе с предложение за еврооблигации възможно най-бързо.
Jan Zahradil (ЕКР, Чехия): "Моето усещане е, че Еврозоната обслужва само няколко държави, а не всичките 27". "Ние не трябва да изоставяме единния пазар".
Ребека Хармс (Зелени, Германия) също изрази облекчение от резултатите, но също така и скептицизъм, дали мерките (по дълга на Гърция и рекапитализацията на банките) ще бъдат достатъчни. Тя изрази съмнение, че пазара ще използва конструктивно лостовете на Европейския механизъм за финансова стабилност.
Lothar Bisky (ЕОЛ / СЗЛ, Германия) приветства мерките за намаляване на дълговете на Гърция, но изрази съмнение, че това ще промени тежкото социално положение на гърците.
Bastiaan Belder (ЕСД, Холандия): "Тази криза засяга самите основи на европейската стабилност" и "ние трябва да възстановим доверието на пазара". Резултатите от срещата на върха
Сексуални престъпления, свързани с деца: ЕП одобри по-сурови наказания
©Belga/ANP Сурови наказания за сексуална експлоатация на деца и за разглеждане на детски порнографски снимки в Интернет предвижда директива, която бе гласувана от ЕП в четвъртък. Директивата ще изисква от държавите в ЕС порнографските уебстраници с деца да бъдат заличавани, а ако това не е възможно, те ще могат да блокират достъпа до тези страници на своя територия. Според проучванията е възможно между 10 и 20 на сто от непълнолетните в Европа да са се сблъсквали с опити за сексуално насилие в детството.
Директивата за борбата със сексуалното малтретиране, сексуалната експлоатация на деца и детската порнография ще въведе в целия ЕС изисквания за превенция, съдебно преследване на извършителите на престъпления и защита на жертвите. Текстът вече бе съгласуван със Съвета на министрите. След приемането на директивата държавите членки разполагат с две години, за да я приложат в националното си законодателство. "Новата директива е иновативен законодателен инструмент и е стъпка напред в защита на нашите деца. Текстът ще е на разположение на компетентните органи и неправителствените организации, така че да има нулева толерантност към всички престъпления спрямо деца", заяви докладчикът по темата Roberta Angelilli (ЕНП, Италия). Сурови наказания за извършители на сексуални престъпления с деца Текстът определя минимални наказания за около 20 криминални престъпления - много повече, отколкото обикновено са предвидени в законодателството на ЕС. Членовете на ЕП се бориха за по-строги санкции в целия ЕС, особено в случаите на лица, които злоупотребяват с доверието на децата или с властта и авторитета си над тях (например родители, учители....), както и при престъпление, извършено спрямо дете в особено уязвимо положение (например при наличие на умствено или физическо увреждане или влияние на наркотици или алкохол). Например, принуждаването на дете да извършва сексуални действия или принуждаването на дете към проституция ще се наказва с най-малко десет години затвор. Производителите на детска порнография ще бъдат наказвани с най-малко три години, а потребителите на детска порнография в Интернет - най-малко с една година. "Сприятеляването" онлайн и секс туризмът "Сприятеляването" с деца онлайн с намерение сексуална злоупотреба с тях (on-line grooming) ще бъде обявено за престъпление в целия ЕС, както и секс туризмът с деца, когато престъплението е извършено на територията на държава членка или от гражданин на държава членка в чужбина. Уебстраниците с детско порнографско съдържание да бъдат заличавани Държавите членки ще трябва да гарантират незабавно отстраняване на уебстраници, съдържащи или разпространяващи детска порнография, които се обслужват от сървър на тяхна територия. Те също така ще трябва да направят всичко възможно, за да си сътрудничат с трети страни (САЩ и други), за да издействат отстраняването на тези страници, ако сървърите са извън ЕС. Може да е необходимо блокиране на достъпа Премахване на интернет съдържание с детска порнография при източника, обаче, често не е възможно (например ако държавата, в която са разположени сървърите отказва да сътрудничи или в случай, че отстраняването ще отнеме твърде дълго). В тези случаи, държавите членки могат да блокират достъпа до тези страници за потребителите на интернет на тяхната територия, се казва в текста, съгласуван със Съвета. Тези мерки за блокиране на достъпа до уеб страници ще трябва да спазват прозрачни процедури и да осигуряват адекватни гаранции. Броят на уеб-сайтовете, свързани с детска порнография се разраства и изчисленията са, че всеки ден в обръщение се пускат 200 изображения, съдържащи детска порнография. Все по-малки деца биват обрисувани, а образите са все по-графични и с повече насилие. Забрана за работа с деца Предвид факта, че 20 на сто от извършителите на сексуални престъпления извършват нови престъпления след присъдата, директивата предвижда, че на осъдените извършители на престъпления спрямо деца може да бъде "наложена временна или постоянна забрана за професионална дейност, свързана с пряк и редовен контакт с деца." При назначаване на нови хора, работодателите ще имат право да изискват информация за евентуални присъди, свързани със сексуални престъпления спрямо деца. Държавите членки ще имат право да предприемат други мерки, като например включването на осъдени в "регистри на извършителите на сексуални престъпления". Следващи стъпки Законодателната резолюция бе приета от Парламента с 541 гласа "за", 2 "против" и 31 "въздържали се". Очаква се директивата да бъде одобрена от Съвета на министрите преди края на тази година. След това държавите членки ще имат на разположение две години, за да я приложат в националното си законодателство. Приетият текст ще бъде публикуван тук, изберете дата 27 октомври Запис от дебата, изберете дата 26 октомври Повече информация ( на английски език)
BG
1
PHOTO
20111020PHT29927.jpg
BG
2
PHOTO
20111021PHT30001.jpg
BG
4
PHOTO
20111012PHT29064.jpg
BG
5
LINK
/wps-europarl-internet/frd/live/live-video?eventId=20111024-1700-PLENARY_SESSION&language=bg
BG
8
LINK
http://eur-lex.europa.eu/LexUriServ/LexUriServ.do?uri=COM:2010:0636:FIN:BG:HTML
BG
9
PHOTO
20111012PHT29074.jpg
BG
11
VIDEOLINK
http://www.europarltv.europa.eu/bg/player.aspx?pid=0435e025-3647-41e2-8d34-9f7c010462a1
BG
12
PHOTO
20111021PHT29997.jpg
BG
13
PHOTO
20111012PHT29058.jpg
BG
14
LINK
/activities/plenary/ta/calendar.do?language=BG
BG
15
LINK
/wps-europarl-internet/frd/vod/research-by-date?language=bg
BG
16
PHOTO
20111020PHT29852.jpg
BG
19
PHOTO
20111012PHT29060.jpg
BG
20
LINK
/activities/plenary/ta/calendar.do?language=BG
BG
21
LINK
/wps-europarl-internet/frd/vod/research-by-date?language=bg
BG
22
LINK
http://ec.europa.eu/budget/figures/2012/2012_en.cfm
BG
24
LINK
/bg/headlines/content/20110630MUN23022/html/%D0%9F%D0%BE%D0%B3%D0%BB%D0%B5%D0%B4-%D0%B2%D1%8A%D1%80%D1%85%D1%83-%D0%B1%D1%8E%D0%B4%D0%B6%D0%B5%D1%82%D0%B0-%D0%BD%D0%B0-%D0%95%D0%A1
BG
26
LINK
/members/public/yourMep/view.do;jsessionid=DDAD62D2F233DA7A0621AFD43185ABCC.node1?language=BG&partNumber=1&name=balzan*&id=96979
BG
27
LINK
/members/public/yourMep/view.do?language=BG&partNumber=1&name=fernandes&id=96899
BG
28
PHOTO
20111012PHT29076.jpg
BG
30
PHOTO
20111027PHT30458.jpg
BG
31
LINK
http://www.european-council.europa.eu/home-page/highlights/way-out-of-the-debt-crisis.aspx?lang=bg
BG
32
PHOTO
20111025PHT30323.jpg
BG
33
LINK
/activities/plenary/ta/calendar.do?language=BG
BG
34
LINK
/wps-europarl-internet/frd/vod/player?date=20111027&language=bg
-//EP//TEXT AGENDA 20111024 SYN NOT XML V0//BG
-//EP//TEXT REPORT A7-2011-0263 0 NOT XML V0//BG
-//EP//TEXT IM-PRESS 20110520STO19900 0 NOT XML V0//BG
-//EP//TEXT REPORT A7-2011-0317 0 NOT XML V0//BG
-//EP//TEXT REPORT A7-2011-0354 0 NOT XML V0//BG
-//EP//TEXT IM-PRESS 20110930STO28001 0 NOT XML V0//BG
-//EP//TEXT REPORT A7-2011-0354 0 NOT XML V0//BG
-//EP//TEXT IM-PRESS 20111021BKG29990 0 NOT XML V0//BG
-//EP//TEXT OQ O-2011-000184 0 NOT XML V0//BG
-//EP//TEXT IM-PRESS 20110214BKG13662 0 NOT XML V0//BG
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
