Въпрос за времето за въпроси H-0349/2010
до Комисията
Период на сесията: Юли 2010
Член 116 от Правилника за дейността
Konrad Szymański
(ECR) Относно: Партньорството за модернизация и Източното партньорство
Европейският съюз предлага на Русия „Партньорство за модернизация“, като в същото време желае да укрепи Източното партньорство.
По какъв начин целите на „Партньорството за модернизация“ ще подобрят последователността на политиката на ЕС в региона на Източното партньорство?
По какъв начин в рамките на „Партньорството за модернизация“ се планира гарантиране на прилагането на принципа на условност между развитието на икономическите отношения и напредъка в областта на зачитането на правата на човека, и по-конкретно на свободата на словото и свободата на печата?
Европейският съюз възнамерява ли да се придържа към принципа на пропорционалност по отношение на премахването на визите за жителите на Руската федерация и държавите от Източното партньорство?
