Телевизионна реклама и пласиране на продукти - нови правила за края на 2009 г.
Информация
2007-12-04 - 14:25
Колко телевизия гледате? Средният европеец гледа телевизия всяка вечер по два часа. Ето защо не е странно, че рекламната индустрия гледа на телевизията като на лесен начин за достигане до масовия пазар. Двата предпочитани подхода са преките реклами и често критикуваното „пласиране на продукти”, при което се показва как известни лица използват определени продукти. Миналия четвъртък Парламентът одобри нови правила относно рекламите, като желанието му е изпълнението им да започне от края на 2009 г.
Новото законодателство осъвременява директивата „Телевизия без граници” като вече се обхващат нови медийни услуги като интернет телевизията и услугите при поискване. То ще се прилага за сходните с телевизионните услуги и за излъчваните по интернет програми, но не и за частните интернет сайтове. Телевизионните програми „при поискване”, например в интернет, ще бъдат обхванати от правилата за качество относно защитата на непълнолетни и „пласирането на продукти”, но не и от правилата относно разрешеното за реклами време.
Ограничаване на „пласирането на продукти”
Едно от нововъведенията са правилата относно „пласирането на продукти” - способ, при който конкретен продукт се заснема с търговска цел в телевизионните програми. Това ще се разрешава само за определен набор програми и при строги правила. Забраната ще важи за новинарски програми и предавания с актуална тематика, а също и за детски, документални и предоставящи съвети предавания. Започването и приключването на програма, съдържаща „пласиране на продукт”, трябва да бъдат сигнализирани. Същото важи и за рекламните паузи. Държавите-членки все още могат да забранят „пласирането на продукти”
Рекламна пауза на всеки трийсет минути Рекламните паузи ще бъдат разрешени на всеки 30 минути при телевизионните филми, кинотворбите и новинарските програми. При детските програми няма да се разрешават рекламни паузи, освен ако продължителността на програмата не надвишава 30 минути. Според новите правила не се допускат повече от 12 минути рекламно време на всеки час. От държавите-членки и от Комисията се изисква да насърчават доставчиците на медийни услуги да разработят кодекси на поведение спрямо децата - например да спрат излъчването на предназначени за деца реклами на непълноценни храни и да направят продуктите по-достъпни за зрители с увреждания.
Без реклами на тютюн и определени лекарства
Ето някои от останалите правила:
забраняват се средствата за подсъзнателно внушение - например когато звукът при рекламите е по-силен отколкото звукът при самото предаване.
рекламите не трябва да накърняват достойнството на расово, полово, сексуално и национално основание, както и на основание възраст или увреждания.
забранява се рекламирането на цигари и тютюн.
Забранява се рекламирането на лекарства, за които е необходимо лекарско предписание.
20061211STO01289
BG
1
PHOTO
20061211PHT01333.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
