Бюджет 2006, цените на хранителните стоки, визовият режим със САЩ-теми на сесията Бюджет 2006, цените на хранителните стоки, визовият режим със САЩ-теми на сесията
Освобождаването от отговорност за изпълнението на бюджет 2006 ще бъде един от акцентите на пленарната сесия тази седмица. Това е решението, с което Европейският парламент приключва бюджетния цикъл. Сред останалите теми на заседанието са донорството и трансплантацията на органи, политиката по отношение на наркотиците и протестите във връзка с повишаването на цените на хранителните стоки.
В понеделник парламентът ще чуе доклада на Европейската комисия, за публичното изслушване на тема "Престъпленията на тоталитарните режими", което се проведе на 8 април в Брюксел. Депутатите ще обсъдят и политиката на ЕС във връзка с донорството и трансплантациите на органи.
Заседанието във вторник ще мине под знака на освобождаването от отговорност на институциите и агенциите на ЕС за изпълнението на бюджет 2006. Целта на тази последна процедура от бюджетния цикъл на ЕС е да се провери дали парите са изразходвани правилно, както и да се определят точните приходи и разходи за дадената финансова година. Теми на дискусиите във вторник ще бъдат още цените на хранителните стоки и спътниковата навигационна система Галилео.
В сряда заседанието има и няколко външнополитически акцента - визовия режим със САЩ, срещата на върха между ЕС и страните от Латинска Америка и Карибите и ситуацията в Бирма. Очаква се в този ден депутатите да гласуват Доклада за напредъка на Бившата югославска република Македония по пътя към членство в ЕС. На специално тържествено заседание в сряда президентът на Словения Danilo Türk ще произнесе реч в парламента.
На 24-ти април, четвъртък, депутатите ще обсъдят и гласуват доклад върху Зелената книга относно пазарните инструменти за опазването на околната среда.
20080418INS26997