Дни на младите журналисти в Европейския парламент
Младежи
2007-06-27 - 11:59
Дни на младите журналисти в Европейския парламент
Как ли ще изглежда европейският медиен пейзаж през 2020 г.? Дните на младите журналисти в Европейския парламент ще ни позволят да надникнем в бъдещето на европейската журналистика през следващите десетилетия. 270 млади журналисти и студенти по журналистика от всички държави-членки на Европейския съюз ще се срещнат в Парламента от 27 до 30 юни, за да обсъдят заедно бъдещето на медиите и политиката. Някои от тях ще имат възможност да поработят върху нашия уеб сайт.
В сряда от 18,00 часа местно време председателят на Европейския парламент Hans-Gert Pöttering ще открие Дните на младите журналисти заедно с председателя на Борда на Европейската младежка преса г-жа Katrin Hünemörder. Събитието се организира с цел младите хора да споделят вижданията си относно бъдещето на европейските медии и да поставят началото на трансевропейско сътрудничество помежду си.
Средната възраст на участниците е 23 години. Те са подбрани от повече от 2000 кандидати, които бяха представили визията си за бъдещите европейски медии чрез телевизионни или аудио записи, кратки статии или фото репортажи.
Младите журналисти в действие...
В сряда г-н Pöttering ще даде официален прием в чест на участниците в събитието. След това те ще се срещнат със служители на Парламента, отговорни за медийната политика, както и с журналисти от водещи европейски медии.
В четвъртък младите хора ще се запознаят с лидерите на политическите групи в Европейския парламент и ще участват в дискусии относно предизвикателствата, пред които Европа ще се изправи през следващите години: по-нататъшното разширяване на Европейския съюз, политиката в областта на външните отношения и сигурността и др. Те ще се срещнат и с членове на Парламента от всяка страна-членка.
От сряда до петък участниците, разпределени в 22 работни ателиета, ще правят и свои медийни проекти - радио и телевизионни програми, вестници, списания и уеб страници. Мултимедийното студио "Voxbox" ще бъде изцяло на тяхно разположение. Един от работните проекти е "Биг Брадър Европа ви гледа" - работно ателие под формата на политическо ток шоу с участието на депутата Richard Corbett (ПЕС, Великобритания) и Европейския контрольор за защита на данните Peter Hustinx.
Уеб редакторите на Европейския парламент решиха да изненадат младите журналисти с интересно предизвикателство, предоставяйки им в петък възможността за наистина видима изява: екип от 22-ма души от 22 националности ще подготви и публикува резултатите от деня на началната страница на парламентарния уеб сайт "Europarl". Младите журналисти ще заместят нашите редактори. Те ще трябва да защитят идеите си пред тях и да напишат статиите си, като същевременно се вместят в обичайните за този вид работа кратки срокове на изпълнение. Можете да проверите как са се справили с поставената задача, като прочетете досието "На фокус", което те ще публикуват на нашия сайт.
Заключителната церемония на Дните на младите журналисти ще се проведе в кметството на Брюксел, където медийните проекти на участниците ще бъдат официално представени пред публика и обсъдени с водещи медийни експерти.
Откриването на проявата можете да гледате на живо по EP live, днес, от 18,00 до 20,00 часа местно време, а подробна информация на 22 езика ще можете да прочетете в петък, 29 юни.
20070622STO08193 На живо по EP live European Youth Media Days European Youth Press
BG
1
PHOTO
20070627PHT08441.jpg
BG
2
LINK
/eplive/public/freetext_page_direct/20061120FTX00012-2101/default_bg.htm
BG
3
LINK
http://www.youthmediadays.eu/
BG
4
LINK
http://www.youthpress.org/index.php?news_2007
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
