A7-0098/2010
26.3.2010
ДОКЛАД
относно освобождаването от отговорност във връзка с изпълнението на общия бюджет на Европейския съюз за финансовата 2008 година, раздел IX – Европейски надзорен орган по защита на данните
(C7‑0180/2009 – 2009/2076(DEC))
Комисия по бюджетен контрол
Докладчик:
Ryszard Czarnecki
PE 430.319v02-00
СЪДЪРЖАНИЕ
1. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ Error! Bookmark not defined.
2. ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ Error! Bookmark not defined.
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ Error! Bookmark not defined.
1. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ
относно освобождаването от отговорност във връзка с изпълнението на общия бюджет на Европейския съюз за финансовата 2008 година, раздел IX – Европейски надзорен орган по защита на данните
( C7‑0180/2009 – 2009/2076(DEC) )
Европейският парламент ,
– като взе предвид общия бюджет на Европейския съюз за финансовата 2008 година
ОВ L 71, 14.3.2008 г. ,
– като взе предвид окончателните годишни отчети на Европейските общности за финансовата 2008 година – Том I ( C7‑0180/2009 )
ОВ C 273, 13.11.2009г., стр. 1. ,
– като взе предвид годишния доклад на Европейския надзорен орган по защита на данните пред органа по освобождаването от отговорност относно вътрешните одити, осъществени през 2008 г.,
– като взе предвид годишния доклад на Сметната палата за изпълнението на бюджета за финансовата 2008 година, придружен от отговорите на проверените институции
ОВ C 269, 10.11.2009 г., стр. 1. ,
– като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО
ОВ C 273, 13.11.2009 г., стр. 122. ,
– като взе предвид член 272, параграф 10 и членове 274, 275 и 276 от Договора за ЕО, както и член 314, параграф 10 и членове 317, 318 и 319 от Договора за функционирането на Европейския съюз,
– като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности
ОВ L 248, 16.9.2002 г., стр. 1. , и по-специално членове 50, 86, 145, 146 и 147 от него,
– като взе предвид член 77 и приложение VI към своя правилник,
– като взе предвид доклада на комисията по бюджетен контрол ( A7‑0098/2010 ),
1. освобождава от отговорност Европейския надзорен орган по защита на данните във връзка с изпълнението на бюджета за финансовата 2008 година;
2. представя своите забележки в резолюцията по-долу;
3. възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването му в Официален вестник на Европейския съюз (серия L).
2. ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
съдържащо забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2008 година, раздел IX – Европейски надзорен орган по защита на данните
( C7‑0180/2009 – 2009/2076(DEC) )
Европейският парламент ,
– като взе предвид общия бюджет на Европейския съюз за финансовата 2008 година
ОВ L 71, 14.3.2008 г. ,
– като взе предвид окончателните годишни отчети на Европейските общности за финансовата 2008 година – Том I ( C7‑0180/2009 )
ОВ C 273, 13.11.2009 г., стр. 1. ,
– като взе предвид годишния доклад на Европейския надзорен орган по защита на данните пред органа по освобождаването от отговорност относно вътрешните одити, осъществени през 2008 г.,
– като взе предвид годишния доклад на Сметната палата за изпълнението на бюджета за финансовата 2008 година, придружен от отговорите на проверените институции
ОВ C 269, 10.11.2009 г., стр. 1. ,
– като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО
ОВ C 273, 13.11.2009 г., стр. 122. ,
– като взе предвид член 272, параграф 10 и членове 274, 275 и 276 от Договора за ЕО, както и член 314, параграф 10 и членове 317, 318 и 319 от Договора за функционирането на Европейския съюз,
– като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности
ОВ L 248, 16.9.2002 г., стр. 1. , и по-специално членове 50, 86, 145, 146 и 147 от него,
– като взе предвид член 77 и приложение VI към своя правилник,
– като взе предвид доклада на комисията по бюджетен контрол ( A7‑0098/2010 ),
1. отбелязва, че през 2008 г. Европейският надзорен орган по защита на данните (ЕНОЗД) е разполагал с бюджетни кредити за поети задължения в общ размер на 5,3 милиона евро (2007 г.: 5 милиона евро
2006 г.: 4,1 милиона евро ), при степен на усвояване от 86,14 %, което е под средната стойност за другите институции (95,67 %);
2. отбелязва непрекъснатото увеличение на постоянните длъжности – от 29 през 2007 г. на 33 през 2008 г. (2006 г.: 24 длъжности), предоставени на ЕНОЗД; приветства факта, че всички тези длъжности са запълнени, и отбелязва контролираното нарастване и ограниченото разширяване както на задълженията, така и на персонала, което гарантира адекватно интегриране и обучение на новите служители; все пак отбелязва, че разходите по статия „Други служители” показват степен на усвояване, която е по-ниска от средната (51,98 %);
3. изтъква, че в годишния си доклад Сметната палата посочва, че одитът не води до никакви значителни забележки по отношение на ЕНОЗД;
4. приветства консолидирането на управлението на финансовите и човешките ресурси, както и подобрената функционалност и ефикасност на функциите по осъществяване на вътрешен контрол, постигнати през 2008 г.; очаква бъдещо развитие по отношение на финансовите и човешките ресурси, както и вътрешните работни процеси, които бяха избрани от ЕНОЗД сред неговите основни цели за 2009 г.;
5. припомня, че административната обработка на всички служебни пътувания на ЕНОЗД се извършва от службата за управление и плащане на Комисията (въз основа на споразумението за административно сътрудничество, подписано между генералните секретари на Комисията, Парламента и Съвета, а също така и от ЕНОЗД, на 7 декември 2006 г. за допълнителен период от три години, считано от 16 януари 2007 г.);
6. припомня, че оценката, извършена от службата за вътрешен одит на ЕНОЗД (т.е. вътрешния одитор на Комисията, въз основа на споразумението за административно сътрудничество), е показала функционалността и ефикасността на системата за вътрешен контрол и нейната способност да осигури достатъчна сигурност за постигането на целите на институцията, и очаква резултатите от последващия одит; приветства факта, че вътрешният доклад относно мерките за вътрешен контрол показва степен на изпълнение от 80% на вътрешните препоръки;
7. приветства ежегодното публикуване на декларациите за финансови интереси на избраните членове на институцията (ЕНОЗД и помощник надзорния орган), съдържащи съществена информация относно заемани платени длъжности или дейности, извършвани срещу възнаграждение, и упражняване на професионални дейности, подлежащи на деклариране;
8. изисква ЕНОЗД да включи в своя следващ отчет за дейността (за финансовата 2009 година) раздел, който да представя подробен отчет относно последващите действия, предприети през годината в резултат на предходните решения на Парламента за освобождаване от отговорност.
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
23.3.2010
Резултат от окончателното гласуване
+:
–:
0:
28
0
0
Членове, присъствали на окончателното гласуване
Marta Andreasen, Jean-Pierre Audy, Inés Ayala Sender, Zigmantas Balčytis, Andrea Češková, Jorgo Chatzimarkakis, Andrea Cozzolino, Ryszard Czarnecki, Luigi de Magistris, Tamás Deutsch, Martin Ehrenhauser, Jens Geier, Ingeborg Gräßle, Martin Häusling, Ville Itälä, Cătălin Sorin Ivan, Iliana Ivanova, Elisabeth Köstinger, Bogusław Liberadzki, Monica Luisa Macovei, Christel Schaldemose, Theodoros Skylakakis, Bart Staes, Georgios Stavrakakis, Søren Bo Søndergaard
Заместник(ци), присъствал(и) на окончателното гласуване
Monika Hohlmeier, Marian-Jean Marinescu, Véronique Mathieu, Olle Schmidt, Derek Vaughan
