България и Румъния година след присъединяването към ЕС
Институции
2008-01-21 - 17:51
Една година след радостта от присъединяването…
Ето че измина една година от присъединяването на България и Румъния към Европейския съюз. През 2007-ма и двете страни проведоха европейски избори. България избра своите 18 евродепутати през май, а Румъния излъчи 35 членове на Европейския парламент през ноември.
По повод на първата годишнина от европейското членство решихме да помолим някои от българските и румънските евродепутати да ни разкажат за работата си в Парламента, а така също и за промените в техните страни, настъпили след присъединяването. Те споделиха пред нас и препоръките си за следващите европейски избори.
Какви са резултатите от европейското членство върху живота на гражданите във вашата страна?
Маруся ЛЮБЧЕВА (ПЕС, България) : "По-високо самочувствие на хората, усещането за справедливост от това, че България винаги е стояла на европейска земя и вече е включена в голямото европейско семейство (...) Членството ни донесе по-висока икономическа стабилност, не се сбъднаха очакванията на най-големите скептици за катаклизми в различните сфери. Започват да се усвояват европейските средства, оперативните програми бяха утвърдени и вече стартираха първите проекти. Разбира се това не означава, че са малко и проблемите. Необходими са ни последователност, постоянство и приближаване до стандартите на останалите европейски страни."
Marian-Jean MARINESCU (ЕНП-ЕД, Румъния) : "Сред най-осезаемите промени за румънските граждани са възможността да работят легално в другите страни-членки и признаването на дипломите и квалификациите."
Кои аспекти от работата ви в Европейския парламент оказват най-съществено влияние върху живота на гражданите във вашата страна ?
Петя СТАВРЕВА (ЕНП-ЕД, България) : "Бих откроила някои конкретни акценти от работата ми през изминалата година. Например, гласуването на винената реформа в ЕП, където с положителния си вот защитих интересите на българските винопроизводители по отношения на добавянето на захар (...) Работата ми с браншови организации от земеделския сектор в България е изключително важна, за да имам постоянна обратна връзка и професионално мнение от «извора». Те са съществени при обсъждането на конкретни въпроси в земеделската комисия в Парламента."
Marian-Jean MARINESCU : "Данъци, трудови договори, трудови взаимоотношения, качество на услугите, транспортна безопасност, граждански права и сигурност - всички тези въпроси, а и много други зависят от нашата работа. Затова ще направим всичко възможно, за да подобрим живота на гражданите."
Кое би могло да накара хората да проявят по-голяма избирателна активност при предстоящите през 2009 г. европейски избори ?
Метин КАЗАК (АЛДЕ, България) : "Необходима е по-добра осведоменост по отношение на въпросите, с които се занимава Европейският парламент и на неговата роля в процеса на вземане на решения. Европейското гражданство трябва да бъде поощрено чрез неформално обучение, за да може всеки гражданин на Европейския съюз да изгради политическо мислене, фокусирано върху Европа."
Adrian SEVERIN (ПЕС, Румъния) : "Ако хората разберат, че Европейският съюз носи полза на политиките на страните-членки относно индивидуалната, социалната, националната и международната сигурност на европейските граждани, те ще се приобщят към каузите на Европейския съюз. Основното доказателство за тяхната лоялност ще бъде участието в изборите."
20080121STO19143 Открийте вашия евродепутат Изборите в Румъния (на английски) България проведе първите си избори за членове на Европейския парламент
BG
1
PHOTO
20080121PHT19133.jpg
BG
2
LINK
/members/public.do;jsessionid=0D776636B27D55055BFAC511BA4BC33A.node1?language=BG
-//EP//TEXT IM-PRESS 20071115STO13229 0 NOT XML V0//BG
-//EP//TEXT IM-PRESS 20070514STO06593 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
