A6-0138/2009
3.4.2009
***I
ДОКЛАД
относно предложението за регламент на Европейския парламент и на Съвета за изменение на Регламент (ЕО) № 717/2007 относно роуминга в обществени мобилни телефонни мрежи в рамките на Общността и на Директива 2002/21/ЕО относно общата регулаторна рамка за електронните съобщителни мрежи и услуги
(COM(2008)0580 – C6-0333/2008 – 2008/0187(COD))
Комисия по промишленост, изследвания и енергетика
Докладчик:
Adina-Ioana Vălean
Докладчик по становище (*):
Syed Kamall , комисия по вътрешния пазар и защита на потребителите
(*) Процедура с асоциирани комисии – член 47 от Правилника
PE 416.697v02-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт.Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ.............................................................................................30
СТАНОВИЩЕ на комисията по вътрешния пазар и защита на потребителите 32
СТАНОВИЩЕ на комисията по култура и образование ..............................51
ПРОЦЕДУРА...........................................................................................................................58
(*) Процедура с асоциирани комисии – член 47 от Правилника
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за регламент на Европейския парламент и на Съвета относно а изменение на Регламент (ЕО) № 717/2007 относно роуминга в обществени мобилни телефонни мрежи в рамките на Общността и на Директива 2002/21/ЕО относно общата регулаторна рамка за електронните съобщителни мрежи и услуги
( COM(2008)0580 – C6-0333/2008 – 2008/0187(COD) )
(Процедура на съвместно вземане на решение: първо четене)
Европейският парламент ,
– като взе предвид предложението на Комисията до Европейския парламент и до Съвета (COM( COM(2008)0580 ),
– като взе предвид член 251, параграф 2 и член 95 от Договора за ЕО, съгласно които предложението е внесено от Комисията ( C6‑0333/2008 ),
– като взе предвид член 51 от своя Правилник,
– като взе предвид доклада на комисията по промишленост, изследвания и енергетика и становището на комисията по вътрешния пазар и защита на потребителите и на комисията по култура и образование ( A6‑0138/2009 ),
1. одобрява предложението на Комисията във вида, в който е изменено;
2. призовава Комисията да се отнесе до него отново, в случай че възнамерява да внесе съществени изменения в своето предложение или да го замени с друг текст;
3. възлага на своя председател да предаде позицията на Парламента съответно на Съвета и на Комисията.
ИЗМЕНЕНИЯ, ВНЕСЕНИ ОТ ПАРЛАМЕНТА
* Политически изменения: нов или изменен текст се обозначава с получер курсив;заличаванията се посочват със символа ▌. Технически поправки и промени от страна на службите: нов или променен текст се обозначава с курсив;заличаванията се посочват със символа ║. *
към предложението на Комисията за
РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА
за изменение на Регламент (ЕО) № 717/2007 относно роуминга в обществени мобилни телефонни мрежи в рамките на Общността и на Директива 2002/21/ЕО относно общата регулаторна рамка за електронните съобщителни мрежи и услуги
(Текст от значение за ЕИП)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност, и по-специално член 95 от него,
като взеха предвид предложението на Комисията
ОВ C , , стр. . ,
като взеха предвид становището на Европейския икономически и социален комитет
ОВ C , , стр. . ,
след консултация с Комитета на регионите,
в съответствие с процедурата, предвидена в член 251 от Договора
ОВ C , , стр. . ,
като имат предвид, че:
(1) Регламент (ЕО) № 717/2007 на Европейския парламент и на Съвета относно роуминга в обществени мобилни телефонни мрежи в рамките на Общността и за изменение на Директива 2002/21/ЕО от 27 юни 2007 г. наложи , по изключение и временно, ограничения за цените на едро и дребно, които могат да бъдат налагани от мобилните оператори при доставка на роуминг услуги за повиквания , генерирани и терминирани на територията на Общността. Този регламент определи и правила за увеличаване на прозрачността на цените и за подобряване на предоставянето на информация на потребителите за цените на роуминг услугите в Общността.
(2) Комисията направи преглед в съответствие с член 11 от Регламент (ЕО) № 717/2007, който изисква да бъде преценено дали са постигнати целите на регламента, да бъде анализирано развитието на цените на едро и дребно при предоставяне на ║ клиентите , използващи услугата роуминг, на гласови услуги и услуги по пренос на данни, включително SMS и MMS, и ако е уместно, да бъдат включени препоръки относно необходимостта от регулиране на тези услуги. В своя доклад до Европейския парламент и Съвета, съдържащ се в Съобщение от [ ] 2008 г.
[ ] , Комисията направи извода, че е уместно удължаването на срока на действие на регламента след 30 юни 2010 г.
(3) Освен това Комисията установи, че обхватът на Регламент (ЕО) № 717/2007 следва да бъде разширен и да включи предоставянето в рамките на Общността на роуминг услуги за SMS и за пренос на данни. Специалните характеристики на международните пазари на роуминг, които дадоха основания за приемането на Регламент (ЕО) № 717/2007 и за налагането на задължения на мобилните оператори във връзка с доставката на гласови ║ повиквания при роуминг в Общността, съществуват също така и при доставката на територията на Общността на роуминг услуги за SMS и за пренос на данни. Подобно на гласовите ║ услуги при роуминг , роуминг услугите за SMS и за пренос на данни не се купуват отделно на национално равнище, а представляват част от по-голям търговски пакет, купуван от потребителите от местен доставчик, като така се ограничават действащите конкурентни сили. Също така поради трансграничното естество на разглежданите услуги националните регулаторни органи, отговорни за опазването и извеждането на по-преден план на интересите на клиентите на мобилни оператори с обичайно пребиваване на тяхна територия, не могат да контролират поведението на операторите на посещаваните мрежи, намиращи се в други държави-членки.
(3a) Структурните проблеми, свързани с роуминг услугите, ще бъдат решавани по-лесно в условията на същински пазар за услуги в областта на мобилните съобщения, какъвто понастоящем не е напълно изграден, но който следва да бъде крайната цел за всяка регулаторна рамка.
(4) По тази причина националните регулаторни органи, действащи в рамките на Групата на европейските регулатори (ГЕР), в отговор на обществените консултации във връзка с преразглеждането на Регламент (ЕО) № 717/2007 още веднъж призоваха Комисията да действа на общностно равнище както относно удължаването на срока на действието на регламента, така и относно регламентирането на роуминг услугите за SMS и за пренос на данни.
(5) Данните за развитието на цените за гласовите роуминг услуги на територията на Общността за периода след влизането в сила на Регламент (ЕО) № 717/2007, включително по-конкретно данни, събрани от националните регулаторни органи и докладвани на тримесечна база чрез ГЕР, не дават достатъчно аргументи, за да се предположи, че конкуренцията при цените на едро и на дребно вероятно ще бъде устойчива от юни 2010 г. при липсата на регулаторни мерки. Подобни данни показват, че равнищата на цените на дребно и на едро са съсредоточени или близки до горните граници, определени от Регламент (ЕО) № 717/2007, като конкуренцията под тези равнища е ограничена.
(6) Следователно изтичането през юни 2010 г. на регулаторните предпазни механизми, прилагани към гласовите роуминг услуги на територията на Общността на равнище цени на едро и цени на дребно по силата на Регламент (ЕО) № 717/2007, ще създаде сериозен риск от завръщане на цените на едро и на дребно за роуминга в Общността към равнища, които не отразяват по разумен начин направените разходи във връзка с доставката на услугата поради липса на конкурентен натиск на пазара на гласов роуминг и поради стремежа на мобилните оператори да увеличат максимално приходите си от предоставянето на роуминг услуги , като по този начин ще се застраши изпълнението на целите на Регламент (ЕО) № 717/2007. Следователно е необходимо удължаването на срока на действие на Регламент (ЕО) № 717/2007 за още две години след 30 юни 2010 г., за да се подсигури доброто функциониране на вътрешния пазар, като на потребителите се гарантира, че ще продължат да се радват на ползите от увереността, че няма да бъдат таксувани по завишени цени в сравнение с конкурентните национални тарифи при изходящи и входящи регулирани ║ повиквания при роуминг , като същевременно се дава достатъчно време за развитие на конкуренцията.
(6a) Задълженията, предвидени в настоящия регламент, не следва да нарушават условията на конкуренция между операторите на мобилни мрежи в Общността и не следва да въвеждат каквито и да е преимущества по отношение на конкуренцията, по-специално въз основа на размера, вида на роуминг трафика или местния пазар на доставчика на роуминг услуги.
(7) Равнищата на максималните средни цени на едро за регулираните ║ повиквания при роуминг , определени от Регламент (ЕО) 717/2007, следва да продължат да се понижават в удължения период на действие на регламента, отразявайки намаляващите разходи, включително спада в регулираните средни цени за терминиране в мобилна мрежа в държавите-членки, за да се подсигури доброто функциониране на вътрешния пазар, като в същото време се изпълнява двойната цел да се премахнат прекомерните цени и едновременно с това на операторите да се осигури свобода за конкуренция и иновации.
(7a) За да се стимулира и засили устойчивата конкуренция в областта на различните роуминг услуги, националните регулаторни органи следва да следят за наличието на дискриминация спрямо големи и малки доставчици, особено във връзка с изчисляването на цените на едро.
(8) Предвидената дата за понижаване на горните граници на максималните цени за регулираните ║ повиквания при роуминг по цени на едро и на дребно през 2009 г. следва да бъде изтеглена от 30 август на 1 юли, за да бъде подсигурена съвместимост със задълженията, произтичащи от настоящия регламент във връзка с ценообразуването при регулираните SMS съобщения. По този начин потребителите както на гласови, така и на SMS роуминг услуги ще могат да се възползват от новите тарифи в период, в който търсенето на подобен вид услуги е най-голямо.
(8a) Когато пределните цени не са посочени в евро, приложимите пределни цени за първоначалните граници съгласно членове 3, 4а, 4б и 6а и преразгледаните стойности на пределите по член 3, параграф 2 и член 4, параграф 2 се определят в съответните валути чрез прилагане на референтните обменни курсове, както са публикувани в Официален вестник на Европейския съюз на датите, посочени в настоящия регламент. Когато няма издание на посочената дата, приложимите референтни обменни курсове са тези, които са публикувани в първото издание на Официален вестник на Европейския съюз непосредствено след тази дата, в което се съдържат подобни референтни обменни курсове.
(9) Тъй като спазването на горната граница за цената на едро, определена от Регламент (ЕО) № 717/2007, се определя в зависимост от средната цена на едро между всеки два оператора за период от 12 месеца, е уместно да се уточни, че периодът може да бъде и по-кратък, например когато датата на планираното понижение на равнището на максималната средна цена на едро е преди края на периода от 12 месеца.
(10) Практиката на някои мобилни мрежови оператори да таксуват ║ повикванията при роуминг по цени на едро на базата на минимални периоди за таксуване до 60 секунди вместо на база секунда, каквато е обичайната практика за други таксувания за взаимно свързване по цени на едро, създава условия за нарушаване на условията за конкуренция между тези оператори и прилагащите различни методи на таксуване, а също така накърнява последователното прилагане на ограниченията за цените на едро, въведени от Регламент (ЕО) № 717/2007. Освен това тази практика представлява допълнително таксуване, което , повишавайки стойността на едро, има неблагоприятни последици за цените на дребно на гласовите роуминг услуги. Следователно е необходимо от мобилните оператори да се изиска таксуването на регулираните ║ повиквания при роуминг по цени на едро да бъде при времева единица секунда.
(11) Максималните равнища на Евротарифата, както за изходящи, така и за входящи повиквания, следователно трябва да продължат да намаляват всяка година през удължения период на действие на Регламент (ЕО) № 717/2007 по начин, който съответства на намаляването, изисквано по време на първоначалния период на прилагане на този регламент, за да се отрази продължаващото понижение на вътрешните цени на мобилните услуги, както и продължаващият спад на основните разходи за доставяне на регулирани ║ повиквания при роуминг . По този начин регламентът ще продължи да дава резултати.
(12) Увеличените разлики между максималните цени на едро и на дребно, произтичащи от настоящия регламент, следва да позволят увеличаване на полето за ценова конкуренция между операторите на равнище цени на дребно, като по този начин се увеличава максимално вероятността за създаване на пазар с достатъчна конкуренция.
Някои оператори се сблъскват с по-високи разходи на равнище на потребителите на едро, отколкото други, поради географски или други обстоятелства, като например трудна топография, рядко населени райони и голям приток на туристи за кратък период от време.
(13) Според ГЕР практиката на мобилните оператори да използват периоди на отчитане , по-големи от една секунда , при таксуване на роуминг услуги на дребно увеличава с 24 % обичайната сметка за изходящи повиквания по Евротарифа и с 19 % за входящи повиквания. Освен това регулаторите заявиха, че тези увеличения са форма на скрито таксуване, тъй като не са достатъчно видни за повечето потребители. По тази причина ГЕР препоръча да бъдат взети спешни мерки спрямо различните практики на таксуване на равнище цени на дребно по Евротарифата.
(14) Въпреки че с въвеждането на Евротарифата Регламент (ЕО) № 717/2007 установи общ подход, чрез който да се подсигури, че ║ клиентите, използващи услугата роуминг, не са таксувани по прекалено високи цени за регулираните ║ повиквания при роуминг , различните практики за периодите на таксуване, използвани от мобилните оператори, сериозно подкопават последователното прилагане на регламента. Това също така означава, че въпреки че роуминг услугите на територията на Общността са от общностно, трансгранично естество, съществуват различни подходи при таксуването на регулирани ║ повиквания при роуминг , които нарушават условията на конкуренция на единния пазар.
(15) Следователно е необходимо да бъде въведен нов пакет от правила относно периодите за таксуване по Евротарифата на равнище цени на дребно, за да се засили допълнително единният пазар и за да се подсигури общо равнище на защита на потребителите на територията на цялата Общност за роуминг услуги.
(16) От доставчиците на регулирани ║повиквания при роуминг на дребно следователно трябва да бъде изискано да таксуват своите клиенти при период на отчитане една секунда за всички повиквания по Евротарифа, като им е разрешено единствено да прилагат минимална първоначална такса за повикване, която не може да бъде отчитана за повече от 30 секунди за изходящи повиквания. Това ще позволи на операторите да покриват само разумно направените разходи за установяване на връзка, а също така ще даде възможност за гъвкавост в конкуренцията, като се предлагат по-къси периоди за минимално първоначално таксуване. В същото време обаче никакъв период на минимално първоначално таксуване не е оправдан при входящите повиквания по евротарифа, тъй като стойността на направените разходи за доставка по цени на едро се определя при период на отчитане една секунда, а каквито и да било други специфични разходи за първоначално установяване на връзка вече са покрити от таксите за терминиране в мобилни мрежи.
(16a) Клиентите не следва да плащат при получаването на съобщения по гласовата поща в посетената мрежа, тъй като те не могат да контролират времетраенето на тези съобщения. Не се накърняват обаче другите приложими такси за съобщения по гласовата поща, например за прослушване на такива съобщения.
(17) Що се отнася до роуминг услугите за SMS-и, пазарните данни, събрани от ГЕР и Комисията за периода след влизането в сила на Регламент (ЕО) № 717/2007, показват, че на територията на Общността все още е налице ситуация , при която таксите на едро за тези услуги остават като цяло стабилни и липсва ясна връзка с направените разходи. Подобно на случая с гласовите роуминг услуги , изглежда липсва достатъчно конкурентен натиск върху операторите за понижаване на цените на едро. Цените на дребно за роуминг услугите за SMS-и са останали като цяло стабилни, с големи маржове и с цени значително над тези за аналогични SMS услуги, без да има ясна обосновка за това.
(18) Подобно на случая с гласовите роуминг повиквания, има значителен риск, ако бъдат въведени задължения само във връзка с цените на едро, това да не доведе автоматично до по-ниски равнища за потребителите на дребно. От друга страна предприемането на действия за понижаване на равнището на цените на дребно, без да се държи сметка за равнището на разходите на едро, свързани с предоставянето на тези услуги, може да затрудни положението на някои оператори, по-специално по-малките оператори , като увеличи риска от ценови натиск.
(19) Освен това поради особената структура на роуминговия пазар и неговото трансгранично естество, регулаторната рамка от 2002 г. не подсигурява националните регулаторни органи с подходящи инструменти за ефективно справяне с проблемите на конкуренцията, свързани с високото равнище на цените на едро и на дребно за регулираните роуминг услуги за SMS-и. По този начин не се подсигурява доброто функциониране на вътрешния пазар и това налага необходимостта от корекции.
(20) В своя отговор на обществените консултации по инициатива на Комисията ГЕР също заяви във връзка с прегледа на функционирането на Регламент (ЕО) № 717/2007, че е необходимо регулиране на роуминга на SMS-и, както при цените на едро, така и при цените на дребно, за да може цените да съответстват в по-голяма степен на направените разходи и на цените на вътрешните пазари. Според ГЕР би било целесъобразно да се въведат разпоредби, които са аналогични на прилаганите за гласовия роуминг. По-конкретно ГЕР препоръчва въвеждането на горна граница за средните цени на едро, налагани от един оператор║ на който и да било друг оператор за роуминга на SMS-и, както и изменение на задължението за използване на Евротарифата, за да бъде включено предлагане на роуминг за SMS по цена, която не надхвърля определена горна граница.
(21) Регулаторните задължения следователно трябва да бъдат въвеждани с оглед на регулираните роуминг услуги за SMS-и на равнище цени на едро, за да се установи по-разумна връзка между таксите на едро и разходите за доставка, а на равнище цени на дребно да се защитят интересите на клиентите, използващи услугата роуминг .
(22) Тези регулаторни задължения следва да влязат в сила възможно най-скоро, като същевременно на засегнатите оператори се предостави разумен срок за привеждане на техните цени и предлагани услуги в съответствие с тези задължения.
(23) Най-ефективният и пропорционален подход за регулиране на равнището на цените за регулирани ║ SMS съобщения при роуминг по цени на едро е определянето на общностно равнище на максимална средна такса за изпращане на SMS от посетена мрежа. Средната цена на едро следва да се прилага между всеки двама мобилни оператори в Общността за определен период.
(24) Ограничението за цената на едро за регулирани ║ SMS-и при роуминг следва да включва всички разходи, направени от доставчика на услугите на едро, включително, наред с другото, прехвърлянето и невъзстановимите разходи за терминиране на ║ SMS съобщения при роуминг в посетената мрежа. На доставчиците на едро на регулирани роумингови SMS услуги следователно трябва да бъде забранено да налагат отделна такса за терминирането на ║ SMS съобщения при роуминг в тяхната мрежа, за да се подсигури последователното прилагане на правилата, установени от настоящия регламент.
(25) Най-ефективният и пропорционален подход за регулиране на ценовото равнище за ║ SMS съобщения при роуминг на територията на цялата общност на равнище цени на дребно е въвеждането на изискването мобилните оператори да предлагат на своите ║ клиенти , използващи услугата роуминг, Евро-SMS тарифа, която не надхвърля определен ценови таван. Евро-SMS тарифата следва да бъде установена на равнище, което осигурява достатъчна печалба, като същевременно отразява по един по-разумен начин съответните разходи на дребно.
(26) Настоящият регулаторен подход следва да гарантира, че цените на дребно за регулирани ║ SMS съобщения при роуминг представляват по-разумно отражение на разходите за предоставяне на услугата в сравнение с досегашното положение. Максималната Евро-SMS тарифа, която може да се предлага на ║ клиенти, използващи услугата роуминг, следователно трябва да отразява разумната печалба спрямо разходите за предоставяне на регулирани ║ SMS услуги при роуминг , като в същото време на операторите се дава свобода да се конкурират чрез диференциация на техните предложения и приспособяване на ценовите им структури към пазарните условия и предпочитанията на потребителите. Този регулаторен подход следва да не се прилага към SMS услугите с добавена стойност.
(27) От ║ клиентите , използващи услугата роуминг, не следва да се изисква да плащат каквито и да било допълнителни такси за получаване на регулирано ║ SMS съобщение или съобщение по гласовата поща при роуминг в посетена мрежа, тъй като подобни разходи за терминиране вече са компенсирани от таксата на дребно, наложена за изпращане на ║ SMS съобщение или съобщение по гласовата поща при роуминг .
(28) Евро-SMS тарифата трябва автоматично да се прилага за всеки ║ клиент , използващ услугата роуминг , нов или вече съществуващ, който не е избрал изрично или не избира изрично специална ║ От доставчиците на регулирани ║ повиквания при роуминг на дребно следователно трябва да бъде изискано да таксуват своите клиенти при период на отчитане една секунда за всички повиквания по Евротарифа, като им е разрешено единствено да прилагат минимална първоначална такса за повикване, която не може да бъде отчитана за повече от 30 секунди за изходящи повиквания тарифа за роуминг или пакет от роуминг услуги, включващ регулирани ║ услуги за SMS при роуминг .
(29) За да се подсигури свързаност от край до край и оперативна съвместимост за ║ клиентите , използващи услугата роуминг, на регулираните услуги за SMS при роуминг , е необходима своевременната намеса на националните регулаторни органи в съответствие с разпоредбите на член 5 от Директива 2002/19/ЕО на Европейския парламент и на Съвета от 7 март 2002 г. относно достъпа до електронни съобщителни мрежи и тяхната инфраструктура и взаимосвързаността между тях (Директива за достъпа)
OВ L 108, 24.4.2002 г., стр. 7. и също така, на базата на координация, в съответствие с разпоредбите на член 8, параграф 1 от Регламент (ЕО) № 717/2007 и член 21 от Директива 2002/21/ЕО на Европейския парламент и на Съвета от 7 март 2002 г. относно общата регулаторна рамка за електронните съобщителни мрежи и услуги (Рамкова директива), когато оператор на наземна мобилна мрежа, установен в една държава-членка, подава жалба до националния регулаторен орган, че неговите абонати не могат да изпращат или получават регулирани ║ SMS при роуминг към или от абонати на оператор на наземна мобилна мрежа, установен от друга държава-членка, поради това, че двамата засегнати оператори не са успели да сключат споразумение.
(30) SMS съобщението представлява кратко текстово съобщение, което се състои от буквени или цифрени означения, но също така може да съдържа графични образи, които могат да бъдат изпращани и получавани на мобилен или стационарен телефон или друго мобилно или стационарно устройство между мобилни и/или стационарни номера, предоставени в съответствие с националния номерационен план. SMS съобщението се различава ясно от други съобщения като MMS съобщенията или електронните съобщения. За да се подсигури, че регламентът продължава да бъде ефективен и че неговите цели напълно се изпълняват, следва да бъдат забранени всички промени в техническите параметри на ║ SMS съобщението при роуминг , които биха го различили от вътрешно SMS съобщение.
(31) Данните, събрани от националните регулаторни органи , показват, че средните цени на едро за ║ услуги за роуминг на данни, налагани от операторите на посетената мрежа на местните роуминг доставчици, изглежда се понижават, въпреки че цените на едро за ║ услугите за роуминг на данни остават високи.
(32) Високото равнище на цените на дребно за услуги за роуминг на данни продължава да буди безпокойство и показва, че конкуренцията при тези услуги все още не е достатъчно голяма. За разлика от услугите за гласов роуминг и за роуминг на SMS-и обаче, при предлагането на дребно има конкурентен натиск, тъй като ║ клиентите , използващи услугата роуминг, имат алтернативни средства за достъп в чужбина до услуги за данни, като например публичен безжичен достъп до интернет без съответните ограничения, свързани с номеризацията. Следователно на този етап е прекалено рано за регулиране на равнище цени на дребно. Освен това, всяка мрежова връзка в роуминг следва да се установява със съгласието на потребителя. Следователно не се извършва изтегляне на данни при роуминг, включително осъвременяване на софтуер и изтегляне на електронни писма, без потребителят предварително да се е съгласил или да е поискал това, освен ако последният е посочил, че не желае да се ползва от подобна защита.
(32a) Местните доставчици не следва да налагат такси на клиента, използващ услугата роуминг, за каквато и да е регулирана услуга за роуминг на данни, освен ако клиентът, използващ услугата роуминг, приеме предоставянето на тази услуга.
(33) Необходимо е обаче да бъдат взети мерки за подобряване на прозрачността на цените на дребно за ║ услуги за роуминг на данни, по-специално — да бъде елиминиран проблемът „шок от сметката“, който представлява пречка пред доброто функциониране на вътрешния пазар, а на ║ клиентите , използващи услугата роуминг, да се подсигурят инструментите, от които те се нуждаят, за да проследяват и контролират своите разходи за ║ услуги за роуминг на данни. Също така не следва да има пречки пред появата на приложения или технологии, които могат да заместят или да са алтернатива на роуминг услугите, като услугите WiFi, VoIP и съобщения в реално време (Instant Messaging). Потребителите следва да разполагат с тази информация, за да могат да правят информиран избор.
(34) По-конкретно, мобилните оператори следва да осигуряват на своите ║ клиенти , използващи услугата роуминг, персонализирана информация относно цените, по които ще им бъдат доставяни ║ услуги за роуминг на данни, винаги, когато за първи път поискат ║ услуга за роуминг на данни при влизането си в друга държава-членка. Тази информация следва да бъде предоставяна на техния мобилен телефон или на друго мобилно устройство по начин, който максимално улеснява нейното получаване и разбиране.
(34a) За да се улесняват клиентите в разбирането на финансовите последици от използването на регулирани услуги за роуминг на данни и за да им се предостави възможност да проследяват и контролират своите разходи, местните доставчици следва да дават примери за приложения за роуминг на данни, например електронна поща, изображения, навигация в интернет, като посочват приблизителния им обем по отношение на използването на данни.
(35) Освен това, за да се избегнат шоковете от сметката, мобилните оператори следва да определят една или повече месечни горни граници за използване и/или финансови горни граници за дължимите суми за услуги за роуминг на данни (изразени във валутата, в която клиентът, използващ услугата роуминг, получава фактури), които мобилните оператори следва да предлагат безплатно и със съответното предупредително съобщение на всички свои ║ клиенти , използващи услугата роуминг, ▌ при наближаване на тази горна граница. При достигане на определената горна граница клиентът следва да спре да получава такива услуги и да не бъде таксуван за допълнителни услуги , освен ако клиентът ║ поиска продължаване на тези услуги в съответствие с реда и условията, посочени в известието . Клиентите, използващи роуминг услуги, следва да получат възможността да изберат която и да е от тези месечни горни граници за използване или финансови горни граници в рамките на разумен срок или да изберат към тях да не се прилага подобна горна граница. Освен ако клиентите поискат друго, към тях следва автоматично да се прилага система на налагане на горни граници.
(36) Тези мерки за повишаване на прозрачността следва да бъдат разглеждани като минимални гаранции за ║ клиентите , използващи услугата роуминг, и не следва да ограничават мобилните оператори в предлагането на клиентите на други способи, които ще им помогнат да прогнозират и да контролират своите разходи за роуминг на данни. Така например много оператори разработват нови оферти с единна цена на дребно, която позволява роуминг на данни на определена цена за определен период в рамките на разумен обем. Също така някои оператори разработват системи, позволяващи на техните ║ клиенти , използващи услугата роуминг, да получават актуализирана информация в реално време относно натрупаните дължими суми за роуминг на данни. За да се подсигури доброто функциониране на вътрешния пазар, тези промени на националните пазари следва да бъдат отразени в хармонизираните правила.
(37) Освен това устойчиво високите цени на едро за услуги за роуминг на данни се дължат най-вече на високите цени на едро, налагани от операторите на непредпочитани мрежи. Подобни цени се обясняват с ограниченията за управление на трафика, които не стимулират операторите да намаляват едностранно своите стандартни цени на едро, тъй като трафикът ще бъде получаван независимо от налаганата цена. Това води до изключително големи различия в разходите за цени на едро. В някои случаи цените на едро за роуминг на данни, прилагани за непредпочитани мрежи, са тридесет пъти по-високи от прилаганите за предпочитана мрежа. Тези прекомерно високи цени на едро за роуминг на данни водят до сериозно нарушаване на условията за конкуренция между мобилните оператори в рамките на Общността, което пречи на доброто функциониране на вътрешния пазар. Те също така ограничават възможностите на местните доставчици да прогнозират своите разходи на едро и следователно да осигуряват на своите клиенти прозрачни и конкурентни пакети от цени на дребно. С оглед на ограничените възможности на националните регулаторни органи да се справят ефективно с тези проблеми на национално равнище, следва да се прилага горна граница за цените на едро за услуги за роуминг на данни. Горната граница за цената на едро следва да се определи на защитно равнище, което е значително над най-ниските цени на едро, налични към момента на пазара, за да се насърчат конкурентните условия и за да се позволи развитието на конкурентна насоченост на пазара при гарантиране на по-доброто функциониране на вътрешния пазар в полза на потребителите. Чрез премахване на прекомерните цени на едро за роуминг на данни, които в определени случаи продължават да са в сила на пазара, това защитно равнище ще предотврати, за срока на прилагане на настоящия регламент, възникването на нарушения или ограничения на конкуренцията между мобилните оператори.
(38) За да се отразят промените на пазара и приложимата регулаторна рамка за електронни съобщения, е необходимо да се използва изразът „обществени комуникационни мрежи“ вместо „обществени телефонни мрежи“. С оглед на съгласуваността член 1, параграф 5 от Директива 2002/21/ЕО (Рамковата директива) следва да бъде съответно изменен.
(39) Тъй като целите на настоящия регламент, а именно изменение на Регламент (ЕО) № 717/2007 и Директива 2002/21/EО за запазване и допълнително развитие на общ пакет от правила, чрез който да се гарантира, че при пътуване в рамките на Общността ползвателите на обществени мобилни комуникационни мрежи не заплащат прекомерно високи цени за роуминг в Общността (било то за гласови повиквания, SMS съобщения или прехвърляне на данни), като така се допринася за доброто функциониране на вътрешния пазар и същевременно се подсигурява висока степен на защита на потребителите и опазване на конкуренцията между операторите на мобилни мрежи, не могат да се постигнат в достатъчна степен от държавите-членки по сигурен, хармонизиран и своевременен начин, и следователно могат да се постигнат по-добре на общностно равнище, Общността може да приеме необходимите мерки за изменение в съответствие с принципа на субсидиарност, определен в член 5 от Договора. В съответствие с определения в същия член принцип на пропорционалност, настоящият регламент не надхвърля необходимото и подходящото за постигане на тези цели.
(40) Този общ подход следва обаче да бъде поддържан за ограничен период от време, но може, в светлината на преразглеждането, което ще се извърши от Комисията, да бъде продължен или изменен или да бъде заменен от алтернативни възможности за регулиране, въз основа на съответните препоръки на Комисията .
(40a) Комисията преразглежда ефективността на Регламент (ЕО) № 717/2007, изменен с настоящия регламент, в светлината на неговите цели и принос за прилагането на регулаторната рамка и доброто функциониране на вътрешния пазар. В този контекст, Комисията разглежда влиянието върху конкурентното положение на доставчиците на мобилни комуникации с различна големина и от различни части от Общността, последните развития, тенденции и степента на прозрачност на тарифите на дребно и на едро и тяхната връзка със същинските тарифи, степента, до която направените в оценката на въздействието предположения към настоящия регламент (SEC (2008) 2489) са се потвърдили, и разходите на операторите за привеждане в съответствие, както и влиянието върху инвестициите. Комисията разглежда също наличието и качеството на услугите, които представляват алтернатива на роуминга (като VoIP), по-специално в светлината на технологичното развитие.
(40б) Преди да се извърши горепосоченият преглед и за да се гарантира непрекъснатият надзор на роуминг услугите в Общността, Комисията следва да подготви междинен доклад на вниманието на Европейския парламент и Съвета, който включва обобщение на последните тенденции в областта на роуминг услугите и междинна оценка на напредъка при постигането на целите на настоящия регламент, както и възможни алтернативни възможности за постигането на тези цели.
(40в) Преди да направи съответните препоръки, Комисията следва да оцени също дали регулирането на цените за роуминг услуги може да се обхване по подобаващ начин от регулаторната рамка за електронните комуникации. Тя оценява задълбочено алтернативите за постигането на целите на настоящия регламент, като:
- справяне с проблемите на равнище „цени на едро” чрез въвеждане на задължение за предоставяне на разумен и справедлив достъп без дискриминация и/или равностойни взаимни условия;
- прилагане на подход, основаващ се на постигането на цени и условия за клиентите, използващи услугата роуминг, сходни с цените и условията на пазара на посетената мрежа, включително възможността за клиентите да получат различни цени от различни оператори на пазара на посетената мрежа;
- решаване на проблемите в рамките на правото на Общността в областта на конкуренцията;
В частност, Комисията [след консултация с Органа на европейските регулатори на електронните съобщения]
Зависи от постигането на съгласие по пакета от документи относно прегледа. разследва и оценява конкурентната структура на пазара на мобилни услуги, която води до неконкурентни цени за роуминга, и докладва пред Европейския парламент и Съвета какви са били нейните заключения и предложения за справяне със структурните проблеми на пазарите на мобилни услуги, и по-специално пречките за включване и разрастване.
(41) Поради това Регламент (ЕО) № 717/2007 и Директива 2002/21/ЕО следва да бъдат съответно изменени.
ПРИЕХА НАСТОЯЩИЯ РЕГЛАМЕНТ:
Член 1
Изменения на Регламент (ЕО) № 717/2007/ЕО
Регламент (ЕО) № 717/2007/ЕО се изменя както следва:
1. В заглавието „обществени мобилни телефонни мрежи“ се заменя с „обществени мобилни комуникационни мрежи“.
2. Член 1 се изменя както следва:
а) параграф 1 се заменя със следното:
„1. С настоящия регламент се въвежда общ подход, за да се гарантира, че при пътуване в рамките на Общността ползвателите на обществени мобилни комуникационни мрежи не заплащат прекомерни цени за роуминг услуги в Общността в сравнение със съответните национални цени , когато осъществяват или приемат повиквания, когато изпращат и получават SMS съобщения и когато използват услуги за предаване на данни с пакетна комутация, като по този начин се допринася за доброто функциониране на вътрешния пазар и същевременно се постига висока степен на защита на потребителите, като се насърчават конкуренцията и прозрачността на пазара , и се предоставят както стимули за иновации, така и възможности за избор на потребителите.
В него се установяват правила за цените, които мобилните оператори могат да определят за предоставянето в цялата Общност на роуминг ▌услуги за гласови повиквания и за SMS съобщения, които се генерират или терминират в рамките на Общността, и за услуги за предаване на данни с пакетна комутация, използвани от клиентите, използващи услугата роуминг, в мобилната комуникационна мрежа на друга държава-членка. Той се отнася както за цените на едро, използвани между мрежовите оператори, така и, когато е уместно, за цените на дребно, използвани от местните доставчици.“
б) параграф 4 се заменя със следното:
„4. Ценовите граници, определени в настоящия регламент, са посочени в евро. Когато цените, определени в членове 3, […] 4а, 4б и 6а, параграф 4 са изразени в други валути, първоначалните граници съгласно тези членове се определят в тези валути, в случая на член 3 и член 4, чрез прилагане на преобладаващите референтни обменни курсове на 30 юни 2007 г., а в случая на член 4а, член 4б и член 6а, параграф 4, чрез прилагане на референтните обменни курсове , публикувани на 6 май 2009 г. от Европейската централна банка в Официален вестник на Европейския съюз.
За целите на последващите намаления на границите, предвидени в член 3, параграф 2 , член 4, параграф 2 и член 6а, параграф 4, преразгледаните стойности се определят чрез прилагане на референтния обменен курс, публикуван един месец преди датата , от която се прилагат преразгледаните стойности.“
3. Параграф 2 от член 2 се изменя, както следва.
а) В буква б) думата „телефонни“ се заменя с „комуникационни“.
б) В буква в) думите „телефонна“ и „телефонни“ се заменя съответно с „комуникационна“,. „комуникационни“.
в) Буква г) се заменя със следния текст:
„г) „роуминг в Общността“ означава използването на мобилен телефон или друго устройство от ║ клиент , използващ услугата роуминг, за осъществяване или приемане на вътрешни за Общността повиквания, или за изпращане и получаване на SMS съобщения, или за използване на данни с пакетна комутация, по време на пребиваването на този клиент в държава-членка, различна от тази, в която се намира неговата местна мрежа, по силата на договор между оператора на местната мрежа и оператора на посетената мрежа;“
г) В буква д) думата „телефонна“ се заменя с „комуникационна“.
д) Буква е) се заменя със следния текст:
„е) „ клиент, използващ услугата роуминг “ означава клиент на доставчик на наземни обществени мобилни комуникационни услуги чрез наземна обществена мобилна мрежа, намираща се на територията на Общността, чийто договор или договореност със съответния местен доставчик позволява използването на мобилен телефон или друго устройство за осъществяване или приемане на повиквания, или за изпращане или получаване на SMS съобщения, или за използване на данни с пакетна комутация в посетената мрежа по силата на договор между оператора на местната мрежа и оператора на посетената мрежа;“
е) Буква ж) се заменя със следния текст:
„ж) „посетена мрежа“ означава наземна обществена мобилна комуникационна мрежа, намираща се в държава-членка, различна от държавата, в която се намира местната мрежа, и позволяваща на ║ клиент , използващ услугата роуминг, да осъществява и приема повиквания, да изпраща или получава SMS съобщения или да предава данни с пакетна комутация по силата на договор с оператора на местната мрежа;“
ж) Добавят се следните букви з), и), й) и к):
„з) „Евро-SMS тарифа“ означава всяка тарифа, която не превишава максималната цена по член 4б , която местният доставчик може да изиска за предоставянето на регулирани ║ SMS съобщения при роуминг съгласно този член;
и) „SMS съобщение“ означава кратко текстово съобщение, което се състои основно от буквени и/или цифрови означения и което може да бъде изпращано между мобилни и/или стационарни номера, предоставени в съответствие с националните номерационни планове;
й) „регулирано ║ SMS съобщение при роуминг “ означава SMS съобщение, изпратено от ║ клиент , използващ услугата роуминг , което е генерирано в посетената мрежа и е терминирано в обществена комуникационна мрежа в рамките на Общността║ или е прието от ║ клиент , използващ услугата роуминг , като е генерирано в обществена комуникационна мрежа в рамките на Общността и е терминирано в посетена мрежа;
к) „регулирана услуга за роуминг на данни“ означава роуминг услуга, която позволява предаването или получаването на данни с пакетна комутация от ║ клиент , използващ услугата роуминг, чрез неговия мобилен телефон или друго мобилно устройство, когато е свързан с посетена мрежа. Регулираната услуга за роуминг на данни не включва преноса или получаването на регулирани ║повиквания или SMS съобщения при роуминг , но включва преноса и получаването на мултимедийни съобщения (ММS).“
4. Член 3 се изменя както следва:
а) параграф 2 се заменя със следното:
„2. Средната цена на едро се прилага между всеки двама оператори и се изчислява за период от дванадесет месеца или за по-кратък период, който може да остава до края на периода на прилагане на максималната средна цена на едро, посочена в настоящия параграф, или до изтичането на срока на действие на настоящия регламент. Максималната средна цена на едро се понижава до 0,28 EUR и 0,26 EUR съответно от 30 август 2008 г. и от 1 юли 2009 г. и ще се понижи допълнително до 0,22 EUR и 0,18 EUR съответно от 1 юли 2010 г. и 1 юли 2011 г. [...] .
б) В параграф 3 се добавя следната алинея:
„От 1 юли 2009 г. обаче средната цена на едро, посочена в параграф 1, се изчислява като се разделят получените общи приходи от роуминг на едро на общия брой минути роуминг на едро, реално използвани от съответния оператор за предоставянето на роуминг повиквания на едро в рамките на Общността за съответния период, изчислен на база една секунда.“
5. Член 4 се изменя както следва:
а) параграф 2 се заменя със следното:
„2. Цената на дребно (без ДДС) по Евротарифа, която един местен доставчик може да определя за своите ║ клиенти , използващи услугата роуминг , за предоставяне на регулирано ║ повикване при роуминг , може да варира за всяко ║ повикване при роуминг , но не трябва да превишава 0,49 EUR на минута за всяко изходящо повикване или 0,24 EUR на минута за всяко прието повикване. Ценовият таван за изходящи повиквания се понижава до 0,46 EUR и 0,43 EUR, а за входящи повиквания - до 0,22 EUR и 0,19 EUR съответно от 30 август 2008 г. и от 1 юли 2009 г. Ценовият таван за изходящи повиквания се понижава допълнително до 0,39 EUR ▌ и 0,35 EUR, а за входящи повиквания - до 0,15 EUR ▌ и 0,11 EUR съответно от 1 юли 2010 г. и 1 юли 2011 г. ▌
До 1 юли 2010 г. местните доставчици не изискват никакви такси от клиентите, използващи услугата роуминг, за получаването от последните на съобщение по гласовата поща при роуминг. Това не засяга другите приложими такси, например таксите за прослушване на такива съобщения.
От 1 юли 2009 г. всеки местен доставчик ще таксува своите ║ клиенти , използващи услугата роуминг, за предоставяне на каквото и да било регулирано ║ повикване при роуминг , за което се прилага Евротарифата, независимо от това дали е изходящо или входящо, при период на отчитане една секунда.
Чрез дерогация от втора алинея местният доставчик може да прилага първоначална минимална такса за период до 30 секунди към изходящите повиквания, обект на Евротарифата.
б) параграф 4 се заменя със следното:
„4. Всеки ║ клиент , използващ услугата роуминг, може да поиска, по всяко време, след като завърши прилагането на процедурата по параграф 3, да премине към ║ Евротарифа или да преустанови използването на такава тарифа . Прехвърлянето или преустановяването се извършва безплатно в рамките на един работен ден от получаването на искането и не може да се обвързва с условия или ограничения, които засягат други елементи от абонамента, с изключение на случая, когато ║ клиент , използващ услугата роуминг и абониран за специален роуминг пакет, включващ повече от една роуминг услуга (т.е. гласово повикване, SMS и/или данни), пожелае да премине към Евротарифа, местният доставчик може да изиска от клиента, извършващ преминаването, да се откаже от ползите от другите елементи от този пакет. Местният доставчик може да отложи такова преминаване до изтичането на определен минимален период, не по-дълъг от три месеца, от прилагането на предишната роуминг тарифа.“
6. Добавя се следният член 4a:
„Член 4a
Цени на едро за регулирани ║ SMS съобщения при роуминг
1. От 1 юли 2009 г. средната цена на едро, която операторът на посетена мрежа може да наложи на оператора на местната мрежа на ║ клиент , използващ услугата роуминг , за предоставянето на регулирано ║ SMS съобщение при роуминг , генерирано в тази посетена мрежа, не превишава 0,04 EUR на SMS съобщение.
2. Средната цена на едро се прилага между всеки двама оператори и се изчислява за период от дванадесет месеца или за по-кратък период, който може да остава до изтичането на срока на действие на настоящия регламент.
3. Средната цена на едро, посочена в параграф 1, се изчислява като общите приходи по цени на едро, получени от оператора на посетената мрежа от всеки от операторите на местна мрежа за генериране и предаване на регулирано ║ SMS съобщение при роуминг в рамките на Общността за определен период, се разделят на общия брой на тези SMS съобщения, генерирани и предадени от името на съответния оператор на местна мрежа в рамките на този период.
4. Операторът на посетената мрежа не изисква от оператора на местната мрежа на клиент, използващ услугата роуминг, други такси, освен посочените в параграф 1, за терминирането на регулирано ║ SMS съобщение при роуминг , изпратено на ║ клиент , използващ услугата роуминг, при роуминг в посетената от него мрежа.“
7. Добавя се следният член 4б:
„Член 4б
Цени на дребно за регулирани ║ SMS съобщения при роуминг
1. Местните доставчици осигуряват достъп на всички свои ║ клиенти , използващи услугата роуминг , по ясен и прозрачен начин, до Евро-SMS тарифа, както е предвидено в параграф 2. Тази Евро-SMS тарифа не изисква какъвто и да било свързан с нея абонамент или други фиксирани или периодични такси и може да се комбинира с всяка тарифа на дребно, при спазване на останалите разпоредби на настоящия член.
2. От 1 юли 2009 г. цената на дребно (без ДДС) по Евро-SMS тарифата, която местен доставчик може да изиска от свой ║ клиент , използващ услугата роуминг, за регулирано ║ SMS съобщение при роуминг , изпратено от този ║ клиент, може да варира за всяко SMS съобщение, но не може да надхвърля 0,11 EUR.
3. Местните доставчици не налагат такси на клиентите, използващи услугата роуминг, за получаването от тях на регулирани ║ SMS съобщения при роуминг .
4. От 1 юли 2009 г. местните доставчици прилагат автоматично Евро-SMS тарифа на всички съществуващи клиенти, използващи услугата роуминг , с изключение на тези клиенти, използващи услугата роуминг , които вече са направили изричен избор на конкретна роумингова тарифа или пакет, чрез който се възползват от тарифа за регулирани ║ SMS съобщения при роуминг , която е различна от тази, която биха ползвали, ако не бяха направили този избор.
5. От 1 юли 2009 г. местните доставчици прилагат Евро-SMS тарифа за всички нови клиенти, използващи услугата роуминг , които не са избрали изрично различна роумингова SMS тарифа или тарифен пакет за роумингови услуги, който включва различна тарифа за регулираните ║ SMS съобщения при роуминг .
6. Всеки клиент, използващ услугата роуминг, може по всяко време да поиска да премине ║ към Евро-SMS тарифа или да преустанови използването на такава тарифа . Прехвърлянето или преустановяването се извършва безплатно в рамките на един работен ден от получаването на искането и не може да се обвързва с условия или ограничения относно други елементи на абонамента. Местният доставчик може да отложи такова преминаване до изтичането на определен минимален период, не по-дълъг от три месеца, от прилагането на предишната роуминг-тарифа. Евро-SMS тарифата може винаги да бъде комбинирана с Евротарифа.
7. Най-късно до [ ] местните доставчици информират лично всички свои клиенти относно Евро-SMS тарифата и за това, че тя ще започне да се прилага най-късно от 1 юли 2009 г. за всички клиенти, използващи услугата роуминг , които не са направили изричен избор на специална тарифа или пакет, приложими към регулираните SMS съобщения, както и за правото да преминат ║ към тази тарифа или да преустановят нейното използване в съответствие с горния параграф 6.“
8. Добавя се следният член 4в:
„Член 4в
Технически характеристики на регулираните ║ SMS съобщения при роуминг
Местните доставчици или операторите на посетени мрежи нямат право да променят техническите характеристики на регулираните SMS съобщения по начин, който ще ги направи различни от техническите характеристики на SMS съобщенията, доставяни в рамките на вътрешния пазар.“
9. Член 5 се заличава.
10. Член 6 се заменя със следния текст:
„Член 6
Прозрачност на цените на дребно за регулирани ║ повиквания и SMS съобщения при роуминг
1. За да уведоми клиент, използващ услугата роумниг, за това, че ще му бъде начислена цена за роуминг при осъществяване или приемане на повикване или при изпращане на SMS съобщение, освен ако клиентът ║ е уведомил своя местен доставчик, че не желае тази услуга, всеки местен доставчик чрез съобщение предоставя на клиента, автоматично, без неоснователно забавяне и безплатно, при влизането му в държава-членка , различна от тази, в която е неговата местна мрежа, основна персонализирана информация за цените за роуминг (с включен ДДС), които се прилагат за осъществяването и приемането от този клиент на повиквания и за изпращането на SMS съобщения в посетената държава-членка.
Основната персонализирана информация включва максималната цена, която може да бъде наложена на клиента съгласно неговата тарифна схема за:
а) изходящите повиквания на територията на посетената страна и към държавата-членка на неговата местна мрежа, както и за входящите повиквания; и
б) изпращане на регулирани ║ SMS съобщения при роуминг при престоя в посетената държава-членка.
Тя включва също така безплатния номер съгласно параграф 2, за получаване на по-подробна информация и информация относно възможността за достъп до услуги при спешни случаи чрез безплатно набиране на Европейския номер за спешни повиквания „112“.
Клиент, който е уведомил, че не желае да получава автоматичното кратко съобщение, има право по всяко време и безплатно да поиска от местния доставчик тази услуга да му бъде предоставена отново.
Местните доставчици предоставят тази основна персонализирана ценова информация автоматично и безплатно чрез гласово повикване на незрящи клиенти и на клиенти с частично нарушено зрение, при изявено от страна на клиентите желание.
2. В допълнение към параграф 1, клиентът има правото да поиска и да получи безплатно , където и да се намира, по-подробна персонализирана ценова информация за цените за роуминг, които се прилагат за гласови повиквания, SMS, MMS и други услуги за предаване на данни, както и информация относно мерките за прозрачност, приложими чрез настоящия регламент чрез мобилно гласово повикване или чрез SMS. Това искане се отправя на безплатен номер, определен за целта от местния доставчик.
3. При сключване на договор за абонамент местните доставчици предоставят на всички ползватели пълна информация за приложимите цени за роуминг, и по-специално за Евротарифата и за Евро-SMS тарифата. Освен това те предоставят на клиентите, използващи услугата роуминг, и актуализирана информация за приложимите цени за роуминг без неоснователно забавяне при всяка промяна в тези цени.
Местните доставчици предприемат необходимите мерки за осведомяване на всички свои клиенти , използващи услугата роуминг, за наличието на Евротарифата и на Евро-SMS тарифата. По-специално, те уведомяват по ясен и безпристрастен начин всички ║ клиенти , използващи услугата роуминг, до 30 юли 2007 г. за условията на Евротарифата и до 1 юни 2009 г. — за условията на Евро-SMS тарифата. Впоследствие те изпращат напомнително писмо в разумни интервали от време на всички клиенти, които са избрали друга тарифа.“
11. Добавя се следният член 6a:
„Член 6a
Прозрачност и защитни механизми за регулираните ║ услуги за роуминг на данни
1. Местните доставчици подсигуряват, че техните ║ клиенти , използващи услугата роуминг, са адекватно информирани както преди, така и след сключването на договор относно цените, прилагани при използването на регулирани ║ услуги за роуминг на данни, по начин, който улеснява клиентите в разбирането на финансовите последици от подобна употреба и който им позволява да проследяват и контролират своите разходи за регулирани ║ услуги за роуминг на данни в съответствие с параграфи 2 и 3.
Когато това е целесъобразно, местните доставчици осведомяват своите клиенти, преди сключването на договор и редовно след това, относно риска от автоматично и неконтролирано свързване и изтегляне на данни при роуминг. Освен това, местните доставчици разясняват на своите клиенти, по ясен и лесно разбираем начин, начините за изключване на тези автоматични връзки за данни при роуминг с цел да се избегне неконтролираното потребление на услуги за роуминг на данни.
2. Най-късно от 1 юли 2009 г. местният доставчик информира ║ клиента , използващ услугата роуминг, с автоматично съобщение за това, че е обслужван чрез роуминг , и му предоставя основна персонализирана тарифна информация относно приложимите цени при доставката на регулирани услуги за роуминг на данни за конкретния роуминг клиент в конкретната държава-членка, с изключение на случаите, когато клиентът е уведомил своя местен доставчик, че не изисква тази информация.
Такава основна персонализирана тарифна информация се доставя на мобилния телефон или на друго устройство на ║ клиента, използващ услугата роуминг, например чрез SMS съобщение, електронно съобщение или в работен прозорец на неговия компютър, всеки път, когато ║ клиентът , използващ услугата „роуминг“, влезе в държава-членка, различна от държавата-членка на неговата местна мрежа, и първоначално открие сесия за роуминг на данни в тази държава-членка . Информацията се подсигурява в момента, в който клиентът, използващ услугата роуминг, открие сесия за регулирана услуга за роуминг на данни, безплатно ▌ и по подходящ начин, който улеснява нейното получаване и лесно разбиране.
Клиент, който е уведомил своя местен доставчик, че не желае да получава автоматичната тарифна информация, има право по всяко време и безплатно да поиска от местния доставчик тази услуга да му бъде предоставена отново.
3. Най-късно от 1 март 2010 г. всеки местен доставчик предоставя на всички свои ║ клиенти , използващи услугата роуминг, възможността да избират обмислено и безплатно услуга, чрез която се предоставя информация относно извършеното потребление , изразено като обем или във валутата, в която ║ клиентът , използващ услугата роуминг, получава сметките си║ за дължимите суми за регулираните ║ услуги за роуминг на данни , като тази информация гарантира, че без изрично съгласие от страна на клиента извършеното потребление на регулирани услуги за роуминг на данни за определен период на използване не превишава конкретна финансова горна граница .
За тази цел местните доставчици осигуряват една или повече максимални финансови горни граници за определен период на използване, при условие че клиентът е предварително информиран за съответните обеми. Една от тези граници (финансовата граница при липса на друга) се доближава до, но не надхвърля сумата от 50 евро за дължими такси за период на фактуриране от един месец (без ДДС).
Друга възможност е местният доставчик да може да определя граници, изразени в обем, при условие че клиентът е предварително информиран за съответните финансови суми. Една от тези граници (границата за обем при липса на друга) съответства на финансова сума, която не надхвърля 50 евро за дължими такси за период на фактуриране от един месец (без ДДС).
Освен това местният доставчик може да предложи на своите клиенти, използващи услугата роуминг, други граници, с различни, тоест по-високи или по-ниски максимални месечни финансови граници.
Най-късно от 1 юли 2010 г. границата при липса на друга по втората и третата алинея е приложима за всички клиенти, които не са избрали друга граница.
Всеки местен доставчик също така подсигурява изпращането на подходящо известие до мобилния телефон или до друго устройство на ║ клиента , използващ услугата роуминг , например чрез SMS съобщение, електронно съобщение или в работен прозорец на неговия компютър, когато услугите за роуминг на данни достигнат 80% от договорената финансова граница или граница за обем . Клиентите имат правото да изискат от своите оператори да преустановят изпращането на такива известия, както и правото по всяко време и безплатно да изискат от местния доставчик да предостави услугата отново.
Когато тази финансова граница или граница за обем е на път да бъде превишена, се изпраща известие до мобилния телефон или друго устройство на клиента, използващ услугата роуминг. В известието се указва процедурата, която трябва да се следва, ако клиентът желае удължаване на предоставянето на тези услуги, и разхода, свързан с всяка допълнително използвана единица данни. Ако клиентът, използващ услугата роуминг, не отговори, както е приканен в полученото известие, местният доставчик незабавно спира доставката и таксуването на регулираните услуги за роуминг на данни за клиента, използващ услугата роуминг, освен ако клиентът, използващ услугата роумин“, поиска удължаване или подновяване на доставката на тези услуги .
От 1 ноември 2010 г., всеки път, когато клиент, използващ услугата роуминг, поиска да бъде включен или да се откаже от услуга за определяне на финансова граница или на граница за обем, промяната трябва да се извърши безплатно в рамките на един работен ден от получаване на искането, и тя не може да се обвързва с условия или ограничения, които засягат други елементи от абонамента.
4. От 1 юли 2009 г.:
а) Средната цена на едро, която операторът на посетена мрежа може да изиска от оператора на местната мрежа на ║ клиент , използващ услугата роуминг, за предоставянето на регулирани ║ услуги за роуминг на данни чрез посетената мрежа, не превишава защитното равнище от 1,00 EUR на 1 юли 2009 г., от 0,80 EUR на 1 юли 2010 г. и от 0,50 EUR на 1 юли 2011 г. за мегабайт пренесени данни. Прилагането на това защитно равнище не води до никакво нарушаване или ограничаване на конкуренцията на пазара на едро за роуминг на данни съгласно член 8, параграф 2, буква б) от Директива 2002/21/ЕО (Рамкова директива).
б) Средната цена на едро се прилага между всеки двама оператори и се изчислява за период от дванадесет месеца или за по-кратък период, който може да остава до изтичането на срока на действие на настоящия регламент.
в) Средната цена на едро, посочена в буква а), се изчислява , като общите приходи по цени на едро, получени от оператора на посетената мрежа от всеки един от операторите на местна мрежа за доставката на регулирани ║ услуги за роуминг на данни за определен период, се разделят на общата сума на мегабайтовете данни, реално потребени при предоставянето на тези услуги в рамките на този период , изчислени на основата на килобайт пренесени данни .
12. Член 7 се изменя , както следва:
а) параграф 2 се заменя със следното:
„2. Националните регулаторни органи предоставят на обществеността актуална информация за прилагането на настоящия регламент, и по-специално на членове 3, 4, 4а, 4б и 6а от него, по начин, който позволява на заинтересованите страни да получат лесен достъп до нея.“
б) параграф 5 се заменя със следното:
„5. Националните регулаторни органи могат да предприемат действия по собствена инициатива, за да гарантират спазването на настоящия регламент. По специално, при необходимост║ те могат да упражнят правомощията по член 5 от Директивата за достъп, за да гарантират адекватен достъп и взаимно свързване, така че да осигурят свързаност от край до край и оперативна съвместимост на роуминг услугите, например в случаите, в които абонатите не могат да разменят регулирани SMS съобщения с абонатите на наземна мобилна мрежа в друга държава-членка в резултат на липсата на споразумение, позволяващо доставката на тези съобщения.“
13. Член 9 се заменя със следния текст:
„Член 9
Санкции
Държавите-членки определят правилата за приложимите санкции при нарушаване на настоящия регламент и вземат всички необходими мерки, за да гарантират тяхното прилагане. Предвидените санкции трябва да бъдат ефективни, пропорционални и възпиращи. Държавите-членки уведомяват Комисията за тези разпоредби не по-късно от 30 март 2008 г. или в случай на допълнителни изисквания, въведени от Регламент [XXXX/YYYY], не по-късно от девет месеца от датата на влизане в сила на този регламент, като уведомяват своевременно за каквито и да било последващи промени, свързани с тях.“
14. Член 11 се заменя със следния текст:
„Член 11
Преглед
1. Комисията преразглежда функционирането на настоящия регламент и, след публична консултация, докладва на Европейския парламент и на Съвета не по-късно от 30 юни 2011 г. По специално, Комисията преценява дали целите на настоящия регламент са били постигнати. По този начин Комисията преразглежда, наред с другото:
– тенденциите в цените на едро и дребно за предоставянето на клиенти, използващи услугата роуминг, на услуги за пренос на глас, SMS и на данни и съответните тенденции при услугите за мобилни комуникации на национално равнище в различните държави-членки, поотделно за клиенти с предплатени карти и клиенти с абонамент, както и качеството и бързината на тези услуги;
– наличието и качеството на услугите, включително услугите, които представляват алтернатива на роуминга (пренос на глас, SMS и данни), по-специално в светлината на технологичното развитие;
– степента, до която клиентите са се възползвали посредством действителни намаления на цените на роуминг услугите или по други начини от намаленията в цените за предоставяне на роуминг услуги и множеството тарифи и продукти, налични за потребителите с различни навици на използване;
– степента на конкурентоспособност както на пазарите на дребно, така и на пазарите на едро, и по-специално конкурентоспособността на по-малки, независими или нови оператори на пазара, включително влиянието на конкуренцията върху търговските споразумения и степента на взаимосвързаност между операторите.
Комисията оценява също методите, различни от ценовото регулиране, които биха могли да се използват за създаване на конкурентоспособен вътрешен пазар за роуминг, като същевременно се взема предвид независимо проведеният анализ на Органа на европейските регулатори на електронните съобщения. Въз основа тази оценка Комисията отправя съответните препоръки.
1а. Освен това Комисията, не по-късно от 30 юни 2010 г., подготвя междинен доклад до Европейския парламент и Съвета, който включва резюме на резултатите от надзора върху предоставянето на роуминг услуги в Общността и оценка на напредъка към постигане на целите на настоящия регламент, включително чрез позоваване на въпросите, посочени в параграф 1.“
15. В член 12 текстът „не по-късно от 30 август 2007 г. “се заличава.
16. В член 13, „2010 г.“ се заменя с „2013 г.“.
Член 2
Изменение на Директива 2002/21/ЕО (Рамкова директива)
В член 1, параграф 5 от Директива 2002/21/ЕО (Рамкова директива) „обществени мобилни телефонни мрежи“ се заменя с „обществени мобилни комуникационни мрежи“.
Член 3
Влизане в сила
Настоящият регламент влиза в сила в деня след публикуването му в Официален вестник на Европейския съюз. Срокът му на действие изтича на 30 юни 2012 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел,
За Европейския парламент За Съвета
Председател Председател
ИЗЛОЖЕНИЕ НА МОТИВИТЕ
I. Контекст
На 27 юни 2007 г. Европейският парламент и Съветът приеха Регламент (ЕО) № 717/2007 относно роуминга в обществени мобилни телефонни мрежи в рамките на Общността и за изменение на Директива 2002/21/ЕО. Регламентът беше отговор на липсата на конкуренция на пазара за мобилни комуникации по отношение на международните услуги за роуминг, водещи до прекомерно високи цени за европейските потребители и възпрепятстващи способността на европейските граждани да използват по подобаващ начин услугите за роуминг при пътувания в други държави-членки, което от своя страна на практика засяга свободата на движение.
След преразглеждане на прилагането на горепосочения регламент и на функционирането на пазара през 2008 г., Комисията излезе с предложение за разширяване на приложното поле на регламента за гласовите повиквания в роуминг и разширяването на приложното му поле за включване на роуминг услугите за кратки текстови съобщения и данни, както и за включване на повече мерки за прозрачност. Срока на действие на регламента се удължава също така до 2013 г.
II. Гласови повиквания и кратки текстови съобщения (SMS)
Докладчикът подкрепя понастоящем продължаването на регулирането на цените на гласовите повиквания. За съжаление, след въвеждането на Регламент (ЕО) № 717/2007 цените за роуминг не намаляха значително, а вместо това се установиха точно под праговете, поставени от регламента.
Докладчикът се обявява също така и за разширяването на приложното поле на регламента, така че да се включат и кратките текстови съобщения. Поради прекомерно високите цени, които бяха наложени на потребителите, регулирането на цените на кратките текстови съобщения на едро и на дребно за съжаление изглежда, че е необходимо на този етап.
Въпреки това докладчикът вярва, че регулирането на цените на гласови повиквания и кратки текстови съобщения при роуминг следва да бъде с извънреден характер и че дългосрочното регулиране на цените би било вредно за този пазар.
III. Данни и прозрачност
Цените на дребно и на едро за роуминг на данни също бяха много високи. Като има предвид, че е целесъобразно да има защитно равнище за цените на едро за роуминг на данни, докладчикът счита, че би било непредпазливо в този момент да се включат горни граници на цените на дребно. Роумингът на данни е нов пазар и правилното му развитие би било възпрепятствано от такова регулиране на цените. Регулирането на цените на едро за данни изглежда целесъобразно, тъй като малките участници са изправени пред прекомерно високи цени на едро, определяни от големите оператори, а това не е благоприятно за развитието на услугите за роуминг на данни.
Докладчикът подкрепя идеята за прозрачност и за защитни мерки, които да са разработени по такъв начин, че да защитават потребителите и да предотвратяват неприятните изненади при получаване на месечните сметки. Тези мерки трябва да бъдат подходящи и гъвкави, тъй като разнообразието от потребители на роуминг на данни, имащи различни нужди, е голямо. Регулирането трябва да предостави достатъчно равнище на защита на потребителите, като същевременно позволява на последните правилно да използват услугите за роуминг на данни. Всички мерки за прозрачност трябва също така да бъдат технически изпълними и не следва да създават неразумни тежести за телекомуникационните оператори.
IV. Преразглеждане и бъдещо регулиране на услугите за роуминг
Като има предвид, че временното регулиране на цените е краткосрочно решение за прекомерните цени и слабостите на пазара, докладчикът продължава да счита, че в крайна сметка наличието на процъфтяващ и конкурентоспособен пазар за роуминг е несъвместимо с дългосрочното регулиране на цените. За целта е от изключително значение правилно да се анализира функционирането на настоящия регламент и да се потърсят други алтернативи на регулирането на пазара, така че да се постигнат същите цели. Важно е в настоящия регламент да се посочи списък от аспекти, които да бъдат подробно анализирани, така че да се получат по-ясни индикации относно това дали целите на регламента са били постигнати. Определянето на такива фактори следва също да указва на пазара какво се очаква от него, за да се избегне продължаването на регулирането на цените. Подробен анализ на тези фактори също е важен предвид бъдещия регулаторен подход към този сектор. Освен това е необходим междинен доклад, за да се дадат повече указания относно напредъка към постигане на целите на регулирането и поведението на участниците на пазара.
V. Заключение
Докладчикът проведе множество двустранни срещи с всички основни заинтересовани лица, засегнати от настоящия регламент, а комисията ITRE организира кратко изслушване по темата. Едно от направените заключения е, че регламентът трябва да бъде възможно най-неутрален и балансиран и да гарантира, че не предоставя несправедливи предимства за едни страни за сметка на други.
Докладчикът подкрепя предлагания регламент, но подчертава отново, че регламентът за цените на роуминга следва да бъде с извънреден характер и че дългосрочното регулиране на цените би било вредно за пазара на мобилни комуникации.
13.3.2009
СТАНОВИЩЕ на комисията по вътрешния пазар и защита на потребителите
на вниманието на комисията по промишленост, изследвания и енергетика
относно предложението за регламент на Европейския парламент и на Съвета за изменение на Регламент (ЕО) № 717/2007 относно роуминга в обществени мобилни телефонни мрежи в рамките на Общността и на Директива 2002/21/ЕО относно общата регулаторна рамка за електронните съобщителни мрежи и услуги
( COM(2008)0580 – C6-0333/2008 – 2008/0187(COD) )
Докладчик по становище(*):
Syed Kamall
(*) Процедура с асоциирани комисии – член 47 от Правилника
КРАТКА ОБОСНОВКА
1. ВЪВЕДЕНИЕ
Проектостановището превръща настоящия регламент в инструмент, който осигурява прозрачност и наблюдение на роуминг услугите до 30 юни 2013 г., като оставя действието на горните граници, които са в сила понастоящем, да изтече на 30 юни 2010 г. Не се въвежда ново регулиране на цените.
На този етап намерението е да се стимулира съответно разискване както върху основателността на предложението на Комисията, така и върху необходимостта от обмисляне на разумни алтернативи на категоричния механизъм на горни граници, като в същото време се поддържа високо равнище на защита на потребителите.
2. ПРОБЛЕМЪТ
2.1. Предложението на Комисията цели да разреши предполагаемия проблем, че в роуминг услугите липсва конкуренция и че цените не отразяват коректно разходите за предоставяне на услугата.
Въпреки това, независимо изследване, извършено от „Europe Economics“ (EE) по поръчка на комисията по вътрешния пазар и защита на потребителите и на комисията по промишленост, изследвания и енергетика, показа че:
· намаляването на цените за гласови повиквания, наложено от действащия регламент не е довело до значително увеличаване на обема, което показва, че предполагаемият проблем с „неоправданите“ цени не съществува. (Предварителните данни на Групата на европейските регулатори (ЕРГ) показват, че за третото тримесечие на 2008 г. обемът на текстовите съобщения (SMS), върху които няма наложени горни граници, се е увеличил повече, отколкото обемът на гласовите повиквания. Това подкопава един от аргументите за налагане на горни граници за единичните цени на текстовите съобщения.)
· оценката на въздействието, направена от Комисията, не установява, че в резултат на разширяването на регламента общото благосъстояние би се подобрило. (В някои страни на ЕС, най-бедните потребители на предплатени услуги плащат повече за някои домашни гласови повиквания отколкото относително по-богатите потребители на роуминг плащат за международни повиквания.)
Също така, изследването на ЕЕ заключава, че ако регламентът не бъде разширен най-вероятните резултати биха били:
· стабилизиране, а не повишаване на цените на гласовите повиквания на равнището, наложено за 2010 г.,
· по-голямо разнообразие от тарифи и по-засилена конкуренция, което ще доведе до по-голям избор и полза за потребителите,
· избягване на ефекта на „водното легло“ – т.е. ниски тарифи за гласови повиквания, текстови съобщения и прехвърляне на данни за сметка на по-високи цени за телефонни апарати или забавяне на понижаването на цените за други мобилни услуги – в ущърб на потребителите като цяло.
От значение е, че изследването на ЕЕ също така показва, че роумингът не може да бъде разглеждан като отделен пазар, а като неразделна част от цялостния пазар на мобилни услуги, който е високо конкурентен.
Тези разкрития, наред с несигурността, която е присъща за определянето на цените за период от пет години, представляват силни аргументи както срещу разширяването на обхвата на настоящото ценово регламентиране върху гласовите повиквания, така и срещу налагането на допълнително регламентиране на цените.
2.2 Докладчикът по становище счита, че съществува консенсус относно необходимостта от справяне с липсата на прозрачност на сметките и въпроса за шока от сметките за роуминг услуги за прехвърляне на данни, когато потребителите получават много по-висока от очакваната от тях сметка. Настоящите мерки за прозрачност на гласовите повиквания могат да се запазят и да се разшири техния обхват върху текстовите съобщения.
3. РЕШЕНИЕТО
3.1 Доказателствата сочат, че наложените навсякъде по-ниски цени не са довели до повишено цялостно благосъстояние или увеличена употреба на регулираните роуминг услуги. При липса на доказано цялостна полза от едно разширяване на регламента и като се има предвид несигурността, свързана с дефинирането на пазара и проблема за определяне на цените за пет години без установено основание за определяне на разликата между „обосновани“ и „необосновани“ цени, разширяването на обхвата на регламента може да бъде неподходящо.
3.2 Изразява се съгласие, че липсата на прозрачност на цените следва да бъде разгледана и че следва да съществува продължително наблюдение на пазара. Тези мерки следва също така да бъдат ограничени във времето, с оглед на тяхното евентуално включване в цялостната регулаторна рамка относно електронните комуникации. Незадоволително е да се разполага с отделен регламент, който да се отнася само до малка част от пазара, състояща се от роуминг услуги. По-конкретно, Директивата относно универсалната услуга съдържа редица мерки за прозрачност и веднага щом се събере достатъчно опит от прилагането на тези мерки и на специфичните за роуминга мерки, Комисията би могла да разгледа всички подходящи изменения към Директивата относно универсалната услуга, които позволяват действието на отделния регламент относно роуминга да изтече окончателно.
3.3. В отделен работен документ, докладчикът по становище направи опит да начертае някои алтернативи на категоричния механизъм на горни граници, които включват:
· регламентът да не се разширява
· решението да бъде оставено на регулаторните органи – дори и при положение, че съществуват опасения относно независимостта на ЕРГ
· да се предвидят клаузи за недискриминация
· да се предприемат действия срещу индивидуални оператори или пазари, които злоупотребяват
· да се установи обмен на едро на гласови повиквания, текстови съобщения и прехвърляне на данни.
Изразява се надежда, че основателността на посочените алтернативи може да бъде подобаващо обсъдена от Парламента.
4. ЗАКЛЮЧЕНИЕ
За да се започне подходящо разискване на относителната основателност на предложението на Комисията и възможните алтернативи, на този етап докладчикът по становище отхвърли предложението за горни граници на цените, като вместо това се съсредоточи върху прозрачността за потребителите и продължителното наблюдение на пазара. Нека разискването започне!
ИЗМЕНЕНИЯ
Комисията по вътрешния пазар и защита на потребителите приканва водещата комисия по промишленост, изследвания и енергетика да включи в доклада си следните изменения:
Изменение
1
Предложение за регламент – акт за изменение
Съображение 4 a (ново)
Текст, предложен от Комисията
Изменение
(4a) Различията в топографските особености, плътността на населението и сезонните вариации в туристическите региони водят до съществуването на различни бизнес модели за мобилните оператори, като така довеждат до по-високи разходи.
Изменение
2
Предложение за регламент – акт за изменение
Съображение 7
Текст, предложен от Комисията
Изменение
(7) Равнищата на максималните средни цени на едро за регулираните роуминг повиквания, определени от Регламент (ЕО) 717/2007, следва да продължат да се понижават в удължения период на действие на регламента, отразявайки намаляващите разходи, включително спада в регулираните средни цени за терминиране в мобилна мрежа в държавите-членки, за да се подсигури доброто функциониране на вътрешния пазар, като в същото време се изпълнява двояката цел да се премахнат прекомерните цени и едновременно с това на операторите да се осигури свобода за конкуренция и иновации.
(7) Равнищата на максималните средни цени на едро за регулираните роуминг повиквания, определени от Регламент (ЕО) 717/2007, следва да продължат да се понижават в удължения период на действие на регламента, отразявайки намаляващите разходи, включително спада в регулираните средни цени за терминиране в мобилна мрежа в държавите-членки, за да се подсигури доброто функциониране на вътрешния пазар, като в същото време се изпълнява двояката цел да се премахнат прекомерните цени и едновременно с това на операторите да се осигури свобода за конкуренция и иновации. Равнищата на максимални средни цени на едро не следва в никакъв случай да са ориентирани спрямо разходите, с оглед да се улесни бъдещото премахване на регулацията и да се даде на операторите поле за конкуренция.
Обосновка
Максималните цени, определени от регламента, не са били и не следва да бъдат ориентирани спрямо разходите. Определянето на ориентирани спрямо разходите максимални цени би било несъвместимо със стимулирането на конкуренцията и би направило по-трудно премахването на регулацията.
Изменение
3
Предложение за регламент – акт за изменение
Съображение 16
Текст, предложен от Комисията
Изменение
(16) От доставчиците на регулирани роуминг повиквания на дребно следователно трябва да бъде изискано да таксуват своите клиенти при период на отчитане една секунда за всички повиквания по Евротарифа , като им е разрешено единствено да прилагат минимална първоначална такса за повикване, която не може да бъде отчитана за повече от 30 секунди за изходящи повиквания. Това ще позволи на операторите да покриват само разумно направените разходи за установяване на връзка, а също така ще даде възможност за гъвкавост в конкуренцията, като се предлагат по-къси периоди за минимално първоначално таксуване. В същото време обаче никакъв период на минимално първоначално таксуване не е оправдан при входящите повиквания по Евротарифа, тъй като стойността на направените разходи за доставка по цени на едро се определя при период на отчитане една секунда, а каквито и да било други специфични разходи за първоначално установяване на връзка вече са покрити от таксите за терминиране в мобилни мрежи.
(16) От доставчиците на регулирани роуминг повиквания на дребно следователно следва да бъде изискано да таксуват своите клиенти при период на отчитане една секунда и следва те да не прилагат минимален първоначален период на таксуване за повиквания по Евротарифа.
Изменение
4
Предложение за регламент – акт за изменение
Съображение 27
Текст, предложен от Комисията
Изменение
(27) От роуминг клиентите не следва да се изисква да плащат каквито и да било допълнителни такси за получаване на регулирано роумингово SMS съобщение при роуминг в посетена мрежа, тъй като подобни разходи за терминиране вече са компенсирани от таксата на дребно, наложена за изпращане на роумингово SMS съобщение.
(27) От роуминг клиентите не следва да се изисква да плащат каквито и да било допълнителни такси за получаване на регулирано роумингово SMS съобщение или съобщение по гласовата поща при роуминг в посетена мрежа, тъй като подобни разходи за терминиране вече са компенсирани от таксата на дребно, наложена за изпращане на роумингово SMS съобщение или съобщение по гласовата поща .
Изменение
5
Предложение за регламент – акт за изменение
Съображение 33
Текст, предложен от Комисията
Изменение
(33) Необходимо е обаче да бъдат взети мерки за подобряване на прозрачността на цените на дребно за роуминг услуги за данни, по-специално — да бъде елиминиран проблемът „шок от сметката“, който представлява пречка пред доброто функциониране на вътрешния пазар, а на роуминг клиентите да се подсигурят инструментите, от които те се нуждаят, за да проследяват и контролират своите разходи за роуминг услуги за данни.
(33) Необходимо е обаче да бъдат взети мерки за подобряване на прозрачността на цените на дребно за роуминг услуги за данни, по-специално — да бъде елиминиран проблемът „шок от сметката“, който представлява пречка пред доброто функциониране на вътрешния пазар, а на роуминг клиентите да се подсигурят инструментите, от които те се нуждаят, за да проследяват и контролират своите разходи за роуминг услуги за данни. Също така следва да се въведат мерки, които да гарантират, че мобилни оператори, блокиращи приложения или технологии, които могат да заместят или да са алтернатива на роуминг услугите, като например услугите WiFi, VoIP и съобщения в реално време (Instant Messaging), предоставят на потребителя тази информация, като така му дават възможност да направи информиран избор.
Обосновка
Потребителите могат да предпочетат да използват алтернативни технологии като WiFi и алтернативни услуги като VoIP. Ако оператор реши да блокира достъпа до тези технологии и услуги, то тогава потребителите следва да бъдат осведомявани да това, за да изберат дали да се прехвърлят към друг оператор или не. Това е в съответствие с предложенията за изменение на Директивата за универсалната услуга, които се обсъждат в момента.
Изменение
6
Предложение за регламент – акт за изменение
Съображение 34
Текст, предложен от Комисията
Изменение
(34) По-конкретно, мобилните оператори следва да осигурят на своите роуминг клиенти персонализирана информация относно цените, по които ще им бъдат доставяни роуминг услуги за данни, когато за първи път поискат роуминг услуга за данни при влизането си в друга държава-членка. Тази информация следва да бъде предоставяна на техния мобилен телефон или на друго мобилно устройство по начин, който максимално улеснява нейното получаване и разбиране.
(34) По-конкретно, мобилните оператори следва да осигурят на своите роуминг клиенти персонализирана информация относно цените, по които ще им бъдат доставяни роуминг услуги за данни, когато роуминг клиентът за първи път поиска роуминг услуга за данни в дадена държава-членка или влезе в друга държава-членка. Тази информация следва да бъде предоставяна чрез съобщение на техния мобилен телефон , по електронна поща или в изскачащ (pop-up) прозорец на техния компютър по начин, който максимално улеснява нейното получаване и разбиране.
Изменение
7
Предложение за регламент – акт за изменение
Съображение 35
Текст, предложен от Комисията
Изменение
(35) Освен това, за да се избегнат шоковете от сметката, мобилните оператори следва да предлагат безплатно на всички свои роуминг клиенти възможност предварително да заявяват максимална горна граница на финансовите разходи за роуминг на данни, както и да получават съответното предупредително съобщение при наближаване на тази горна граница. При достигане на определената горна граница, роуминг услугата за данни следва да бъде прекратена, освен ако клиентът не поиска продължаване.
(35) Освен това, за да се избегнат шоковете от сметката, мобилните оператори следва да предоставят безплатно на всички свои роуминг клиенти информация относно натрупаното потребление, изразена като обем или във валутата, в която роуминг клиентът получава сметките си, и да им предлагат предварително да заявяват пред тях няколко максимални горни граници на ползване за дължимите суми за роуминг на данни, както и да получават съответни известия при наближаване на посочената горна граница. При достигане на определената горна граница на ползване , услугата за роуминг на данни следва да бъде прекратена, освен ако клиентът не поиска продължаване съгласно реда и условията, посочени в известието .
Изменение
8
Предложение за регламент – акт за изменение
Съображение 40
Текст, предложен от Комисията
Изменение
(40) Този общ подход следва обаче да бъде поддържан за ограничен период от време, но може, в светлината на преразглеждането, което ще се извърши от Комисията, да бъде продължен или изменен. Комисията следва да преразгледа ефективността на Регламент (ЕО) № 717/2007, изменен с настоящия регламент, и неговия принос за прилагането на регулаторната рамка и доброто функциониране на вътрешния пазар, като се има предвид влиянието на настоящия регламент върху по-малките доставчици на мобилни комуникации в Общността и техните позиции на пазара за роуминг в Общността.
(40) Този общ подход следва обаче да бъде поддържан за ограничен период от време, но може, в светлината на преразглеждането, което ще се извърши от Комисията, да бъде продължен или изменен. Комисията следва да преразгледа ефективността на Регламент (ЕО) № 717/2007, изменен с настоящия регламент , в светлината на своите цели за премахване на прекомерно високите цени за роуминг услугите в рамките на Общността, постигане на високо равнище на защита на потребителите, засилване на конкуренцията между мобилните оператори и предоставяне както на стимули за иновациите, така и на избор за потребителите . Комисията следва също да разгледа неговия принос за прилагането на регулаторната рамка и доброто функциониране на вътрешния пазар. Комисията следва да разгледа влиянието върху конкурентното положение на доставчиците на мобилни комуникации с различна големина и от различни части на Общността и техните позиции на пазара за роуминг в Общността . В този контекст Комисията следва да обърне особено внимание на промените и тенденциите при цените на едро за услуги за роуминг на данни във връзка със защитното равнище на цените на едро съобразно настоящия регламент, като обръща особено внимание на риска от повишаване на цените на едро ако/когато регулацията бъде прекратена, тъй като това би създало несправедливо бреме за местните доставчици, които няма да могат или няма да искат съответно да повишат цените към потребителите. Комисията следва да оцени до каква степен се е развила конкуренцията при предоставянето на роуминг услуги, като има предвид, наред с другото, развитието на цените за мобилни роуминг услуги, продуктите и наличните оферти за роуминг услуги, качеството на предоставяните услуги и влиянието на технологичните разработки върху предоставянето на роуминг услуги, включително заместването с нови услуги като VoIP. По-специално, Комисията следва да разглежда дали цените за роуминг са или могат да станат прекомерни в контекста на ценовите структури за мобилните услуги като цяло. Комисията следва да оцени също дали регулирането на цените за роуминг услуги може да се обхване по подобаващ начин от регулаторната рамка за електронните комуникации. Преди горепосоченото преразглеждане и с оглед гарантиране на непрестанния контрол на услугите за роуминг в Общността, Комисията представя междинен доклад на Европейския парламент и Съвета, в който се включва общ анализ на информацията за последните насоки на цените на едро и на дребно за гласови услуги, услуги за кратки (SMS) съобщения и за роуминг на данни, с разделен на отделни части за потребители с предплатени карти и такива с абонамент.
Обосновка
С оглед гарантиране на подобаващо регулиране на пазара в дългосрочен план е необходимо Европейската комисия подробно да анализира поредица от релевантни аспекти на пазара. Необходим е също така и междинен доклад, за да се получат повече показатели относно напредъка към постигане на целите на регулирането и поведението на участниците на пазара.
Изменение
9
Предложение за регламент – акт за изменение
Член 1 – точка 2 – буква а
Регламент (EО) № 717/2007
Член 1 – параграф 1 – алинея 2
Текст, предложен от Комисията
Изменение
В него се установяват правила за цените, които мобилните оператори могат да определят за предоставянето на международни роуминг услуги за гласови повиквания и за SMS съобщения, които се генерират или терминират в рамките на Общността, и за услуги за предаване на данни с пакетна комутация, използвани от роуминг клиентите в мобилната мрежа на друга държава-членка. Той се отнася както за цените на едро, използвани между мрежовите оператори, така и, когато е уместно, за цените на дребно, използвани от местните доставчици.“
Въвеждат се мерки, които да гарантират, че мобилни оператори, блокиращи приложения или технологии, които могат да заместят или да са алтернатива на услугите за роуминг, като например услугите WiFi, VoIP и съобщения, предоставят на потребителя информация относно това, като така му дават възможност да направи информиран избор.
Обосновка
Потребителите могат да предпочетат да използват алтернативни технологии като WiFi и алтернативни услуги като VoIP. Ако оператор реши да блокира достъпа до тези технологии и услуги, то тогава потребителите следва да бъдат осведомявани за това, за да изберат дали да се прехвърлят към друг оператор или не. Това е в съответствие с предложенията за изменение на Директивата за универсалната услуга, които се обсъждат в момента.
Изменение
10
Предложение за регламент – акт за изменение
Член 1 – точка 5 – буква а
Регламент (EО) № 717/2007
Член 4 – параграф 2 – алинея 3
Текст, предложен от Комисията
Изменение
Чрез дерогация от втора алинея местният доставчик може да прилага първоначална минимална такса за период до 30 секунди към изходящите повиквания, обект на Евротарифата.
заличава се
Изменение
11
Предложение за регламент – акт за изменение
Член 1 – точка 5 – буква а а (нова)
Регламент (EО) № 717/2007
Член 4 – параграф 2 а (нов)
Текст, предложен от Комисията
Изменение
аа) Добавя се следният параграф:
"2a. Местните доставчици не изискват никакви такси от своите роуминг клиенти за получаването от последните на съобщение по гласовата поща в роуминг."
Обосновка
Във връзка с член 4б, параграф 3 от този регламент, съгласно който получаването на регулирано роумингово SMS съобщение е безплатно. За да се защитят клиентите от неоправдано високи разноски поради получаването по гласовата поща в роуминг на съобщения, чиято продължителност не може да се контролира от клиента, същата разпоредба като тази, посочена в член 4б, параграф 3 се прилага и за съобщения по гласовата поща в роуминг.
Изменение
12
Предложение за регламент – акт за изменение
Член 1 – точка 11
Регламент (EО) № 717/2007
Член 6a – параграфи 1 до 3
Текст, предложен от Комисията
Изменение
1. Местните доставчици подсигуряват, че техните роуминг клиенти са адекватно информирани относно цените, прилагани при използването на регулирани роуминг услуги за данни , по начин, който улеснява клиентите в разбирането на финансовите последици от подобна употреба и който им позволява да проследяват и контролират своите разходи за регулирани роуминг услуги за данни в съответствие с параграфи 2 и 3.
1. Местните доставчици информират адекватно своите клиенти преди сключването на договора относно цените , приложими към избрания тарифен план. Освен това те предоставят примери за приложения при роуминг на данни, например електронна поща, изображения и разглеждане на Интернет, като посочват приблизителния им обем по отношение на използването на данни. Тези примери са приложими за използването на регулирани услуги за роуминг на данни , по начин, който улеснява клиентите в разбирането на финансовите последици от подобна употреба и който им позволява да проследяват и контролират своите разходи за регулирани услуги за роуминг на данни в съответствие с параграфи 2 и 3. Освен това не се допуска изтегляне на данни, освен ако за това не е получено съгласие или искане .
2. Най-късно от 1 юли 2009 г. местният доставчик информира роуминг клиента с автоматично съобщение за това, че е обслужван чрез роуминг и му предоставя персонализирана тарифна информация относно приложимите цени при доставката на регулирани роуминг услуги за данни за конкретния роуминг клиент в конкретната държава-членка, с изключение на случаите, когато клиентът е уведомил своя местен доставчик, че не изисква тази информация.
2. Най-късно от 1 юли 2009 г. местният доставчик информира роуминг клиента с автоматично съобщение за това, че е обслужван чрез роуминг и му предоставя основна персонализирана тарифна информация относно приложимите цени при доставката на регулирани услуги за роуминг на данни за конкретния роуминг клиент в конкретната държава-членка, с изключение на случаите, когато клиентът е уведомил своя местен доставчик, че не изисква тази информация.
Такава персонализирана тарифна информация се доставя на мобилния телефон или на друго устройство на роуминг клиента, когато роуминг клиентът първоначално открие сесия за роуминг на данни, след като е навлязъл в дадена държава-членка, различна от държавата-членка на неговата местна мрежа. Информацията се подсигурява безплатно, без неоснователно забавяне и по подходящ начин, който улеснява нейното получаване и лесно разбиране.
Такавa основна персонализирана тарифна информация се доставя на мобилния телефон , на адреса на електронната поща или в изскачащ (pop-up) прозорец на компютъра на роуминг клиента, когато роуминг клиентът навлезе в друга държава-членка или първоначално открие сесия за роуминг на данни, след като е навлязъл в дадена държава-членка, различна от държавата-членка на неговата местна мрежа. Информацията се подсигурява безплатно, без неоснователно забавяне и по подходящ начин, който улеснява нейното получаване и лесно разбиране.
Клиент, който е уведомил своя местен доставчик, че не желае да получава автоматичната тарифна информация, има право по всяко време и безплатно да поиска от местния доставчик тази услуга да му бъде предоставена отново.
Клиент, който е уведомил своя местен доставчик, че не желае да получава автоматичната тарифна информация, има право по всяко време и безплатно да поиска от местния доставчик тази услуга да му бъде предоставена отново.
3. Най-късно от 1 юли 2010 г. местните доставчици започват да предоставят услугата „праг на прекъсване“, чрез която те безплатно предлагат и поддържат на разположение на всички свои роуминг клиенти възможността да определят предварително финансов таван , изразен във валутата, в която роуминг клиентът получава сметките си, за дължимите суми за регулираните роуминг услуги за данни .
3. Най-късно от 1 януари 2010 г. всеки местен доставчик предоставя безплатно на всички свои роуминг клиенти инструмент, който предоставя информация относно извършеното потребление, изразено в обем или във валутата, в която роуминг клиентът получава сметките си за регулираните услуги за роуминг на данни . За тази цел местният доставчик предлага един или няколко максимални прага на потребление за конкретни периоди на използване. Един от тези прагове е близък до, но не надхвърля, сумата от 50 EUR (без ДДС) или 20 MB за период на фактуриране от един месец.
При достигането до прага на прекъсване , местният доставчик незабавно спира доставката на регулираните роуминг услуги за данни за роуминг клиента, освен ако и докато роуминг клиентът не поиска удължаване или подновяване на доставката на тези услуги.
При достигането до този максимален праг на потребление на роуминг клиента се изпраща известие. Ако роуминг клиентът не отговори, както е приканен в полученото известие , местният доставчик незабавно спира доставката и таксуването на регулираните услуги за роуминг на данни за роуминг клиента, освен ако и докато роуминг клиентът не поиска удължаване или подновяване на доставката на тези услуги. Известието указва процедурата, която трябва да се следва, ако клиентът желае удължаване на предоставянето на тези услуги, и разхода, свързан с всяка допълнително използвана единица данни.
Местният доставчик също така подсигурява изпращането на предупредително съобщение до мобилния телефон или до друго устройство на роуминг клиента преди да бъдат достигнати един или няколко междинни прага, предварително уговорени между клиента и местния доставчик . С това предупредително съобщение роуминг клиентът се уведомява, че предстои достигане на прага на прекъсване и се указва процедурата, която трябва да следва клиентът, ако той или тя желае удължена или подновена доставка на тези услуги.
Всеки местен доставчик също така подсигурява изпращането на подходящо известие до роуминг клиента, на мобилния му телефон , на адреса на електронната му поща или в изскачащ (pop-up) прозорец на неговия компютър , когато услугите за роуминг на данни достигнат 80% от договорения максимален праг на потребление. Клиентите имат правото да изискат от своите оператори да прекратят изпращането на такива известия, както и правото по всяко време и безплатно да изискат от местния доставчик да предостави услугата отново.
Изменение
13
Предложение за регламент – акт за изменение
Член 1 – точка 11
Регламент (EО) № 717/2007
Член 6а – параграф 4 – буква а
Текст, предложен от Комисията
Изменение
а) Средната цена на едро, която операторът на посетена мрежа може да изиска от оператора на местната мрежа на роуминг клиент за предоставянето на регулирани роуминг услуги за данни чрез посетената мрежа, не превишава защитното равнище от 1,00 EUR за мегабайт пренесени данни.
а) Средната цена на едро, която операторът на посетена мрежа може да изиска от оператора на местната мрежа на роуминг клиент за предоставянето на регулирани роуминг услуги за данни чрез посетената мрежа, не превишава защитното равнище от 0,25 EUR (без ДДС) за мегабайт пренесени данни.
Изменение
14
Предложение за регламент – акт за изменение
Член 1 – точка 11
Регламент (EО) № 717/2007
Член 6а – параграф 4 – буква в
Текст, предложен от Комисията
Изменение
в) Средната цена на едро, посочена в буква а), се изчислява като общите приходи по цени на едро, получени от оператора на посетената мрежа от всеки от операторите на местна мрежа за доставката на регулирани роуминг услуги за данни за определен период, се разделят на общата сума на мегабайтовете данни, потребени при предоставянето на тези услуги в рамките на този период.
в) Средната цена на едро, посочена в буква а), се изчислява като общите приходи по цени на едро, получени от оператора на посетената мрежа от всеки от операторите на местна мрежа за доставката на регулирани услуги за роуминг на данни за определен период, се разделят на общата сума на мегабайтовете данни, реално потребени при предоставянето на тези услуги в рамките на този период , изчислени на основата на килобайт пренесени данни .
Обосновка
Важно е да се уточни, че фактурирането следва да е въз основа на килобайт пренесени данни. В противен случай операторите биха могли да бъда подтикнати да изчисляват цената въз основа на мегабайт данни, което би довело до по-високи цени на дребно, какъвто беше случаят с гласовите услуги.
Изменение
15
Предложение за регламент – акт за изменение
Член 1 – точка 11 а (нова)
Регламент (EО) № 717/2007
Член 6 б (нов)
Текст, предложен от Комисията
Изменение
(11a) Добавя се следният член:
"Член 6б
Прозрачност за роуминг клиентите във връзка с посетената мрежа
1. Всеки местен доставчик предоставя автоматично и безплатно на своите роуминг клиенти пълна информация относно достъпните мрежи в посещаваните държави-членки и относно възможността им за избор на мрежа, в която биха желали да осъществяват роуминг.
По-конкретно, местните доставчици съобщават по ясен и безпристрастен начин на всички роуминг клиенти как да изберат посетената мрежа.
2. Местните доставчици гарантират, че техните роуминг клиенти имат възможност да изберат посетената мрежа лесно и при първия опит, когато са в чужбина.
3. За да се гарантира за роуминг клиентите свободата на избор на посетена мрежа, мрежовите оператори не забраняват, нито затрудняват нейния ръчен избор.
4. Ако роуминг клиентът може да се възползва от различни тарифи в една държава-членка в зависимост от избраната посетена мрежа, местният доставчик информира роуминг клиента за разликите в тарифите.“
Обосновка
В по-голямата част от времето потребителите нямат възможност да избират посетената мрежа. Всъщност появяват се все по-ефикасни инструменти за пренасочване на роуминг трафика, които се използват широко от групите оператори. В повечето случаи потребителите дори не осъзнават тази практика. Следователно, не съществува действителна полза за потребителя, по-специално след като потребителите се пренасочват систематично от членовете на групата към техните партньори, а не към най-ефикасната или по-евтина приемаща мрежа. В крайна сметка, тъй като не потребителите избират посетената мрежа, не съществува натиск върху цените на дребно на роуминга и поради това не съществува ценова конкуренция.
Изменение
16
Предложение за регламент – акт за изменение
Член 1 – точка 12 – буква а а (нова)
Регламент (EО) № 717/2007
Член 7 – параграф 3
Текст, предложен от Комисията
Изменение
аа) Параграф 3 се заменя със следното:
"3. При подготовката за преразглеждането, предвидено в член 11, националните регулаторни органи наблюдават развитието на цените на едро и дребно за предоставяне на гласови услуги и услуги за пренос на данни, включително SMS и MMS, на роуминг клиенти, включително в най-отдалечените региони, посочени в член 299, параграф 2 от Договора. Националните регулаторни органи наблюдават наличието и качеството на услугите за пренос на данни с особено внимание върху минималната скорост и надеждността на връзката. Националните регулаторни органи също така обръщат внимание на частния случай на неволен роуминг в граничните райони на съседни държави-членки и следят дали техники за управление на трафика не се използват в ущърб на клиентите. Те съобщават на Комисията на всеки шест месеца резултатите от това наблюдение, включително поотделно информация относно корпоративни клиенти, клиенти, сключили договори за абонамент, и клиенти на предплатена услуга."
ПРОЦЕДУРА
Заглавие
Изменение на Регламент (ЕО) № 717/2007 (мобилни телефонни мрежи) и на Директива 2002/21/ЕО (електронни съобщителни мрежи и услуги)
Позовавания
COM(2008)0580 – C6-0333/2008 – 2008/0187(COD)
Водеща комисия
ITRE
Становище, изказано от
Дата на обявяване в заседание
Дата на назначаване
9.10.2008 г.
Процедура с асоциирана(и) комисия(и) - Дата на обявяване в заседание
20.11.2008 г.
Докладчик по становище
Дата на назначаване
Syed Kamall
10.11.2008 г.
Разглеждане в комисия
2.12.2008 г.
21.1.2009 г.
10.2.2009 г.
Дата на приемане
2.3.2009 г.
Резултат от окончателното гласуване
+:
–:
0:
18
0
14
Членове, присъствали на окончателното гласуване
Членове, присъствали на окончателното гласуване Gabriela Crețu, Mia De Vits, Janelly Fourtou, Evelyne Gebhardt, Hélène Goudin, Martí Grau i Segú, Małgorzata Handzlik, Malcolm Harbour, Edit Herczog, Pierre Jonckheer, Alexander Graf Lambsdorff, Kurt Lechner, Toine Manders, Catiuscia Marini, Arlene McCarthy, Николай Младенов, Bill Newton Dunn, Karin Riis-Jørgensen, Giovanni Rivera, Heide Rühle, Christel Schaldemose, Marianne Thyssen, Jacques Toubon
Заместник(ци), присъствал(и) на окончателното гласуване
Jan Cremers, Benoît Hamon, Syed Kamall, Manuel Medina Ortega, Diana Wallis
Заместник(ци) (чл. 178, пар. 2), присъствал(и) на окончателното гласуване
Richard Corbett, Ingeborg Gräßle, Jörg Leichtfried, Véronique Mathieu, Peter Skinner
19.2.2009
СТАНОВИЩЕ на комисията по култура и образование
на вниманието на комисията по промишленост, изследвания и енергетика
относно предложението за регламент на Европейския парламент и на Съвета за изменение на Регламент (ЕО) № 717/2007 относно роуминга в обществени мобилни телефонни мрежи в рамките на Общността и на Директива 2002/21/ЕО относно общата регулаторна рамка за електронните съобщителни мрежи и услуги
( COM(2008)0580 – C6-0333/2008 – 2008/0187(COD) )
Докладчик по становище:
Manolis Mavrommatis
ИЗМЕНЕНИЯ
Комисията по култура и образование приканва водещата комисия по промишленост, изследвания и енергетика да включи в доклада си следните изменения:
Изменение
1
Предложение за регламент – акт за изменение
Съображение 12 a (ново)
Текст, предложен от Комисията
Изменение
12а. Някои оператори се сблъскват с по-високи разходи за цени на едро отколкото други, поради географски или други обстоятелства, като например трудна топография, рядко населени райони и голям приток на туристи за кратък период от време.
Обосновка
Следва да имаме предвид, че някои мобилни оператори могат да имат повече разходи от други по съоръженията, поддръжката и модернизацията на мобилните мрежи, поради гореспоменатите обстоятелства.
Изменение
2
Предложение за регламент – акт за изменение
Съображение 35
Текст, предложен от Комисията
Изменение
(35) Освен това, за да се избегнат шоковете от сметката, мобилните оператори следва да предлагат безплатно на всички свои роуминг клиенти възможност предварително да заявяват максимална горна граница на финансовите разходи за роуминг на данни, както и да получават съответното предупредително съобщение при наближаване на тази горна граница. При достигане на определената горна граница, роуминг услугата за данни следва да бъде прекратена, освен ако клиентът не поиска продължаване.
(35) Освен това, за да се избегнат шоковете от сметката, мобилните оператори следва да предлагат безплатно на всички свои роуминг клиенти, като се обърне специално внимание на студентите, бизнес пътниците или журналистите-репортери и работещите в медиите , възможност предварително да заявяват максимална горна граница на финансовите разходи за роуминг на данни, както и да получават съответното предупредително съобщение при наближаване на тази горна граница. При достигане на определената горна граница, роуминг услугата за данни следва да бъде прекратена, освен ако клиентът не поиска продължаване.
Обосновка
В действителност студентите и бизнес пътниците ползват и се нуждаят от сваляне на данни по-често от другите хора.
Изменение
3
Предложение за регламент – акт за изменение
Съображение 40
Текст, предложен от Комисията
Изменение
(40) Този общ подход следва обаче да бъде поддържан за ограничен период от време, но може, в светлината на преразглеждането, което ще се извърши от Комисията, да бъде продължен или изменен. Комисията следва да преразгледа ефективността на Регламент (ЕО) № 717/2007, изменен с настоящия регламент, и неговия принос за прилагането на регулаторната рамка и доброто функциониране на вътрешния пазар, като се има предвид влиянието на настоящия регламент върху по-малките доставчици на мобилни комуникации в Общността и техните позиции на пазара за роуминг в Общността.
(40) Този общ подход следва обаче да бъде поддържан за ограничен период от време, но може, в светлината на преразглеждането, което ще се извърши от Комисията, да бъде продължен или изменен. Комисията следва да преразгледа ефективността на Регламент (ЕО) № 717/2007, изменен с настоящия регламент, и неговия принос за прилагането на регулаторната рамка и доброто функциониране на вътрешния пазар, като се има предвид влиянието на настоящия регламент върху по-малките доставчици на мобилни комуникации в Общността и техните позиции на пазара за роуминг в Общността. В дългосрочен период пазарът и технологичните разработки, като например VoIP услугите, могат да доведат до отпадане на необходимостта от регламентиране. Комисията следва да наблюдава тенденциите в тази област, както и всякакви евентуални пречки за достъп на новите технологични разработки до пазара.
Обосновка
Според Комисията развитието на пазара и технологиите могат да доведат до отпадане на необходимостта от регламентиране в дългосрочен план. Технологията VoIP промени фиксираните телефонни услуги, като подготви почвата за въвеждането на по-евтини гласови услуги и иновативни услуги. Създаването на мрежи от типа 3G и на WiFi горещи точки води до ново развитие на нещата в областта на мобилните услуги. Също така се появяват и нови мобилни телефонни апарати, осигуряващи мобилна връзка по интернет протокол. Но мобилната телефония по интернет протокол ще стане действителност едва в средносрочен план, а гласовият трафик ще премине към масово използване на технологията VoIP едва към 2013-2015 г., след изтичането на периода, предвиден за разширяване на обхвата на Регламента за роуминга.
Изменение
4
Предложение за регламент – акт за изменение
Член 1 – точка 2 – буква а
Регламент (ЕО) № 717/2007
Член 1 – параграф 1
Текст, предложен от Комисията
Изменение
1. С настоящия регламент се въвежда общ подход, за да се гарантира, че при пътуване в рамките на Общността ползвателите на обществени мобилни комуникационни мрежи не заплащат прекомерни цени за роуминг услуги в Общността, когато осъществяват или приемат повиквания, когато изпращат и получават SMS съобщения и когато използват услуги за предаване на данни с пакетна комутация, като по този начин се допринася за доброто функциониране на вътрешния пазар и същевременно се постига висока степен на защита на потребителите, опазване на конкуренцията между операторите на мобилни мрежи, и запазване както на стимулите за иновации, така и на възможностите за избор на потребителите.
1. С настоящия регламент се въвежда общ подход, за да се гарантира, че при пътуване в рамките на Общността ползвателите на обществени мобилни комуникационни мрежи, като се обърне специално внимание на студентите, бизнес пътниците, журналистите-репортери и работещите в медиите, не заплащат прекомерни цени за роуминг услуги в Общността, когато осъществяват или приемат повиквания, когато изпращат и получават SMS съобщения и когато използват услуги за предаване на данни с пакетна комутация, като по този начин се допринася за доброто функциониране на вътрешния пазар и същевременно се постига висока степен на защита на потребителите, опазване на конкуренцията между операторите на мобилни мрежи, и запазване както на стимулите за иновации, така и на възможностите за избор на потребителите.
Обосновка
Младите хора, и по-специално студентите основно комуникират с текстови съобщения, тъй като това е най-евтиният начин за комуникация. Особено сега, когато всички искат повишаване на студентската мобилност, се нуждаем от гаранция, че операторите не използват популярността на този вид комуникация за обслужване на своите интереси. От друга страна, именно бизнесмените свалят най-много файлове, докато пътуват. Споменаваме тези две категории пътници, тъй като те са най-засегнати от завишаването на цените.
Изменение
5
Предложение за регламент – акт за изменение
Член 1 – точка 6
Регламент (ЕО) № 717/2007
Член 4a - параграф 4 a (нов)
Текст, предложен от Комисията
Изменение
4а. Някои оператори се сблъскват с по-високи разходи за цени на едро отколкото други, поради географски или други обстоятелства, като например трудна топография, рядко населени райони и голям приток на туристи за кратък период от време.
Изменение
6
Предложение за регламент – акт за изменение
Член 1 – точка 11
Регламент (ЕО) № 717/2007
Член 6a - параграф 2 - алинеи 1 и 2
Текст, предложен от Комисията
Изменение
2. Най-късно от 1 юли 2009 г. местният доставчик информира роуминг клиента с автоматично съобщение за това, че е обслужван чрез роуминг и му предоставя персонализирана тарифна информация относно приложимите цени при доставката на регулирани роуминг услуги за данни за конкретния роуминг клиент в конкретната държава-членка, с изключение на случаите, когато клиентът е уведомил своя местен доставчик, че не изисква тази информация.
2. Най-късно от 1 юли 2009 г. местният доставчик информира роуминг клиента с автоматично съобщение за това, че е обслужван чрез роуминг и му предоставя основна персонализирана тарифна информация относно приложимите цени при доставката на регулирани роуминг услуги за данни за конкретния роуминг клиент в конкретната държава-членка, с изключение на случаите, когато клиентът е уведомил своя местен доставчик, че не изисква тази информация.
Такава персонализирана тарифна информация се доставя на мобилния телефон или на друго устройство на роуминг клиента, когато роуминг клиентът първоначално открие сесия за роуминг на данни, след като е навлязъл в дадена държава-членка, различна от държавата-членка на неговата местна мрежа. Информацията се подсигурява безплатно, без неоснователно забавяне и по подходящ начин, който улеснява нейното получаване и лесно разбиране.
Такава основна персонализирана тарифна информация се доставя на мобилния телефон или на друго устройство на роуминг клиента, когато роуминг клиентът навлезе в друга държава-членка или първоначално открие сесия за роуминг на данни, след като е навлязъл в дадена държава-членка, различна от държавата-членка на неговата местна мрежа. Информацията се подсигурява безплатно, без неоснователно забавяне и по подходящ начин, който улеснява нейното получаване и лесно разбиране.
Обосновка
Основна персонализирана информация: текст, използван по чл.6 на настоящия регламент.
Предоставяне на информация, когато роуминг клиентът навлезе в друга държава-членка или първоначално открие сесия за роуминг на данни: при някои случаи на употреба е технически трудно да се определи точният момент, когато услугата за обмен на данни "започва" (например за апаратите Blackberry и др., които винаги са в режим на готовност). Следователно доставката на услугата следва съответно да се отнася към момента на влизане в друга държава-членка.
ПРОЦЕДУРА
Заглавие
Изменение на Регламент (ЕО) № 717/2007 (мобилни телефонни мрежи) и на Директива 2002/21/ЕО (електронни съобщителни мрежи и услуги)
Позовавания
COM(2008)0580 – C6-0333/2008 – 2008/0187(COD)
Водеща комисия
ITRE
Подпомагаща(и) комисия(и)
Дата на обявяване в заседание
CULT
9.10.2008 г.
Докладчик по становище
Дата на назначаване
Manolis Mavrommatis
23.10.2008 г.
Разглеждане в комисия
20.1.2009 г.
Дата на приемане
17.2.2009 г.
Резултат от окончателното гласуване
+:
–:
0:
29
0
0
Членове, присъствали на окончателното гласуване
Членове, присъствали на окончателното гласуване Maria Badia i Cutchet, Giovanni Berlinguer, Guy Bono, Nicodim Bulzesc, Marie-Hélène Descamps, Věra Flasarová, Milan Gaľa, Claire Gibault, Vasco Graça Moura, Lissy Gröner, Luis Herrero-Tejedor, Ruth Hieronymi, Ramona Nicole Mănescu, Adrian Manole, Manolis Mavrommatis, Ljudmila Novak, Doris Pack, Christa Prets, Karin Resetarits, Pál Schmitt, Hannu Takkula, Helga Trüpel
Заместник(ци), присъствал(и) на окончателното гласуване
Gyula Hegyi, Iosif Matula, Christel Schaldemose, Ewa Tomaszewska
Заместник(ци) (чл. 178, пар. 2), присъствал(и) на окончателното гласуване
Raül Romeva i Rueda, Salvador Domingo Sanz Palacio, Alejo Vidal-Quadras
ПРОЦЕДУРА
Заглавие
Изменение на Регламент (ЕО) № 717/2007 (мобилни телефонни мрежи) и на Директива 2002/21/ЕО (електронни съобщения)
Позовавания
COM(2008)0580 – C6-0333/2008 – 2008/0187(COD)
Дата на представяне на ЕП
23.9.2008 г.
Водеща комисия
Дата на обявяване в заседание
ITRE
9.10.2008 г.
Подпомагаща(и) комисия(и)
Дата на обявяване в заседание
ECON
9.10.2008 г.
IMCO
9.10.2008 г.
CULT
9.10.2008 г.
Неизказано становище
Дата на решението
ECON
22.10.2008 г.
Процедура с асоциирана(и) комисия(и)
Дата на обявяване в заседание
IMCO
20.11.2008 г.
Докладчик(ци)
Дата на назначаване
Adina-Ioana Vălean
15.10.2008
Разглеждане в комисия
4.11.2008 г.
2.12.2008 г.
20.1.2009 г.
9.3.2009 г.
Дата на приемане
31.3.2009 г.
Резултат от окончателното гласуване
+:
–:
0:
35
2
0
Членове, присъствали на окончателното гласуване
Šarūnas Birutis, Jan Březina, Jerzy Buzek, Jorgo Chatzimarkakis, Giles Chichester, Pilar del Castillo Vera, Den Dover, Norbert Glante, Mary Honeyball, Ján Hudacký, Romana Jordan Cizelj, Werner Langen, Pia Elda Locatelli, Eluned Morgan, Antonio Mussa, Angelika Niebler, Reino Paasilinna, Atanas Paparizov, Francisca Pleguezuelos Aguilar, Anni Podimata, Miloslav Ransdorf, Herbert Reul, Teresa Riera Madurell, Paul Rübig, Amalia Sartori, Andres Tarand, Catherine Trautmann, Nikolaos Vakalis, Adina-Ioana Vălean, Alejo Vidal-Quadras
Заместник(ци), присъствал(и) на окончателното гласуване
Ivo Belet, Danutė Budreikaitė, Avril Doyle, Edit Herczog, Marie-Noëlle Lienemann, Vittorio Prodi, Bernhard Rapkay, Esko Seppänen
Заместник(ци) (чл. 178, пар. 2), присъствал(и) на окончателното гласуване
Willem Schuth
