Програмата за микрофинансиране: интервю с евродепутатката Kinga Göncz
Икономически и паричен съюз
2009-12-14 - 16:48
Kinga Göncz Европейската програма за микрофинансиране цели да помогне на уязвимите групи и безработните да започнат собствен бизнес. Ако Парламентът даде съгласието си програмата може да стартира през 2010 година. Парламентарната Комисия по заетостта настоява за отделно финансиране, за разлика от Европейската Комисията, която предлага да се използват парите от други европейски програми. Предлагаме Ви интервю с унгарската депутатка от групата "Социалисти и демократи" Kinga Göncz.
Какво представлява програмата за микрофинансиране и защо тя е толкова важна сега?
Чуваме от различни източници, че икономическата криза отминава, но според повечето политици и експерти, социалните последствия от кризата са далеч повече, а безработицата расте в цяла Европа.
Микрофинансирането е нов инструмент за подпомагане на уязвимите групи, които са особено силно засегнати от тази криза. Това са хора, които са изложени на риск да загубят работата си, или, ако вече са безработни, срещат трудности да се върнат на пазара на труда. На всичко отгоре, те са откъснати от традиционната система за кредитиране, защото банките ги смятат за твърде рискова и скъпа група.
Помощта да започнат свой собствен бизнес е един от начините да се помогне на цялостното възстановяване. Бенефициентите ще получат също обучение и помощ в разработването на устойчив бизнес. Надявам се, че първоначално финансиране може да достигне 500 милиона евро от публични и частни средства.
Каква е позицията на ЕП?
Моят доклад относно микрофинансирането, приет от Комисията по заетостта през ноември, отива по-далеч в сравнение с първоначалното предложение на Европейската Комисията по отношение на финансирането и по отношение на подпомагането на целевите групи за получаване на обучение.
Европейската Комисия предложи да се преразпределят 100 милиона евро от бюджета на програмата "Прогрес". Комисията по заетост на ЕП иска за този инструмент да се открие специална бюджетна линия.
Какво очаквате от дебата в понеделник?
Надявам се, Парламентът да приеме доклада за микрофинансирането и да осигури необходимите финансови средства за първата година на програмата. Това ще позволи на инструментът да стартира в началото на 2010. Сега топката е в полето на Съвета.
Дебатът в пленума по темата е в понеделник, гласуването - в сряда!
20091211STO66319 Микрокредити в отговор на икономическата криза Гледайте на живо от пленума!
BG
1
PHOTO
20091210PHT66285.jpg
BG
3
LINK
/wps-europarl-internet/frd/live/live-video?language=bg
-//EP//TEXT IM-PRESS 20091009STO62240 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
