ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0167/09
съгласно член 115 от Правилника за дейността на ЕП
от
Rui Tavares
,
Willy Meyer
,
Cornelia Ernst
,
Kyriacos Triantaphyllides
,
Marie-Christine Vergiat
,
Cornelis de Jong
,
Nikolaos Chountis
,
Søren Bo Søndergaard
,
Patrick Le Hyaric
,
Eva-Britt Svensson
,
Jean-Luc Mélenchon
и
Elie Hoarau
, от името на групата GUE/NGL
към Съвета
Относно: Ново развитие във връзка с програмата за извънредно предаване на ЦРУ и тайните затвори на територията на ЕС
На 18 ноември медиите разкриха, че в таен затвор, функциониращ в Литва от 2004 до 2005 г., са използвани мъчения за разпитване на заподозрени терористи от >Ал Кайда. Парламентът в Литва започна трето разследване. Според твърденията, Литва е дала своето съгласие за операцията, след като бившият президент на САЩ Буш е обещал подкрепа за влизането й в НАТО. В докладите на ЕП и Съвета на Европа, предоставящи нова информация, е било също така изтъкнат факта, че тайно споразумение на НАТО може да е било използвано от американските органи за прикриване на действията на ЦРУ на територията на ЕС. В Полша, след като парламентарното разследване отрече съществуването на тайни затвори, прокурори започнаха разследване за затвор близо до бивша военна въздушна база. Миналият 4 ноември, италиански съд осъди 23-ма американски агенти и 2-ма служители на италианското разузнаване за отвличането на Abu Omar в Милано и транспортирането му със самолет до Египет, където е бил измъчван. Следващите правителства наложиха държавна тайна. Един от осъдените агенти на ЦРУ разкри пред медиите, че те са „нарушили закона” и че решенията са били взети във Вашингтон, докато американската администрация заявява, че е разочарована от решението на италианския съд. В Обедненото кралство, правителството многократно се противопостави на разкриването на доказателства, показващи разпити на разузнавателните служби и то е знаело за мъченията, наложени на жителя на Обединеното кралство Binyam Mohamed от агенти на ЦРУ. На 19 ноември Върховния съд отхвърли (за 6-и път) исканията на правителството. Миналия октомври американски Gulfstream jet, свързан с ЦРУ, е бил посрещнат от два хеликоптера SAS в рамките на тайна операция на международното летище в Бирмингам.
Какво възнамерява да направи Съветът за да гарантира, че истината и справедливостта ще надделеят във връзка с нарушаването на основните права, извършвано на територията на ЕС и за да гарантира, че това няма да се случи отново? Съгласен ли е Съветът, че въвличането на Европа в тези нарушения на международното право и конвенцията за човешките права, и неуспехът в осигуряването на яснота и отговорност, сериозно подкопава политическата отговорност на Европа по отношение на нейните граждани и моралния й авторитет във външната й политика? Може ли Съветът да осигури подробен отчет за това, което е направил досега във връзка с изясняването на твърденията? Запознат ли е Съветът със споразумението на НАТО от 4 октомври 2001 г. и какво ще направи за да гарантира, че ЕС няма да се откаже от демокрацията и основните права в борбата срещу тероризма и в сътрудничеството с трети държави и главно САЩ? Дали Съветът ще повдигне тези въпроси пред държавите-членки и САЩ?
