Климат: "Времето не е на наша страна"
Околна среда
2007-10-08 - 13:56
Глобалното затопляне - глобален проблем на цялото човечество !
Миналият четвъртък членовете на Комисията по изменения на климата се срещнаха с експерти, за да обсъдят бъдещите международни усилия за борба срещу глобалното затопляне. Брюксел, Токио, Вашингтон и Пекин вече са очертали пътната карта за след 2012 г., когато изтича Протоколът от Киото. Това става в контекста на подготвяната от ООН световна конференция по промените на климата, която ще се проведе на индонезийския остров Бали през декември.
"Времето не е на наша страна", бе подчертано в изказванията на мнозина от участниците в изслушването. Според експертите мерките за борба срещу глобалното затопляне трябва да гарантират, че увеличаването на средните глобални температури няма да превиши прединдустриалните нива с повече от 2°C. За постигането на тази цел увеличението на глобалните емисии на СО2 трябва да бъде спряно до 2015 г. и намалено до 2050 г. до ниво 50 - 85% под нивото от 1990 година.
Тъй като Протоколът от Киото изтича през 2012 г., от 3 до 14 декември тази година в Бали ще се проведе международна конференция, чиято задача ще бъде да отвори пътя към ново споразумение - наследник на Протокола от Киото.
Гледните точки на Токио, Китай и Вашингтон
Посланикът на Япония към Европейския съюз г-н Takekazu Kawamura очерта визията на неговата страна относно политиката на борба срещу климатичните промени след 2012 година. Японският модел залага на три основни принципи, а именно: участие на всички основни източници на вредни емисии в бъдещето споразумение; гъвкави и разнообразни решения; съвместяване на целите по опазването на климата с тези в областта на икономическия растеж. "Cool Earth 50" - развитие и разпространение на нови технологии, както и намаляване на емисиите с 50% до 2050 г. ще бъдат основните реакции на Япония в отговор на глобалното затопляне.
Представителят на Мисията на Китай г-н Ronglai Zhong подчерта нуждата от "общи, но същевременно диференцирани отговорности на глобално равнище", като например механизъм за технологичен трансфер, който да осигури достъп на развиващите се страни до технологии, позволяващи опазването на околната среда. Той уточни също така, че Китай ще продължи да преструктурира своята икономика, да намалява емисиите на СО2 и да увеличава дела на възобновяемата енергия.
"Целите в сферите на икономическия растеж, енергийната сигурност и климатичните промени трябва да бъдат преследвани по интегриран начин", каза американският посланик в Брюксел г-н Boyden Gray .
САЩ имат по-различно поведение от другите индустриални страни, сподели г-н Yvo de Boer - изпълнителен секретар на Конвенцията на ООН относно промените на климата. За разлика от Европейския съюз САЩ залага на "доброволен подход, изразяващ се в национални ангажименти, вписани в националното законодателство".
Гледната точка на Брюксел
Позовавайки се на целите на Европейския съюз в областта на опазването на околната среда, г-н Nick Campbell от Международната търговска камара каза, че "Европейският съюз трябва да приеме гъвкав подход, за да насърчи и други страни в тази насока". Мнозина от участниците в изслушването подкрепиха тази идея, настоявайки Европа да играе водеща роля в областта на мерките за борба срещу климатичните изменения.
Заместник-председателят на Комисията по околна среда г-жа Satu Hassi (Зелени/ЕСА, Финландия) допълни, че "най-добрият начин, по който Европа може да служи за пример на други страни е "като прилага на практика, това което проповядва".
Тематичната сесия на Комисията по изменения на климата бе само една от поредицата прояви, посветени на проблемите на глобалното затопляне, проведени през изминалата седмица. Други такива бяха Съвместната парламентарна среща по проблемите на климата и изслушването относно дезертификацията, организирано от Комисията по развитие.
20071008STO11292 Информация на Пресслужбата на ЕП от 4 октомври 2007 г. (на английски) Тематична сесия "Climate protection challenge post-2012" (на английски) Съвместна парламентарна среща: призив за международно обвързващи цели за по-ниски емисии на CO2 Информация на Пресслужбата на ЕП от 1 октомври 2007 г. (на английски) Комисия по изменения на климата Поредица от статии в областта на околната среда и здравето
BG
1
PHOTO
20071005PHT11284.jpg
BG
3
LINK
/comparl/tempcom/clim/sessions/default_en.htm
BG
6
LINK
/activities/expert/committees/presentation.do;jsessionid=C62CB474A24F67DA3ACEF8B2322B2259.node2?committee=2489&rewritten&language=BG
BG
7
LINK
/news/public/documents_par_theme/911/default_bg.htm
-//EP//TEXT IM-PRESS 20071002IPR11085 0 NOT XML V0//BG
-//EP//TEXT IM-PRESS 20071001IPR10995 0 NOT XML V0//BG
-//EP//TEXT IM-PRESS 20071001IPR11004 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
