Сряда в пленума: напредъкът на Турция, природните бедствия в Китай и Бирма
Институции
2008-05-22 - 15:50
Разрушителното земетресение в Китай - тема на актуалния дебат
Депутатите обсъдиха в сряда напредъка на Турция по пътя към членство в ЕС. Докладчикът Ria Oomen-Ruijten (ЕНП-ЕД, Холандия) призова 2008 година да бъде година на реформи. Европейският парламент одобри предложенията за по-строги мерки срещу престъпленията спрямо околната среда и обсъди природните катастрофи в Китай и Бирма. Депутатите поискаха повече информация от Комисията и Съвета за Глобалния договор за забрана на оръжията със съдържание на уран.
Напредъкът на Турция : "впечатленията са смесени"
Мнението на докладчика Ria Oomen-Ruijten бе, че само нова конституция на Турция ще гарантира разделението между държава и религия и ще гарантира защитата на религиозните и етническите малцинства. "Имаме доста смесена картина, още много трябва да бъде направено, за да може Турция да спази обещанията си към ЕС и към своите граждани."
Според евродепутатите Турция има още задачи в областта на правата на жените и децата и ролята на синдикатите. В дебата бяха повдигнати и темите за "убийствата на честта", непризнаването на геноцид срещу арменците и забраните на политически партии, като примери за необходимостта от реформи в Турция.
Докладът взима предвид промените в спорния член 301 от турския Наказателен кодекс, който позволява съдебно преследване за обида на турската идентичност, и ги определят като "първа стъпка към основна реформа на този член и на други части от НК и очаква бъдещи действия в този аспект."
Депутатите от ЕП изразяват загриженост за съдебното производство за закриване на управляващата Партия на справедливостта и развитието. Те се надяват, че турският конституционен съд ще зачете в своето решение принципите на международното право.
Наказателни действия в защита на околната среда
Депутатите приеха доклада на Hartmut Nassauer (ЕНП-ЕД, Германия), според който държавите-членки трябва да прилагат наказателни мерки спрямо всяко незаконно действие, извършено умишлено или при груба небрежност, което може да причини сериозни увреждания на хората или щети на въздуха, почвата, водата, растенията и животните.
Влизането в сила на тази директива ще задължи националните власти да прилагат “ефективни, съответстващи и разубеждаващи наказателни санкции” във въпросните случаи.
Циклонът в Бирма
Евродепутатите бяха единни в осъждането на военната хунта в Бирма за нежеланието й да приеме международна помощ след циклона Nargis, тъй като ситуацията продължава да се влошава драматично. Комисарят по развитие Louis Michel определи посещението си в Бирма като "диалог на глухи" с властите в Бирма. Представителите на всички политически групи поискаха по-силен натиск на ООН и призоваха за позволяване на достъп на Международните хуманитарни агенции.
Земетресението в Китай
За разлика от осъждането на Бирма, Китай бе приветстван за готовността си да приеме международна помощ след разрушителното земетресение в провинцията Съчуан. Представители на социалистите поискаха ЕС да помогне на Китай за възстановяването. Някои депутати изразиха загриженост за конструкцията на сградите, особено на училищата.
Забрана на оръжия, съдържащи уран
Група от депутати отправиха устен въпрос към Комисията и Съвета за Глобалния договор за забрана на оръжията със съдържание на уран.
През 2006 г. Европейският парламент засили своите предишни призиви за налагане на мораториум върху оръжията със съдържание на уран, като прие своята резолюция за „биологичните оръжия и нехуманните конвенционални оръжия."
През декември 2007 г. Общото събрание на ООН прие, с огромно мнозинство, резолюция, в която се подчертава безпокойството във връзка с употребата на уран за военни цели и се призовават държавите-членки на ООН да проучат отново заплахите за здравето, които поражда употребата на оръжия със съдържание на уран .
Els de Groen(Партия на Зелените/Европейски свободен алианс, Холандия) подчерта, че от държавите-членки на НАТО и ЕС само Германия, Италия и Ирландия са подкрепили резолюцията на ООН. "В света има 1, 3 милиона тона изчерпани оръжия със съдържание на уран, по-малко от един микрограм от този материал в тялото може да бъде фатално за човека", подчерта тя.
Прочетете и нашия материал за климатичните промени.
20080520STO29282 Доклад за напредъка на Турция Наказателни санкции за нанасяне на щети на околната среда Необходимо е радикално намаляване на емисиите на парникови газове в бъдеще Докладчикът за напредъка на Турция Съветът и Комисията за напредъка на Турция Политическите групи за напредъка на Турция Комисията и Съвета за циклона в Бирма Политическите групи за циклона в Бирма Съветът и Комисията за земетресението в Китай Политическите групи за земетресението в Китай Климатичните промени - изказване на докладчика Климатичните промени - изказване на представителите на Съвета и Комисията Климатични промени - политически групи
BG
1
PHOTO
20080522PHT29672.jpg
BG
5
MULTIMEDIA
20080521MLT29517.asf
BG
6
MULTIMEDIA
20080521MLT29521.asf
BG
7
MULTIMEDIA
20080521MLT29523.asf
BG
8
MULTIMEDIA
20080521MLT29581.asf
BG
9
MULTIMEDIA
20080521MLT29585.asf
BG
10
MULTIMEDIA
20080521MLT29594.asf
BG
11
MULTIMEDIA
20080521MLT29598.asf
BG
12
MULTIMEDIA
20080521MLT29502.asf
BG
13
MULTIMEDIA
20080521MLT29500.asf
BG
14
MULTIMEDIA
20080521MLT29504.asf
-//EP//TEXT REPORT A6-2008-0168 0 NOT XML V0//BG
-//EP//TEXT REPORT A6-2008-0168 0 NOT XML V0//BG
-//EP//TEXT IM-PRESS 20080520IPR29460 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
