Четвъртък в пленума: бюджет 2009, трудовата мобилност, човешките права
Институции
2008-12-19 - 12:04
1 милиард евро за развиващите се страни Бюджетът на ЕС за 2009 година вече е факт, след като той бе одобрен от Европейския Парламент и подписан от председателя на Парламента Ханс-Герт Пьотеринг. Парламентът подкрепи в четвъртък Европейския план за трудова мобилност 2007-2010.
Бюджет 2009
Общият размер на плащанията е 116.096 милиарда евро, което представлява 0,894 процента от Брутния национален доход (БНД) на ЕС и слабо увеличение спрямо бюджета за 2008 г. Евродепутатите одобриха още отпускането на 1 милиард евро за развиващите се страни във връзка с хранителната криза.
Европейският Парламент иска да започне преговори с Европейската Комисия и със Съвета за преразглеждане на финансовата рамка 2007-2013 година за отпускане на 5 милиарда за Европейския план за икономическо възстановяване. Мерките за преодоляване на икономическата и финансовата криза, бяха предложени на срещата на върха на ЕС през декември.
Докладчикът по темата Jutta Haug (ПЕС, Германия) коментира по следния начин приемането на бюджета: "За мен беше особено важно да се осигури силна финансова подкрепа за следните области: на първо място, политиката за борба с климатичните промени; на второ място, запазването на социалното измерение в контекста на растежа и заетостта; на трето място, мерките относно глобализацията, както и подкрепата за малките и средни предприятия. Европейският парламент като цяло запази своите приоритети. В допълнение, за Европейския парламент беше важно да финансира с 1 милиард евро помощта във връзка с хранителната криза."
Трудова мобилност
Евродепутатите приеха доклада на румънската депутатка от ЕНП-ЕД Monica Iacob-Ridzi относно плана на Европейската Комисия за трудова мобилност (2007-2010). Инициативата цели по-добри връзки между образователните система и трудовите пазари на държавите-членки, по-добра информация относно мобилността и достъп до повече и по-добри работни места. Докладът обръща внимание на проблемите със социалните и здравните застраховки и някои административни пречки пред трудовата мобилност.
Други теми
Парламентът одобри директивата за безопасност на детските играчки, някои поправки в европейското финансово законодателство и призова Комисията да предложи мерки за по-добра координация на мироопазващите дейности и хуманитарната помощ в ситуации след конфликти. Обсъдени бяха теми относно правата на човека в Зимбабве, Никарагуа и Русия.
20081212STO44320 Депутатите приеха Бюджет 2009 По-голяма безопасност на детските играчки Укрепване на мира и изграждане на нация в следконфликтни ситуации
BG
1
PHOTO
20081217PHT45180.jpg
-//EP//TEXT IM-PRESS 20081217IPR45133 0 NOT XML V0//BG
-//EP//TEXT IM-PRESS 20081217IPR45123 0 NOT XML V0//BG
-//EP//TEXT IM-PRESS 20081217IPR45215 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
