ЕП иска гарантиране на достъпа до финансиране за малките и средни предприятия
Конкуренция
2008-12-04 - 13:46
Депутатите от ЕП приеха днес резолюция относно мерките за подобряване на условията за малки и средни предприятия (МСП), включени в Акта за малкия бизнес в Европа. В нея те призовават Съвета да придаде задължителна юридическа сила на неговите разпоредби, като същевременно Комисията и държавите-членки трябва да гарантират достъпа до финансиране на МСП в условията на финансова криза.
Актът за малкия бизнес (SBA) в Европа беше представен на 25 юни 2008 г. от Европейската комисия, като в него се съдържат 10 основни принципа за насърчаване на малките и средни предприятия в ЕС. Актът съдържа и четири законодателни инициативи, сред които предложение за нова регулация за изключване от режима за държавни помощи, нов статут за Европейското частно дружество и намалено ДДС за локално предлагани услуги. Съветът прие официално Акта на 1 декември 2008 г.
Според депутатите малките и средни предприятия (МСП) имат жизненоважно значение за икономиката на Европа, тъй като осигуряват над 100 милиона работни места, допринасят за икономическия растеж, представляват основен източник на иновации и насърчават равнопоставеността на половете и регионалното развитие.
Според текста на резолюцията, приета днес с 614 гласа "за", 11 "против" и 9 "въздържали се", настоящата финансова криза е направила още по-очевидни недостатъците на действащата уредба за МСП и е засилила неотложността на ефективното прилагане на разпоредбите, които се съдържат в SBA.
Затова депутатите призовават Съвета да "придаде задължителна юридическа сила на неговите разпоредби, за да може той да окаже съществено положително въздействие върху средата за МСП".
В заключение ЕП призовава Комисията и държавите-членки да не забравят „реалната икономика” в борбата с текущата финансова криза, като предоставят конкретна помощ за МСП чрез гарантиране на техния достъп до финансиране в настоящия критичен момент.
Във връзка с това депутатите приветстват новия пакет на Европейската инвестиционна банка, който предвижда 30 милиарда евро за кредити за МСП, както беше договорено от Съвета по икономически и финансови въпроси (ECOFIN), но според тях тази сума няма да бъде достатъчна за решаване на текущите проблеми по финансирането на МСП.
2008-12-04
Предложение за резолюция
Въпрос с искане за устен отговор, последван от разискване: 3 декември 2008 г.
Гласуване: 4 декември 2008 г.
20081203IPR43641 Приетият текст, резултатите от гласуванията и поименните гласувания на резолюцията относно мерките за подобряване на условията за малките и средни предприятия в Акта за малкия бизнес в Европа ще бъдат публикувани скоро на този линк Разисквания относно мерките за подобряване на условията за малките и средни предприятия в Акта за малкия бизнес в Европа (3 декември) "Small Business Act" for Europe Процедурно досие относно предложението за регламент на Съвета относно статута на Европейско частно дружество Процедурно досие относно законодателен акт за малкия бизнес („Small Business Act“)
BG
1
LINK
/activities/plenary/ta/calendar.do?language=BG
BG
3
LINK
http://ec.europa.eu/enterprise/entrepreneurship/sba_en.htm
BG
4
LINK
/oeil/file.jsp?id=5658042
BG
5
LINK
/oeil/file.jsp?id=5682522
-//EP//TEXT PV 20081203 ITEM-016 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
