EMPL Приветствие
Добър ден,
Приветствам Ви с добре дошли на сайта на комисията по заетост и социални въпроси, на която съм председател.
Нашата комисия разполага с компетенции основно в областите на трудовата заетост и всички аспекти на социалната политика, условията на работа, професионалното обучение и свободното движение на трудещите се и пенсионерите. По-долу е поместен и пълният списък на нашите компетенции.
Комисията се състои от 50 членове на ЕП и същият брой заместници, които представляват различните политически семейства в Европейския парламент. Всяка политическа група назначава ръководител (координатор), който да участва в организирането на работата на комисията.
Комисията по заетост и социални въпроси участва, заедно със Съвета и Европейската комисия, в прилагането на законодателната рамка в своите области на компетентност.
По време на настоящия парламентарен мандат нашата комисия смята да даде тласък на подготовката на новата Социална програма и да допринесе за насърчаването на едно по приобщаващо общество.
Нашият сайт се обновява редовно, за да Ви държим в течение на парламентарните дейности на нашата комисия. Можете също така да проследите едно от нашите заседания посредством EP Live.
Желая Ви приятно посещение,
Представяне и правомощия Комисията отговаря за:
политиката на заетост и всички аспекти на социалната политика като условия на труд, социално осигуряване и социална защита;
мерките за здравословни и безопасни условия на труд;
Европейския социален фонд;
политиката на професионално обучение, включително професионалните квалификации;
свободното движение на работници и пенсионери;
социалния диалог;
всички форми на дискриминация на работното място и на пазара на труда, с изключение на дискриминацията по полов признак;
отношенията с:
- Европейския център за развитие на професионалното обучение (Cedefop), - Европейската фондация за подобряване на условията на живот и труд, - Европейската фондация за обучение, - Европейската агенция за безопасни и здравословни условия на труд, - както и отношенията с други съответни органи на ЕС и международни организации. 20101109CDE93256 Pervenche Berès © European Union, EP Presentation by the Committee Chair