Въпрос за времето за въпроси H-0362/2010
Съвета
Период на сесията: Септември I 2010
Член 116 от Правилника за дейността
Georgios Papanikolaou
(PPE) Относно: Оценка на отворения метод на координация
В областите от компетентността на държавите-членки (трудова заетост, социална защита, социална интеграция, образование, младеж и обучение) Съветът въведе през 2000 г. понятието за отворен метод на координация (Open Method of Coordination) за по-добро сътрудничество между държавите-членки и обмен на опит посредством най-добрите практики, с цел постигането на сближаване между политиките на отделните държави.
Въпросът към Съвета е следният:
Счита ли, че гореспомената стратегия е успешна? В състояние ли е да представи конкретни резултати?
Счита ли председателството, че е необходимо преразглеждане или преосмисляне на понятието за отворен метод на координация?
