ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0059/09
съгласно член 108 от Правилника за дейността на ЕП
от
Werner Langen
, от името на групата PPE-DE ,
Jorgo Chatzimarkakis
, от името на групата ALDE
към Комисията
Относно: Съобщение на Комисията "В отговор на кризата в европейската автомобилна промишленост" COM(2009)0104
В края на февруари 2009 г. Комисията публикува съобщение относно кризата в автомобилната промишленост. Автомобилната промишленост е един от водещите отрасли на промишлеността в рамките на ЕС, който наброява 12 милиона работни места. Финансовата криза засегна особено сериозно автомобилната промишленост. Поради факта, че автомобилната промишленост е тясно свързана с други области на промишлеността, редица други промишлени отрасли и държави-членки са засегнати от произтеклия спад в търсенето на нови леки автомобили.
Европейската комисия следва да изясни следните въпроси:
1. Достъпът до кредитно финансиране е от съществено значение за автомобилната промишленост и за нейните доставчици. Съществува ли намерение да се разшири и/или промени настоящата програма за кредитиране на ЕИБ?
2. Новата "Временна рамка за мерките отпускане на държавни помощи" беше приета през декември 2008 г. , като улесни предоставянето на държавни помощи на дружествата. Как Комисията може да запази равни условия в рамките на вътрешния пазар и за избегне конкурентно субсидиране? Как Комисията ще попречи на случайния прираст?
3. Комисията предложи мерки и програми за запазване на заетостта в автомобилната промишленост и за надграждане на професионалните умения. Комисията сигурна ли е, че тези мерки са ефикасни, като се има предвид, че автомобилната промишленост е изправена пред свръхкапацитет на производство от 20% в рамките на ЕС и 30% в световен мащаб?
4. С цел увеличаване на инвестициите, Европейският план за икономическо възстановяване предложи публично-частно партньорство с най-малко 5 милиарда евро, предназначени за автомобилния отрасъл. Как Комисията може да гарантира чрез координационна рамка на европейско равнище, че разнородните отделни мерки на програмата няма да доведат до нарушаване на конкуренцията?
Съобщение относно прилагането на правилника за отпускане на държавни помощи към мерките, предприети по отношение на финансовите институции във връзка с настоящата световна финансова криза, декември 2008 г. (ОВ С 16, 22.01.2009 г. стр.1); преразгледано на 25.02.2009 г. - С(2009) 1270.