Въпрос за времето за въпроси H-000207/2011
до Комисията
Период на сесията: Юни 2011
Член 116 от Правилника за дейността
Liam Aylward
(ALDE) Относно: Здравословните и безопасни условия на труд и трудовите злополуки
В 27-те страни от ЕС няколко хиляди работници и служители загиват годишно по време на трудови злополуки, а приблизително 2,9 % от работниците и служителите са претърпявали трудова злополука, заради която им се е налагало да отсъстват от работа повече от три дена.
Може ли Комисията да коментира какви мерки са налице за справяне с това трагично положение?
Как оценява Комисията действащата стратегия за периода 2007-2012 г.? Осъществила ли е стратегията някакъв напредък по отношение постигане на целите си и намаляване на риска от трудови злополуки на територията на ЕС?
Какво е актуалното състояние на процеса на консултации относно Стратегията за здраве и безопасност на работното място в Европа за периода 2013 - 2020 г.?
