A6-0452/2008
18.11.2008
*
ДОКЛАД
относно предложението за решение на Съвета за сключване на споразумение между правителството на Република Корея и Европейската общност за сътрудничество при антиконкурентни действия
(SEC(2007)1731 - C6‑0398/2008 – 2008/0004(CNS))
Комисия по международна търговия
Докладчик:
David Martin
PE 409.787v03-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт. Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ...............................................................................................8
СТАНОВИЩЕ НА КомисияТА по икономически и парични въпроси ....11
ПРОЦЕДУРА...........................................................................................................................15
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за решение на Съвета за сключване на споразумение между правителството на Република Корея и Европейската общност за сътрудничество при антиконкурентни действия
( SEC(2007)1731 - C6‑0398/2008 – 2008/0004(CNS) )
(Процедура на консултация)
Европейският парламент ,
– като взе предвид предложението за решение на Съвета ( SEC(2007)1731 ),
– като взе предвид споразумението между правителството на Република Корея и Европейската общност за сътрудничество при антиконкурентни действия,
– като взе предвид членове 83 и 308 от Договора за ЕО,
– като взе предвид член 300, параграф 3, алинея 1 от Договора за ЕО, съобразно която Съветът се е консултирал с него ( C6-0398/2008 ),
– като взе предвид член 51 и член 83, параграф 7, от своя правилник,
– като взе предвид доклада на комисията по международна търговия и становището на комисията по икономически и парични въпроси ( A6-0452/2008 ),
1. одобрява предложението за решение на Съвета във вида, в който е изменено, и одобрява сключването на споразумението;
2. възлага на своя председател да предаде позицията на Парламента съответно на Съвета и на Комисията, както и на правителствата и парламентите на държавите-членки и Република Корея.
Изменение
1
Предложение за решение на Съвета – акт за изменение
Съображение 2 а (ново)
Текст, предложен от Комисията
Изменение
(2a) Тъй като взаимното признаване на законите за защита на конкуренцията между Европейската общност и Южна Корея е най-ефективният начин за справяне с антиконкурентното поведение, следва да се сведе до минимум използването на инструменти за защита на търговията (ИЗТ) между двете страни.
Обосновка
ЕС и Южна Корея решиха взаимно да признават законите си за защита на конкуренцията, които предоставят ефективни средства за справяне с антиконкурентно поведение. Тъй като ИЗТ се използват за справяне с антиконкурентно поведение, когато няма закони за защита на конкуренцията или когато не са взаимно признати, влизането в сила на споразумението за сътрудничество следва да означава, че ЕС и Южна Корея взаимно признават своите закони и органи на държавната власт и следователно ИЗТ ще се окажат остарели в рамките на отношенията между двете страни.
Изменение
2
Предложение за решение на Съвета – акт за изменение
Съображение 4 а (ново)
Текст, предложен от Комисията
Изменение
(4a) Настоящото споразумение следва да се разглежда в контекста на цялостната рамка на съществуващите споразумения между Европейската общност и Република Корея, както и споразуменията, по които в момента текат преговори, по-специално преговорите, отнасящи се до потенциално споразумение за свободна търговия.
Обосновка
Както Парламентът отбеляза в своята резолюция от 13 декември 2007 г.
P6_TA(2007)0629 . относно търговските и икономически отношения с Корея, едно амбициозно и добре балансирано споразумение с широк обхват на действие би довело до значителни ползи за всяка от страните по него. Същевременно е важно това споразумение, чиято цел е борбата с антиконкурентните практики, да представлява част от широк, балансиран пакет от споразумения между ЕС и Корея, които биха обхванали също така сътрудничеството във връзка с въпроси като насърчаването на социални стандарти и стандарти в областта на околната среда.
ИЗЛОЖЕНИЕ НА МОТИВИТЕ
Споразумението между Корея и ЕО в областта на конкуренцията
Генерална дирекция „Конкуренция“ на Европейската комисия и Корейската комисия за честна търговия подписаха през октомври 2004 г. меморандум за разбирателство, като установиха структуриран диалог. През юни 2006 г. започнаха предварителни разговори по отношение на официално споразумение за сътрудничество между ЕС и Република Корея. Споразумението бе сключено в началото на 2008 г. и разсекретено на 18 февруари, въпреки че текстът продължи да бъде предмет на изменения. Подобни споразумения вече са подписани със САЩ (1991 г.), Канада (1999 г.) и Япония (2003 г.).
Целта на споразумението е да допринесе за ефективното прилагане на законодателството в областта на конкуренцията чрез насърчаване на сътрудничеството между органите, отговарящи за конкуренцията, и понижаване на вероятността за възникване на конфликти. В него се предвижда уведомяване за дейностите по прилагането от страна на един от органите, отговарящи за конкуренцията, които могат за засегнат важни интереси на отсрещната страна, взаимопомощ , включително възможността едната страна по споразумението да поиска от другата страна по него да предприеме действия по прилагането, както и съгласуване на дейностите по прилагането и обмен на информация. Също така има и мерки по отношение на поверителността.
Споразумения в областта на конкуренцията
Имайки предвид, че вече десетилетия международната търговия нараства значително по-бързо от националните приходи, както и че преките чуждестранни инвестиции също се увеличават с бързи темпове, следва, че световните икономики стават все по-взаимообвързани.
Макар и добре дошли, тези укрепващи връзки водят със себе си по-висока вероятност от това антиконкурентните практики да засегнат повече от един пазар и действията на един орган, отговарящ за конкуренцията, да имат последици за другите. Поради това във висока степен е желателно да се гарантират ефективни информационни потоци между органите, като същевременно се запазва необходимата степен на поверителност.
С картели, в които често участват дружества, развиващи дейност на международно ниво, и с международното измерение на сливанията, случващи се все по-често поради засилването на глобализацията и увеличаването на чуждестранните инвестиции, е необходимо органите, отговарящи за конкуренцията, да си сътрудничат с цел да се гарантира, че общественият интерес е защитен, и да се осигури възможност на националните органи да водят борба с антиконкурентните действия, които са широкоразпространени от географска гледна точка.От полза биха били и по-ясни международни стандарти, що се отнася до предприятията, развиващи дейност в няколко дружества, като те биха успокоили тези, които се страхуват, че конкурентната им позиция се подкопава нелоялно.
Корея е четвъртият по големина търговски партньор на ЕС извън Европейския съюз, а ЕС е най-големият чуждестранен инвеститор в Корея. С оглед на нарастващото значение на това партньорство изглежда уместно Корея да бъде прибавена към тримата други партньори, с които ЕО има подписани споразумения за сътрудничество при антиконкурентни действия.
Разбира се, споразумение от този тип предоставя единствено рамката за ефективното сътрудничество. Много ще зависи от това как различните разпоредби се прилагат на практика. Все пак е разумно да се очаква, че по-честите контакти и обмен на информация ще зависят от доверието, което е необходимо, за да се гарантира високо ниво на взаимопомощ.
С оглед на нарастващото значение на търговията и икономическите отношения с Азия следва да се обърне внимание на засилването на връзките с други значителни, бързо растящи икономики, като индийската икономика, както и със съседите на ЕС, като например Швейцария. В този контекст заслужава да се отбележи, че САЩ имат подписани споразумения в областта на конкуренцията с Австралия, Бразилия, Канада, Израел, Япония и Мексико, както и с ЕО.
Други споразумения с Корея
Парламентът вече предостави широка подкрепа за споразумение за свободна търговия с Корея, като същевременно призова това споразумение да бъде амбициозно и с високо качество, като обхватът му да надхвърли значително намаленията на митническите тарифи. По време на седмия кръг от преговорите, който се проведе в периода от 12 до 15 май 2008 г., бе договорено следващият кръг от преговорите да бъде заключителният.
Въпреки че перспективата за приключване на тези преговори се приема много добре, особено имайки предвид проблемите, възникнали при други двустранни и междурегионални търговски преговори, Парламентът следва да продължи да настоява, че съдържанието на споразумението е по-важно, отколкото всеки изкуствено определен краен срок.
Клаузите, отнасящи се до конкуренцията, в по-широкото споразумение следва да бъдат съобразени с клаузите от конкретното споразумение в областта на конкуренцията и да ги подкрепят. По-общо, за да се гарантира приемането на споразумението на политическо и обществено равнище, както в Корея, така и в ЕС, ще бъде от значение нивото на амбициите, що се отнася до увеличените възможности за достъп до пазара, да бъде уравновесено с помощта на еднакво амбициозен подход спрямо устойчивото развитие.
Също така трябва да не се забравя, че крайната цел е прилагането на договорени социални стандарти и стандарти в областта на околната среда. Това означава, че главата, посветена на устойчивото развитие, следва да бъде предмет на ефективни механизми по прилагането.Форум за търговия и устойчиво развитие, с участието на представители на организациите на работниците и работодателите и на неправителствени организации, би изиграл ценна роля за гарантирането на това, че по-широкото отваряне на пазара се съпътства от повишаване на социалните стандарти и на стандартите в областта на околната среда.При все това, за да се гарантира, че подобен форум ще бъде нещо повече от говорилня, следва да се създаде механизъм, чрез който признати сдружения на работници или работодатели от ЕС или Корея ще имат възможност да предявяват искания за предприемане на действия. Подобни искания следва да се проучват и на тях да се реагира в рамките на конкретно определен срок, с възможност за текущ контрол и преразглеждане, така че да се поддържа натиск върху лицата, които нарушават правата на работниците или стандартите в областта на околната среда.
В изявления в пресата относно тези преговори Генерална дирекция „Търговия“ подчерта либерализирането на митническите тарифи за промишлени стоки, стоящо зад граничните въпроси, като например стандартите и сертифицирането в промишлени отрасли като електрониката и автомобилостроителния сектор, както и либерализацията в различни сектори на услугите в Корея. Макар че те са определено важни и могат да имат значителни последствия за европейските дружества и работници, достъпът до пазара е само един от елементите на едно успешно споразумение. Това, което е необходимо, е Комисията да демонстрира същата енергичност при насърчаването на решенията за въпроси с нетърговски характер, които пряко засягат работната и физическата среда на гражданите на Европа и Корея.
Въпреки че тези съображения може да изглеждат по някакъв начин отдалечени от едно споразумение в областта на сътрудничеството за предотвратяване на антиконкурентни практики, те придобиват значение, когато споразумението се разглежда като част от рамка за сътрудничество между Европейския съюз и Република Корея, изготвена с цел гарантиране на ефективното насърчаване на целите на публичната политика. В този контекст е напълно логично да се приветства сключването на споразумението в областта на конкуренцията, като същевременно Комисията се приканва да вложи същите усилия в насърчаването на споразумения за справяне със социалните проблеми и проблемите в областта на околната среда, за които са пряко загрижени гражданите на ЕС и Корея.
8.10.2008
СТАНОВИЩЕ НА КомисияТА по икономически и парични въпроси
на вниманието на комисията по международна търговия
по предложение за решение на Съвета за сключване на Споразумение между правителството на Република Корея и Европейската общност за сътрудничество при антиконкурентни действия
( SEC(2007)1731 - C6-0398/2008 - 2008/0004(CNS) )
Докладчик:
Gunnar Hökmark
КРАТКА ОБОСНОВКА
В средата на януари Европейската комисия представи предложение за решение на Съвета относно Споразумението за сътрудничество между ЕО и Корея. Съгласно член 83 от Договора Парламентът трябва да бъде консултиран относно предложението.
Споразумението е част от поредица решения на Съвета в областта на международното сътрудничество при антиконкурентни действия. До момента са подписани междуправителствени споразумения със САЩ (1991 г.), Канада (1999 г.) и Япония (2003 г.). ЕО е сключила също така т.нар. междуведомствени споразумения, които позволяват на страните да установят по-тесни и чести контакти. Меморандумът за разбирателство, сключен между Генерална дирекция „Конкуренция“ и Корейската комисия за честна търговия (2004 г.), е добър пример за такъв вид споразумение.
КОНТЕКСТ
Настоящето предложение за сключване на Споразумение между правителството на Република Корея и Европейската общност за сътрудничество при антиконкурентни действия изразява виждането на двете страни, а именно: световните икономики се приближават все повече една до друга и стават все по-взаимозависими. На микроикономическо равнище предприятията извършват трансгранична дейност във все по-голяма степен. Обемът на търговията между азиатските държави и държавите-членки на ЕС се увеличи значително през последните години. В тази връзка двете страни, ЕО и Република Корея, споделят виждането, че конкурентното право е от изключително значение за ефикасното функциониране на съответните им пазари, както и за икономическото благосъстояние на европейските и корейските потребители.
Предложеното споразумение има за цел да засили съответните закони за конкуренцията посредством насърчаване на сътрудничеството и координацията между органите по конкуренция на ЕО и Корея, както и да предотврати, или най-малко да ограничи, възможността за потенциални конфликти.
Основните разпоредби на споразумението се обобщават, както следва:
- Нотификации (член 2)
- Сътрудничество по прилагането (член 3)
- Координация на дейностите по прилагане (член 4)
- Избягване на конфликти/пасивно признаване (член 5)
- Активно признаване (член 6)
- Поверителност (член 7)
- Срещи (член 8)
ОЦЕНКА НА ДОКЛАДЧИКА:
Глобализацията и конкурентният натиск несъмнено ще се увеличат през следващите години. Затова значението на ефикасното сътрудничество между органите за прилагане на конкурентното право ще нарасне дори с по-бързи темпове.
Следователно докладчикът приветства най-искрено предложението за сключване на споразумение между правителството на Република Корея и Европейската общност. То е в съответствие с желанието на Европейския парламент, изразено в различни резолюции, да включи перспективата на трети страни в приложението на европейското конкурентно право.
Всъщност чисто националният или дори регионалният подход към политиката в областта на конкуренцията не би отразил съвременните търговски реалности. Например, ако предприятия създадат международни картели и извършват трансгранична дейност с тях, за органите по конкуренция става изключително важно да предприемат съответни действия. С тази цел те трябва още в началото на разследването да комуникират помежду си, за да координират своите дейности по прилагане и да обменят информация.
Ако трансграничните органи по конкуренция си сътрудничат напълно, могат да се предприемат важни и ефикасни възпиращи мерки по отношение на трансграничните съюзи, нарушаващи конкуренцията.
Двете страни трябва също така да си поставят за цел възможно най-последователното отношение към едни и същи предприятия и едни и същи въпроси, свързани с конкурентното право, като намаляват по този начин риска от злоупотреба от страна на предприятията със законодателни различия, както и риска от действия, насочени към подкопаване на конкуренцията на национално и международно равнище.
Въпреки това пречките за международното сътрудничество са многобройни: има различия по отношение на начина на действие на правните системи, като някои са в областта на гражданското, а други – в областта на наказателното право; ние се сблъскваме с различни култури на правоприлагане, при които акцентът може да бъде поставен преди всичко върху общественото прилагане, отколкото върху частното, и, на последно място, налице са различни политически подходи, например строги правила за предварителен контрол на сливания за разлика от последващ контрол за злоупотреби.
Тези структурни разлики не могат да се избегнат или предотвратят чрез сътрудничество на органите по конкуренция. Следователно трябва да сме реалисти по отношение на възможните положителни резултати от такива споразумения за сътрудничество. Чрез международното сътрудничество агенциите по конкуренция могат със сигурност да се опитат да намалят неблагоприятните последствия, но в опитите си ще бъдат изправени пред ограничения.
Следователно настоящето споразумение следва бъде последвано от по-нататъшни търговски споразумения, които да премахнат ненужните пречки за търговията и инвестициите, като по този начин увеличат конкуренцията, основана на политически споразумения и общи правила. Двете страни следва да си поставят за цел превръщането на политическите споразумения в многостранни решения, които включват повече държави и увеличават доверието в еднаквото отношение към различните предприятия. В по-широка перспектива докладчикът подчертава значението на многостранните търговски и конкурентни правила за постигане на свободни и отворени трансгранични пазари.
******
Комисията по икономически и парични въпроси приканва комисията по международна търговия, която е водеща, да предложи за одобрение предложението на Комисията.
ПРОЦЕДУРА
Заглавие
Споразумение между Република Корея и Европейската общност за сътрудничество при антиконкурентни действия
Позовавания
SEC(2007)1731 – 2008/0004(CNS)
Водеща комисия
INTA
Становище, изказано от
Дата на обявяване в заседание
ECON
Докладчик по становище
Дата на назначаване
Gunnar Hökmark
22.4.2008 г.
Разглеждане в комисия
9.9.2008 г.
Дата на приемане
7.10.2008 г.
Резултат от окончателното гласуване
+:
–:
0:
19
0
0
Членове, присъствали на окончателното гласуване
Мариела Величкова Баева, Pervenche Berès, Sebastian Valentin Bodu, Sharon Bowles, Udo Bullmann, Jonathan Evans, Elisa Ferreira, José Manuel García-Margallo y Marfil, Sophia in ‘t Veld, Wolf Klinz, Astrid Lulling, John Purvis, Alexander Radwan, Bernhard Rapkay, Antolín Sánchez Presedo, Margarita Starkevičiūtė, Ivo Strejček
Заместник(ци), присъствал(и) на окончателното гласуване
Katerina Batzeli, Биляна Илиева Раева
ПРОЦЕДУРА
Заглавие
Споразумение между Република Корея и Европейската общност за сътрудничество при антиконкурентни действия
Позовавания
SEC(2007)1731 – C6-0398/2008 – 2008/0004(CNS)
Дата на консултация с ЕП
13.11.2008 г.
Водеща комисия
Дата на обявяване в заседание
INTA
Подпомагаща(и) комисия(и)
Дата на обявяване в заседание
ECON
Докладчик(ци)
Дата на назначаване
David Martin
26.3.2008 г.
Разглеждане в комисия
23.6.2008 г.
Дата на приемане
5.11.2008 г.
Резултат от окончателното гласуване
+:
–:
0:
26
2
2
Членове, присъствали на окончателното гласуване
Kader Arif, Daniel Caspary, Christofer Fjellner, Béla Glattfelder, Ignasi Guardans Cambó, Jacky Hénin, Caroline Lucas, Erika Mann, Helmuth Markov, David Martin, Vural Öger, Georgios Papastamkos, Godelieve Quisthoudt-Rowohl, Tokia Saïfi, Peter Šťastný, Gianluca Susta, Daniel Varela Suanzes-Carpegna, Iuliu Winkler, Corien Wortmann-Kool
Заместник(ци), присъствал(и) на окончателното гласуване
Jean-Pierre Audy, Bastiaan Belder, Ole Christensen, Albert Deß, Eugenijus Maldeikis, Javier Moreno Sánchez, Sirpa Pietikäinen, Zbigniew Zaleski
Заместник(ци) (чл. 178, пар. 2), присъствал(и) на окончателното гласуване
Sepp Kusstatscher, Roselyne Lefrançois, Michel Teychenné
Дата на внасяне
18.11.2008 г.
