ВИП личности в Парламента - Част втора
Институции
2008-08-14 - 08:59
Интервюта с водещи личности от политиката и икономиката Предлагаме Ви втората част от нашата поредица - интервюта с известни личности от световния политически и икономически елит, посетили Парламента през тази година. Някои от тях са последният президент на СССР Михаил Горбачов, икономистът Джефри Сакс, шефът на ЕЦБ Trichet.
Някои от материалите, които ще прочетете в това тематично досие:
- През тази година Михаил Горбачов получи наградата Energy Globe за житейски постижения, предлагаме Ви интервю с него за най-големите проблеми на съвременния свят.
- Специалният съветник на генералния секретар на ООН и автор на книгата "Краят на бедността" професор Джефри Сакс гостува в Параламента. Имахме възможност да разговаряме с него.
- Разговор с председателя на Междуправителствената работна група на ООН за климата (IPCC) г-н Pachauri и с още много интересни гости на Парламента.
20080707FCS33608
Михаил Горбачов: "Всички сме в лодката и трябва да гребем заедно!"
Горбачов бе един от участниците в церемонията за наградите Energy Globe Първият и последен президент на СССР Михаил Горбачов получи наградата Energy Globe за житейски постижения през тази година. В момента чрез своята фондация и чрез международната неправителствена организация на Зеления кръст той работи за нов поглед към прогреса и устойчивото развитие на базата на траен мир. Предлагаме Ви интервю с г-н Горбачов по най-острите проблеми на нашето съвремие.
Може ли замърсяването на околната среда да бъде най-големият проблем на човечеството при условие, че толкова много хора живеят под границата на бедността. Какво бихте казали на тези хора, които твърдят, че промяна на навиците им е лукс, който не могат да си позволят?
Основните проблеми са бедността, качеството на водата и въздуха, лошите хигиенни условия, ниската селскостопанска продуктивност - но всички те са свързани с екологията. Глупаво е екологията да се смята за лукс- тя е главният приоритет на нашето време. Вторият е борбата с бедността - 2 милиарда души на планетата живеят с 1-2 долара на ден. Третият приоритет е глобалната сигурност, включваща ядрената опасност и оръжията за масово унищожение. Това са трите спешни приоритета, но аз поставям екологията на първо място, понеже засяга всички ни директно.
Вие инициирахте значими промени в Съветския съюз и допринесохте за края на Студента война. Може ли да извлечем поуки от това, например ново "преустройство" на мисленето и да сложим край на "горещата" война срещу природата?
В средата на 80-те лидерите на големите държави осъзнаха, че има спешна нужда да се направи нещо. Господ направи така, че пътищата на Горбачов, Рейгън, Тачер и Буш се пресякоха и те бяха достатъчно мъдри да преодолеят клишетата и предразсъдъците помежду си и започнаха да говорят за ядрената опасност. Сега светът и времето ни са други, в глобализирания свят страните са по-зависими, страни като Бразилия, Китай и Индия трябва да излязат на сцената.
Най-важният извод е да развиваме диалога. Доверието трябва да се изгражда. Трябва да се откажем от политиката на силата, тя не ни носи нищо добро. Трябва да разберем, че всички седим в една лодка и трябва да гребем. В противен случай едни гребат, други пускат вода в лодката, а трети даже пробиват дупка в нея. Никой не печели от това.
Погледнете САЩ в Ирак, всички бяха против, дори собствените им съюзници, те обаче не ги послушаха и какво се случи? Те не знаят как да излязат от тази ситуация. Знаем, че Щатите са важни и всички сме свързани с тях, ако те пропаднат ще станем свидетел на истински колапс. Трябва да им помогнем да излязат от това. Това означава, че имаме нужда от сътрудничество, необходим е нов световен ред и глобален механизъм за управлението му.
След Студената война всички мислехме за нов световен ред. Даже Папата се присъедини към нас и каза, че е необходим нов световен ред - по стабилен, по-честен и по-хуманен.
Въпреки това когато СССР се разпадна (на първо място по вътрешни причини) САЩ не можаха да издържат на изкушението да използват объркването. Политическите елити се промениха, тези които извадиха света от състоянието на Студената война напуснаха сцената, сега нови лидери искат да пишат своята история.
Погрешните визии, лошите решения и стъпките в погрешната посока направиха света неуправляем. Сега живеем в свят на хаос. От хаоса може да изплуват нови начини на живот и нови политически механизми, но хаосът също така може да доведе до разрив, противопоставяне и въоръжени конфликти.
"Към нова цивилизация"-това е мотото на фондацията Горбачов, как изглежда тази нова цивилизация? Откъде светът може да вземе ресурсите за фундаменталните промени?
Не винаги въпросът опира до пари. Ако международните проблеми се решават по неправилен начин, нуждата от пари е по-голяма. Става въпрос за доверие, сътрудничество, диалог, взаимна помощ и обмен. Защо Европа стана икономически силна? Заради ЕС. Това е пътят на новите възможности, ЕС е добър пример.
Разбира се, не всичко е перфектно. Според мен ЕС като система е пренатоварен. Той трябва да прояви мъдрост и да знае къде да спре, да усвои натрупаното, да продължи напред, а не просто да бърза и да прави скокове през глава.
Когато гледате към днешна Русия, смятате ли, че се движи в правилната посока?
Смятам, че посоката е вярна. Обаче Русия е на средата на трудната демократична трансформация. Русия ще продължи напред. По времето на Борис (Елцин) всеки третираше Русия като портиер. Това вече не възможно, трябва да забравите тези времена. Русия ще бъде наравно с всички останали. Информация за наградите Фондацията на Горбачов
Джефри Сакс : Трябва да увеличим производството на храни в бедните страни
Джефри Сакс Проф. Джефри Сакс, специален съветник на Генералния секретар на ООН Бан Ки Мун, бе в Европейския парламент през пролетта, където обсъди с депутати от Комисията по развитие кризата с цените на храните и със здравеопазването в развиващите се страни. Джефри Сакс е ръководител на Института за Земята към Колумбийския университет и автор на книгата "Краят на бедността". Предлагаме Ви интервю с него за настоящата криза с храните и начините за нейното преодоляване.
Цените на храните скочиха за много кратко време, кои са причините за това?
Световното търсене изпревари световното предлагане. Причините за проблема с доставките са няколко. Първо, продуктивността продължава да е много ниска в Африка и в някои други бедни региони. На второ място се нарежда климатичният шок в Австралия, Европа и в някои други региони-производители на зърнени култури. Третата причина е пренасочването от производство на храни към производство на биогорива. Четвърто - ниските нива на запаси. Когато се появи високото търсене, запасите от зърно не бяха големи и това доведе до скачане не цените. На пето място, въведените от някои държави - износителки търговски бариери за запазване на ниски цени в собствените им страни увеличи рязко цените в страните - вносителки на храни. Но в общи линии основното предизвикателство е, че търсенето на храни се увеличи рязко, а предлагането на храни - не.
Генералният секретар на ООН заяви, че растящите цени заплашват постигането на целите на Хилядолетието за развитие, например за намаляване на бедността наполовина до 2015 година. Съгласен ли сте с тази оценка?
Разбира се. Най-важната стъпка е да се увеличи производството на храни в бедните региони. Повечето от тези региони, и аз отново акцентирам върху Африка, имат добиви, които са половината или третината на това, което е възможно да се произвежда. Проблемът е, че фермерите нямат средствата да купуват добри семена, да напояват и да торят. Вярвам че, за да преодолеем кризата трябва да помогнем на фермерите в бедните страни да увеличат производството си.
Селскостопанската политика на Европа често е тема на световните търговски преговори. Как може Европа да помогне за преодоляване на кризата с цените на храните?
Най-важният принос на Европа е да организира спешно подпомагане на бедните страни за увеличаване на собственото им производство на храни. Това би трябвало да е първата стъпка. Когато Малави например, излезе през 2005 година с програмата си за достъп на всеки фермер в страната до високопродуктивни семена и торове, тази малка страна успя да удвои производството си на храни между два сезона и да задържи високо нивото на посеви. Подобна политика обаче има нужда от финансиране и Европа бе могла да помогне на правителствата в Африка да подпомогнат собствените си фермери да произвеждат повече храни. Втората стъпка, която не е толкова спешна, но би била полезна е да се преразгледа политиката за биогоривата: да се насърчават само биогорива, които не си съперничат с доставки на храни или със земи, където биха могли да бъдат отглеждани хранителни култури.
Само правителствата и големите компании ли биха могли да допринесат за решаване на кризата или и отделните хора биха могли да направят нещо?
Смятам че, в краткосрочен план това е тема за правителствата. Но нашите хранителни навици и начинът ни на живот в дългосрочен аспект също играят роля. Известно е, че за производството на един килограм червено месо са необходими осем килограма зърно. Ако хранителните ни навици зависят от месото, упражняваме силен натиск върху хранителната система. Мисля че, хранителен режим с по-малко червено месо и повече зеленчуци и риба, която изисква само три килограма храна, би било по-добре за цялата планета. Но в настоящия момент е важно да кажем на нашите правителства, че не желаем политиките ни да пренебрегват спешните нужди на милиарди гладни бедни хора. Така че, искаме да видим Европа, САЩ и други правителства да помогнат на фермери от бедните страни да увеличат доставките на храни и да преодолеем тази криза. Съобщение за пресата - на английски Комисия по развитие Статия за дебата в Парламента по високите цени на храните
Интервю с Rajendra K. Pachauri - председател на Междуправителствената работна група на ООН за климата
Rajendra K. Pachauri Нобеловата награда за мир за 2007 г. бе връчена на бившия американски вицепрезидент Al Gore, а така също и на Междуправителствената работна група на ООН за климата (IPCC). През март нейният председател г-н Pachauri бе в Европейския парламент в Брюксел, за да участва в тематична сесия, организирана от Временната комисия по изменения на климата. Ето какво сподели той пред нашия екип...
- Г-н Pachauri, климатичните промени са вероятно най-голямата заплаха за сигурността на днешния свят, по-сериозна заплаха от тероризма дори. Наскоро Европейският съюз определи борбата срещу климатичните изменения като централен елемент от своята превантивна политика в сферата на сигурността. За какъв вид заплахи за сигурността става дума ?
- Климатичните промени по всяка вероятност ще доведат до проблеми с водата в световен план. Това е резултат от промените в количеството на валежите и от топенето на ледниците в различни части от света. В същото време потребностите от вода нарастват. В някои региони на света може да се стигне до конфликт, касаещ природните ресурси, като водата например.
Заплаха може да възникне и в резултат на извънредни събития като наводнения, суша, топлинни вълни. Според нас те ще се случват по-често и ще стават по-интензивни. Друга причина за голямо движение на населението може да дойде от земеделието. Хората, живеещи в региони, които не произвеждат достатъчно храна, могат да бъдат принудени да се преместят на други места. Такова явление може да посее семената на конфликт, ако се случи в по-голям мащаб.
Предполагам, че Норвежкият нобелов комитет се е ръководил от виждането, че климатичните промени могат да бъдат заплаха за мира и стабилността и поради тази причина присъди Нобеловата награда за мир на Al Gore и IPCC. Никой регион от света не може да бъде имунизиран срещу заплахите за сигурността. Трябва да сме наясно с това !
- Като става дума за топенето на ледниците, огромен айсберг се откъсна от Антарктика. Защо трябва да се тревожим за ледниците и полярните ледове ?
- Поради различни причини: в някои части от света осигуряването на водата в речните системи става именно благодарение на тези ледници. Така стоят нещата в Южна Азия, както и в някои райони на Китай. Така че това може да засегне наличието на вода в тези региони. Другият проблем, причинен топенето на ледовете, ще бъде покачването на морското равнище. Това донякъде вече се случва в резултат на термалната експанзия на океаните. Морското равнище обаче може да се увеличи с няколко метра, ако почнат да се топят големите ледени образования в западната част на Антарктика и ледените полета на Гренландия. Много трудно е да се прогнозира дали и кога това ще се случи, но такава опасност безспорно съществува.
- Може ли технологията да ни помогне да спрем глобалното затопляне и по какъв начин ?
- Най-напред трябва да признаем съществуването на известна инертност. Дори да успеем да стабилизираме концентрацията на парникови газове в атмосферата на сегашните нива, климатичните промени ще продължат в продължение на няколко десетилетия. В известен смисъл няма да бъдем в състояние да спрем глобалната промяна, а по-скоро да спрем нейното нарастване в бъдеще. Затова е абсолютно необходимо да започнем да намаляваме емисиите на парникови газове, така че атмосферата и климата да могат да бъдат стабилизирани.
Технологията със сигурност може да предостави решения за намаляване на емисиите, но ще можем да се възползваме от тях, само ако разполагаме с необходимите политики. Нуждаем се от политики за насърчаване на развитието на нови технологии или за използване на вече съществуващите. Междуправителствената работна група на ООН за климата е заявила ясно в своя доклад, че необходимите технологии вече са налице или се очаква да бъдат комерсиализирани. Тези технологии ще бъдат използвани единствено, ако имаме подходящи политики.
Ако правителствата наложат данък върху петролните продукти, това би поощрило автомобилните компании да произвеждат по-ефикасни коли, а хората биха използвали по-често обществения транспорт. Ценообразуването е изключително важен инструмент за провокирането на промяна.
- Може ли Европа да ангажира други международни играчи с борбата срещу климатичните промени ?
- Много важно е да постигнем споразумение до 2009 година. Европа може даде пример. Тя е толкова голям и важен актьор, че ако даде пример за успех, това ще мотивира и вдъхнови други региони в света. От политическа гледна точка Европа би си осигурила по-голямо влияние. Тя има много важна роля в даването на пример в борбата срещу измененията на климата. Чудесно е, че председателят на Европейския парламент се интересува толкова много от този проблем. Поласкан съм от поканата да дойда тук. Парламентът е забележителна институция - източник на оптимизъм.
- Повлия ли Нобеловата награда за мир на вас и на работата на IPCC ?
Мисля, че повлия най-напред върху научната общност. Става дума признание, голям стимул и вдъхновение за всички представители на научния свят в IPCC. Получаването на наградата доведе и до това, че хората по целия свят осъзнаха значението на проблема с климатичните промени. Нобеловата награда за мир със сигурност придава изключителна важност на този въпрос. Що се отнася до мен, аз пътувам наистина много. Мога да приема 5-10% от поканите, които получавам, но и те са достатъчни, за да ме карат да пътувам постоянно. Няма начин - посланието трябва да бъде предавано по-нататък. Intergovernmental Panel on Climate Change (IPCC) Временна комисия по изменения на климата Статии за климата "Climate change and international security" - Paper from the High Representative and the European Commission to the European Council, 14 March 2008
Интервю с шведския премиер Frederik Reinfeldt
Шведският министър-председател Frederik Reinfeldt в ЕП На 19 февруари, министър-председателят на Швеция Frederik Reinfeldt посети Европейския парламент в Страсбург в рамките на поредния от серия парламентарни дебати за бъдещето на Европа. В речта си пред депутатите той обърна внимание на необходимостта от силно европейско сътрудничество, на създаването на работни места и на борбата срещу климатичните промени.
Нашият екип се срещна с г-н Reinfeldt , за да му постави няколко въпроса, касаещи Европейския съюз, климата и Косово. Ето какво сподели той пред нас...
- Г-н премиер, кои са според вас силните и слабите страни на Европейския съюз ? Швеция може да се окаже първата страна, председателстваща Съюза при новия Договор от Лисабон - мислите ли, че това ще доведе до голяма промяна ?
- Най-значителното постижение на Европа е в постигането на мир, в сътрудничеството и в търговията. Това е безпрецедентно постижение, което стана възможно благодарение на Европейския съюз. Към него могат да се присъединят и други, при същите обстоятелства.
Въпреки обаче че сме заявили желанието си за свободен вътрешен пазар, ние все още не сме постигнали напълно тази цел и това е най-големият проблем. За малка страна като Швеция, която е забогатяла благодарение на търговията с други, би било много добре, ако вътрешният пазар нямаше толкова много национални субсидии, национална бюрокрация и др., които са пречка пред търговията и по-голямата ефективност.
Относно промените, които Лисабонският договор може да донесе - мисля, че всички са облекчени от факта, че всички вътрешни дискусии изглежда са приключили и че можем да насочим вниманието си върху политиката, климата и борбата срещу международната престъпност. Ще разполагаме с по-ефикасни средства, за да го направим, но разбира се институционалният баланс трябва да бъде опазен. Смятаме, че Европейският парламент ще има по-голямо влияние върху законодателството.
- Можем ли да поговорим за климата? Шведското председателство на Европейския съюз ще съвпадне с подготовката на конференцията по въпросите на климата в Копенхаген - мислите ли, че ще може да бъде постигнат консенсус ?
- Това би бил един от най-фантастичните моменти в историята ! Ще бъде ли Европа в състояние да вземе решение относно споделянето на отговорността ? Държавите-членки трябва да вземат своите решения - надяваме се да бъде постигнат консенсус, който ще направи Европа по-силна, за да повлияе на Китай, САЩ и Индия. Мисля също така, че много голямо значение ще изиграе и изборът на следващия президент на САЩ.
Много ясно е, че е нужно китайско ръководство, което да потвърди, че Китай също е част от решението. Не можем да кажем, че Китай все още е появяваща се икономика и че само старата, индустриална част от света трябва да поеме отговорността.
Всички тези фактори могат да са налице през есента на 2009 г., ако не навреме за Копенхаген, то колкото се може по-скоро след това. Процесът от Киото бе "коалиция на желанието". Проблемът е в това, че по-голяма част от емисиите идват от страни, останали извън Протокола от Киото.
- Ще споделите ли пред депутатите позицията ви относно независимостта на Косово ?
- Важно бе европейските страни да се опитат да имат обща позиция, но това не бе възможно. Налице са различия в Съвета за сигурност на ООН и частично разногласие в Европейския съюз. Дори и да казваме "да" на косовската независимост, в същото време трябва да уточним, че това ще бъде дългосрочен процес под международно влияние.
В случая с Косово са налице специфични обстоятелства. Не можем да правим аналогия с други ситуации на малцинствени групи. Има много разногласия по този въпрос. Мисля, че повечето хора могат да приемат независимостта, но мнозина се питат какво би се случило в тяхната собствена страна. Косово е специфичен случай. Европейският идеал е свързан с премахването на бариерите и по-свободното движение на хората. Затова няма да допуснем появата на нови бариери и разделения - това е в противоречие с европейската идея. Нуждаем се също така и от европейска перспектива за Косово, Сърбия и Западните Балкани като цяло.
- Да поговорим за шведския модел на социална държава и ниска безработица. Може ли този модел да послужи и на други в Европа ?
- Мисля, че всеки иска да има свой собствен модел. Аз мисля, че ние имаме "Северен социален модел". Опитваме се да изтъкнем аргумента, на който заложихме при изборите през 2006 г. - и хората в Швеция са съгласни - че социалната система е добра, но трябва да създадем повече работни места, за да я опазим. Повече работни места, по-голяма производителност, силна икономика. Премиерът на Швеция подкрепи "силна Европа" и разширяването в ЕП Сайт на шведското правителство Аудиозапис (на английски), 23:47 Аудиозапис (на английски), 32:09
Интервю със словенския президент Данило Тюрк
Словенският президент Данило Тюрк През пролетта президентът на Словения Данило Тюрк произнесе реч пред ЕП в Страсбург. Бившият високопоставен служител на ООН спечели президентските избори в родината си през ноември миналата година. Предлагаме Ви интервю с него за ролята на ЕС и на ООН за защита на човешките права и за преодоляване на световните кризи, като тази с високите цени на хранителните стоки.
В Европейския парламент говорихте като държавен глава на страната, председателстваща ЕС. 1998-1999 година като посланик на Словения в ООН председателствахте СС на ООН? Можете ли да сравните тези две роли?
Те са абсолютно различни. СС на ООН се занимава с кризи и управлението им. ЕС е общност от държави, които създават ефективни общи институции и имат амбициозна програма и политически цели. Опитът от СС на ООН може да помогне, тъй като ЕС също се сблъсква с ще се сблъсква с кризи в различни части на света. Трябва да имаме познанията как да се справим с тях.
Могат ли тези две организации - ЕС и ООН да допринесат за решаването на проблема с растящите цени на хранителните стоки, например - една тема, която бе обсъдена от ЕП във вторник?
От краткосрочна гледна точка не съм оптимист. Мисля че, двете организации не са подготвени добре за скока на цените. Подготвянето на ефективни мерки изисква време. ЕС има обща аграрна политика, където би могло да се намери решение за пазара на хранителни стоки.
Бих казал, че ЕС е по-добре подготвен от ООН. Ролята на ООН е по-дългосрочна чрез Организацията за прехрана и селско стопанство, която вече направи много за подобряването на селскостопанската и хранителната продукция. И Световната програма по прехраната не може да се справи с всеобщата криза, заради липсата на храни в глобален мащаб.
Наскоро бяхте в Латинска Америка, където производството на растения за биогорива расте, особено в Бразилия. Според много хора биогоривата са причина за високите цени на храните или дори за глобалното затопляне. Каква в вашата позиция?
Ситуацията е различна в различните страни на Латинска Америка. Не може да се сравняват Перу и Аржентина, например. Бразилия има специално позиция заради количествата биогорива, които произвежда и опита си в тази сфера. Нивото на производство в Бразилия е високо и те мислят за алтернативи. Нови петролни полета, открити на голяма дълбочина дават надежда за намаляване на продукцията на биогорива.
Скокът на цените увеличи бедността и постави голям процент от хора на прага на бедността. Спадът в жизнения стандарт води и до ерозия на правата на човека в глобален план. Как оценявате усилията на ЕС за опазване на човешките права?
Лисабонският договор съдържа Хартата за основните права, което ще открие нови възможности. Имаме основания за оптимизъм, но са необходими и подобрения. ЕП би могъл да има по-дълбочинен дебат по човешките права, да организира изслушвания, които да допринесат за укрепване на политиката по човешките права като обща европейска политика.
ЕС би трябвало да е по-активен в ООН, макар и за това да трябва да се промени механизмът за взимане на решения. Търсенето на консенсус навсякъде и на всяка цена може да доведе до разводняване на крайната позиция и до по-малко ефективни действия.
Финансовите турбуленции и световни икономически проблеми занимават лидерите по цял свят. Председателството на ЕС позиционира Словения на преден план в международните усилия за решаването на тези проблеми. Как словенците реагират на тази роля?
В ЕС и по-точно в еврозоната се чувстваме донякъде защитени заради общата валута. Страховете в ЕС и Япония например не са така големи, както в САЩ. Смятам че европейското самочувствие помогна на словенците да запазят известна стабилност с оглед на проблемите, с които се сблъскваме. Тревогите заради движенията на борсата в Любляна може да се разберат като нещо типично за словенците повече от движенията на световните финансови пазари. Словенското председателство(на англ.)
Jean-Claude Trichet: Твърде рано е да правим заключения
Jean-Claude Trichet в ЕП На 23 януари Комисията по икономически и парични въпроси организира заседание с представители на националните парламенти на страните-членки, в което участва и председателят на Европейската централна банка (ЕЦБ) Jean-Claude Trichet.
Визитата на г-н Trichet в Европейския парламент бе повече от очаквана. Тя се вписа в контекста на нестабилност на световните финансови пазари и непосредствено след като Федералният резерв (ФЕД) на САЩ обяви понижение на основния лихвен процент. ЕЦБ - инфлацията трябва винаги да бъде държана под контрол В изказването си председателят на ЕЦБ посочи, че опазването на финансовата стабилност е основната задача на националните централни банки. Според него управлението на кризата и нейното решение ще зависят в голяма степен от наличието на ефективна контролна структура за идентификация на потенциалните рискове и за възможно най-ранна реакция. Г-н Trichet подчерта, че на европейско равнище "ключов елемент е трансграничното измерение". Съществуващата европейска система осигурява извънредно силен и ефективен процес на вземане на решения в сферата на централното банкиране, но са необходими допълнителни мерки на европейско ниво. Рамката на финансова стабилност на Европейския съюз трябва да бъде в състояние да "долавя всяка криза от трансграничен характер", уточни той. По негово мнение е все още твърде рано да се правят каквито и да са окончателни заключения, тъй като сегашната пазарна корекция е "комплексна". Г-н Trichet добави, че наблюдаваните финансови сътресения показват по ясен начин как кризата в един сектор може да засегне много пазари и страни. Той каза още, че инфлацията трябва да бъде винаги държана под контрол, което важи с особена сила в периоди на значителни пазарни корекции и сътресения. Коментари на депутатите Според г-жа Prevence Bеrès (ПЕС, Франция), която председателства Комисията по икономически и парични въпроси, председателят на ЕЦБ не е навлязъл в детайли относно случващото се сега, но е потвърдил отново, че политиката на ЕЦБ е фокусирана върху ценовата стабилност. Г-н José Manuel García-Margallo (ЕНП-ЕД, Испания) подчерта, че все още не е ясно какво смята да прави ЕЦБ в областта на монетарната политика и дали е уместно да се "подава кислород" чрез въвеждането на специфични мерки, както това бе сторено в САЩ. Г-н Wolf Klinz (АЛДЕ, Германия) изрази съгласието си с председателя на ЕЦБ по отношение на необходимостта от задълбочаване на сътрудничеството между органите за финансов контрол. Информация на Пресслужбата на ЕП (на английски) Комисия по икономически и парични въпроси Jean-Claude Trichet - председател на ЕЦБ Адекватно ли реагира ЕЦБ на пазарните сътресения? Jean-Claude Trichet в Парламента: Трябва да възстановим доверието Аудиозапис, 24:26
Амбициите на словенското председателство - интервю със словенския премиер Janez Janša
Janez Janša - словенското председателство започва с усмивка ! Министър-председателят на Словения Janez Janša бе на официално посещение в Европейския парламент в началото на годината, за да представи пред депутатите приоритетите на словенското председателство на Европейския съюз за първите шест месеца на 2008. В изказването си той наблегна на важността от създаването на работни места и на необходимостта от намиране на решение за Косово. Ето какво сподели преди половин година г-н Janša пред нашия екип.
- Г-н премиер, Словения е малка и сравнително млада държава. Тя е първата от новите страни-членки, която поема председателството на Съюза. Каква важна перспектива може да предложи Словения през следващите шест месеца?
- Словения може да може да предложи големите амбиции, енергията и ангажираността на поколението, което съзнателно взе решение да живее в Европейския съюз и да изгражда европейското бъдеще заедно с другите европейски народи. Този ентусиазъм, който пролича по резултатите от референдума по присъединяването на страната към Европейския съюз, е много голям в новите страни-членки, защото знаем каква е алтернативата на Европейския съюз. Ето защо сме готови да направим много за поддържането, укрепването и по-нататъшното развитие на Съюза, към който всички ние принадлежим.
Разполагаме и с конкретни неща. Словения има много добър опит в различни сфери и този опит може да послужи и на други страни. Днес, по време на пленарната дискусия, в която участваха близо 50 членове на Парламента, бях много щастлив от факта, че стана дума за добрите практики в моята страна. Бях много щастлив, виждайки че депутати от различни държави познават някои от нашите продукти, нашия химн, историята ни... Това ни изпълва с особен ентусиазъм точно сега - в началото на нашето председателство.
- Един от вашите приоритети е развитието на отношенията между Европейския съюз и Западните Балкани. Разбира се, точно в този момент погледът на мнозина е насочен към бъдещето на Косово. Какви са вашите предвиждания за региона?
- Вярвам, че през следващите няколко месеца ще успеем да излезем от сегашното положение на застой, което обаче не означава, че ще намерим окончателно решение. Но ще започнем да решаваме този въпрос, най-вече проблема със статута и вътрешното консолидиране на Косово, както и консолидирането на положението в региона на Западните Балкани.
Словения може да спомогне много за това - готови сме за предстоящото и за решаването на проблемите на Косово, което е част от Европа, в светлината на европейската перспектива. Декларацията от Солун осигури европейска перспектива за Западните Балкани, а Косово е част от тях. Сега трябва да работим на базата на тези два основни принципа и да предприемем необходимите стъпки, за да гарантираме стабилността на региона и единството на Европейския съюз. Сайт на словенското председателство Биография на Janez Janša Аудиозапис (на английски), 33:35 Аудиозапис (на английски), 12:44 Аудиозапис (на английски), 36:03
BG
1
PHOTO
20080715PHT34212.jpg
BG
2
PHOTO
20080516PHT29073.jpg
BG
4
LINK
http://www.gorby.ru/
BG
5
PHOTO
20080506PHT28295.jpg
BG
6
LINK
///news/expert/infopress_page/028-28131-126-05-19-903-20080505IPR28129-05-05-2008-2008-false/default_bg.htm
BG
7
LINK
/activities/committees/homeCom.do?body=DEVE&language=BG
BG
8
LINK
//news/public/story_page/008-27011-112-04-17-901-20080418STO27010-2008-21-04-2008/default_bg.htm
BG
9
PHOTO
20080326PHT24944.jpg
BG
10
LINK
http://www.ipcc.ch/
BG
11
LINK
/activities/committees/homeCom.do;jsessionid=586E1AF8DAE442142C3D7A6DAEE4265F.node2?body=CLIM&language=BG
BG
12
LINK
/news/public/documents_par_theme/911/default_bg.htm
BG
13
LINK
http://www.consilium.europa.eu/ueDocs/cms_Data/docs/pressData/en/reports/99387.pdf
BG
14
PHOTO
20080219PHT21660.jpg
BG
16
LINK
http://www.sweden.gov.se/sb/d/2058
BG
17
MULTIMEDIA
20080219MLT21764.asf
BG
18
MULTIMEDIA
20080219MLT21774.asf
BG
19
PHOTO
20080424PHT27623.jpg
BG
20
LINK
http://www.eu2008.si/en/
BG
21
PHOTO
20080123PHT19460.jpg
BG
23
LINK
/activities/committees/homeCom.do?body=ECON&language=BG
BG
24
LINK
http://www.ecb.int/ecb/orga/decisions/html/cvtrichet.bg.html
BG
27
MULTIMEDIA
20080123MLT19418.asf
BG
28
PHOTO
20080115PHT18704.jpg
BG
29
LINK
http://www.eu2008.si/en/index.html
BG
30
LINK
http://www.eu2008.si/en/The_Council_Presidency/The_Slovenian_Government/Prime_Minister/CV_Jansa.html
BG
31
MULTIMEDIA
20080116MLT18743.asf
BG
32
MULTIMEDIA
20080116MLT18753.asf
BG
33
MULTIMEDIA
20080116MLT18797.asf
-//EP//TEXT IM-PRESS 20080523STO29733 0 NOT XML V0//BG
-//EP//TEXT IM-PRESS 20080215IPR21457 0 NOT XML V0//BG
-//EP//TEXT IM-PRESS 20080121IPR19247 0 NOT XML V0//BG
-//EP//TEXT IM-PRESS 20070913STO10347 0 NOT XML V0//BG
-//EP//TEXT IM-PRESS 20070906STO10164 0 NOT XML V0//BG
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
