A7-0162/2010
17.5.2010
***II
ПРЕПОРЪКА ЗА ВТОРО ЧЕТЕНЕ
относно позицията на Съвета на първо четене за приемане на регламент на Европейския парламент и на Съвета относно европейска железопътна мрежа за конкурентоспособен товарен превоз
(11069/5/2009 – C7‑0043/2010 – 2008/0247(COD))
Комисия по транспорт и туризъм
Докладчик:
Marian-Jean Marinescu
PE 439.390v02-00
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....4
ИЗЛОЖЕНИЕ НА МОТИВИТЕ.............................................................................................50
ПРОЦЕДУРА...........................................................................................................................53
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно позицията на Съвета на първо четене за приемане на регламент на Европейския парламент и на Съвета относно европейска железопътна мрежа за конкурентоспособен товарен превоз
(11069/5/2009 – C7‑0043/2010 – 2008/0247(COD) )
(Обикновена законодателна процедура: второ четене)
Европейският парламент ,
– като взе предвид позицията на Съвета на първо четене (11069/5/2009– C7‑0043/2010 ),
– като взе предвид предложението на Комисията до Парламента и до Съвета ( COM(2008)0852 ),
– като взе предвид член 251, параграф 2 и член 71, параграф 1 от Договора за ЕО, съгласно които Комисията е представила своето предложение пред Парламента ( C6‑509/2008 ),
– като взе предвид своята позиция на първо четене
Приети текстове, 23.4.2009 г., P6_TA(2009)0285 . ,
– като взе предвид член 294, параграф 7 и член 91, параграф 1 от Договора за функционирането на Европейския съюз,
– като взе предвид становището на Икономическия и социален комитет
Становище от 15 юли 2009 г. ,
– като взе предвид становището на Комитета на регионите
Становище от 7 октомври 2009 г. ,
– като взе предвид член 66 от своя правилник,
– като взе предвид препоръката за второ четене на комисията по транспорт и туризъм ( A7‑0162/2010 ),
1. одобрява своята позиция на второ четене, както следва;
2. възлага на своя председател да предаде позицията на Парламента съответно на Съвета, на Комисията и на националните парламенти.
Изменение
1
Позиция на Съвета
Съображение 4
Позиция на Съвета
Изменение
(4) Отварянето на пазара за железопътен товарен превоз позволи навлизането на нови оператори в железопътната мрежа. За да се оптимизира използването на мрежата и да се гарантира нейната надеждност, е полезно да се въведат допълнителни процедури за засилване на сътрудничеството между управителите на инфраструктурата във връзка с разпределянето на международните влакови маршрути за товарни влакове.
(4) Макар че отварянето на пазара за железопътен товарен превоз позволи навлизането на нови оператори в железопътната мрежа, пазарните механизми не успяха и не успяват по задоволителен начин да организират, регулират и гарантират сигурността на железопътния трафик на товарните превози . За да се оптимизира използването на мрежата и да се гарантира нейната надеждност, е полезно да се въведат допълнителни процедури за засилване на сътрудничеството между управителите на инфраструктурата във връзка с разпределянето на международните влакови маршрути за товарни влакове.
Обосновка
Това изменение има за цел отново да се въведе текстът, приет от Парламента на първо четене.
Изменение
2
Позиция на Съвета
Съображение 5
Позиция на Съвета
Изменение
(5) На заседанията си от 7 и 8 април 2008 г. Съветът заключи, че е необходимо да бъде насърчено ефективното използване на инфраструктурите и при необходимост – да бъде усъвършенстван капацитетът на железопътната инфраструктура чрез мерки, предприети на европейско и национално равнище, и по-специално посредством правни актове.
заличава се
Изменение
3
Позиция на Съвета
Съображение 8
Позиция на Съвета
Изменение
(8) Настоящият регламент не следва да засяга правата и задълженията на управителите на инфраструктурата, предвидени в Директива 91/440/ЕИО и Директива 2001/14/ЕО и - където е приложимо - на разпределящите органи по член 14, параграф 2 от Директива 2001/14/ЕО. Тези актове остават в сила, включително по отношение на разпоредбите относно коридорите за товарен превоз, по-специално правото на управителите на инфраструктурата да отхвърлят или да приемат заявления за капацитет от правни субекти, различни от железопътни предприятия.
заличава се
Обосновка
Това съображение е излишно, що се отнася до валидността на предишни директиви. Още повече това създава объркване относно възможността да се прилага за одобрени кандидати, различни от железопътни предприятия.
Изменение
4
Позиция на Съвета
Съображение 8 а (ново)
Позиция на Съвета
Изменение
(8a) При създаването на коридор за товарен превоз следва да се взема предвид, когато това е целесъобразно, нуждата от по-добри взаимовръзки с железопътната инфраструктура на трети държави.
Обосновка
Това изменение има за цел отново да се въведе текстът, приет от Парламента на първо четене.
Изменение
5
Позиция на Съвета
Съображение 8 б (ново)
Позиция на Съвета
Изменение
(8б) Проектирането на коридор за товарен превоз би трябвало да отговаря на критерии, гарантиращи свързаността на коридора, като се гарантират необходимите взаимовръзки между различните съществуващи железопътни инфраструктури и като се разпредели необходимия капацитет по цялото протежение на коридора за товарен превоз.
Обосновка
Важно е да се гарантира свързаността, като се гарантират необходимите взаимовръзки между различните съществуващи железопътни инфраструктури и като се разпредели необходимия капацитет по цялото протежение на коридора за товарен превоз.
Изменение
6
Позиция на Съвета
Съображение 9
Позиция на Съвета
Изменение
(9) Изграждането на Европейска железопътна мрежа за конкурентоспособен товарен превоз следва да бъде съгласувано с трансевропейската транспортна мрежа („TEN-T“) и/или коридорите в рамките на системата за управление на европейския железопътен трафик („ERTМS“). За тази цел е необходимо развитието на мрежите да бъде координирано, по-специално по отношение на интегрирането на международните коридори за железопътен товарен превоз в съществуващите коридори в рамките на TEN-T и ERTМS. Освен това, на равнище ЕС следва да се установят хармонизиращи правила по отношение на коридорите за товарен превоз. При необходимост създаването на тези коридори следва да се ползва от финансова подкрепа в рамките на програмата „Трансевропейска транспортна мрежа“,програмите за научни изследвания и програмата „Марко Поло“, и други политики и фондове на Съюза, като Европейския фонд за регионално развитие или Кохезионния фонд.
(9) Прилагането на международни коридори за железопътен товарен превоз, образуващи Европейска железопътна мрежа за конкурентоспособен товарен превоз трябва да се съгласува с трансевропейската транспортна мрежа („TEN-T“) и/или коридорите в рамките на системата за управление на европейския железопътен трафик („ERTМS“). За тази цел е необходимо развитието на мрежите да бъде координирано, по-специално по отношение на интегрирането на международните коридори за железопътен товарен превоз в съществуващите коридори в рамките на TEN-T и ERTМS. Освен това, на равнище ЕС следва да се установят хармонизиращи правила по отношение на коридорите за товарен превоз и да се насърчават проекти за безшумни товарни влакове . При необходимост създаването на тези коридори следва да се ползва от финансова подкрепа в рамките на програмата „Трансевропейска транспортна мрежа“,програмите за научни изследвания и програмата „Марко Поло“, и други политики и фондове на Съюза, като Европейската инвестиционна банка , Европейския фонд за регионално развитие или Кохезионния фонд.
Изменение
7
Позиция на Съвета
Съображение 12
Позиция на Съвета
Изменение
(12) За да се насърчи координацията между държавите-членки и управителите на инфраструктура, следва да се създаде подходяща структура на управление за всеки коридор за товарен превоз, като се вземе предвид необходимостта от избягване на дублиране с вече съществуващи структури на управление.
(12) За да се насърчи координацията между държавите-членки , управителите на инфраструктура и железопътните предприятия , както и за да се създаде свързаност по дължината на коридора, следва да се създаде подходяща структура на управление за всеки коридор за товарен превоз, като се вземе предвид необходимостта от избягване на дублиране с вече съществуващи структури на управление.
Изменение
8
Позиция на Съвета
Съображение 15
Позиция на Съвета
Изменение
(15) За осигуряването на съгласуваността и свързаността на наличните по дължината на коридора за товарен превоз инфраструктурни капацитети е необходимо инвестициите в коридора за товарен превоз да бъдат координирани между държавите-членки и съответните управители на инфраструктура, както и планирани по начин, отговарящ на нуждите на коридора за товарен превоз. Графикът на инвестициите следва да бъде публикуван, за да се осигури информираността на кандидатите , които може да оперират по този коридор. Инвестициите следва да обхващат проекти, свързани с разработването на оперативно съвместими системи и увеличаването на капацитета на влаковете.
(15) За осигуряването на съгласуваността и свързаността на наличните по дължината на коридора за товарен превоз инфраструктурни капацитети е необходимо инвестициите в коридора за товарен превоз да бъдат координирани между държавите-членки, съответните управители на инфраструктура, както и, ако това е приложимо, между държавите-членки и трети държави , и планирани по начин, отговарящ на нуждите на коридора за товарен превоз. Графикът на инвестициите следва да бъде публикуван, за да се осигури информираността на железопътните предприятия , които може да оперират по този коридор. Инвестициите следва да обхващат проекти, свързани с разработването на оперативно съвместими системи и увеличаването на капацитета на влаковете.
Обосновка
Това изменение има за цел отново да се въведе текстът, приет от Парламента на първо четене.
Изменение
9
Позиция на Съвета
Съображение 21 а (ново)
Позиция на Съвета
Изменение
(21a) За да се осигури развитието на конкуренция между доставчиците на услуги за железопътен товарен превоз в коридорите за товарен превоз, би следвало да се разреши на кандидати извън железопътните предприятия или техните обединения да изискват инфраструктурен капацитет, като все пак се дава предимство на железопътните предприятия или техните обединения.
Обосновка
Важно е да се даде предимство на железопътните предприятия или техните обединения, така че да се гарантира свързаността по цялото протежение на коридора за железопътен товарен превоз.
Изменение
10
Позиция на Съвета
Съображение 25
Позиция на Съвета
Изменение
(25) Тъй като целта на настоящия регламент, а именно създаването на европейска железопътна мрежа за конкурентоспособен товарен превоз, съставен от коридори за товарен превоз, не може да бъде постигната в достатъчна степен самостоятелно от държавите-членки и следователно, поради мащаба и последиците му, може да бъде по-добре постигната на равнище ЕС, Съюзът може да приеме мерки в съответствие с принципа на субсидиарност, уреден в член 5 от Договора за Европейския съюз. В съответствие с принципа на пропорционалност, уреден в същия член, настоящият регламент не надхвърля необходимото за постигането на тази цел.
(не се отнася до българския текст)
Изменение
11
Позиция на Съвета
Съображение 27 а (ново)
Позиция на Съвета
Изменение
(27a) Целта на настоящия регламент е да се подобри ефикасността на железопътния товарен транспорт в сравнение с другите форми на транспорт. Между държавите-членки и управителите на инфраструктура следва да се осигури координация, така че да се гарантира най-ефикасното функциониране на коридорите за товарен превоз. За да може да се осъществи това следва да се вземат оперативни мерки едновременно с инвестициите в инфраструктура и техническо оборудване като ERTMS, които следва да целят увеличаване на капацитета и ефикасността на железопътния товарен превоз.
Обосновка
Това изменение има за цел отново да се въведе текстът, приет от Парламента на първо четене.
Изменение
12
Позиция на Съвета
Съображение 29
Позиция на Съвета
Изменение
(29) В допълнение, на Комисията следва да бъдат предоставени правомощия да приема делегирани актове в съответствие с член 290 от Договора за функционирането на Европейския съюз по отношение на адаптирането на приложение ІІ . Изключително важно е по време на подготвителната работа Комисията да се консултира с експерти в съответствие с ангажимента, поет от Комисията в Съобщение от 9 декември 2009 г. относно прилагането на член 290 от Договора за функционирането на Европейския съюз.
(29) В допълнение, на Комисията следва да бъдат предоставени правомощия да приема делегирани актове в съответствие с член 290 от Договора за функционирането на Европейския съюз. Изключително важно е по време на подготвителната работа Комисията да се консултира с експерти в съответствие с ангажимента, поет от Комисията в Съобщение от 9 декември 2009 г. относно прилагането на член 290 от Договора за функционирането на Европейския съюз.
Изменение
13
Позиция на Съвета
Член 1 - параграф 1
Позиция на Съвета
Изменение
1. Настоящият регламент определя правилата за създаването и организацията на международни железопътни коридори за европейска железопътна мрежа за конкурентоспособен товарен превоз. В него се определят правила за избора, организацията и управлението на коридорите за товарен превоз.
1. Настоящият регламент определя правилата за създаването и организацията на международни железопътни коридори за конкурентоспособен товарен превоз (оттук нататък наричани „коридори за товарен превоз“) с оглед развитието на европейска железопътна мрежа за конкурентоспособен товарен превоз . В него се определят правила за избора, организацията , управлението и инвестиционното планиране на коридорите за товарен превоз.
Изменение
14
Позиция на Съвета
Член 1 - параграф 2
Позиция на Съвета
Изменение
2. Настоящият регламент се прилага за управлението и ползването на железопътната инфраструктура на коридорите за товарен превоз.
2. Настоящият регламент се прилага за управлението и ползването на железопътната инфраструктура, включена в коридорите за товарен превоз.
Изменение
15
Позиция на Съвета
Член 2 - параграф 2 – буква а)
Позиция на Съвета
Изменение
(a) „коридор за товарен превоз“ означава всички определени железопътни линии в държавите-членки, а когато е необходимо — и в трети европейски държави, свързващи терминали по основния маршрут на коридора за товарен превоз, включително железопътната инфраструктура и нейното оборудване, разпределителните гари и гарите за композиране на влакове, а при необходимост - и заобиколните маршрути ;
(a) „коридор за товарен превоз“ означава всички определени железопътни линии, включително железопътни фериботни линии на територията на или между държавите-членки, а когато е необходимо — и в трети европейски държави, свързващи два или повече терминала по основния маршрут и, по целесъобразност, заобиколни маршрути и свързващи ги части, включително железопътната инфраструктура и нейното оборудване съгласно член 5 от Директива 2001/14/ЕО;
Изменение
16
Позиция на Съвета
Член 2 - параграф 2 – буква в а) (нова)
Позиция на Съвета
Изменение
ва ) „обслужване на едно гише“ означава съвместния орган, създаден от управителния съвет на всеки коридор за товарен превоз, който позволява на кандидатите да заявят само на едно място и чрез само една операция влаков маршрут за пътуване, при което се пресича поне една граница.
Изменение
17
Позиция на Съвета
Член 3 - параграф 1
Позиция на Съвета
Изменение
1. До [три години] държавите-членки, посочени в приложение I, създават коридорите за товарен превоз по основните маршрути, предвидени в това приложение. Съответните държави-членки уведомяват Комисията относно създаването на коридорите за товарен превоз.
1. Държавите-членки, посочени в приложение I , пускат в експлоатация не по-късно от две години след влизането в сила на настоящия регламент коридорите за товарен превоз по основните маршрути, предвидени в това приложение. Съответните държави-членки уведомяват Комисията относно създаването на коридорите за товарен превоз.
Изменение
18
Позиция на Съвета
Член 3 - параграф 1 а (нов)
Позиция на Съвета
Изменение
1a. Държавите-членки, посочени в приложение I, изготвят не по-късно от шест месеца след влизането в сила на настоящия регламент план за прилагане за коридорите за товарен превоз, както се посочва в приложение I, съобразно член 8 от настоящия регламент. Планът за прилагане, изготвен от управителния съвет, включва също така определение за маршрута на коридора съгласно член 2, параграф 2, буква а), след като е била проведена консултация с консултативните групи, посочени в член 7, параграф 6 и член 7, параграф 6а.
Изменение
19
Позиция на Съвета
Член 3 - параграф 2
Позиция на Съвета
Изменение
2. Чрез дерогация от параграф 1, коридорите за товарен превоз по основните маршрути, посочени в точки 3, 5 и 8 от приложение I, се създават до [пет години след влизане в сила на настоящия регламент].
заличава се
Изменение
20
Позиция на Съвета
Член 3 - параграф 2 а (нов)
Позиция на Съвета
Изменение
2a. След уведомлението от страна на държавите-членки за създаването на коридорите за товарен превоз, Комисията, посредством делегирани актове и в съответствие с членове 20, 21 и 22, приема решение относно първоначалната мрежа от коридори за товарен превоз, включително коридорите, одобрени в приложение I, не по-късно от шест месеца след създаването на коридорите за товарен превоз, посочени в параграф 1 .
Изменение
21
Позиция на Съвета
Член 3 - параграф 2 б (нов)
Позиция на Съвета
Изменение
2б) Мрежата от коридори за товарен превоз, посочена в параграф 2а, подлежи на непрекъснато изменение и допълване въз основа на предложенията за създаване или изменение на коридори за товарен превоз и след приемането на решение от страна на Комисията посредством делегирани актове в съответствие с членове 20, 21 и 22. Предложенията от държавите-членки ще подлежат на разглеждане при отчитане на критериите, посочени в член 4, параграф 1.
Изменение
22
Позиция на Съвета
Член 4
Позиция на Съвета
Изменение
1. Всяка държава-членка, която има железопътна линия на границата с друга държава-членка, участва в създаването на най-малко един коридор за товарен превоз, освен ако вече не е изпълнила това задължение съгласно член 3.
1. Изборът и промяната на коридорите за товарен превоз се осъществяват съобразно следните критерии
2. Независимо от параграф 1, по искане на държава-членка, държавите-членки участват в създаването на коридора за товарен превоз съгласно същия параграф или в продължаването на съществуващ коридор, за да предоставят на съседна държава-членка възможността да изпълни задължението си по посочения параграф.
a) преминаването на коридора за товарен превоз през територията на най-малко три държави-членки или на поне две държави-членки, ако разстоянието между железопътните терминали, които предложеният коридор обслужва, е по-голямо от 500 км;
3. Без да се засягат задълженията на държавите-членки по член 7 от Директива 91/440/EИО, ако държава-членка счита, че създаването на коридор за товарен превоз не би било в интерес на кандидатите, които вероятно биха използвали коридора за товарен превоз, или не би осигурило значителни социално-икономически ползи, или би довело до несъразмерна тежест, съответната държава-членка не е задължена да участва, както е посочено в параграфи 1 и 2 от настоящия член, при условие че бъде прието решение на Комисията в съответствие с процедурата по консултиране, посочена в член 19, параграф 2.
б) коридорът за товарен превоз е съгласуван с TEN-T, коридорите на ERTMS и/или коридорите, определени от RailNetEurope ;
4. Дадена държава-членка не е задължена да участва, както е посочено в параграфи 1 и 2, ако има железопътна мрежа с междурелсие, различно от това на основната железопътна мрежа на Съюза.
в) Интегрирането на приоритетни проекти на TEN-T в коридора за товарен превоз;
5. За да изпълнят задълженията си съгласно параграфи 1 и 2, съответните държави-членки, след консултация с управителите на инфраструктурата и съответните кандидати, до ... представят на Комисията съвместно предложение за създаване на коридори за товарен превоз, като вземат предвид предвидените в приложение II критерии.
г) анализ, обосноваващ баланса между социално-икономическите разходи и ползи, произтичащи от създаването на коридора за товарен превоз;
6. Комисията разглежда предложенията за създаване на коридор(и) за товарен превоз, посочени в параграф 5, и в съответствие с процедурата по регулиране, посочена в член 19, параграф 3, приема решение относно съответствието на тези предложения с настоящия член най-късно девет месеца след представянето им.
д) Наличието на план за изпълнение;
7. Съответните държави-членки създават коридор за товарен превоз най-късно три години след приемането на посоченото в параграф 6 решение от Комисията.
е) Съгласуваността между всички коридори за товарен превоз, предложени от държавите-членки с оглед изграждането на европейска железопътна мрежа за конкурентоспособен товарен превоз;
8. На Комисията се предоставят правомощия да приема делегирани актове в съответствие с член 290 от Договора за функционирането на Европейския съюз. При изготвянето на делегираните актове, посочени в настоящия параграф, Комисията следва да зачита разпоредбите на Директива 2001/14/ЕО и Директива 2008/57/ЕО на Европейския парламент и на Съвета от 17 юни 2008 г. относно оперативната съвместимост на железопътната система в рамките на Общността (преработена версия) и следва конкретно да взема предвид плана за разгръщането на оперативно съвместими системи, развитието на железопътната система и TEN-T, и по-специално въвеждането на ERTMS, както и пазара за товарен превоз, включително взаимодействието с другите форми на транспорт.
ж) развитие на железопътния трафик на товарните превози и на основните търговски потоци и трафика на стоки по коридора;
По отношение на делегираните актове, посочени в настоящия параграф, се прилага процедурата, предвидена в членове 20, 21 и 22.
з) По целесъобразност - по-добри връзки между държавите-членки и съседни трети държави;
и) Интересът от страна на кандидатите към коридора за товарен превоз;
й) Наличието на добри връзки с други видове транспорт, по-специално благодарение на подходяща мрежа от терминали, включително в морските пристанища и пристанищата във вътрешността.
2. Коридорът за товарен превоз може да съдържа елементи от железопътните мрежи на европейски трети държави. Където това е приложимо, тези елементи трябва да са съвместими с политиката на TEN-T.
3. Създаването или промяната на коридор за товарен превоз се предлага от съответните държави-членки. За тази цел те изпращат до Комисията писмо за намерение, включващо предложение, изготвено след консултация с управителите на инфраструктурата и съответните кандидати, като се вземат предвид критериите, изложени в параграф 1.
4. Най-малко две години след влизането в сила на настоящия регламент, всяка държава-членка с железопътна граница с друга държава-членка следва да участва в създаването на поне един коридор за товарен превоз, освен ако това задължение не е вече изпълнено съгласно член 3.
5. На Комисията се поверяват правомощия да приема делегирани актове в съответствие с член 290 от Договора за функционирането на Европейския съюз относно създаването или промяната на коридори за товарен превоз, посочени в параграф 3.
6. Комисията разглежда предложенията за създаване на коридори за товарен превоз, посочени в параграф 3 и, в съответствие с делегираните актове, посочени в членове 20, 21 и 22, приема решение относно съответствието на подобни предложения с този член в срок до 6 месеца от подаването на съответните предложения.
7. Съответните държави-членки следва да пуснат коридора в експлоатация най-късно две години след решението на Комисията съгласно параграф 6.
8. Без да се нарушават разпоредбите на параграф 4, държавите-членки са длъжни, при поискване от страна на държава-членка, да участват в създаването на коридор за товарен превоз съгласно параграф 4 или в разширяването на съществуващ коридор, за да дадат възможност на съседната държава-членка да изпълни задължението си съгласно този параграф.
9. Без да се засягат задълженията на държавите-членки по член 7 от Директива 91/440/EИО, ако държава-членка счита, след предоставянето на социално-икономически анализ, че създаването на коридор за товарен превоз не би било в интерес на кандидатите, които вероятно биха използвали коридора за товарен превоз, или не би осигурило значителни социално-икономически ползи, или би довело до несъразмерна тежест, съответната държава-членка не е задължена да участва, както е посочено в параграфи 4 и 6 от настоящия член, при условие че бъде прието решение на Комисията в съответствие с делегираните актове, посочени в членове 20, 21 и 22.
10. Когато две или повече засегнати държави-членки не постигнат съгласие за създаването или изменението на коридор за товарен превоз и относно разположената на тяхната територия железопътна инфраструктура, при поискване от една от засегнатите държави-членки, Комисията следва да проведе консултация по този въпрос с комитета по член 19. Становището на Комисията се изпраща на съответните държави-членки. Засегнатите държави-членки следва да вземат под внимание това становище при намирането на решение, като то следва да се основава на взаимното съгласие.
Изменение
23
Позиция на Съвета
Член 5
Позиция на Съвета
Изменение
Член 5
Промяна на коридорите за товарен превоз
заличава се
1. Коридорите за товарен превоз, посочени в членове 3 и 4, може да бъдат променяни въз основа на съвместно предложение до Комисията, представено от съответните държави-членки след консултация с управителите на инфраструктурата и заинтересованите кандидати.
2. В съответствие с процедурата по регулиране, посочена в член 19, параграф 3, Комисията приема решение по предложението, като взема предвид посочените в приложение II критерии.
Изменение
24
Позиция на Съвета
Член 6
Позиция на Съвета
Изменение
Член 6
Помирителна процедура
заличава се
Когато две или повече заинтересовани държави-членки не могат да постигнат съгласие относно създаването или промяната на коридор за товарен превоз, нито относно разположена на техните територии железопътна инфраструктура, по искане на една от съответните държави-членки Комисията се консултира по въпроса с комитета, посочен в член 19. Становището на Комисията се изпраща на съответните държави-членки. Съответните държави-членки вземат това становище под внимание с оглед разрешаване на проблема и вземат решение по взаимно съгласие.
Изменение
25
Позиция на Съвета
Член 7 - параграф - 1 а (нов)
Позиция на Съвета
Изменение
(1a) Държавите-членки и управителите на инфраструктура, засегнати от коридора за товарен превоз, следва да си сътрудничат в рамките на посочените в параграфи 1 и 2 от настоящия член съвети, така че да се обезпечи развитието на коридора за товарен превоз в съответствие с плана за прилагането му.
Изменение
26
Позиция на Съвета
Член 7 - параграф 1
Позиция на Съвета
Изменение
1. За всеки коридор за товарен превоз съответните държави-членки създават изпълнителен съвет, отговорен за определянето на общите цели на коридора за товарен превоз, за надзора и предприемането на съответните мерки, както е изрично предвидено в членове 8, 10 и 20 . Изпълнителният съвет е съставен от представители на органите на съответните държави-членки.
1. За всеки коридор за товарен превоз съответните държави-членки създават изпълнителен съвет, отговорен за определянето на общите цели на коридора за товарен превоз, за надзора и предприемането на съответните мерки, както е изрично предвидено в членове 8 и 10. Изпълнителният съвет е съставен от представители на органите на съответните държави-членки.
Обосновка
Не всички решения, които се вземат от управителния съвет, засягат държавите-членки (особено решенията, засягащи вътрешни оперативни подобрения). Както предполага Директива 2001/14/ЕО, трябва да бъде запазена определена степен на предприемаческа независимост на управителите на инфраструктурата.
Изменение
27
Позиция на Съвета
Член 7 - параграф 2
Позиция на Съвета
Изменение
2. За всеки коридор за превоз съответните управители на инфраструктурата и, където е приложимо, разпределящите органи по член 14, параграф 2 от Директива 2001/14/ЕО създават управителен съвет, отговорен за предприемането на съответните мерки, както е изрично предвидено в параграф 6 от настоящия член и в членове 8 и 10, член 12, параграф 1, член 13, параграфи 2, 5 и 6, член 15, параграф 1, член 16 и член 17, параграфи 2 и 3 от настоящия регламент. Управителният съвет е съставен от представители на управителите на инфраструктурата.
2. За всеки коридор за превоз съответните управители на инфраструктурата и, където е приложимо, разпределящите органи по член 14, параграф 2 от Директива 2001/14/ЕО, създават управителен съвет, отговорен за предприемането на съответните мерки, както е изрично предвидено в параграфи 6 и 7 от настоящия член и в членове о т 8 до 16 от настоящия регламент. Управителният съвет е съставен от представители на управителите на инфраструктурата.
Обосновка
Това изменение има за цел отново да се въведе текстът, приет от Парламента на първо четене.
Изменение
28
Позиция на Съвета
Член 7 - параграф 4
Позиция на Съвета
Изменение
4. Управителният съвет взема решенията си, включително решенията относно правния си статус, ресурси и персонал, по взаимно съгласие на съответните управители на инфраструктурата.
4. Управителният съвет взема решенията си, включително решенията относно правния си статус, създаването на собствените организационна структура, ресурси и персонал, по взаимно съгласие на съответните управители на инфраструктурата. Управителният съвет е независим правен субект. Той може да бъде създаден като европейско обединение по икономически интереси по смисъла на Регламент (ЕИО) № 2137/85 от 25 юли 1985 г. относно Европейското обединение по икономически интереси (ЕОИИ)1.
Изменение
29
Позиция на Съвета
Член 7 - параграф 6
Позиция на Съвета
Изменение
6. Управителният съвет създава консултативна група, съставена от управителите и собствениците на терминалите на коридора за товарен превоз. Консултативната група може да приема становище по всяко предложение на управителния съвет, което има преки последици за инвестициите във и управлението на терминалите. Консултативната група може също така да приема становища по собствена инициатива. Управителният съвет взема под внимание всяко от тези становища.
6. Управителният съвет създава консултативна група, съставена от управителите и собствениците на терминалите на коридора за товарен превоз , включително на морски и вътрешни пристанища . Консултативната група може да приема становище по всяко предложение на управителния съвет, което има преки последици за инвестициите във и управлението на терминалите. Тя може също така да приема становища по собствена инициатива. Управителният съвет взема под внимание всяко от тези становища. Решението обаче се взема от управителния съвет. При различия на мненията между управителния съвет и консултативната група, последната може да се обърне към изпълнителния съвет. Изпълнителният съвет действа като посредник и информира своевременно участниците относно своето становище.
Изменение
30
Позиция на Съвета
Член 7 - параграф 6 а (нов)
Позиция на Съвета
Изменение
6a. Управителният съвет създава консултативна група, съставена от железопътни предприятия, заинтересовани да използват коридора за товарен превоз. Консултативната група може да приема становище по всяко предложение на управителния съвет, което има последици за тези предприятия. Консултативната група може също така да приема становища по собствена инициатива. Управителният съвет взема под внимание всяко от тези становища. Решението обаче се взема от управителния съвет. При различия на мненията между управителния съвет и консултативната група, последната може да се обърне към изпълнителния съвет. Изпълнителният съвет действа като посредник и информира своевременно участниците относно своето становище.
Изменение
31
Позиция на Съвета
Член 7 - параграф 6 б (нов)
Позиция на Съвета
Изменение
6б. Управителният съвет задължава управителите на инфраструктурата, участващи в коридора за товарен превоз, да използват оперативно съвместими информационни приложения или алтернативни решения, които ще бъдат налични в бъдеще, за обслужване на заявки за международни влакови маршрути и на функционирането на международния трафик по коридора.
Обосновка
За да се подобри сътрудничеството между управителите на инфраструктурата както при определянето на разписанието, така и в рамките на управлението на транспорта, управителният съвет задължава участващите управители на инфраструктурата да използват технически решения.
Изменение
32
Позиция на Съвета
Член 8 – параграф 1 – буква б)
Позиция на Съвета
Изменение
б) основните елементи на посоченото в параграф 3 проучване на транспорта и движението ;
б) основните елементи на посоченото в параграф 3 проучване;
Обосновка
Това изменение има за цел отново да се въведе текстът, приет от Парламента на първо четене.
Изменение
33
Позиция на Съвета
Член 8 - параграф 3
Позиция на Съвета
Изменение
3. Управителният съвет периодично провежда проучване на транспорта и движението , отнасящо се до установените и очакваните промени в движението по коридора за товарен превоз и обхващащо различните видове движение, както по отношение на превоза на товари, така и по отношение на превоза на пътници.
3. Управителният съвет периодично провежда и осъвременява проучване на транспортния пазар , отнасящо се до установените и очакваните промени в движението по коридора за товарен превоз вследствие неговото създаване и обхващащо различните видове движение, както по отношение на превоза на товари, така и по отношение на превоза на пътници.
В това проучване следва също така да се разглежда балансът между социално-икономическите разходи и ползи, произтичащи от създаването на коридора за товарен превоз;
Обосновка
Това изменение има за цел отново да се въведе текстът, приет от Парламента на първо четене.
Изменение
34
Позиция на Съвета
Член 8 - параграф 3 а (нов)
Позиция на Съвета
Изменение
3a. Следва да бъде изготвена програма за определяне и подобряване на производителността в коридор за товарен превоз. В частност, тази програма следва да включва общите цели, избраните технически варианти и графика за мерките по отношение на железопътната инфраструктура и нейното оборудване, за да се приложат всички мерки, посочени в членове 10-17. Тези мерки следва да избягват или да намаляват до минимум всякакви ограничения, засягащи железопътния капацитет.
Обосновка
Това изменение има за цел отново да се въведе текстът, приет от Парламента на първо четене.
Изменение
35
Позиция на Съвета
Член 8 - параграф 4
Позиция на Съвета
Изменение
4. В плана за изграждане се взема предвид развитието на терминалите, за да се отговори на нуждите на железопътния товарен превоз, преминаващ по коридора за товарен превоз.
4. В плана за изграждане се взема предвид развитието на терминалите, за да се отговори на нуждите на железопътния товарен превоз, преминаващ по коридора за товарен превоз, и по-специално чрез функциониране като интермодални възли по коридора за товарни превози. Тези мерки включват сътрудничество с регионални и местни администрации. Освен това трябва да се вземе предвид прилагането на подходящите мерки за сигурност във връзка с железопътния превоз на опасни вещества.
Обосновка
Изменение
36
Позиция на Съвета
Член 9
Позиция на Съвета
Изменение
Управителният орган установява механизми за консултация с цел осигуряване на съответно участие на кандидатите, които биха използвали коридора за товарен превоз. По-специално, той прави необходимото за провеждане на консултация с кандидатите преди посоченият в член 8 план за изграждане да бъде представен на изпълнителния съвет.
Управителният орган установява механизми за консултация с цел осигуряване на съответно участие на кандидатите, които биха използвали коридора за товарен превоз. По-специално, той прави необходимото за провеждане на консултация с кандидатите и техните представителни органи преди посоченият в член 8 план за изграждане да бъде представен на изпълнителния съвет.
Обосновка
Това изменение има за цел отново да се въведе текстът, приет от Парламента на първо четене.
Изменение
37
Позиция на Съвета
Член 9 – нов параграф
Позиция на Съвета
Изменение
В случай на разногласие между управителния съвет и кандидатите, последните могат да отнесат въпроса до регулаторните органи, посочени в член 18.
Обосновка
Това изменение има за цел отново да се въведе текстът, приет от Парламента на първо четене.
Изменение
38
Позиция на Съвета
Член 10 - параграф 1 - уводна част
Позиция на Съвета
Изменение
1. Управителният съвет изготвя и прави периодичен преглед на инвестиционния план и го представя за одобрение на изпълнителния съвет. В този план се включва:
1. Управителният съвет изготвя и прави периодичен преглед на инвестиционния план, включително индикативни средносрочни и дългосрочни инвестиции за инфраструктура в коридора за товарни превози, и го представя за одобрение на изпълнителния съвет. В този план се включва:
Изменение
39
Позиция на Съвета
Член 10 - параграф 1 а (нов)
Позиция на Съвета
Изменение
1a. Инвестиционните планове, посочени в параграф 1, включват стратегия за разрастване на капацитета на товарните влакове, които могат да се движат по протежението на коридора за товарен превоз, а именно за отстраняване на установените стеснени участъци, надграждане на съществуващата инфраструктура и изграждане на нова инфраструктура. Стратегията може да включва мерки за увеличаване на разрешените дължина, междурелсово разстояние, габарити, управление на скоростта, теглен товар или осово натоварване за влаковете, които се движат по коридора за товарен превоз.
Обосновка
Това изменение има за цел отново да се въведе текстът, приет от Парламента на първо четене.
Изменение
40
Позиция на Съвета
Член 10 - параграф 1 б (нов)
Позиция на Съвета
Изменение
1б. Инвестиционните планове, посочени в параграф 1, се публикуват в документа, посочен в член 16, и се актуализират редовно. Те формират част от плана за изграждане за коридора за товарен превоз.
Обосновка
Това изменение има за цел отново да се въведе текстът, приет от Парламента на първо четене.
Изменение
41
Позиция на Съвета
Член 11
Позиция на Съвета
Изменение
Съответните управители на инфраструктурата координират и публикуват, в подходящ вид и срокове, графиците си за извършване на цялата работа по инфраструктурата и нейното оборудване, която би ограничила наличния капацитет на коридора за товарен превоз.
Съответните управители на инфраструктурата координират и публикуват, в подходящ вид и срокове и в съответствие с член 6 на Директива 2001/14/ЕО , графиците си за извършване на цялата работа по инфраструктурата и нейното оборудване, която би ограничила наличния капацитет на коридора за товарен превоз.
Обосновка
Това изменение има за цел отново да се въведе текстът, приет от Парламента на първо четене.
Изменение
42
Позиция на Съвета
Член 12 - параграф 1
Позиция на Съвета
Изменение
1. Управителният съвет на коридор за товарен превоз посочва или създава съвместен орган и/или информационна система чрез сътрудничество между управителите на инфраструктурата , с което се дава възможност на кандидатите да заявят, само на едно място и чрез само една операция, инфраструктурен капацитет за товарни влакове, пресичащи най-малко една граница по коридора за товарен превоз („обслужване на едно гише”).
1. Управителният съвет на коридор за товарен превоз посочва или създава съвместен орган, с което се дава възможност на кандидатите да заявят и да получат отговори, само на едно място и чрез само една операция, относно инфраструктурен капацитет за товарни влакове, пресичащи най-малко една граница по коридора за товарен превоз („обслужване на едно гише”).
Изменение
43
Позиция на Съвета
Член 12 - параграф 2
Позиция на Съвета
Изменение
2. При обслужването на едно гише се предоставя също така основна информация за разпределението на инфраструктурен капацитет, включително информацията, посочена в член 16.
2. Показва се наличният инфраструктурен капацитет по време на заявлението и неговите характеристики в съответствие с предварително определени параметри като скорост, дължина, междурелсово разстояние или осово натоварване, разрешени за влаковете, които се движат по коридора за товарен превоз.
Изменение
44
Позиция на Съвета
Член 12 - параграф 2 а (нов)
Позиция на Съвета
Изменение
2a. С обслужването на едно гише се взема решение по отношение на заявления за улеснени маршрути за товарен превоз, посочени в член 13, параграф 3 и за резервния капацитет, посочен в член 13, параграф 5. Компетентните управители на инфраструктурата се информират без отлагане относно тези заявления и взетото решение.
Изменение
45
Позиция на Съвета
Член 12 - параграф 3
Позиция на Съвета
Изменение
3. В рамките на обслужването на едно гише всяко заявление за инфраструктурен капацитет се изпраща без отлагане на компетентните управители на инфраструктурата и ако е целесъобразно — на разпределящите органи, посочени в член 14, параграф 2 от Директива 2001/14/EО, които вземат решение по това заявление в съответствие с член 13 и глава ІІІ от посочената директива.
3. За всяко искане за инфраструктурен капацитет, което не може да бъде изпълнено съгласно параграф 2а, в рамките на обслужването на едно гише всяко заявление за инфраструктурен капацитет се изпраща без отлагане на компетентните управители на инфраструктурата и ако е целесъобразно — на разпределящите органи, посочени в член 14, параграф 2 от Директива 2001/14/EО, които вземат решение по това заявление в съответствие с член 13 и глава ІІІ от посочената директива и го съобщават на единното гише за допълнително обработване.
Изменение
46
Позиция на Съвета
Член 12 - параграф 4
Позиция на Съвета
Изменение
4. Дейностите в рамките на обслужването на едно гише се извършват в условия на прозрачност и липса на дискриминация . Тези дейности подлежат на контрол от страна на регулаторните органи в съответствие с член 18.
4. Дейностите в рамките на обслужването на едно гише се извършват в условия на прозрачност , за целта трябва да се заведе регистър, указващ датите на внасяне на исканията, имената на кандидатите, предоставените от тях документи и последващите действия във връзка със съответното досие. Регистърът е на разположение на всички заинтересовани участници, така че да се избегне всякаква дискриминация. Тези дейности подлежат на контрол от страна на регулаторните органи в съответствие с член 18.
Изменение
47
Позиция на Съвета
Член 12 а (нов)
Позиция на Съвета
Изменение
Член 12a
Стандартни категории влакови маршрути в коридорите
1. Управителният съвет определя и периодично актуализира стандартните категории маршрути за товарни влакове, които са валидни за целия коридор за товарен превоз. Поне една от тези категории (наричана оттук нататък „улеснен товарен превоз“) включва влаков маршрут с ефикасно време за транспортиране и гарантирана точност.
2. Критериите за определяне на стандартните категории товарен превоз се приемат от управителния съвет след консултации с кандидатите, които биха използвали коридора за железопътен товарен превоз в съответствие с член 2 от Директива 2001/14/ЕО.
Обосновка
Изменение 48
Позиция на Съвета
Член 13 - параграф 1
Позиция на Съвета
Изменение
1. Държавите-членки си сътрудничат при определяне на рамката за разпределяне на инфраструктурен капацитет в коридора за товарен превоз в съответствие с компетентността на всяка от тях съгласно член 14, параграф 1 от Директива 2001/14/ЕО.
1. Управителният съвет на коридора за товарен превоз и консултативната група, посочена в член 7, параграф 6, въвеждат процедури за подсигуряване на оптимална координация на разпределянето на капацитета на железопътната инфраструктура и този на терминалите.
Изменение
49
Позиция на Съвета
Член 13 - параграф 2
Позиция на Съвета
Изменение
2. Управителният съвет прави оценка на необходимостта от разпределяне на капацитет на товарните влакове, движещи се по коридора за товарен превоз, като взема предвид проучването на транспорта и движението , посочено в член 8, параграф 3 от настоящия регламент, заявленията за инфраструктурен капацитет, свързани с предходни и настоящи работни разписания и рамковите споразумения.
2. Управителният съвет прави оценка на необходимостта от разпределяне на капацитет на товарни влакове, движещи се по коридора за товарен превоз, като взема предвид проучването на транспортния пазар , посочено в член 8, параграф 3, заявленията за инфраструктурен капацитет, свързани с преходни и настоящи работни разписания и рисковите споразумения.
Обосновка
Това изменение има за цел отново да се въведе вариантът, приет от Парламента на първо четене.
Изменение
50
Позиция на Съвета
Член 13 - параграф 3
Позиция на Съвета
Изменение
3 . Въз основа на посочената в параграф 2 от настоящия член оценка управителите на инфраструктурата на коридора за товарен превоз определят и организират съвместно предварително установени международни влакови маршрути за товарни влакове, в съответствие с процедурата, посочена в член 15 от Директива 2001/14/EО, като отчитат потребностите от капацитет на другите видове транспорт, включително на пътническия транспорт. Данни за тези предварително установени маршрути се публикуват не по-късно от три месеца преди крайната дата за получаване на заявленията за капацитет, посочени в приложение ІІІ от Директива 2001/14/EО. При необходимост управителите на инфраструктурата на няколко коридори за товарен превоз могат да съгласуват предварително установени международни влакови маршрути, осигуряващи капацитет на въпросните коридори за товарен превоз.
3. Въз основа на посочената в параграф 2 от настоящия член оценка управителите на инфраструктурата на коридора за товарен превоз определят и организират съвместно предварително установени международни влакови маршрути за товарни влакове, в съответствие с процедурата, посочена в член 15 от Директива 2001/14/EО, като отчитат потребностите от капацитет на другите видове транспорт, включително на пътническия транспорт. В съответствие с наличния капацитет, сред тези предварително установени влакови маршрути, съществуват и известен брой улеснени маршрути за товарен превоз. Данни за тези предварително установени маршрути се публикуват не по-късно от три месеца преди крайната дата за получаване на заявленията за капацитет, посочени в приложение ІІІ от Директива 2001/14/EО. При необходимост управителите на инфраструктурата на няколко коридори за товарен превоз могат да съгласуват предварително установени международни влакови маршрути, осигуряващи капацитет на въпросните коридори за товарен превоз.
Изменение
51
Позиция на Съвета
Член 13 – параграф 5 – алинея 1
Позиция на Съвета
Изменение
5. Ако е оправдано от нуждите на пазара и посочената в параграф 2 от настоящия член оценка, управителите на инфраструктурата определят съвместно резервния капацитет за международните товарни влакове, движещи се по коридорите за товарен превоз, като отчитат потребностите от капацитет на другите видове транспорт, включително пътническия транспорт, като в окончателните си работни разписания поддържат такива резерви, които да им дадат възможност за бърза и адекватна реакция на ad hoc заявления за капацитет, посочени в член 23 от Директива 2001/14/EО. Този резервен капацитет се запазва до установен с решение на управителния съвет срок преди началото на графика на капацитета. Този срок не надвишава 90 дни .
5. Ако е оправдано от нуждите на пазара и посочената в параграф 2 от настоящия член оценка, управителите на инфраструктурата определят съвместно резервния капацитет за международните товарни влакове, движещи се по коридорите за товарен превоз, като зачитат потребностите от капацитет на другите видове транспорт, включително пътническия транспорт, като в окончателните си работни разписания поддържат такива резерви, които да им дадат възможност за бърза и адекватна реакция на ad hoc заявления за капацитет, посочени в член 23 от Директива 2001/14/EО. Този резервен капацитет се запазва до установен с решение на управителния съвет срок преди началото на графика на капацитета. Този срок не надвишава 30 дни.
Обосновка
Това изменение има за цел отново да се въведе вариантът, приет от Парламента на първо четене.
Изменение
52
Позиция на Съвета
Член 13 – параграф 5 – алинея 2
Позиция на Съвета
Изменение
Резервният капацитет се определя въз основа на посочената в параграф 2 оценка. Такъв резервен капацитет се предоставя само ако има реална пазарна нужда.
заличава се
Изменение
53
Позиция на Съвета
Член 13 - параграф 6 а (нов)
Позиция на Съвета
Изменение
6a. Управителите на инфраструктурата включват в своите условия за използване такса за маршрути, които са разпределени, но в крайна сметка не се използват. Равнището на тази такса е подходящо, разубеждаващо и ефективно.
Обосновка
Това изменение има за цел отново да се въведе вариантът, приет от Парламента на първо четене.
Изменение
54
Позиция на Съвета
Член 13 - параграф 7
Позиция на Съвета
Изменение
7. С изключение на случаите на непреодолима сила, определеният в съответствие с настоящия член влаков маршрут за товарен превоз не може да бъде отменен по-малко от един месец преди началото на графика, определен за него в работното разписание, освен ако съответният кандидат не даде съгласието си за отменянето. В такъв случай съответният управител на инфраструктура се стреми да предложи на кандидата влаков маршрут с равностойно качество и надеждност, който кандидатът има право да приеме или отхвърли. Настоящата разпоредба не засяга права, които кандидатът може да има съгласно споразумение, посочено в член 19, параграф 1 от Директива 2001/14/ЕО.
7. С изключение на случаите на непреодолима сила и при затваряне на линии от критично значение за сигурността, както и строителни дейности, необходими в краткосрочен план по железопътната инфраструктура, определеният съгласно настоящия член облекчен влаков маршрут за товарен превоз не може да бъде отменен по-малко от три месеца преди работното разписание, ако съответният кандидат не даде съгласието си за отменянето. В такъв случай съответният управител на инфраструктура се стреми да предложи на кандидата влаков маршрут с равностойно качество и надеждност, който кандидатът има право да приеме или отхвърли. Настоящата разпоредба не засяга права, които кандидатът може да има съгласно споразумение, посочено в член 19, параграф 1 от Директива 2001/14/ЕО. Кандидатът може да отнесе въпроса до регулаторния орган.
Изменение
55
Позиция на Съвета
Член 13 - параграф 8
Позиция на Съвета
Изменение
8. Управителите на инфраструктурата на коридора за товарен превоз и посочената в член 7, параграф 6 консултативна група установяват процедури за осигуряване на възможно най-добра координация на разпределянето на капацитета между управителите на инфраструктурата, както по отношение на посочените в член 12, параграф 1 заявления, така и по отношение на заявления, получени от съответните управители на инфраструктурата. Взема се под внимание и достъпът до терминалите .
Управителният съвет на коридора за товарен превоз и посочените в член 7, параграф 6 и в член 7, параграф 6а консултативни групи установяват процедури за осигуряване на възможно най-добра координация на разпределянето на капацитета между управителите на инфраструктурата, както по отношение на посочените в член 12, параграф 1 заявления, така и по отношение на заявления, получени от съответните управители на инфраструктурата. Взема се под внимание и достъпът до терминалите.
Изменение
56
Позиция на Съвета
Член 13 a (нов)
Позиция на Съвета
Изменение
Член 13a
Одобрени кандидати
Независимо от посоченото в член 16, параграф 1 от Директива 2001/14/ЕО, кандидатите, различни от железопътни предприятия и международни обединения от железопътни предприятия, в чийто състав те влизат, могат да заявяват влакови маршрути за товарен превоз в случаите, при които последното засяга няколко отсечки от коридора за товарен превоз.
Обосновка
Това изменение има за цел отново да се въведе вариантът, приет от Парламента на първо четене.
Изменение
57
Позиция на Съвета
Член 14 - параграф 1
Позиция на Съвета
Изменение
1. Управителите на инфраструктурата на коридора за товарен превоз установяват процедури за координиране на управлението на движението по протежението на коридора и може да установят процедури за координиране на управлението на движението по протежение на няколко коридора за товарен превоз.
1. Управителният съвет на коридора за товарен превоз установява процедури за координиране на управлението на движението по протежението на коридора .
Изменение
58
Позиция на Съвета
Член 14 – параграф 1 – нова алинея
Позиция на Съвета
Изменение
Управителните съвети на свързани коридори за товарен превоз установяват процедури за координиране на движението по протежението на няколко коридора за товарен превоз.
Изменение
59
Позиция на Съвета
Член 15 - параграф 1
Позиция на Съвета
Изменение
1. Управителният съвет приема общи цели за точност и/или насоки за управление на движението, в случай че движението на влаковете по коридора за товарен превоз бъде нарушено.
1. Управителният съвет изготвя и публикува в референтния документ за мрежата, посочен в член 3 и приложение I към Директива 2001/14/ЕО правилата за приоритет на различните видове движение при смущения в движението по коридора за товарен превоз.
Изменение
60
Позиция на Съвета
Член 15 - параграф 2
Позиция на Съвета
Изменение
2. Всеки съответен управител на инфраструктура изготвя правила за приоритет при управление на различните видове движение в частта от коридора за товарен превоз, за която отговаря, в съответствие с насоките, посочени в параграф 1 от настоящия член. Тези правила за приоритет се публикуват в референтния документ за мрежата, посочен в член 3 от Директива 2001/14/ЕО.
заличава се
Изменение
61
Позиция на Съвета
Член 15 - параграф 3
Позиция на Съвета
Изменение
3. Принципите за съставяне на правилата за приоритет предвиждат като минимално изискване доколкото е възможно да не се променя маршрут, определен за товарни влакове в съответствие с член 13, параграфи 3 и 5 , който съответства на техния график в работното разписание. Принципите за съставяне на правилата за приоритет имат за цел да се сведе до минимум общото време за възстановяване на мрежата по отношение на нуждите на всички видове транспорт. За тази цел управителите на инфраструктурата могат да координират управлението на различните видове движение по няколко коридора за товарен превоз.
3. Принципите за съставяне на правилата за приоритет предвиждат като минимално изискване доколкото е възможно да не се променя маршрут, определен за товарни влакове в съответствие с член 12а, параграф 1 , който съответства на техния график в работното разписание. Принципите за съставяне на правилата за приоритет имат за цел да се сведе до минимум общото време за възстановяване на мрежата по отношение на нуждите на всички видове транспорт. За тази цел управителите на инфраструктурата могат да координират управлението на различните видове движение по няколко коридора за товарен превоз.
Изменение
62
Позиция на Съвета
Член 16 - буква в)
Позиция на Съвета
Изменение
в) информацията за процедурите, посочени в член 13, параграф 8 и член 14, параграф 2; и
в) информацията за процедурите, посочени в член 12, член 13, член 13а, член 14 и член 15; и
Изменение
63
Позиция на Съвета
Член 17 - параграф 1
Позиция на Съвета
Изменение
1. Управителите на инфраструктурата на коридора за товарен превоз насърчават съвместимостта между отчитащите функционирането схеми, посочени в член 11 от Директива 2001/14/EО.
1. Управителният съвет на коридора за товарен превоз осигурява съгласуваността между отчитащите функционирането схеми по протежение на коридора за товарен превоз , както е посочено в член 11 от Директива 2001/14/EО. Съгласуваността се надзирава от регулаторните органи, които си сътрудничат по отношение на надзора съгласно член 18, параграф 1.
Изменение
64
Позиция на Съвета
Член 17 - параграф 1 а (нов)
Позиция на Съвета
Изменение
1a. За да се измерват качеството на обслужването и капацитетът за международен и вътрешен железопътен превоз по коридора за товарен превоз, управителният съвет и консултативната група, посочени в член 7, параграф 6, определят показатели за резултатност на коридора за товарен превоз и ги публикуват поне веднъж годишно. Където е приложимо, правилата на прилагане във връзка с тези показатели за резултатност се приемат в съответствие с процедурата по регулиране, посочена в член 19, параграф 3.
Изменение
65
Позиция на Съвета
Член 18 – параграф 1 – нова алинея
Позиция на Съвета
Изменение
Управителният съвет и други трети страни, участващи в разпределянето на международен капацитет, са задължени да предоставят на ангажираните регулаторни органи, без забавяне, цялата необходима информация относно международните влакови маршрути и капацитета, за който отговарят.
Изменение
66
Позиция на Съвета
Член 18 - параграф 1 а (нов)
Позиция на Съвета
Изменение
1a. Посочените в член 30 от Директива 2001/14/ЕО регулиращи органи гарантират недискриминационен достъп до коридора и действат като инстанции за приемане на жалби в съответствие с член 30, параграф 2 от посочената директива. За да се насърчава свободната и лоялна конкуренция на пазара на железопътни превози в Европа, на европейско ниво се създава сравнимо равнище на регулиране. Регулаторните органи трябва да са лесно достъпни за участниците на пазара. Те следва да могат да вземат решенията си независимо и ефективно. Те разполагат с достатъчни финансови и компетентни човешки ресурси, за да могат да разглеждат всички жалби в рамките на два месеца след получаването на цялата необходима информация.
Обосновка
Различни стандарти на регулиране облагодетелстват нелоялната конкуренция на железопътния пазар. За да се гарантира недискриминиращият достъп до коридора, във всички държави-членки трябва да бъде създадено сравнимо равнище на регулиране.
Изменение
67
Позиция на Съвета
Член 18 - параграф 2
Позиция на Съвета
Изменение
2. При жалба, подадена до регулаторен орган от страна на кандидат във връзка с международните услуги за железопътен товарен превоз, или разследване, извършвано служебно от даден регулаторен орган, съответният регулаторен орган се консултира с регулаторните органи на всички останали държави-членки, през чиято територия преминава съответният международен влаков маршрут за товарен превоз, и иска от тях цялата необходима информация, преди да вземе решение.
2. При жалба, подадена от страна на кандидат във връзка с международните услуги за железопътен товарен превоз, или при служебно разследване , съответният регулаторен орган се консултира с регулаторните органи на всяка друга държава–членка, през чиято територия преминава съответният коридор за товарен превоз, и иска от нея необходимата информация, преди да вземе решение. Останалите регулаторни органи предоставят цялата информация, която самите те имат право по силата на националното си законодателство да изискват. При необходимост, регулаторният орган, до който е отправена жалбата или който е започнал служебното разследване, прехвърля случая на компетентния регулиращ орган, който от своя страна да вземе мерки в съответствие с процедурата, установена в член 30, параграф 5 и 6 от Директива 2001/14/ЕО.
Обосновка
Това изменение има за цел отново да се въведе текстът, приет от Парламента на първо четене.
Изменение
68
Позиция на Съвета
Член 20 - параграф 1
Позиция на Съвета
Изменение
1. Правомощията да приема делегираните актове, посочени в член 4, параграф 8 , се предоставят на Комисията за срок от пет години от влизането в сила на настоящия регламент. Комисията представя доклад относно делегираните правомощия най-късно шест месеца преди края на петгодишния срок. Делегирането на правомощия се подновява автоматично за срокове с еднаква продължителност, освен ако Европейският парламент или Съветът не го оттеглят в съответствие с член 21.
1. Правомощията да приема делегираните актове, посочени в член 3, параграф 2а, член 3, параграф 2б, член 4, параграф 5, член 4, параграф 6 и член 4, параграф 9 , се предоставят на Комисията за срок от пет години от влизането в сила на настоящия регламент. Комисията представя доклад относно делегираните правомощия най-късно шест месеца преди края на петгодишния срок. Делегирането на правомощия се подновява автоматично за срокове с еднаква продължителност, освен ако Европейският парламент или Съветът не го оттеглят в съответствие с член 21.
Обосновка
Това изменение привежда формулировката за процедурата за делегирани актове в съответствие с формулировката, договорена между институциите по други досиета.
Изменение
69
Позиция на Съвета
Член 21 - параграф 1
Позиция на Съвета
Изменение
1. Делегирането на правомощията, посочено в член 20, може да бъде оттеглено от Европейския парламент или от Съвета.
1. Делегирането на правомощията, посочено в член 20, може да бъде оттеглено по всяко време от Европейския парламент или от Съвета.
Обосновка
Това изменение привежда формулировката за процедурата за делегирани актове в съответствие с формулировката, договорена между институциите по други досиета.
Изменение
70
Позиция на Съвета
Член 21 - параграф 2
Позиция на Съвета
Изменение
2. Институцията, започнала вътрешна процедура за вземане на решение дали да оттегли делегирането на правомощията, информира другата институция и Комисията най-късно един месец преди да вземе окончателно решение, като посочва делегираните правомощия, които могат да бъдат оттеглени, както и причините за оттеглянето.
2. Институцията, започнала вътрешна процедура за вземане на решение дали да оттегли делегирането на правомощията, полага усилия да информира другата институция и Комисията в разумни срокове преди да вземе окончателно решение, като посочва делегираните правомощия, които могат да бъдат оттеглени, както и възможни причини за оттеглянето.
Обосновка
Това изменение привежда формулировката за процедурата за делегирани актове в съответствие с формулировката, договорена между институциите по други досиета.
Изменение
71
Позиция на Съвета
Член 22 - параграф 1
Позиция на Съвета
Изменение
1. Европейският парламент или Съветът могат да възразят срещу делегирания акт в срок от три месеца от датата на нотификацията.
1. Европейският парламент или Съветът могат да възразят срещу делегирания акт в срок от два месеца от датата на нотификацията.
Обосновка
Това изменение привежда формулировката за процедурата за делегирани актове в съответствие с формулировката, договорена между институциите по други досиета.
Изменение
72
Позиция на Съвета
Член 22 – параграф 1 – нова алинея
Позиция на Съвета
Изменение
По инициатива на Европейския парламент или на Съвета, този срок се удължава с два месеца.
Обосновка
Това изменение привежда формулировката за процедурата за делегирани актове в съответствие с формулировката, договорена между институциите по други досиета.
Изменение
73
Позиция на Съвета
Член 22 - параграф 2
Позиция на Съвета
Изменение
2. Ако към момента на изтичането на този срок нито Европейският парламент, нито Съветът не са възразили срещу делегирания акт или ако преди тази дата и Европейският парламент, и Съветът са информирали Комисията, че са решили да не правят възражения, делегираният акт влиза в сила на датата, предвидена в него.
2. Ако към момента на изтичането на този срок нито Европейският парламент, нито Съветът са възразили срещу делегирания акт, той се публикува в Официален вестник на Европейския съюз и влиза в сила на датата, предвидена в него.
Обосновка
Това изменение привежда формулировката за процедурата за делегирани актове в съответствие с формулировката, договорена между институциите по други досиета.
Изменение
74
Позиция на Съвета
Член 22 – параграф 2 – нова алинея
Позиция на Съвета
Изменение
Делегираният акт може да бъде публикуван в Официален вестник на Европейския съюз и да влезе в сила преди изтичането на този срок, ако и Европейският парламент, и Съветът са уведомили Комисията за своето намерение да не повдигат възражения.
Обосновка
Това изменение привежда формулировката за процедурата за делегирани актове в съответствие с формулировката, договорена между институциите по други досиета.
Изменение
75
Позиция на Съвета
Член 24 a (нов)
Позиция на Съвета
Изменение
Член 24a
Преразглеждане
Ако, в случай че в съответствие с предвиденото в член 21 от Решение № 1692/96/ЕО насоките за трансевропейската транспортна мрежа бъдат преразгледани, Комисията заключи, че е подходящо да адаптира настоящия регламент към тези насоки, тя представя на Европейския парламент и на Съвета предложение за изменение на настоящия регламент. На същия принцип определени решения, взети по силата на този регламент, могат да създадат нужда от преразглеждане на насоките за TEN-T.
Обосновка
Това изменение има за цел отново да се въведе текстът, приет от Парламента на първо четене.
Изменение
76
Позиция на Съвета
Приложение I - точка 4
Позиция на Съвета
Изменение
Синеш-Лисабон/Леиксоеш
Синеш-Лисабон/Леиксоеш
-Мадрид-Сан Себастиан-Бордо-Париж-
Мец
- Мадрид- Билбао- Сан Себастиан-Бордо-Париж /Хавър/ Мец
Синеш-Елваш/Алхесирас
Синеш-Елваш/Алхесирас
Обосновка
Предвид важността за на пристанището в Хавър за товарооборота на контейнери (63% от обработените контейнери във френските пристанища) и важността на засилването на координацията между трите големи пристанища по оста на Сена (Париж, Руан, Хавър), неговото вписване ще позволи насърчаването на последователното развитие на икономическите дейности и разширяването на хинтерланда по тази ос. Това съответства на изменение №16 на докладчика, на позицията на Съвета и на препоръките на Европейския парламент в доклада по собствена инициатива относно бъдещето на TEN-T
Изменение
77
Позиция на Съвета
Приложение I - точка 5
Позиция на Съвета
Изменение
Гданск-Катовице-Острава/Жилина-Виена-Триест/ Копер
Гданск -Варшава -Катовице-Острава/Жилина -Братислава /Виена- Грац-Клагенфурт-Удине-Венеция/ Триест/ Копер/Болоня/Равена
Обосновка
Коридор за товарен превоз номер 5 вече беше подготвен на министерско равнище през 2006 г. съгласно Балтийско-Адриатическия коридор, паневропейския коридор VI и TEN-T PP 23 и 25 (вж. приложеното писмо, подписано от министрите). Приложение I към позицията на Съвета не споменава някои важни градове в отсечката между Виена и Триест, вече включени в маршрута с писмото на министрите.
Изменение
78
Позиция на Съвета
Приложение I - точка 6
Позиция на Съвета
Изменение
Алмерия-Валенсия/Мадрид-Сарагоса/Барселона -Марсилия-Лион-Торино- Удине -Триест/Копер-Любляна -Будапеща-Захони (границата между Унгария и Украйна)
Алмерия-Валенсия/Мадрид-Сарагоса/Барселона -Марсилия-Лион-Торино- Милано-Верона-Падуа/Венеция- Триест/Копер-Любляна -Будапеща-Захони (границата между Унгария и Украйна)
Обосновка
Коридор за товарен превоз номер 6, който се основава на TEN-T PP 6, има пропуск в частта между Торино и Триест, а PP 6 има по-прецизен маршрут в Северна Италия.
Изменение
79
Позиция на Съвета
Приложение I - точка 8
Позиция на Съвета
Изменение
DE, NL, BE, PL, LT Бремерхафен/Ротердам/Антверпен-Aахен/Берлин-Варшава-Тереспол (границата между Полша и Беларус)/Каунас-
DE, NL, BE, PL, LT, LV, EST Бремерхафен/Ротердам/Антверпен-Aахен/Берлин-Варшава-Тереспол (границата между Полша и Беларус)/Каунас -Рига-Талин
Изменение
80
Позиция на Съвета
Приложение I – бележка под черта 1
Позиция на Съвета
Изменение
1 „/“ означава алтернативни маршрути.
„/“ означава алтернативни маршрути. Съгласно приоритетните проекти TEN-T маршрути 4 и 6 трябва в бъдеще да бъдат допълнени от проект №16 по оста за железопътен товарен превоз Синеш / Алхесирас-Мадрид-Париж , включваща централно преминаване през Пиренеите посредством нисковисочинен мост.
Изменение
81
Позиция на Съвета
Приложение II
Позиция на Съвета
Изменение
Приложението се заличава
ИЗЛОЖЕНИЕ НА МОТИВИТЕ
През последното десетилетие, европейските политики в сферата на транспорта се характеризират с увеличаваща се либерализация. Успоредно с това наблюдаваният ръст при транспорта е постоянен, особено в сектора на товарните превози. Но, независимо от признанието на Комисията за ключовата роля на железопътния транспорт в европейската транспортна рамка, изразено в нейната Бяла книга, публикувана през 2001 г. под заглавие „Европейската политика за 2010 г.: Време за вземане на решения“, пазарният дял на железопътния товарен превоз отбелязва траен спад: през 2005 г. той е съставлявал едва 10% от пазарния дял на товарния превоз в сравнение с повече от 20% през 70-те години на 20-ти век. Променящият се контекст в транспортния сектор през последното десетилетие може отчасти да обясни тези затруднения при нарастващо отваряне на националните пазари на железопътни услуги и при три железопътни пакета без достатъчна хармонизация и сплотяване между националните железопътни системи. Сега пазарът на железопътен товарен превоз предстои да се изправи пред предизвикателството за подобряване на качеството на услугите поради липсата на съответствие, което го спъва в конкурентното съревнование с другите форми на транспорт в областта на товарните превози.
Предложението на Комисията за създаване на европейски коридори за товарен превоз
За да се изправи пред това предизвикателство, Комисията подкрепи идеята да се осигури по-добро третиране на превоза на стоки, като през декември 2008 г. предложи регламент за създаване на мрежа за конкурентоспособен железопътен товарен превоз. Предложението на комисията имаше за цел да се организират и определят правила за международни коридори за товарен превоз, особено такива, касаещи техния избор и административна организация. Тя представи критериите за избор на коридори за товарен превоз от държавите-членки и определи техните органи на управление. Най-малко две държави-членки ще се свързват и коридорът ще бъде част от TEN-T. Тези коридори имат за цел да позволят значително развитие на движението на железопътен товарен превоз, въз основа на социално-икономически анализ.
Също така тя подкрепи идеята за хармонизирано управление между управителите на инфраструктурата по въпросите, свързани с разпределяне на маршрути, управление на движението и инвестиции по продължение на този коридор. Тя предложи правилата и инструментите, свързани с управлението на коридора за товарен превоз, като създаване на „обслужване на едно гише“ за заявленията за влакови маршрути. Конкретна категория, наречена „приоритетен товарен превоз” и отнасяща се за много нетрайни стоки, също следва да бъде определена от органа на управление. Управителите на инфраструктурата изготвиха и публикуваха правила за управление на движението и особено правила за определяне на приоритет за „приоритетните товарни превози“ в случаите на нарушение на движението.
Европейският парламент прие това предложение на първо четене през април 2009 г., което послужи като значителна подкрепа за стремежа на Комисията да създаде мрежа за конкурентоспособен железопътен товарен превоз чрез създаване на коридори през цялата територия на Европейския съюз. Терминът „приоритетен товарен превоз“ беше заменен и беше внесена повече гъвкавост по отношение на функционирането на правилата за приоритетност и за разпределянето на влакови маршрути, за да бъде постигнато съгласуване с нуждите на пазара и с принципите за регулация, установени от органа на управление. Парламентът също внесе известни промени в организацията на органите на управление за коридорите с участието на железопътни предприятия с консултативни функции и създаването на изпълнителен съвет с национални членове.
Позиция на Съвета на първо четене
Политическо споразумение беше постигнато в Съвета през юни 2009 г. и формално прието на 22 февруари 2010 г. С влизането в сила на Договора от Лисабон няколко разпоредби от текста трябваше да бъдат адаптирани във връзка с комитологията.
Основната промяна в проекта на регламент, договорена в Съвета, се отнася до създаването на първоначални коридори за товарен превоз, изброени в ново приложение към текста, най-късно до три години или, по изключение, до пет години от влизането му в сила. Бяха предложени и процедури за създаване на допълнителни коридори или за промяна или удължаване на съществуващите коридори.
Позицията на Съвета на първо четене се опитва да помири концепцията за резервиране на капацитет за товарните влакове с нормалния пътнически транспорт, като посочва необходимостта от капацитет за пътнически транспорт в проект на регламент относно товарния превоз.
В текста на Съвета бяха заличени правото на кандидати извън железопътните предприятия да заявяват влакови маршрути за товарен превоз, като това се позволяваше само ако тези маршрути се намират в държави-членки, където националното законодателство приема такива заявки.
По отношение на организацията на коридорите, Съветът предложи да се раздели административният орган, управляващ коридора, на управителен съвет, съставен от управителите на инфраструктурата, и изпълнителен съвет, съставен от представители на държавите-членки, с допълнителни правомощия в сравнение с версията, приета на първо четене от Парламента. Сферата на компетентност на „обслужването на едно гише” е значително отслабена, като ролята му е сведена до информационна.
Становище на докладчика
Докладчикът предлага препоръка, която цели да се измени позицията на Съвета на първо четене, като се вземе под внимание първото четене на Парламента. Някои аспекти на Общата позиция са съпоставими с първото четене на Парламента, като например създаването на изпълнителен съвет, което вече беше предложено от Европейския парламент.
Освен това докладчикът се опита отново да внесе парламентарни изменения в позицията на Съвета на първо четене относно участието на железопътни предприятия в управителния съвет, инвестиционните планове и достъпа на одобрени кандидати до коридорите. По важният въпрос е, че докладчикът отново предложи някои позовавания на конкретната категория товарни превози, („улеснен товарен превоз“), която беше заличена от Съвета, както и някои изменения на Парламента относно разпределянето на капацитет на влакови маршрути, за които би следвало да се вземе съответстващо решение при предварителна оценка.
Накрая, докладчикът предложи някои нови формулировки в позицията на Съвета на първо четене:
- по въпроса за „обслужване на едно гише“, докладчикът счита, че то е ключова разпоредба в регламента и предлага формулировка, която да подсили неговата употреба в процеса на разпределяне на влакови маршрути;
- относно избора на коридори, направени са някои адаптации при представянето на критериите, които са прехвърлени от приложение II в нов член. Утвърждаването на списъка на коридорите и изборът на допълнителни коридори следва да стават в по-кратък срок, като предложения от Съвета, за да се даде възможност за по-бързо прилагане на регламента;
- проектопрепоръката също включва някои формулировки за адаптиране на предишните комитологични процедури към делегираните актове, съгласно Договора от Лисабон.
ПРОЦЕДУРА
Заглавие
Европейска железопътна мрежа за конкурентоспособен железопътен товарен превоз (текст от значение за ЕИП)
Позовавания
11069/5/2009 – C7-0043/2010 – 2008/0247(COD)
Дата на 1-во четене в ЕП – Номер P
23.4.2009 T6-0285/2009
Предложение на Комисията
COM(2008)0852 - C6-0509/2008
Дата на обявяване в заседание на получаването на общата позиция
25.2.2010
Водеща комисия
Дата на обявяване в заседание
TRAN
25.2.2010
Докладчик(ци)
Дата на назначаване
Marian-Jean Marinescu
1.9.2009
Разглеждане в комисия
5.10.2009
1.3.2010
23.3.2010
3.5.2010
Дата на приемане
4.5.2010
Резултат от окончателното гласуване
+:
–:
0:
30
2
4
Членове, присъствали на окончателното гласуване
Magdalena Alvarez, Inés Ayala Sender, Georges Bach, Izaskun Bilbao Barandica, Antonio Cancian, Michael Cramer, Luis de Grandes Pascual, Saïd El Khadraoui, Ismail Ertug, Carlo Fidanza, Knut Fleckenstein, Mathieu Grosch, Juozas Imbrasas, Dieter-Lebrecht Koch, Georgios Koumoutsakos, Bogusław Liberadzki, Eva Lichtenberger, Marian-Jean Marinescu, Gesine Meissner, Hella Ranner, Vilja Savisaar, Brian Simpson, Silvia-Adriana Ţicău, Thomas Ulmer, Dominique Vlasto, Artur Zasada
Заместник(ци), присъствал(и) на окончателното гласуване
Philip Bradbourn, Spyros Danellis, Michel Dantin, Derk Jan Eppink, Nathalie Griesbeck, Dominique Riquet, Ramon Tremosa i Balcells, Corien Wortmann-Kool, Joachim Zeller, Janusz Władysław Zemke
Дата на внасяне
17.5.2010
