ЕП гласува за прекратяване на обмена на данни по споразумението SWIFT
Правосъдие и вътрешни работи
2010-03-03 - 12:34
©BELGA_imagebroker_Bernhard Classen Министрите на външните работи от ЕС официално прекратиха временното споразумение относно трансфера на банкова информация от ЕС към САЩ чрез мрежата SWIFT, след като на 11 февруари Парламентът отхвърли противоречивото междинно споразумение. Според членовете на ЕП споразумението не предоставяше достатъчно гаранции относно основните права и защитата на данните на гражданите на ЕС.
Финансовото дружество SWIFT, базирано в Белгия, обработва 80% от всички финансови транзакции, осъществявани в 208 страни, и след терористичните нападения от 11 септември разузнавателните служби на САЩ изискват от него архиви и данни. Когато това става известно, този факт предизвиква силно недоволство в Европа и практиката е прекратена.
До сключването на ново споразумение, на 30 ноември министрите на ЕС подписаха деветмесечно междинно споразумение. Споразумението трябваше да влезе в сила на 1 февруари, но SWIFT заяви, че ще изчака решението на ЕП, преди да го приложи. Членовете на ЕП го отхвърлиха с 378 гласа „за“, 196 „против“ и 31 „въздържали се“.
„Доверие както по отношение на сигурността, така и на предоставянето на данни“
Jeanine Hennis-Plasschaert, член на ЕП от Нидерландия, с либерален уклон, изготви доклада на Парламента относно междинното споразумение SWIFT и препоръча неговото отхвърляне. „Правилата относно трансфера и съхранението на данни, предвидени в междинното споразумение, не са пропорционални на степента на сигурност, която би била обезпечена“.
„Аз също подкрепям силен Европейски съюз, който е способен да действа рамо до рамо със САЩ, като истински негов партньор. Обменът и използването на данни за целите на борбата срещу тероризма са и ще продължат да бъдат необходими. Но европейските граждани трябва да бъдат в състояние да имат доверие както по отношение на сигурността, така и на предоставянето на данни. Съветът се показа недостатъчно силен по този въпрос“, каза тя.
Разискването преди гласуването се характеризираше с липса на ентусиазъм относно сключването на споразумението. Говорейки от името на най-голямата група в Парламента, дясно-центристката Европейска народна партия, Ernst Strasser посочи: „ние искаме да обезпечим на равнопоставена основа безопасност и сигурност, както и граждански свободи и защита на данните .“
„Европейската комисия в търсене на нов текст“
След гласуването, Cecilia Malmström, член на Комисията, отговарящ за вътрешните работи, заяви: „Оставам убедена, че програмата засилва сигурността на нашите граждани: ролята на Комисията ще се състои в това да гарантира, че всички необходими гаранции за защита на личния живот и данните на гражданите на ЕС са надлежно включени във всяко бъдещо споразумение.“
Viviane Reding, член на Комисията по въпросите на правосъдието, основните права и гражданството, посочи „ще подготвим препоръка, разрешаваща преговорите по бъдещо споразумение между ЕС и САЩ относно защитата на данните и обмена на информация.“
„Лошо споразумение“
Лидерът на групата на социалистите Martin посочи, че „правителствата на държавите-членки на ЕС допуснаха грешка, подписвайки споразумението …те мислеха, че могат да минат с подобно лошо споразумение, което не е в съзвучие с основните права“.
След гласуването, президентът на ЕП Jerzy Buzek посочи, че становището на мнозинството в ЕП е, че правилното равновесие между сигурността и защитата на гражданските свободи и основни права не е било постигнато в предложения текст от Съвета.“
20100219STO69260 Гласуването във връзка със SWIFT: Европейският парламент гласува против споразумението със САЩ. Резолюция на ЕП от 11.02.2010 г. Контекст на споразумението Swift
BG
1
PHOTO
20100225PHT69630.jpg
-//EP//TEXT IM-PRESS 20100128FCS68186 0 NOT XML V0//BG
-//EP//TEXT TA P7-TA-2010-0029 0 NOT XML V0//BG
-//EP//TEXT IM-PRESS 20100205BKG68527 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
