Въпрос с искане за устен отговор O-000243/2011
Съвета
Член 115 от Правилника за дейността
Herbert Reul
от името на Комисия по промишленост, изследвания и енергетика Относно: Отворено и неутрално интернет пространство в Европа
Пакетът от мерки за реформа на далекосъобщенията в ЕС от 2009 г. цели както да насърчи конкуренцията, така и да спомогне за по-нататъшно развитие на вътрешния пазар. За Европейския парламент отвореният интернет и неутралната мрежа са важни приоритети за успешното завършване на пакета от мерки за реформа на далекосъобщенията в ЕС от 2009 г.
До 25 май 2011 г. държавите-членки на ЕС трябваше да са изпълнили изискванията на пакета от мерки за реформа на далекосъобщенията в ЕС от 2009 г.
Какво е становището на Съвета относно въздействието на пакета от мерки за реформа на далекосъобщенията в ЕС от 2009 г. за гарантиране на отворено и неутрално интернет пространство в Европа?
Също така, как Съветът желае да осигури общ подход към отвореното и неутрално интернет пространство в рамките на целия ЕС?
