ВЪПРОС С ИСКАНЕ ЗА УСТЕН ОТГОВОР H-0375/09
за времето за въпроси на месечната сесия през Ноември 2009
съгласно член 116 от Правилника за дейността на ЕП
от
Hans-Peter Martin
към Съвета
Относно: Гърция и присъединяването към еврозоната
Съгласно ревизираните данни, през периода 1997-2003 г. гръцкият бюджетен дефицит е превишавал постоянно три процента от брутния вътрешен продукт, което е референтната стойност за стабилност. Така Гърция не е изпълнявала критериите за приемане в еврозоната.
Какви изводи бяха направени от факта, че по този начин Гърция се е присъединила към еврозоната въз основа на неверни данни и как ще бъде предотвратено това да се случи отново с друга държава, респ. какви биха били тогава последиците?
