Въпрос за времето за въпроси H-0614/2010
до Комисията
Период на сесията: Декември 2010
Член 116 от Правилника за дейността
Georgios Toussas
(GUE/NGL) Относно: Разграничение от страна на Комисията между активните и неактивните земеделски стопани
Съобщението на Комисията, озаглавено „Общата селскостопанска политика през 2020 г.: подготовка за бъдещите предизвикателства в областта на хранителното снабдяване, природните ресурси и териториалния баланс“ (COM(2010)0672 от 18 ноември 2010 г.) за пръв път споменава за „активните земеделски стопани“. Можем да цитираме следните примери: „тези промени във формата на преките плащания трябва да вървят ръка за ръка с по-доброто определяне и насочване на помощта единствено към активните земеделски стопани…“ (стр. 12) и „насочването на помощите изключително към активните земеделски стопани и възнаграждаването на колективните услуги, които те предоставят на обществото…“ (стр. 3).
Като се има предвид, че бедните земеделски стопани са принудени да търсят допълнителни възнаграждения в дейности извън селското стопанство, за да допълнят оскъдните си доходи от селскостопанска дейност, Комисията би ли могла да посочи: Въз основа на какви критерии прави разграничение между „активни“ и „неактивни“ земеделски стопани?
