ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0034/09
съгласно член 108 от Правилника за дейността на ЕП
от
Helmuth Markov
и
David Martin
, от името на Комисия по международна търговия
към Комисията
Относно: Споразумението за икономическо партньорство между държавите от Cariforum от една страна и Европейската общност и нейните държави-членки, от друга
Комисията може ли да гарантира:
1. че ще се прави задължителен широкообхватен преглед на споразумението най-късно през 2013 г. и на всеки пет години след това? Че този преглед ще включва анализ на въздействието и на разходите и последиците от изпълнението на споразумението? Че неговите разпоредби ще бъдат изменени, а неговото прилагане адаптирано с оглед на резултатите от прегледа? Че Европейският парламент и парламентите на държавите от Cariforum ще участват в такъв преглед?
2. че ще бъде установен механизъм за независимо наблюдение в рамките на държавите от Cariforum? Че той ще разполага с необходимите средства за осъществяване на анализ на горепосочените области?
3. избирателното прилагане на режима на най-облагодетелствана нация от държавите от Cariforum и други субрегионални групи по отношение на Европейския съюз?
4. че задължения в области, които все още не са уредени или изцяло реализирани в рамките на Единния пазар и икономика между държавите от Кариком, са изпълнени в съответствие с член 4.3 от Споразумението за икономическо партньорство между държавите от Cariforum и Европейската общност?
5. че помощите за търговията са добавени към финансирането от ЕФР? Че финансирането ще бъде своевременно, предвидимо и в съответствие с приоритетите на държавите от Cariforum? Че Фондът за регионално развитие ще бъде основният инструмент за предоставяне на средства винаги, когато е възможно? Че средствата може да се използват като начин за компенсиране на възможни загуби на постъпления от мита, както и като мярка във връзка с потребностите в областта на конкурентоспособността и насърчаването на развитието?
6. че разпоредбите относно ПИС няма да ограничат по никакъв начин доставките на генерични лекарства? Че Парламентът ще получава редовно доклади относно числеността на заявленията за издаване на патент и съдебните спорове по силата на Договора за патентно сътрудничество, както и относно изпълнението на ангажиментите в областта на трансфера на технологии? Че стандартите, свързани с ПИС, няма да бъдат хармонизирани в степен, която ще надхвърли целесъобразното с оглед на степента на развитие на държавите от Cariforum? Че на държавите от Cariforum ще бъде оказана помощ с цел предотвратяване на антиконкурентното поведение във фармацевтичния отрасъл?
