A7-0079/2009
3.12.2009
ДОКЛАД
относно предложението за решение на Европейския парламент и на Съвета относно мобилизирането на Европейския фонд за приспособяване към глобализацията съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
(COM(2009)0602 – C7‑0254/2009 – 2009/2183(BUD))
Комисия по бюджети
Докладчик:
Reimer Böge
PE 430.565v02-00
СЪДЪРЖАНИЕ
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ..........................3
ПРИЛОЖЕНИЕ: РЕШЕНИЕ НА ЕВРОПЕЙСКИЯ ПАРЛАМЕНТ И СЪВЕТА....................6
ИЗЛОЖЕНИЕ НА МОТИВИТЕ...............................................................................................8
ПРИЛОЖЕНИЕ: СТАНОВИЩЕ НА КОМИСИЯТА ПО ЗАЕТОСТ И СОЦИАЛНИ ВЪПРОСИ 12
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ...................................17
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за решение на Европейския парламент и на Съвета относно мобилизирането на Европейския фонд за приспособяване към глобализацията съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
( COM(2009)0602 – C7‑0254/2009 – 2009/2183(BUD) )
Европейският парламент ,
– като взе предвид предложението на Комисията до Европейския парламент и Съвета ( COM(2009)0602 – C7‑0254/2009 ),
– като взе предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
ОВ С 139, 14.6.2006 г., стр. 1. (МИС от 17 май 2006 г.), и по-специално точка 28 от него,
– като взе предвид Регламент (ЕО) №1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията
ОВ L 406, 30.12.2006 г., стр. 1. (Регламент за ЕФПГ),
– като взе предвид доклада на комисията по бюджети и становището на комисията по заетост и социални въпроси ( A7‑0079/2009 ),
A. като има предвид, че Европейският съюз е създал съответните законодателни и бюджетни инструменти за осигуряване на допълнителна подкрепа за работници, които са засегнати от последиците от големи структурни промени в моделите на световната търговия, и за подпомагане на повторното им приобщаване към пазара на труда,
Б. като има предвид, че финансовата помощ на Съюза за съкратените работници следва да бъде динамична и да се предоставя по възможно най-бърз и най-ефикасен начин, в съответствие със Съвместната декларация на Европейския парламент, Съвета и Комисията, приета на заседанието по съгласуване на 17 юли 2008 г. и при надлежно спазване на МИС от 17 май 2006 г. по отношение на вземането на решения за мобилизиране на фонда,
В. като има предвид, че Швеция, Австрия и Нидерландия са поискали помощ по отношение на случаи, свързани със съкращения в автомобилния сектор в Швеция
EGF/2009/007 SE/ Volvo и Австрия
EGF/2009/009 AT/Steiermark , както и в строителния сектор във връзка с предприятието Heijmans N.V. в Нидерландия
EGF/2009/011 NL/Heijmans N.V. ,
Г. като има предвид, че заявленията отговарят на критериите за допустимост, установени с Регламента за ЕФПГ,
1. отправя искане към заинтересованите институции да положат необходимите усилия за ускоряване на мобилизирането на ЕФПГ;
2. припомня ангажимента на институциите да осигурят безпроблемна и бърза процедура за приемане на решенията за мобилизиране на фонда, като същевременно се предоставя еднократна, ограничена във времето индивидуална подкрепа, насочена към подпомагане на работниците, които са засегнати от съкращения в резултат от глобализацията;
3. подчертава, че възможността за групиране в партиди на предложенията за решения относно мобилизирането на фонда съгласно член 12, параграф 3 от Регламента за ЕФПГ застрашава правото на бюджетния орган да разгледа всяко заявление самостоятелно и би могла да доведе до санкциониране на някои от тях;
4. подчертава, че Европейският съюз следва да използва всички средства, с които разполага, за да се справи с последиците от световната икономическа и финансова криза; във връзка с това подчертава, че ЕФПГ може да изпълнява ключова роля за повторното приобщаване на съкратените работници към пазара на труда;
5. подчертава, че съгласно член 6 от Регламента за ЕФПГ следва да се гарантира, че ЕФПГ подкрепя повторното приобщаване на отделните съкратени работници на пазара на труда; отново заявява, че помощта от ЕФПГ не замества дейностите, които са отговорност на дружествата по силата на националното право или на колективни споразумения, нито мерки за преструктуриране на дружества или отрасли;
6. припомня на Комисията, в контекста на мобилизирането на ЕФПГ, да не прехвърля систематично бюджетни кредити за плащания от Европейския социален фонд, тъй като ЕФПГ беше създаден като отделен специфичен инструмент със свои собствени цели и срокове;
7. припомня, че функционирането и добавената стойност на ЕФПГ следва да се оценяват в контекста на общата оценка на програмите, както и на редица други инструменти, създадени от МИС от 17 май 2006 г., в рамките на процеса на бюджетния преглед на многогодишната финансова рамка за периода 2007–2013 г.;
8. одобрява приложеното към настоящата резолюция решение;
9. призовава Комисията оттук нататък да представя самостоятелни предложения за разрешаване на мобилизирането на фонда за всяко отделно заявление;
10. възлага на своя председател да подпише настоящото решение заедно с председателя на Съвета и да осигури публикуването му в Официален вестник на Европейския съюз;
11. възлага на своя председател да предаде настоящата резолюция, включително и приложението към нея, на Съвета и на Комисията.
ПРИЛОЖЕНИЕ: РЕШЕНИЕ НА ЕВРОПЕЙСКИЯ ПАРЛАМЕНТ И СЪВЕТА
от xx декември 2009 г.
относно мобилизирането на Европейския фонд за приспособяване към глобализацията съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност и Договора за функционирането на Европейския съюз,
като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
ОВ C 139, 14.6.2006 г., стр. 1. , и по-специално точка 28 от него,
като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията
OВ L 406, 30.12.2006 г., стр. 1. , и по-специално член 12, параграф 3 от него,
като взеха предвид предложението на Комисията,
като имат предвид, че:
(1) Европейският фонд за приспособяване към глобализацията (ЕФПГ) беше създаден с цел да предоставя допълнителна подкрепа на съкратените работници, които са засегнати от последиците от големи структурни изменения в моделите на световната търговия, и да ги подпомага при повторното им приобщаване към пазара на труда.
(2) Обхватът на ЕФПГ беше разширен, за да включи заявленията, подадени след 1 май 2009 г., така че да се окаже подкрепа на работниците, съкратени в резултат на световната икономическа и финансова криза.
(3) Междуинституционалното споразумение от 17 май 2006 г. позволява мобилизиране на ЕФПГ в рамките на годишния таван от 500 млн. EUR.
(4) На 5 юни 2009 г. Швеция представи заявление за мобилизиране на ЕФПГ във връзка със съкращения в автомобилния сектор. Заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006, и следователно Комисията предлага да се мобилизират средства в размер на 9 839 674 EUR .
(5) На 9 юли 2009 г. Австрия представи заявление за мобилизиране на ЕФПГ във връзка със съкращения в автомобилния сектор. Заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006, и следователно Комисията предлага да се мобилизират средства в размер на 5 705 635 EUR .
(6) На 4 август 2009 г. Нидерландия представи заявление за мобилизиране на ЕФПГ във връзка със съкращения в строителния сектор. Заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006, и следователно Комисията предлага да се мобилизират средства в размер на 386 114 EUR .
(7) Поради това ЕФПГ следва да бъде мобилизиран, за да бъде предоставена финансова подкрепа в отговор на заявленията, подадени от Швеция, Австрия и Нидерландия,
РЕШИХА:
Член 1
За общия бюджет на Европейския съюз за финансовата 2009 година Европейският фонд за приспособяване към глобализацията се мобилизира за отпускане на сумата от 15 931 423 EUR в бюджетни кредити за поети задължения и за плащания.
Член 2
Настоящото решение се публикува в Официален вестник на Европейския съюз .
Съставено в Брюксел,
За Европейския парламент За Съвета
Председател Председател
ИЗЛОЖЕНИЕ НА МОТИВИТЕ
Контекст
Европейският фонд за приспособяване към глобализацията беше създаден с цел предоставяне на допълнителна помощ за работници, засегнати от последиците от големи структурни промени в моделите на световната търговия.
Според разпоредбите на точка 28 от Междуинституционалното споразумение от 17 май 2006 г. за бюджетната дисциплина и доброто финансово управление
ОВ C 139, 14.6.2006 г., стр. 1. и на член 12 от Регламент (ЕО) № 1927/2006
OВ L 406, 30.12.2006 г., стр. 1. , фондът не може да надхвърли максимум 500 милиона EUR, които могат да се вземат от всеки съществуващ марж под тавана за глобалните разходи за предходната година и/или от прекратените бюджетни кредити за поети задължения от предходните две години, с изключение на свързаните с функция 1Б във финансовата рамка. Съответните суми се вписват в бюджета като провизии веднага след като се установи наличието на достатъчно резерви и/или освободени бюджетни кредити за поети задължения.
По отношение на процедурата, с цел задействане на фонда, Комисията, в случай на положителна оценка на дадено заявление, представя на бюджетния орган предложение за мобилизиране на фонда и същевременно съответно искане за трансфер. Паралелно може да се приложи тристранна процедура с цел постигане на споразумение относно използването на фонда и заявените средства. Тристранната процедура може да бъде в опростена форма.
Текущо положение: предложение на Комисията
Настоящото предложение е във връзка с мобилизирането на общо 15 931 423 EUR от Европейския фонд за приспособяване към глобализацията (ЕФПГ) в полза на Швеция, Австрия и Нидерландия с цел предоставяне на подкрепа за съкратените работници от автомобилната промишленост в Швеция и Австрия и съответно в строителния сектор в Нидерландия.
Тъй като заявленията бяха представени след 1 май 2009 г., те бяха оценени въз основа на новите правила, посочени в Регламент (ЕО) № 546/2009 от 18 юни 2009 г. за изменение на Регламент (ЕО) № 1927/2006 от 20 декември 2006 г.
Швеция и Нидерландия подадоха заявления съгласно член 2, буква а) от правното основание: най-малко 500 съкращения за период от четири месеца в предприятие в държава-членка, включително съкратени работници при негови доставчици или производители надолу по веригата .
Австрийското заявление се основава на член 2, буква б): най-малко 500 съкращения за период от девет месеца, особено в малки или средни предприятия от един раздел на NACE 2 в един регион или в два граничещи региона на ниво NUTS II .
Заявлението на Швеция , EGF/2009/007/SE/Volvo, внесено в Комисията на 5 юни 2009 г., се отнася за общо 4 687 съкратени от „Volvo Cars“ и от 23 от доставчиците и производителите надолу по веригата. Швеция е подала заявление за 9 839 674 EUR от ЕФПГ.
Заявлението на Австрия , EGF/2009/009/AT/Steiermark беше внесено в Комисията на 9 юли 2009 г. и се отнася за 744 съкратени от девет предприятия, като се предвижда подпомагане за 400 от тях. Австрия е подала заявление за 5 705 635 EUR от ЕФПГ.
Заявлението от Нидерландия , EGF/2009/011/NL/Heijmans N.V., внесено в Комисията на 4 август 2009 г., се отнася за 570 съкратени от едно предприятие – „Heijmans N.V.“, като се предвижда подпомагане за 435 от тях. Нидерландия е подала заявление за 386 114 EUR от ЕФПГ.
Според оценката на Комисията всички заявления отговарят на критериите за допустимост, установени с Регламента за ЕФПГ. Освен това е направено заключението, че държавите-членки се предоставили достатъчно информация за пряка и доказуема връзка между съкращенията и световната финансова и икономическа криза, както и за значително отрицателно въздействие върху местната, регионалната и националната икономика. По тази причина Комисията препоръчва на бюджетния орган да одобри заявленията.
С цел мобилизиране на фонда Комисията представи на бюджетния орган искане за трансфер (DEC48/2009) за общо 15 931 423 EUR от резерва на ЕФПГ (бюджетен ред 40 02 43) в бюджетни кредити за поети задължения и от бюджетните редове за EСФ (04 02 17 – Европейски социален фонд (ЕСФ) – сближаване) в бюджетни кредити за плащания към бюджетните редове на ЕФПГ (04 05 01) за бюджетни кредити за поети задължения и за плащания.
Междуинституционалното споразумение позволява мобилизиране на фонда в рамките на годишния таван от 500 млн. EUR. Това е петото предложение за мобилизиране на фонда през 2009 г. До настоящия момент през 2009 г. са били мобилизирани 13 077 700 EUR в полза на Испания, Португалия, Германия и за техническа помощ на Комисията. Четвъртото заявление относно Белгия и Ирландия е в процес на разглеждане.
Подадени заявления – бюджет за 2009 г.
Европейски фонд за приспособяване към глобализацията (ЕФПГ)
Реф. №
Държава-членка
Относно
Финансово участие на ЕФПГ (EUR)
Съкращения
EGF/2008/004
Испания
Автомобилна промишленост /Castilla y Leon и Aragon
2 694 300
1 082
SEC(2008)2986
Комисия
Техническа помощ
690 000
---
EGF/2008/005
Испания
Текстилна промишленост / Cataluña
3 306 750
1 720
EGF/2009/001
Португалия
Текстилна промишленост / Norte – Centro
832 800
1 588
EGF/2009/002
Германия
Сектор на мобилните телефони (Nokia)
5 553 850
1 316
EGF/2009/004
EGF/2009/005
Белгия
Текстилна промишленост /
региони Oot en West Vlaanderen и
Limburg
9 198 874
2 199
EGF/2009/008
Ирландия
Производство на компютри / регион Mid-West (Limerick, Clare и North Tipperary и град Limerick)
14 831 050
2 400
EGF/2009/007
Швеция
Автомобилен сектор (Volvo)
9 839 674
4 687
EGF/2009/009
Австрия
Автомобилен сектор (Steiermark)
5 705 635
400
EGF/2009/011
Нидерландия
Строителен сектор (Heijmans)
386 114
435
ОБЩО
Резерв
53 039 047
446 960 953
Забележка: фондът не може да надхвърля максималната сума от 500 милиона евро годишно.
III. Процедура
Комисията представи искане за трансфер
DEC 48/2009 от 27 октомври 2009 г. с цел вписване на конкретни бюджетни кредити за поети задължения и за плащания в бюджета за 2009 г., съгласно изискването в точка 28 от Междуинституционалното споразумение от 17 май 2006 г.
Тристранната процедура по предложението за решение на Комисията относно мобилизирането на ЕФПГ би могла бъде в опростена форма (размяна на писма) съгласно член 12, параграф 5 от правното основание, освен в случай, че не бъде постигнато споразумение между Парламента и Съвета.
В съответствие с вътрешно споразумение с комисията по заетост и социални въпроси тази комисия следва да бъде асоциирана към процеса с цел осигуряване на конструктивна подкрепа и участие в прилагането на Европейския фонд за приспособяване към глобализацията.
След оценката на исканията комисията по заетост и социални въпроси на Европейския парламент даде становището си относно мобилизирането на фонда, както е посочено в становището, поместено в приложение към настоящия доклад.
Съвместната декларация на Европейския парламент, Съвета и Комисията, приета по време на заседанието по съгласуване от 17 юли 2008 г., потвърди значението на осигуряването на бърза процедура при надлежно спазване на Междуинституционалното споразумение за вземането на решения относно мобилизирането на средства от фонда.
ПРИЛОЖЕНИЕ: СТАНОВИЩЕ НА КОМИСИЯТА ПО ЗАЕТОСТ И СОЦИАЛНИ ВЪПРОСИ
ES/sg
D(2009)56200
Г-н Alain Lamassoure
Председател на комисията по бюджети
ASP 13E158
Относно: Становище относно мобилизирането на Европейския фонд за приспособяване към глобализацията (ЕФПГ) във връзка със случаите EGF/2009/007 SE/Volvo, EGF/2009/009 AT/Steiermark и EGF/2009/011 NL/Heijmans ( COM(2009)5156 02 окончателен/2)
Уважаеми г-н Lamassoure,
Работната група за ЕФПГ на комисията по заетост и социални въпроси разгледа въпроса за мобилизирането на ЕФПГ във връзка със случаите EGF/2009/007 SE/Volvo, EGF/2009/009 AT/Steiermark и EGF/2009/011 NL/Heijmans на 3 ноември 2009 г.
След това обстойно разглеждане, чрез писмена процедура беше прието следното становище с цел да се създадат условия за навременно приемане в рамките на съответния шестседмичен срок съгласно член 24, параграф 4 от Финансовия регламент:
Обща забележка
Комисията по заетост и социални въпроси би желала да повтори, че възможността да се групират в партиди предложенията за решения относно мобилизирането на фонда (член 12, параграф 3) застрашава правото на бюджетния орган да разгледа всяко заявление самостоятелно.
- Следователно комисията по заетост и социални въпроси отново отправя искане до Комисията да представя отсега нататък предложенията за одобряване на бюджетни кредити и исканията за трансфер на съответната сума в бюджетния ред на ЕФПГ индивидуално за всяко отделно заявление.
Отражение на финансовата и икономическата криза върху автомобилната промишленост
Два от разглежданите случаи се отнасят до съкращения в автомобилния сектор. Ето защо комисията по заетост и социални въпроси:
1. изразява особена загриженост за въздействието на финансовата и икономическа криза върху този важен сектор на европейската икономика; същевременно посочва факта, че автомобилният сектор търпи отрицателни последици не само поради финансовата криза и приспособяването към глобализацията, но също така поради липсата на желание на ръководителите в сектора за приспособяване към настоящите предизвикателства, произтичащи от потребностите на потребителите и въздействието върху околната среда;
2. следователно подчертава, че Комисията в своето съобщение, озаглавено „В отговор на кризата в европейската автомобилна промишленост“, е представила интегриран подход за разрешаване на структурните проблеми, съгласно който секторът трябва да се направи по-конкурентоспособен и адекватен на изискванията на бъдещето, като мерките за ЕФПГ са само част от този подход;
3. изразява съжаление относно липсата на координация по отношение на мерките, предназначени за подкрепа на сектора, в различните национални планове за възстановяване.
EGF/2009/007 SE/Volvo
Комисията по заетост и социални въпроси и нейната работна група за ЕФПГ подкрепят мобилизирането на фонда във връзка с искането на Швеция. Все пак комисията по заетост и социални въпроси има някои забележки, но без да поставя под въпрос трансфера на плащанията.
Обсъждането в комисията по заетост и социални въпроси се основава на следните съображения:
- като има предвид, че липсва подробна информация относно участието на ЕСФ във връзка с въпросния случай;
- като има предвид, че от 4 687 съкратени работници, само тези 1 500 работници, които се нуждаят най-много от подкрепа, ще могат да се възползват от участието на ЕФПГ; като има предвид също така, че липсва допълнително описание на тази група;
- като има предвид, че се очаква тези 1 000 съкращения в автомобилния сектор да доведат до загубата на над 1 600 работни места в други сектори.
Следователно комисията по заетост и социални въпроси призовава водещата комисия по бюджети да включи в предложението за резолюция, което ще приеме, следните предложения относно случая на Швеция:
1. приветства осъществяването на „смяната на поколенията“, с която се гарантира, че по-младите работници се подготвят и напътстват от по-възрастните работници, за да се осигури предаването на ценни умения на следващото поколение, още докато представителите на предходното работят в съответните предприятия и са на разположение за извършването на обучение, подготовка и наставничество;
2. отбелязва, че за да допълни цялостната картина, Швеция следва да предостави допълнителна информация относно предприетите мерки по отношение на работниците, съкратени в стопанския и търговския сектор, транспорта, строителството, частните услуги и превоза, както и в сектора на научните изследвания и развойната дейност, вследствие на загубите на работни места в автомобилната промишленост;
3. би желал да има повече яснота относно подхода на шведските органи, които ще се стремят да гарантират, че вече е налице потенциален нов работодател с потенциален бизнес, когато за съответния работник започне прилагането на пакета от адаптирани мерки, което, изглежда, създава условност и би могло да ограничи достъпа на работниците до помощта, финансирана от ЕФПГ, и по-специално, що се отнася до случая EGF/2009/009 AT/Steiermark.
Комисията по заетост и социални въпроси и нейната работна група за ЕФПГ подкрепят мобилизирането на средства от ЕФПГ във връзка с искането на Австрия. Все пак комисията по заетост и социални въпроси има някои забележки, но без да поставя под въпрос трансфера на плащанията.
Обсъждането в комисията по заетост и социални въпроси се основава на следните съображения:
- като има предвид, че в този случай финансираните от ЕФПГ мерки допълват подкрепяните от ЕСФ мерки, за което липсва подробна информация;
- като има предвид, че се предвижда 80% от разходите за персонализирани услуги да бъдат предназначени за 4 различни вида помощи.
Следователно комисията по заетост и социални въпроси призовава водещата комисия по бюджети да включи в предложението за резолюция, което ще приеме, следните предложения относно случая на Австрия:
1. призовава Комисията да представи изискваното съгласно регламента за ЕФПГ доказателство, че се изпълняват критериите на член 6 от регламента;
2. изразява загрижеността си относно несъответствието между размера на помощите, които следва да се разглеждат като пасивни мерки на пазара на труда, и разходите за мерките по обучението;
3. посочва, че от „Volvo Sweden“ е постъпило искане за безвъзмездна помощ в размер на 6 500 евро за всеки незает работник, докато в случая на Австрия се иска помощ в размер на 14 300 евро за лице, търсещо работа; поради тази причина очаква от Комисията по-прецизно проучване на пропорционалността на разходите за изискваните мерки;
4. подчертава, че финансовата рамка за ЕФПГ позволява като цяло подкрепата на мерки за висококачествено обучение и настоятелно призовава държавите-членки да оползотворят в най-голяма степен тази възможност в настоящия период на криза, за да подобрят нивото на квалификация на работната сила, което представлява една от предпоставките за посрещане на предизвикателствата на глобализацията.
EGF/2009/011 NL/Heijmans
Комисията по заетост и социални въпроси и нейната работна група за ЕФПГ подкрепят мобилизирането на ЕФПГ във връзка с искането на Нидерландия.
В това отношение комисията по заетост и социални въпроси има някои забележки, но без да поставя под въпрос трансфера на плащанията.
- Като има предвид, че липсва информация относно въздействието на кризата върху филиалите на дружеството Heijmans в Белгия, Германия и Обединеното кралство;
- като има предвид, че съгласно регламента за ЕФПГ, при извънредни обстоятелства държавите-членки могат да представят съвместни искания за помощ от ЕФПГ;
- като има предвид, че в Heijmans N.V. възникна допълнителна загуба на над 400 работни места, което засегна най-вече работниците на срочен договор, които не са включени в заявлението.
Следователно комисията по заетост и социални въпроси призовава водещата комисия по бюджети да включи в предложението за резолюция, което ще приеме, следните предложения относно случая на Нидерландия:
1. приветства подхода, съгласно който се осъществяват допълнителни колективни мерки, финансирани от ЕФПГ, с цел да се допълнят мерките, свързани с индивидуална помощ, които вече са предприети от нидерландските органи;
2. би желал да получи разяснения относно мерките, предприети с цел подпомагане на работниците и най-вече на тези на срочен договор, които са загубили работните си места в Heijmans N.V., но не са били включени в заявлението;
3. отново изтъква необходимостта да се гарантира, че финансовата помощ от ЕФПГ не замества мерки, за които отговорност носят дружествата, по-специално в случаи като настоящия, в които заявлението е било подготвено до голяма степен от дружествата, съкращаващи работници;
4. приканва държавите-членки, в случаи, подобни на този с Heijmans N.V., в които загубите на работни места възникват в две или повече държави-членки, да използват възможността да представят съвместни искания за помощ от ЕФПГ, както се предвижда в регламента;
5. посочва, че промяната на стратегията на въпросното дружество е допринесла за загубата на работни места на служители. (Изменение на PPE)
Забележки по всички заявления:
1. Напомня на Комисията, че в член 12, параграф 4 от регламента се изисква „доказателство, че критериите по членове 2 и 6 са изпълнени“. В това отношение членовете на ЕП не са удовлетворени от това, че съответните органи просто са потвърдили, че предложените мерки допълват други действия, съфинансирани от структурните фондове.
2. Припомня своето искане за по-подробна информация в заявленията относно прилагането на принципа за равенство между мъже и жени и недискриминация в рамките на ЕФПГ.
С уважение,
Pervenche Berès
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
2.12.2009 г.
Резултат от окончателното гласуване
+:
–:
0:
28
1
0
Членове, присъствали на окончателното гласуване
Marta Andreasen, Francesca Balzani, Reimer Böge, Giovanni Collino, Andrea Cozzolino, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Carl Haglund, Jiří Havel, Monika Hohlmeier, Sidonia Elżbieta Jędrzejewska, Ivailo Kalfin, Alain Lamassoure, Janusz Lewandowski, Vladimír Maňka, Barbara Matera, Claudio Morganti, Nadezhda Neynsky, László Surján, Angelika Werthmann
Заместник(ци), присъствал(и) на окончателното гласуване
Giovanni La Via, Paul Rübig, Peter Šťastný, Derek Vaughan
