Въпрос за времето за въпроси H-0635/2010
Съвета
Период на сесията: Януари 2011
Член 116 от Правилника за дейността
Nikolaos Chountis
(GUE/NGL) Относно: Необходимост от предоставяне на спешна помощ на Хаити
През януари 2010 г. катастрофалното земетресение в Хаити отне живота на хиляди хора и направи непоносимо икономическото и социалното положение в страната, която и преди земетресението се нареждаше сред най-бедните страни в света. Съгласно отправяните от хуманитарни организации обвинения, месеци наред след земетресението труповете все още не са извадени от разрушените сгради и поради тази причина хигиенните условия за жителите са като за животни и отсъствието на хуманитарна помощ е повече от очевидно. Поради тази причина беше следствено обусловено избухването на холерна епидемия. Хилядите потвърдени жертви увеличават непрестанно списъка на починалите от земетресението. Въз основа на данните на Организацията на обединените нации (OCHA) се наблюдава обичайното разминаване между „обещанията” за помощ и тяхното осъществяване.
Въпросът към Съвета е следният: Какви парични суми ЕС е обещал да изпрати на Хаити и какво е осъществил до настоящия момент? Какви допълнителни усилия възнамерява да положи председателството на Съвета, за да подпомогне милионите човешки същества в Хаити, които продължават да умират, тъй като не им е била оказана помощ?
