Пленарна сесия в Брюксел (30 ноември-1 декември)
Институции
2011-11-30 - 11:44
Бюджетът за 2012 година и Срещата на върха на ЕС през декември ще са в центъра на двудневната пленарна сесия на ЕП в Брюксел. Очаква се евродепутатите да дадат одобрението си за присъединяването на Хърватска към ЕС, което се очаква през 2013 година.
Предстоящата среща на върха на ЕС на 8 и 9 декември ще бъде обсъдена на 30 ноември следобед от евродепутатите и еврокомисаря Оли Рен. Председателят на Европейската централна банка Марио Драги ще направи първата си изява в ЕП след встъпването му в длъжност. В четвъртък, Международния ден за борба със СПИН, ЕП ще обсъди глобалната реакция на ЕС по отношение на болестта. Очаква се депутатите да гласуват нов кодекс за поведение.
20111129FCS32711
Информационен бюлетин за пленарната сесия на Европейския парламент
Членовете на ЕП дискутират ключов Европейски съвет
Икономическата и финансова ситуация в ЕС отново ще бъде в центъра на следващия Европейски съвет, който ще се проведе на 8-ми и 9-ти декември. Темата ще е основна и за пленарния дебат с комисар Rehn и полския държавен секретар по Европейските въпроси Mikołaj Dowgielewicz.
Бюджет на ЕС за 2012 г.
Европейският парламент ще гласува бюджета на ЕС за следващата година идния четвъртък. Същия ден ще бъде гласувана и корекция на бюджета за 2011 г., тъй като Комисията изпитва недостиг на средства за реализирането на проекти, които се изпълняват в страни членки на ЕС.
Зелена светлина за присъединяването на Хърватия към ЕС
Очаква се в четвъртък Парламентът да даде зелена светлина за членството на Хърватия в ЕС с гласуване по процедура за даване на одобрение. Вотът ще даде възможност за членство на страната през 2013 г., след подписването и ратифицирането от страна на 27-те страни членки на ЕС на договора за присъединяване.
Кодекс за поведение на членовете на ЕП: финален вот
Новият кодекс за поведение на членовете на ЕП е включен за финално гласуване в програмата на заседанието, което ще се проведе този четвъртък. Документът съдържа принципите и правилата, които членовете на ЕП трябва да следват в контактите си, за да избягват конфликти на интереси.
Парламентът гласува споразумение за асоцииране на Украйна
Членовете на ЕП са на път да подкрепят споразумението за асоцииране, но ще настояват Украйна да съблюдава принципа на върховенство на закона и да позволи на опозицията да участва пълноценно в политическия процес. На по-късен етап Парламентът ще трябва да даде и формалното си одобрение за асоциирането
Дневен ред На живо от 16 часа българско време
ЕП гласува за членството на Хърватия в ЕС
В четвъртък Парламентът ще гласува по членството на Хърватия в ЕС, която се очаква да стане 28-ата членка на ЕС през юли 2013 година. След като ЕП даде своето одобрение, договорът с Хърватия за членство може да бъде подписан. След това той трябва да бъде ратифициран от всичките 27 държави членки, а самата Хърватия да проведе референдум.
Н а 17-ти ноември Комисията по външни работи подкрепи присъединяването на Хърватия. Докладчикът Hannes Swoboda (С&Д, Австрия) очаква “сериозно парламентарно мнозинство” в четвъртък в полза на членството на Хърватия. Парламентът ще обсъди и гласува и придружаващ и необвързващ доклад, с който депутатите насърчават страната да работи по оставащите предизвикателства, особено в сферата на правосъдието, борбата срещу корупцията и организираната престъпност.
Някои дати по пътя на Хърватия към ЕС :
2003 - Хърватия кандидатства за членство
2004 - Страната получава статут на кандидатка
2005 - Започват преговори след като Международният трибунал за Югославия сигнализира, че страната сътрудничи пълноценно се него
2011 - Приключване на преговорите Хърватия Столица: Загреб Население: 4, 4 милиона Територия : 56 594 км2 Независима държава от 25 юни 1991 Докладът за приемането на Хърватия в ЕС Проект за парламентарното одобрение на членството ЕК за процеса на присъединяване на Хърватия
Нов кодекс за поведение на евродепутатите
Casini Очаква се Европейският парламент да гласува в четвъртък нов кодекс за поведение на евродепутатите. Идеята е той да съдържа принципи и правила, които да гарантират избягването на конфликти на интереси. Разговаряхме с докладчика Carlo Casini (ЕНП, Италия) за новия кодекс.
Вече има кодекс за поведение на евродепутатите. Защо бе необходим нов?
Той ясно бележи ангажимента за прозрачно поведение, след някои епизоди неотдавна, които ни разтревожиха. Затова ние искаме ясни правила, за които да е лесно да бъдат прочетени и трудно да бъдат забравени. Освен това се въвеждат по-строги правила.
Можете ли да резюмирате основните промени в три точки?
На първо място санкциите ще бъдат много повече и ще се прилагат от председателството, а не от квесторите. На второ място - наличието на консултативен комитет, който се състои от членове на ЕП. Той ще дава съвети не само на хората, които прилагат санкциите, но и на евродепутатите, които имат някакви питания относно тяхното поведение. На трето място, това е правилото, което определя лимит от 150 евро за подаръци, предназначени за евродепутати.
Какво ще се случи с евродепутати, които не спазват кодекса?
Ако става въпрос за административно нарушение - ще има санкции, които варират от спирането на дневните до анулиране на длъжността на дадения депутат в Парламента, например на поста му като заместник председател или председател на Комисия.... Ние очевидно не можем да освободим депутата от мандата му, тъй като това е демократичен мандат и Парламентът не може да действа срещу хората. Ако са налице сериозни факти, свързани с наказателния кодекс, националните съдилища са тези, които би трябвало да предприемат правни действия срещу тези престъпления.
Как ще отговорите на критиците, според които новият кодекс не е достатъчно строг?
Това не е вярно. Работната група консултира кодексите за поведение на всички държави членки (тези, които имат кодекс на поведение) и аз мога да твърдя, че това е най-строгият кодекс. В него има някои правила, които може да звучат преувеличено, като например лимитът от 150 евро за подаръци на евродепутатите. Строгостта следва да бъде оценявана в контекста на цялата система и ние трябва да се вземем предвид, че вече имаме регистър за прозрачност за лобистите - нещо, което никога не е съществувало преди. Това е уникален регистър за лобистите за Парламента и Комисията.
Смятате ли, че новият кодекс ще помогне за избягване на проблеми, подобни на тези, на които бяхме свидетели неотдавна?
Това е сигурно! Но ние трябва да имаме предвид, че неща като случилите се през тази година, могат да се случат и извън Парламента - на улицата, в бара или в националните служби. Освен това последният гарант за коректно поведение е личната съвест. Ако гражданинът е честен, той не се нуждае от кодекс на поведение. Ако не е - какъвто и да е кодекс на поведение няма да бъде достатъчен. Но в крайна сметка тези кодекси за поведение са нужни. Докладът на Casini Новият кодекс за поведение бе приет в Комисията по конституционни въпроси Материал по уеб ТВ на ЕП
Откриване: гости от Йемен, Турция, Египет, Мароко
Председателят на парламента Jerzy Buzek поздрави гостуващите защитници на човешките права от Йемен, докладва за посещението си в Турция от предишната седмица и коментира наскоро проведените избори в Египет и Мароко в речта, с която откри кратката пленарната сесия в Брюксел.
Председателят приветства йеменските правозащитници, г-жа Amal Basha, г-н Esadin el Asbahi и г-жа Tawakkol Karman, отбелязвайки, че г-жа Karman, журналист и координатор на йеменската революция на младежта, ще бъде една от трите жени, които ще получат тази година Нобеловата награда за мир, за борбата си за безопасността на жените и правото им да работят за мир.
Турция
По време на официалното си посещение в Турция предишната седмица, г-н Buzek се опита да даде тласък на преговорите, насърчавайки Турция в търсенето на положително решение на кипърския проблем, преди поемането на председателството на Съвета от Кипър.
Той се срещна с Президента и говори пред Парламента за нуждата Турция да проведе реформи гарантиращи свободата на словото и правата на жените и малцинствата. Г-н Buzek говори и с патриарх Вартоломей за положението на християните в страната.
Египет
Коментирайки първите избори в Египет, след падането на Мубарак проведени на 28 ноември, г-н Buzek настоя властите, партиите и гражданското общество да гарантират заедно, че резултатът от гласуването ще отрази предпочитанията на гражданите.
Мароко
По отношение на изборите в Мароко, проведени на 25 ноември г-н Buzek отбеляза, че конституционната реформа ще даде повече правомощия на мароканския парламент.
Председателят изрази съжалението си, че нито Египет, нито Мароко, поканиха наблюдатели от ЕС.
Нови членове на ЕП
Kent Johansson (АЛДЕ, Швеция) зае мястото си на депутат в ЕП на 21 ноември.
Промени в програмата
Сряда 30 ноември
Два доклада в защита на имунитета на г-н Uspaskich (Алде, Латвия), поискани от депутата, ще бъдат разгледани на общ дебат непосредствено след обсъждането на дневния ред.
Четвъртък 1 декември
Устният въпрос за глобалния отговор на ЕС на предизвикателствата свързани с ХИФ/СПИН се трансформира в изявление на комисията.
Доклад в защита на имунитета на г-н Luigi De Magistris (Алде, Италия), поискан от самия депутата, ще бъде включен директно във времето за гласуване.
ЕП настоява за решителни мерки за преодоляване на кризата
Olli Rehn и Mikołaj Dowgielewicz в пленума Кризата в еврозоната не показва признаци на затихване, затова са необходими решителни мерки за възстановяване на доверието на пазара, предупредиха членовете на ЕП в навечерието на срещата на върха на ЕС (8-9 декември) в Брюксел. Те настояха за по-активна роля на Европейската централна банка и за въвеждане на еврооблигации по време на дебат в сряда, 30 ноември. Полският държавен секретар по европейските въпроси Mikołaj Dowgielewicz, говорейки от името на Съвета, заяви, че структурните реформи и фискалната консолидация трябва да продължат. Решенията на срещата на върха трябва да се ръководят от три принципа: по-голямо единство, повече Европа под формата на засилване на икономическото управление и укрепване на институциите на ЕС и по съществена роля за Комисията. Заместник-председателят на ЕК Olli Rehn заяви, че основните приоритети за 2012 г. са продължаване на фискалната консолидация, укрепване на банковия сектор чрез рекапитализация и защита на финансовата стабилност на ЕС. В коментара си относно промяна на договорите, той обясни, че това не би било решение за сегашната криза, но може да помогне на ЕС да избегне бъдещи кризи. Лидерът на групата на социалистите Martin Schulz се съгласи, че ревизия на договорите няма да възстанови доверието, тъй като еврозоната не може да чака две години промените да влязат в сила. Европейските лидери трябва да решат искат ли еврооблигации или не, както и дали ЕЦБ трябва да бъде кредитор от последна инстанция или не, каза той и допълни "с общо управление на дълга и обединяване по дълга можем да върнем доверието." Говорейки от името на дясноцентристката ЕНП, Paulo Rangel каза, че въвеждането на еврооблигации, както и възстановяване на доверието в ЕЦБ и МВФ са ключови. Той каза, че са необходими мерки на ниво ЕС, но също така заяви, че националните дефицити трябва да бъдат намалени и да се постигне бюджетен баланс. Лидерът на групата на либералите Guy Verhofstadt отбеляза, че финансовата преса предупреждава, че краят на играта наближава, не заради гръцката, италианската и испанската ситуация, а тъй като двете основни страни - Германия и Франция - не са в състояние да се справят с кризата . "Време е за пазар на еврооблигации и фискален съюз". Rebecca Harms от Партията на Зелените, също призова за въвеждането на еврооблигации, защото досегашните мерки не са подействали. По нейните думи Италия и Гърция се намират в "спирала на смъртта." Jan Zahradil от Групата на консерваторите и реформистите предупреди, че ако страните от еврозоната наистина искат да запазят еврото, те може би ще трябва да се откажат от фискалния си суверенитет. "Нашата група не се противопоставя на еврото, тя се противопоставя на мерки, които не са добри за него." Все по-голям брой европейски страни страдат заради кризата и понасят последиците на "системата на финансовите пазари", посочи лидерът на групата на ЕОЛ / СЗЛ Lothar Bisky , който предложи "правилата на играта" да се променят. Лидерът на групата Европа на свободата и демокрацията Bastiaan Belder предупреди, че мерките от страна на ЕЦБ и въвеждането на еврооблигации ще предоставят само временно решение, ако не бъдат разгледани основните проблеми, като високите нива на задлъжнялост и слабата конкурентоспособност. Очаквани теми от срещата на върха на ЕС 8-9 декември
Евродепутатите настояват за мерки за намаляване на заразяването със СПИН
В Световния ден за борба със СПИН, 1 декември, евродепутатите ще гласуват план за действие срещу болестта, в който призовават за ефективни стратегии за превенция.
През 2010 година в ЕС има близо 27 000 нови случаи на заразяване със СПИН, според доклада на Европейския център за контрол на заболяванията и информацията на Европейския клон на Световната здравна организация.
ЕП настоява за специфични за отделните страни планове за борба с ХИВ, с акцент върху превенцията, тестването и равен достъп до лечение навсякъде в ЕС.
Тестването и ранната диагностика са много важни, тъй като по оценки на Европейския център за контрол на заболяванията около една трета от заразените със СПИН не знаят, че носят вируса.
В ЕС основният начин за предаване на инфекцията е сексът между мъже, следван от хетеросексуален контакт, особено сред хората, с произход от страни с генерализирана епидемия от ХИВ, както и венозна употреба на наркотици.
Според евродепутатите хората, изложени на най-голям риск от заразяване, трябва да получат подкрепа, като превантивните мерки трябва да включват адекватно сексуално образование и достъп до средства за протекция.
Парламентът призовава държавите-членки да предприемат всички необходими действия, за да се сложи край на дискриминацията срещу хора, живеещи със СПИН и подкрепя ангажимента на ООН да се осигури лечение за 15 милиона души по света до 2015 г. и да се намалят новите случаи на заразяване с 50% до същата година. Проект за резолюция, гласуване на 1 декември Докладът на Европейския център за контрол на заболяванията
Одобрен е нов Кодекс за поведение на членовете на ЕП
Новият кодекс за поведението на членовете на ЕП беше подкрепен от депутатите този четвъртък. Кодексът задава правила и принципи, които членовете на ЕП трябва да следват в контактите си , за да избягват конфликти на интереси.
"Новият и първи в историята на ЕП Кодекс за поведението на депутатите ще бъде истинска защита срещу неетично поведение. Той представлява значителен напредък спрямо настоящото състояние на темата. Оценявам широкия консенсус в подкрепа на Кодекса, оформил се за рекордните 10 седмици. Днес е втората годишнина от приемането на Лисабонския договор. Това е чудесен ден за приемане на кодекса, защото повечето прерогативи означават повече отговорност", заяви Председателят на ЕП Jerzy Buzek.
"Големият консенсус, демонстриран от членовете на ЕП по отношение на новия кодекс, има сериозно символично значение. Той показва на обществеността, че Парламентът е прозрачна институция, която служи на общото добро и изгражда една Европа, базирана на свободата и законността. Той показва още веднъж и отговорността на членовете на ЕП пред общността, която ги е избрала" заяви Carlo Casini (ЕНП, Италия), председател на комисията по конституционните въпроси и докладчик по темата.
Водещият принцип на кодекса е прозрачността. Според разпоредбите му депутатите ще трябва да представят ясни декларации за всички свои дейности, несвързани пряко с работата им за Парламента, за които са получили възнаграждение или които могат да представляват конфликт на интереси. Кодексът въвежда и категорична забрана за получаване на плащания или други облаги, в замяна на оказване на влияние върху парламентарни решения. Ще въведе и ясни правила, свързани с приемането на подаръци, както и с ролята на бившите депутати, които работят като лобисти.
Финансова декларация
Членовете на ЕП ще трябва да декларират публично и он-лайн всяка професионална дейност, изпълнявана от тях през последните три години преди избирането им, както и принадлежността към управителни и надзорни органи на частни компании, неправителствени организации, и/или асоциации по време на този период или към настоящия момент.
Всяка дейност, дори и епизодична, извършена по време на мандата, включително изнасяне на лекции, публикуване на текстови материали или даване на експертни консултации, за която са получили възнаграждение в размер от над €5,000 годишно, трябва да бъде направена публично достояние. Финансовата подкрепа, независимо под каква форма, както и всеки финансов интерес, който може да представлява конфликт на интереси, също трябва да бъдат обявявани. Всяка промяна в подлежащите на деклариране дейности следва да бъде отразена в рамките на 30 дена от настъпването й. Членовете на ЕП не могат да бъдат избрани да заемат длъжности в Парламента или неговите органи, да бъдат назначавани за докладчици или да участват в официални делегация, ако не са подали декларация за финансовите си интереси.
Подаръци
Всеки подарък или облага, на стойност над €150, получена от депутат по време на изпълнението на неговите или нейните задължения, трябва да бъде отказан или, в случай че членът на ЕП представлява институцията, предаден на Председателя на Парламента. Възстановяването на директни разходи не се приема за подарък, когато дадено събитие е посетено след официална покана.
Санкции
При нарушаване на кодекса, с решение на Председателя след консултация с Консултативния комитет, конституиран според новия кодекс, отделен член на ЕП може да бъде санкциониран с порицание, конфискация, лишаване от дневното възнаграждение за период до десет дена, временно отстраняване от участие в дейностите на парламента (без отнемане на правото да участва в гласувания) за максимум 10 дена, и отнемане на статута на докладчик или на друга официална функция в ЕП. Всички подобни санкции ще бъдат публикувани на сайта на ЕП.
Бивши членове на ЕП
Бившите членове, които работят като лобисти в сфери директно свързани с дейността на ЕП, няма да могат да се възползват от правата, които им се полагат като бивши депутати, докато се занимават с подобна дейност.
Консултативен комитет
Консултативен комитет ще предоставя напътствия на членовете на ЕП и ще съветва Председателя по отношение на стъпките, които трябва да бъдат предприети в случай на нарушаване на кодекса.
Следващи стъпки
Бюрото на ЕП ще определи мерките за приложение на кодекса и най-вече по въвеждането на процедура за мониторинг.
Кодексът беше одобрен с 619 гласа "за", 2 "против" и 6 въздържали се. Новите правила влизат в сила от 1 януари 2012 г.
Докладчик : Carlo Casini (ЕНП, Италия)
Процедура : поправка на процедурните правила на ЕП Приет текст (01.12.2011) Видеозапис на пресконференцията Видео от EuroparlTV: Прозрачност и отговорност
Парламентът одобри бюджетa на ЕС за 2012 г.
Бузек подписва бюджета за 2012 година Този четвъртък Европейският парламент гласува финалния размер и приоритетните области на бюджета на ЕС за 2012 г., следвайки споразумението, постигнато между екипа за преговори на Парламента и на държавите членки от 18 ноември.
Приети парламентарни приоритети
В предложенията си ЕП постави основен фокус върху постигането на растеж, иновациите, заетостта, граничния контрол, управлението на миграционните процеси и подкрепата на демократичното развитие на Арабския свят. Тези приоритети бяха подкрепени и от държавите членки във финалното споразумение.
Ограничено увеличаване на размера на плащанията
Увеличаването на размера на плащанията беше ограничено както бе предложено от страните членки. Комисията, Съветът и Парламентът се ангажираха да направят преглед в течение на следващата година, за да установят дали бюджетът е реалистичен или ще се наложат промени, като държавите членки подписаха декларация в тази връзка. Бюджетът за догодина възлиза на €129.1 милиарда (1.86% увеличение) в плащания и €147.2 милиарда (+3,8%) в поети финансови ангажименти.
Председателят на делегацията на ЕП в рамките на помирителната процедура г-н Alain Lamassoure (ЕНП, Франция), заяви: "Във време на криза ние успяхме да намалим оперативните разходи, задържайки темпото на растеж и конкурентоспособността." Той изрази критика към фокусирането от страна на Съвета върху плащанията и пренебрегването на поетите в бюджета финансовите ангажименти. "Трябва да балансираме тези две стойности, за да не ни се налага да мислим откъде да режем всяка година", каза той. Според г-н Lamassoure единственият правилен подход е да се намали дела на вноските на държавите членки за сметка на собствените ресурси. "Бъдещата Финансова рамка не би могла да съществува без политическо споразумение за нови ресурси", добави той.
Парламентарният докладчик, отговарящ за основната част от процедурата г-жа Francesca Balzani (С&Д, Италия), приветства приемането на приоритетите на Парламента от страна на държавите членки. И тя обаче предупреди, че договореното ниво на плащанията може да не е достатъчно за покриване на сметките догодина.
Членът на ЕП, отговарящ за одобрението на административните бюджети, г-н José Manuel Fernandes (ЕНП, Португалия), каза, че бюджета за администрация възлиза на под 6% от целия бюджет, като е намерен "верният баланс между потребността от ограничаване на разходите и административните нужди." Той подчерта, че бюджетите на различните институции са разгледани с повишено внимание и ще нараснат с около процент, което в реално изражение представлява намаление.
Комисарят по Бюджета Janusz Lewandowski приветства резултата от преговорите и самоограниченията, наложени от институциите. Той също предупреди за опасността нивото на договорените плащания да се окаже прекалено ниско. "Трябва да помислим сериозно върху годишната бюджетна процедура, особено в края на многогодишната финансова рамка. На този етап имам доверие в декларацията, подписана от държавите членки.", каза той.
Изследвания, свързани с ядрения синтез (ITER)
Споразумението включва и допълнителни €100 милиона за финансирането на програмата ITER за изследвания, свързани с ядрения синтез. Значително повече средства ще бъдат необходими за да се покрият допълнителните разходи, свързани с проекта през идните години. Темата ще бъде дискутирана в бюджетната комисия и с държавите членки в рамките на така наречените триалози.
Поправки в Бюджет 2011
Парламентът прие и споразумение по допълнителните финансови нужди за 2011 г. Това се наложи, след като Комисията се оказа в невъзможност да изпълнява плащания по някои от политиките си. Освен преразпределение между различни бюджетни линии, към бюджета бяха добавени допълнително €200 милиона за да могат да се възобновят плащанията към проектите свързани със Социалния фонд и изследванията.
Очаква се в бюджетната комисия да бъде гласувано и ново изменение на бюджета за 2011 г. То е насочено към покриване на финансовите нужди на Фонда за солидарност на ЕС, свързани с оказаната помощ на Испания и Италия за земетресенията в Лорка и наводнението в област Венето, на обща стойност €38 милиона.
Докладчици: Francesca Balzani (С&Д, Италия); José Manuel Fernandes (ЕНП, Португалия) Процедура: Бюджет Приет текст (01.12.2011) Видеозапис на дебата (01.12.2011) Видеозапис на пресконференцията Webtool: Бюджетът на ЕС във Вашата страна Десет факта за бюджета на ЕС
Присъединяването на Хърватия към ЕС: зелена светлина от Парламента
©EPA Парламентът даде одобрението си за членството на Хърватия, според изискванията на учредителните договори, в гласуване този четвъртък. Депутатите призоваха Загреб да обърне внимание на оставащите предизвикателства, особено в областта на съдебната реформа и борбата с корупцията и организираната престъпност. Хърватия може да стане 28-мата държава членка на ЕС на 1 юли 2013 г.
Процедурите, свързани с предложението за одобрение на присъединяването на страната, бяха отговорност на докладчика по темата Hannes Swoboda (С&Д, Австрия). Одобрението мина с 564 гласа “за”, 38 “против” и 32 въздържали се. Решението беше приветствано с бурни овации в пленарната зала. "Днес е добър ден за Хърватия и за ЕС", подчерта Председателят Jerzy Buzek след гласуването. Той добави: "Европейският парламент застана с цялата си тежест зад присъединяването на Хърватия към ЕС. Ние дадохме ясен знак за степента в която ЕС желае членството на Хърватия. Хърватите скоро ще имат възможност да изразят подкрепата си за ЕС на предстоящия референдум." Следващата крачка по пътя към членството ще бъде подписването на договора за присъединяване, което ще се случи на 9 декември, по време на следващия Европейски съвет. Подписването ще отвори пътя за ратификациите от 27-те страни членки. Очаква се Хърватия да се присъедини на 1 юли 2013 г. В придружаващ предложението необвързващ доклад, също представен от г-н Swoboda, и приет с 550 срещу 34 гласа при 41 въздържали се, депутатите приветстват приключването на преговорите и приканват хърватските граждани да застанат пред урните и да подкрепят с гласа си присъединяването на страната на референдума за членство. Докладът съдържа и обръщение към държавите членки да завършат ратификационния процес в срок. Членовете на ЕП очакват скоро и назначаването на хърватски наблюдатели в Парламента. Депутатите подчертаха, че ще следят процеса по пред-присъединителния мониторинг внимателно, и поискаха Комисията да ги държи в течение на изпълнението на поетите по време на преговорите ангажименти от страна на хърватските власти. Отбелязвайки готовността на страната за присъединяване, членовете на ЕП поканиха Загреб да се справи с оставащите предизвикателства, особено в сферата на съдебната реформа и борбата срещу корупцията и организираната престъпност. Те настояха Хърватия да увеличи усилията си, свързани с наказателното преследване на военопрестъпниците, в съзвучие с препоръките на Международния трибунал за бивша Югославия, както и насърчиха връщането на бежанците. В заключение депутатите призоваха Хърватия да продължи със структурните реформи в икономиката на страната, да стимулира заетостта, и да постигне финансова консолидация, за да повиши конкурентноспособността си. Процедура: одобрение Докладчик: Hannes Swoboda, (С&Д, Австрия) Приети текстове (01.12.2011) Видео запис на дебата (30.11.2011) Страница на Комисията за напредъка на Хърватия
Акценти от пленарната сесия 30 ноември - 1 декември 2011 г.
Марио Драги в пленума По време на двудневна пленарна сесия в Брюксел, депутатите одобриха окончателния бюджет на ЕС за 2012 г.и подкрепиха присъединяването на Хърватия към ЕС. Те също така обсъдиха предстоящата срещата на върха на ЕС и дейността на ЕЦБ.
Бюджетът на ЕС за 2012
След преговори, които продължиха седмици, членовете на Европейския парламент, одобриха компромиса за бюджет 2012 година, постигнат от Съвета и Парламента. "Този бюджет показва, че институциите на ЕС в трудни времена, са готови да се споразумеят за бюджет, съчетаващ бюджетната дисциплина и инвестициите в бъдещ растеж", каза председателят на бюджетната комисията Alain Lamassoure (ЕНП, Франция).
Хърватия
В четвъртък депутатите одобриха с голямо мнозинство присъединяването на Хърватия като на 28-а членка на ЕС. Очаква се договорът по присъединяване да бъде подписан на 9 декември, след което трябва да бъде ратифициран от държавите. Хърватия най-вероятно ще влезе в ЕС през 2013 година.
Дейност на ЕЦБ
За първи път в пленума говори новият председател на ЕЦБ Марио Драги. Той участва в дебата по дейността на банката за 2010 година. Драги каза, че покупките на облигации на централната банка "могат само да бъдат ограничени" и че е необходима нова "фискална компактност". В резолюция относно годишния доклад на ЕЦБ за 2010 г. членовете на ЕП похвалиха ЕЦБ за усилията й да контролира инфлацията и да поддържа стабилността на пазара. В същото време, те изразиха опасения, че увеличаването на лихвения процент може да забави възстановяването. Депутатите също така подчертаха необходимостта от общо фискално управление на ЕС.
Калининград
Съгласно преразгледаните правила за местно трансгранично пътуване, гласувани от евродепутатите в четвъртък, целият руски анклав Калининград и някои гранични райони на Полша ще се разглеждат като единна зона на границата на ЕС. Промяната ще даде възможност на повече хора в района да пътуват по-лесно през граница.
Преждевременно напускане на училище
Депутатите също така приеха резолюция, която призовава държавите-членки да повишат минималната възраст за завършване на училище от 16 на 18 години. Идеята е да се намали преждевременното напускане на училище в Съюза. 14 процента са децата, преждевременно напускащи училище в ЕС.
ЕС-Украйна
Споразумението за асоцииране ЕС-Украйна трябва да бъде парафирано възможно най-бързо, за предпочитане преди края на тази година, заяви Европейският парламент в резолюция. В нея депутатите призоваха Украйна да преразгледа присъдата над бившия министър-председател Юлия Тимошенко и посочиха, че споразумението би могло да послужи като лост, който да доведе до необходимите промени в страната.
BG
1
PHOTO
20111128PHT32600.jpg
BG
2
PHOTO
20111128PHT32588.jpg
BG
3
LINK
/plenary/bg/home.html
BG
4
LINK
/ep-live/bg/plenary/video?event=20111130-1500-PLENARY_SESSION&vodtype=Live
BG
5
PHOTO
20111128PHT32602.jpg
BG
8
LINK
http://ec.europa.eu/enlargement/candidate-countries/croatia/index_en.htm
BG
9
PHOTO
20111128PHT32582.jpg
BG
12
LINK
http://www.europarltv.europa.eu/bg/player.aspx?pid=f9fa1d53-1a6e-4cc0-9521-9f9e0126419a
BG
13
PHOTO
20111130PHT32755.jpg
BG
14
PHOTO
20111109PHT31022.jpg
BG
15
LINK
http://www.european-council.europa.eu/council-meetings.aspx?lang=bg
BG
16
PHOTO
20111201PHT33001.jpg
BG
18
LINK
http://ecdc.europa.eu/en/publications/Publications/111129_SUR_Annual_HIV_Report.pdf
BG
19
PHOTO
20111128PHT32580.jpg
BG
20
LINK
/plenary/bg/texts-adopted.html;jsessionid=D6DDBE6F8FE3452C334DFA123F092D82.node1
BG
21
LINK
/ep-live/bg/other-events/search?end-date=&start-date=&legislature=&organ-code=&pageIndex=
BG
22
LINK
http://www.europarltv.europa.eu/bg/player.aspx?pid=f9fa1d53-1a6e-4cc0-9521-9f9e0126419a
BG
23
PHOTO
20111128PHT32578.jpg
BG
24
LINK
/plenary/bg/texts-adopted.html
BG
25
LINK
/ep-live/bg/plenary/search-by-date
BG
26
LINK
/ep-live/en/other-events/search?legislature=&organ-code=&start-date=&end-date=&pageIndex=
BG
27
LINK
/news/bg/headlines/content/20110630MUN23022/html/%D0%9F%D0%BE%D0%B3%D0%BB%D0%B5%D0%B4-%D0%B2%D1%8A%D1%80%D1%85%D1%83-%D0%B1%D1%8E%D0%B4%D0%B6%D0%B5%D1%82%D0%B0-%D0%BD%D0%B0-%D0%95%D0%A1
BG
29
PHOTO
20111109PHT31036.jpg
BG
30
LINK
/plenary/bg/texts-adopted.html
BG
31
LINK
/ep-live/bg/plenary/search-by-date
BG
32
LINK
http://ec.europa.eu/enlargement/candidate-countries/croatia/index_bg.htm
BG
33
PHOTO
20111128PHT32574.jpg
-//EP//TEXT REPORT A7-2011-0389 0 NOT XML V0//BG
-//EP//TEXT REPORT A7-2011-0390 0 NOT XML V0//BG
-//EP//TEXT REPORT A7-2011-0386 0 NOT XML V0//BG
-//EP//TEXT IM-PRESS 20111114IPR31468 0 NOT XML V0//BG
-//EP//TEXT MOTION B7-2011-0615 0 NOT XML V0//BG
-//EP//TEXT IM-PRESS 20111021BKG29990 0 NOT XML V0//BG
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
