7.4.2009
ПРЕДЛОЖЕНИЕ ЗА РЕЗОЛЮЦИЯ
внесено съгласно член 113 от правилника
от Cristiana Muscardini
относно съгласуване на антисеизмичното законодателство на държавите-членки
Предложение за резолюция на Европейския парламент относно съгласуване на антисеизмичното законодателство на държавите-членки
Европейският парламент ,
–
като взе предвид предходните си резолюции относно безопасността на територията и природните бедствия,
–
като взе предвид член 113 от своя правилник,
А.
като има предвид повтарящите се сеизмични явления в някои от нашите държави и броя на произтичащите от тях човешки жертви,
Б.
като има предвид изключително тежките щети, причинявани от пълното или частично разрушаване на сгради, и изчезването на цели населени места,
В.
като има предвид необходимостта от предотвратяване на повторно причиняване на такива щети посредством целеви действия на територията,
1.
приканва Комисията да приеме законодателни разпоредби, които да въвеждат задължение за използване в рисковите територии на антисеизмични технологии при строителството на нови обществени и частни сгради;
2.
изисква Комисията да предложи някакъв вид регистър на недвижимите имоти, в който да се описва действителната антисеизмична безопасност на обществените и частни сгради във всички рискови територии, за които да се предвидят действия за избягване на разрушаването на болници, училища, големи сгради и жилища в случай на сеизмично явление, както се случи неотдавна в Абруцо;
3.
приканва Комисията да използва за целта и Фонда за солидарност в случаи на природни бедствия във връзка с повишаването на способността за реакция на ЕС при бедствия.
