Председателят на ЕП Pöttering приветства освобождаването на българските медицински сестри и лекар
Институции
2007-07-24 - 15:38
Българските медици се завърнаха след повече от осем години затвор в Либия
Председателят на Европейския парламент Hans-Gert Pöttering приветства решението на либийските власти да освободят петте медицински сестри и лекаря.
Председателят Pöttering заяви:
"Европейският парламент приветства освобождаването на шестте задържани българи, които днес бяха освободени да се завърнат в Европа и родината им. Особено сме доволни от намиране на решение на това правно изпитание за засегнатите и техните семейства. За петте български медицински сестри и палестинския доктор, който междувременно получи българско гражданство, почти деветгодишното лишаване от свобода приключи днес.
Ние считаме решението на либийските власти за положителен сигнал. Европейският парламент благодари на всички, най-вече на комисаря по външните отношения Benita Ferrero-Waldner, които работиха неуморно и в крайна сметка успешно за освобождаването на шестте българи и грижите за заразените деца".
Европейският парламент многократно призова либийските власти да освободят българските сестри и лекар. Председателят на ЕП се срещна с роднините на сестрите през април тази година. Също така Европейският парламент поиска от Европейската комисия и държавите-членки политическа и дипломатическа подкрепа за освобождаването на тези европейски граждани. Днес тяхната сага достигна до своя щастлив край.
20070724STO09687
BG
1
PHOTO
20070724PHT09695.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
