Въпрос за времето за въпроси H-0369/2010
до Комисията
Период на сесията: Септември I 2010
Член 116 от Правилника за дейността
Laima Liucija Andrikienė
(PPE) Относно: Споразуменията относно бананите в рамките на СТО и интересите на европейските производители на банани
По-рано тази година ЕС сключи споразумения с латиноамериканските страни и САЩ относно търговията с банани в рамките на СТО и вече започна временното им прилагане. Притежава ли Комисията някакви показатели, които показват въздействието на тези споразумения върху европейските производители на банани и свързаните стопански дейности, по-специално в контекста на настоящата икономическа и финансова криза, и върху най-отдалечените региони на ЕС, напр. Френските Антили, Канарските острови, Мадейра и т.н.?
