Въпрос с искане за писмен отговор P-008701/2011
до Комисията
Член 117 от Правилника за дейността
Ivailo Kalfin (S&D)
(28 септември 2011 г.)
Относно: Премахване на биокомпонент за дизелово гориво в България
С решение на българското правителство беше премахнато изискването за 3 процента биокомпонент в ценообразуването на дизеловото гориво.
Във връзка с това искам да попитам Европейската комисия смята ли, че подобно поведение съответства на целите и политиките на Европейския съюз. Ако отговорът е отрицателен, какви са политиките, които Комисията препоръчва на страните членки в това отношение?
Смята ли Комисията да обърне внимание на властите в България за предприетите от тях действия?
Може ли Комисията да посочи други стъпки, които биха довели до намаляването на цената на дизеловото гориво, което беше посочено от правителството като водещ мотив за премахване на биокомпонента в дизеловото гориво?