Равносметка на кохезионната политика на ЕС
Регионална политика
2007-01-24 - 19:41
Ирландия: нагледен пример за приноса на регионалната политика
Доколко кохезионната политика успя да намали различията в развитието между европейските страни? До какво доведе тя в 10-те държави, които се присъединиха към ЕС през 2004 година? Какъв се очаква да бъде нейният ефект върху България и Румъния? Това бе темата на изслушването организирано от парламентарната комисия по регионално развитие и на няколко парламентарни доклади представени тази седмица.
Целта на европейската кохезионна политика е да подпомогне икономическото и социалното сближаване между отделните региони на Европейския съюз. По редица причини, някои региони на Съюза изостават много в своето развитие. Няколко доклада по тази тема бяха представени тази седмица в парламентарната комисия по регионално развитие. За регионалната политика за периода 2007-2013 г. са отделени около 308 млрд. евро или 35,7% от общия бюджет на Европейския съюз.
Положението в момента и реакциите на Европейския парламент
Благодарение на структурните фондове страни като Испания, Ирландия, Гърция и Португалия постигнаха забележителен растеж. Трябва да се отбележи обаче, че различията в регионалното развитие станаха по-изразени след двете последни разширявания на Европейския съюз, което налага необходимостта от предприемане на сериозни мерки.
Тази седмица бяха представени няколко доклада по този проблем. Сред тях бяха: доклад относно "Ролята и ефективността на кохезионната политика при намаляване на различията в развитието на най-бедните региони на ЕС" (Докладчик: Lidia Joanna Geringer de Oedenberg, ПЕС, Полша) и доклад на тема "Влиянието на структурните политики и техните последици за сближаването в ЕС" (Докладчик: Francisca Pleguezuelos Aguilar, ПЕС, Испания).
Според Lidia Joanna Geringer de Oedenberg би било наивно да се вярва, че най-бедните региони биха могли да достигнат до нивото на развитие на най-богатите. Важното е Европейският съюз да се съсредоточи върху намаляването на различията, тъй като статистическите данни за 2006 г. публикувани от Евростат показват, че съществуват действително големи разминавания в развитието между най-богатите и най-бедните региони.
Оттук нататък ...
В доклада на Lidia Joanna Geringer de Oedenberg се подчертава, че европейската кохезионна политика трябва да идентифицира нуждите на най-бедните региони и да намери подходящи механизми, за да подпомогне тяхното развитие. Привлича се внимание и върху факта, че някои региони трудно усвояват постъпващите фондове. Според доклада, управлението на структурните фондове се нуждае от координация на различни нива (политическо, техническо и административно), както и от партньорство между различните участници (на регионално, национално и европейски ниво). Посочва се и нуждата от подобряване на качествата на администрацията в редица страни. Фондовете трябва да достигат достатъчно бързо до съответните региони. Необходимо е да се постигне процедурно опростяване и на трите нива на регулиране: общностни правила, национални рамки и практики на регионално равнище. Не на последно място, докладът изтъква, че постигането на социално сцепление изисква усилия със цел да бъде осигурено възможно най-доброто интегриране на хората с увреждания и че за сближаването в ЕС допринасят и равните възможности за мъжете и жените на трудовия пазар.
20070123STO02338 Статия за регионите в ЕС (на английски) Документи по темата от Пресслужбата на Европейския парламент Комисия по регионално развитие Размерът на фондовете по страни за периода 2007 - 2013 г. (на английски)
BG
1
PHOTO
20070124PHT02360.jpg
BG
3
LINK
/news/expert/documents_presse_par_theme_page/910/default_bg.htm
BG
4
LINK
/committees/regi_home_en.htm
BG
5
LINK
http://ec.europa.eu/regional_policy/sources/docoffic/official/reports/pdf/interim4/annex4inter_en.pdf
-//EP//TEXT IM-PRESS 20061011STO11570 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
