Въпрос с искане за устен отговор O-000073/2011
до Комисията
Член 115 от Правилника за дейността
Renate Weber
,
Cecilia Wikström
,
Sophia in 't Veld
, Baroness
Sarah Ludford
,
Sonia Alfano
,
Norica Nicolai
,
Gianni Vattimo
,
Louis Michel
,
Nathalie Griesbeck
,
Leonidas Donskis
,
Alexander Alvaro
,
Ramon Tremosa i Balcells
от името на групата ALDE Относно: Преразглеждане на унгарската конституция
Унгарските органи са внесли в парламента проект на конституция , който се позовава на обосновката за „идеала за обединена унгарска нация“ във връзка с унгарците, живеещи зад граница , ограничава правомощията на Конституционния съд , променя мандатите на членовете на Конституционния съд, председателя на Сметната палата и управителя на централната банка, определя брака и семейството по такъв начин, че да бъдат изключени семействата с един родител, съжителствата и еднополовите двойки , забранява дискриминацията, освен въз основа на сексуална ориентация, възраст и генетични белези , премахва и слива органите в областта на правата на човека , постановява, че „животът на зародиша“ е „защитен от момента на зачеването“ , прави религиозни позовавания на християнството и ролята му за запазването на държавността , предвижда възможността за даване на допълнителни гласове на непълнолетни или техните майки , както и право на гласуване на унгарците, живеещи в чужбина . Реформата на Конституцията се оспорва от опозиционните партии и НПО , които отправят критики, че процесът е непрозрачен, че не са проведени достатъчно консултации, както по отношение на късия срок и съдържанието във връзка с премахването на демократичните проверки и демократичния баланс . Европейската комисия за демокрация чрез право (Венецианската комисия) призова унгарските органи да гарантират увеличена гъвкавост, откритост и дух на компромис и отправи препоръки, докато ПАСЕ ги призова на 25 март да публикуват цялостно становище. Проектът на конституция се предвижда да бъде приет през втората половина на април .
Следи ли Комисията процеса на реформи на унгарската конституция с цел да провери дали предвижданите реформи са в съответствие с Договорите и законодателството на ЕС, и най-вече с разпоредбите на членове 2, 6 и 7 от ДЕС, общите демократични конституционни принципи и правилата относно правото на глас в избори за Европейски парламент? Каква е оценката на Комисията и какви действия ще предприеме? Счита ли, че е възможно тези промени да доведат до риск от дискриминация въз основа на националност, етническа принадлежност, сексуална ориентация, религия или убеждения, и че представляват нарушаване на принципа на равно третиране? Ще отправи ли призив към унгарските органи да изчакат становището на Венецианската комисия и да се съобразят с нейните препоръки, преди да приемат проекта на конституция?
Английската версия на текста, предоставена от унгарските органи, се намира на: http://www.euractiv.com/sites/all/euractiv/files/CONSTITUTION_in_English__DRAFT.pdf; преамбюлът на конституцията не беше разпространен от унгарските органи, но е наличен на: http://www.euractiv.com/sites/all/euractiv/files/BRNEDA224_004970.pdf. НПО предоставиха друг превод на тези документи и посочиха грешки и пропуски в превода на унгарските органи. Член Г Във връзка с бюджетните въпроси, данъците, таксите и митата: член 24, параграф 4, английските версии на унгарските органи и на НПО се различават; actio popularis се премахва Член М и преамбюл: „Най-важните рамки за нашето съвместно съществуване са семейството и нацията, чиито основни ценности, които ни свързват, са лоялността, вярата и любовта“ (превод на унгарските органи); семейството е „основата за оцеляването на нацията“ Член XIV, параграф 2: „Унгария гарантира основни права за всички без дискриминация, основана на пол, раса, цвят , етнически или социален произход, национален произход, увреждане, език, религия, политически или други възгледи, собственост, рождение или други условия без дискриминация“ (версия на унгарските органи) Например институциите на омбудсмана за малцинствата и парламентарния комисар за защита на данните и свобода на информацията Член ІІ: ‘... животът на зародиша е защитен от зачеването“ (версия на унгарските органи). Преамбюл: „Признаваме ролята на християнството за запазването на нашата нация“ … „Крал Св. Стефан … направи нашата страна част от християнска Европа“ (превод на унгарските органи); Конституцията гласи, че трябва да се тълкува въз основа на подобен преамбюл: член Р, параграф 3 или на друго лице или друг законен представител: член XХI, параграф 2; преводите на унгарските органи и на НПО се различават. Член XХI, параграф 1: преводите на унгарските органи и на НПО се различават. Освен това се предвиждат продължително извънредно положение и прекратяване на основните права; в Конституцията не е включено позоваване на забраната на правно обратно действие; въвежда се доживотен затвор: член IV, параграф 1, оригинален текст на Конституцията съгласно превода на НПО; настоящата Конституция се обявява за недействителна и нищожна; Те решиха да бойкотират разискванията по въпроса, когато правителството намали правомощията на Конституционния съд, след като последният излезе с решение, което правителството не хареса. Вж. например документите от HCLU, Eötvös Károly Policy Institute и Унгарския хелзински комитет: http://helsinki.hu/Friss_anyagok/htmls/820 Парламентарната асамблея на Съвета на Европа чрез мнозинство от две трети от членовете на настоящия парламент след премахването на правилото за мнозинство от четири пети от гласовете в парламента; няма да бъде провеждан референдум