P7_TA-PROV(2011)0321
Списък на документите за пътуване, даващи право на притежателя им да премине външните граници, и върху които може да се полага виза***I
A7-0237/2011
Законодателна резолюция на Европейския парламент от 6 юли 2011 г. относно предложението за решение на Европейския парламент и на Съвета относно списъка на документите за пътуване, даващи право на притежателя им да премине външните граници, и върху които може да се полага виза и относно създаването на механизъм за установяването на този списък ( COM(2010)0662 – C7-0365/2010 – 2010/0325(COD) )
(Обикновена законодателна процедура: първо четене)
Европейският парламент,
–
като взе предвид предложението на Комисията до Европейския парламент и Съвета ( COM(2010)0662 ),
–
като взе предвид член 294, параграф 2 и член 77, параграф 2 от Договора за функционирането на ЕС, съгласно които Комисията е внесла предложението в Парламента ( C7-0365/2010 ),
–
като взе предвид член 294, параграф 3 от Договора за функционирането на ЕС,
–
като взе предвид поетия с писмо от 29 юни 2011 г. ангажимент на представителя на Съвета за одобряване на позицията на Европейския парламент съобразно член 294, параграф 4 от Договора за функционирането на ЕС,
–
като взе предвид член 55 от своя правилник,
–
като взе предвид доклада на Комисията по граждански свободи, правосъдие и вътрешни работи ( A7-0237/2011 ),
1.
Приема изложената по-долу позиция на първо четене;
2.
Изисква от Комисията да се отнесе до него отново, в случай че възнамерява да внесе съществени промени в своето предложение или да го замени с друг текст;
3.
Възлага на своя председател да предаде позицията на Парламента съответно на Съвета и на Комисията, както и на националните парламенти.
P7_TC1-COD(2010)0325
Позиция на Европейския парламент приета на първо четене на 6 юли 2011 г. с оглед приемането Решение …/2011/ЕС на Европейския парламент и на Съвета относно списъка на документите за пътуване, даващи право на притежателя им да премине външните граници, и върху които може да се полага виза, и относно създаването на механизъм за установяването на този списък
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за функционирането на Европейския съюз, и по-специално член 77, параграф 2 от него,
като взеха предвид предложението на Европейската комисия,
след предаване на проекта на законодателния акт на националните парламенти,
в съответствие с обикновената законодателна процедура Позиция на Европейския парламент от 6 юли 2011 г.
,
като имат предвид, че: (1)
Въз основа на член 17, параграф 3, буква а) от Конвенцията за прилагане на споразумението от Шенген от 14 юни 1985 г. ОВ L 239, 22.9.2000 г., стр. 19.
, решения SCH/Com-ex (98)56 ОВ L 239, 22.9.2000 г., стр. 207.
и SCH/Com-ex (99)14 ОВ L 239, 22.9.2000 г., стр. 298.
установиха ръководството за документите за пътуване, даващи право на притежателя им да премине външните граници, и върху които може да се полага виза. Тези решения следва да се адаптират към институционалната и правна рамка на Европейския съюз.
(2)
Списъците на документи за пътуване, издадени от трети държави, следва да бъдат наблюдавани систематично, за да се осигури, че органите на държавите-членки, отговорни за обработката на молбите за визи и за граничния контрол, разполагат с точна информация за документите за пътуване, представяни от граждани на трети държави. Обменът на информация между държавите-членки за издавани документи за пътуване и за признаването от страна на държавите-членки на тези документи за пътуване, както и предоставянето на целия сбор на обществеността, следва да се модернизират и направят по-ефикасни.
(3)
Целта на списъка на документите за пътуване има два аспекта: от една страна, той позволява на органите за граничен контрол да проверяват дали даден документ за пътуване е признат за целите на преминаването на външните граници, както е установено в член 5, параграф 1, буква а) от Регламент (ЕО) 562/2006 на Европейския парламент и на Съвета от 15 март 2006 г. за създаване на Кодекс на Общността за режима на движение на лица през границите (Кодекс на шенгенските граници)
ОВ L 105, 13.4.2006 г., стр. 1.
; от друга, той позволява на консулския персонал да проверява дали държавите-членки признават даден документ за пътуване за целите на полагането на визов стикер.
(4)
По силата на член 48, параграф 1, буква в) от Регламент (ЕО) № 810/2009 на Европейския парламент и на Съвета от 13 юли 2009 г. за създаване на Визов кодекс на Общността (Визов кодекс) ОВ L 243, 15.9.2009 г., стр. 1.
в рамката на местното шенгенско сътрудничество следва да се изготви пълен списък на документи за задгранично пътуване, издадени от държавата-домакин.
(5)
Следва да се създаде механизъм, с който да се осигури, че списъкът на документи за пътуване непрекъснато се актуализира ▌.
(6)
Като се има предвид важното значение на сигурността на документите за пътуване, що се отнася до евентуалното им признаване, по целесъобразност Комисията, подпомагана от експерти от държавите-членки, следва да осигури техническа оценка.
(7)
Държавите-членки са и следва да останат
компетентни
за признаването на документи за пътуване за целите на разрешаване на притежателя да премине външните граници и за полагането на виза.
(8)
Държавите-членки следва да съобщят своята позиция по отношение на всички документи за пътуване и да се стремят да хармонизират своите позиции относно различните видове документи за пътуване.
Тъй като пропуск от страна на държава-членка да уведоми за своята позиция по отношение на даден документ за пътуване може да създаде проблеми на притежателите на този документ за пътуване, следва да се създаде механизъм, който да задължава държавите-членки да заявят своята позиция относно признаването или непризнаването на тези документи. Този механизъм не следва да изключва възможността държавите-членки да уведомят за промяна в своята позиция във всеки един момент.
(9)
В дългосрочен план следва да бъде създадена онлайн база данни, съдържаща образци на всички документи за пътуване,за да се улесни проверката на даден документ за пътуване от страна на органите за граничен контрол и консулския персонал. Тази база данни следва да се актуализира в съответствие с всички промени на предходно указано признаване или непризнаване на даден документ за пътуване от държавите-членки.
(10)
С информационна цел Комисията следва да изготви неизчерпателен списък на известните фиктивни и камуфлажни паспорти, за които са я уведомили държавите-членки. Фигуриращите в списъка фиктивни и камуфлажни паспорти не следва да подлежат на признаване или непризнаване. Те не следва да дават право на притежателите им да преминава външните граници и върху тях не могат да се полагат визи.
(11)
С цел да се осигурят еднакви условия за съставянето и осъвременяването на списъка на документите за пътуване, на Комисията следва да бъдат предоставени изпълнителни правомощия. Тези правомощия следва да бъдат упражнявани в съответствие с Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията
OВ L 55, 28.2.2011 г., стp. 13.
.
(12)
За съставянето и осъвременяването на списъка на документите за пътуване следва да бъде използвана процедурата по консултиране, при условие че тези актове представляват единствено сбор от издадените документи за пътуване.
(13)
По отношение на Исландия и Норвегия настоящото решение представлява развитие на разпоредбите на достиженията на правото от Шенген по смисъла на Споразумението, сключено от Съвета на Европейския съюз, от една страна, и Република Исландия и Кралство Норвегия, от друга страна, за асоциирането на последните в процеса на изпълнение, прилагане и развитие на достиженията на правото от Шенген OВ L 176, 10.7.1999 г., стp. 36.
, които попадат в областта, посочена в член 1, букви А, Б и В от Решение 1999/437/EО на Съвета от 17 май 1999 г. относно определени условия по прилагането на същото споразумение OВ L 176, 10.7.1999 г., стp. 36.
.
(14)
По отношение на Швейцария настоящото решение представлява развитие на разпоредбите на достиженията на правото от Шенген по смисъла на Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген OВ L 53, 27.2.2008 г., стp. 52.
, които попадат в областта, посочена в член 1, букви А, Б и В от Решение 1999/437/, във връзка с член 3 от Решение 2008/146/EО на Съвета OВ L 53, 27.2.2008 г., стp. 1.
.
(15)
По отношение на Лихтенщайн настоящото решение представлява развитие на разпоредбите на достиженията на правото от Шенген по смисъла на Протокола между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген, които попадат в областта, посочена в член 1, букви А, Б и В от Решение 1999/437/EО, във връзка с член 3 от Решение 2011/350/ЕС на Съвета OВ L 160, 18.6.2011 г., стр. 19.
.
(16)
В съответствие с
членове 1 и 2 от Протокола (№ 22)относно позицията на Дания, приложен към Договора за
Европейския съюз и към Договора за
функционирането на Европейския съюз, Дания не участва в приемането на
настоящото решение
и ▌не е обвързана от него,
нито от неговото прилагане
. Доколкото
настоящото решение представлява развитие на
достиженията на правото от Шенген ▌, в срок от шест месеца, след вземането на решение от Съвета относно
настоящото решение
Дания взема решение, в съответствие с
член 4
от
посочения
протокол, , дали да го въведе в националното си право.
(17)
Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген OВ L 131, 1.6.2000 г., стp. 43.
; следователно Обединеното кралство не участва в неговото приемането и не е обвързано от него, нито от неговото прилагане.
(18)
Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген; следователно Ирландия не участва в неговото приемане и не е обвързана от него, нито от неговото прилагане.
(19)
По отношение на Кипър настоящото решение представлява акт, който се основава на достиженията на правото от Шенген или по друг начин е свързан с тях, по смисъла на член 3, параграф 2 от Акта за присъединяване от 2003 г.
(20)
Настоящото решение представлява акт, който се основава на достиженията на правото от Шенген или по друг начин е свързан с тях по смисъла на член 4, параграф 2 от Акта за присъединяване от 2005 г.,
ПРИЕХА НАСТОЯЩОТО РЕШЕНИЕ: Член 1 Предмет и приложно поле
1.
Настоящото решение установява списък на документи за пътуване, даващи право на притежателя им да премине външните граници, и върху които може да се полага виза (наричан по-нататък „списък на документите за пътуване“) и механизъм за съставянето на този списък.
2.
Настоящото решение се прилага към документите за пътуване като национален паспорт (обикновен, дипломатически, служебен/официален или специален паспорт), документ за пътуване за извънредни ситуации, документ за пътуване на бежанци или апатриди, документ за пътуване, издаден от международни организации или laissez-passer.
3.
Настоящото решение не засяга компетентността на държавите-членки по отношение на признаването на документите за пътуване.
Член 2 Съставяне на списъка на документите за пътуване
1.
Комисията изготвя списъка на документите за пътуване с помощта на държавите-членки и въз основа на информацията, събрана в рамките на местното шенгенско сътрудничество, както е посочено в член 48, параграф 1, буква в) от Регламент (ЕО) № 810/2009.
2.
Списъкът на документите за пътуване се изготвя в съответствие с процедурата по
консултиране
, посочена в член 8, параграф 2.
Член 3 Структура на списъка на документите за пътуване
1.
Списъкът се разделя на три части.
2.
Част I се състои от документи за пътуване, издадени от трети държави и териториални единици, както са изброени в приложения I и II към Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите-членки, както и тези, чиито граждани се освободени от това изискване ОВ L 81, 21.3.2001 г., стр. 1.
.
3.
Част II се състои от следните документи за пътуване, издадени от държавите-членки
, включително издадените от държавите-членки, които не участват в приемането на настоящото решение, както и от държавите-членки, които все още не прилагат изцяло разпоредбите на достиженията на правото от Шенген
:
а)
документи за пътуване, издадени на граждани на трети държави,
б)
документи за пътуване, издадени на бежанци съгласно Конвенцията за статута на бежанците на Организацията на обединените нации от 28 юли 1951 г.,
в)
документи за пътуване, издадени на апатриди съгласно Конвенцията за статута на апатридите на Организацията на обединените нации от 28 септември 1954 г.,
г)
документи за пътуване, издадени на лица, които не са граждани на никоя държава и които пребивават в държава-членка,
д)
документи за пътуване, издадени от Обединеното кралство на британски поданици, които не са граждани на Обединеното кралство Великобритания и Северна Ирландия за целите на правото на Съюза.
4.
Част III се състои от документи за пътуване, издадени от международни организации.
5.
Като общо правило, включването в списъка на даден документ за пътуване се прилага за всички серии на този документ, които са все още валидни.
6.
Ако трета държава не издава определен вид документ за пътуване, това се указва чрез вписване на „не се издава“ в списъка на документите за пътуване.
Член 4 Уведомяване за признаването или непризнаването на включените в списъка документи за пътуване
1.
В срок от
три месеца
след съобщаването на списъка на документите за пътуване държавите-членки уведомяват Комисията за своята позиция относно признаването или непризнаването на включените в списъка документи за пътуване.
2.
В случай че дадена държава-членка пропусне да съобщи своята позиция в посочените в параграф 1 срокове, съответният документ за пътуване се счита за признат, докато държавата-членка не съобщи позицията си за непризнаване.
3.
В рамките на Комитета, посочен в член 8, параграф 1, държавите-членки обменят информация за основанията за признаването или непризнаването на конкретни документи за пътуване, с оглед постигането на хармонизирана позиция.
4.
Държавите-членки уведомяват Комисията за всички промени на предходно указано признаване или непризнаване на даден документ за пътуване.
Член 5 Нови издавани документи за пътуване
1.
Държавите-членки уведомяват Комисията за нови документи за пътуване, посочени в букви а) до
г)
от член 3, параграф 3.
2.
Държавите-членки информират Комисията за нови документи за пътуване, издавани от трети държави, държави-членки и международни организации, посочени в член 3, параграф 2, в член 3, параграф 3, буква д) и член 3, параграф 4.
Комисията, в сътрудничество с държавите-членки, се стреми да събира образци на нови документи за пътуване с цел тяхното общо ползване.
3.
Комисията актуализира списъка на документите за пътуване в съответствие с нотификациите и получената информация и отправя молба към държавите-членки да съобщят своята позиция относно признаването или непризнаването в съответствие с член 4.
4.
Актуализираният списък на документите за пътуване се изготвя в съответствие с процедурата
по консултиране
, посочена в член 8, параграф 2.
Член 6
Информация относно известните фиктивни и камуфлажни паспорти
Комисията също така съставя и актуализира неизчерпателен списък на известните фиктивни и камуфлажни паспорти въз основа на получавана от държавите-членки информация.
Член 7 Оценка на
документите
за пътуване
1.
С оглед да се подпомогнат държавите-членки при тяхната
техническа
оценка на ▌документите за пътуване, Комисията може,
с помощта на експерти от държавите-членки
, да предвиди технически анализ на такива документи за пътуване
, като по-специално се вземат предвид съответните стандарти и препоръки на Международната организация за гражданско въздухоплаване (ICAO)
.
2.
Ако е уместно, в рамките на това могат да се анализират и условията и процедурите относно издаването на документи за пътуване.
3.
Резултатите от
посочените в параграфи 1 и 2 оценки
се съобщават на държавите-членки.
Член 8 Процедура на комитет
1.
Комисията се подпомага от комитет (Комитет по документите за пътуване).
Този комитет е комитет по смисъла на Регламент (ЕС) № 182/2011.
2.
При позоваване на настоящия параграф
се прилага член 4 от Регламент (ЕС) № 182/2011
.
Член 9 Публикуване на списъците
Комисията предоставя списъка на документите за пътуване, включително нотификациите съгласно член 4,
както и списъка, посочен в член 6,
на разположение на държавите-членки и на обществеността, посредством постоянно актуализирано електронно публикуване.
Член 10 Отмени
Решения SCH/Com-ex (98) 56 и SCH/Com-ex (99) 14 се отменят.
Член 11 Влизане в сила
1.
Настоящото решение влиза в сила на двадесетия ден след публикуването му в
Официален вестник на Европейския съюз
.
2.
Настоящото решение се прилагат от датата на влизането му в сила с изключение на член 10, който се прилага от датата на първото публикуване от страна на Комисията на списъка на документите за пътуване.
Член 12
Адресати на настоящото решение са държавите-членки в съответствие с Договорите.
Съставено в
За Европейския парламент За Съвета
Председател Председател
