Тази седмица в ЕП: избор на председател, дебат за Унгария, среща с Марио Драги
Институции
2012-01-16 - 12:46
Икономическата криза е отново важна тема на пленарната сесия в Страсбург Първата пленарна седмица за годината отбелязва началото на втората половина на парламентарния мандат. Основното събитие ще бъде изборът на нов председател и на вице-председатели на Европейския парламент. Сред другите важни теми в дневния ред са политическата ситуация в Унгария и представянето на програмата на датското председателство. Ръководителят на Европейската централна банка Марио Драги ще говори пред икономическата комисия за състоянието на страните в еврозоната.
Трима кандидати са заявили кандидатурите си за председателския пост на ЕП - това са Martin Schulz (С&Д, Германия), Diana Wallis (АЛДЕ, Великобритания) и Nirj Deva (ЕКР, Великобритания). Освен за него, в началото на седмицата ще се проведат избори и за 14 вице-председателски поста, както и за петима квестори, които се занимават с административни и финансови въпроси, засягащи депутатите.
В сряда Парламентът ще обсъди приетата наскоро конституция на Унгария и други инициативи на властите в страната, които породиха смесени реакции.
Програмата на Дания, наречена "Европа на работа", и приоритетите на шестмесечното датско председателство на Съвета ще бъдат представени от министър-председателя г-жа Helle Thorning-Schmidt в пленарната зала в Страсбург в сряда.
Икономическата криза продължава да бъде една от основните теми за Парламента. Отново в сряда той се очаква да одобри резолюция, в която да изложи позицията си по отношение на преговорите за ново споразумение за укрепване на икономическия съюз.
В четвъртък предстои да бъде гласувано приемането на законодателен акт, с който се цели подобряване на събирането и рециклирането на електрически и електронни отпадъци, както и на регламент, с който се налага по-строг здравен и екологичен контрол върху продуктите за борба с вредители.
Марио Драги пред икономическата комисия
Ръководителят на Европейската централна банка (ЕЦБ) Марио Драги ще се яви в понеделник пред икономическата комисия в Парламента в качеството си на председател на Европейския комитет за системен риск, който следи за натрупването на потенциални икономически дисбаланси. Ударението на срещата ще бъде върху разликите в конкурентоспособността на икономиките от еврозоната. Тя ще се проведе само дни след новината за намаляването от страна на рейтинговата агенция Standard and Poor's на кредитния рейтинг на девет европейски страни, включително Австрия и Франция, които загубиха максимално високия рейтинг ААА.
20120113STO35287 Дневен ред на пленарната сесия Предаване на живо на пленарната сесия На живо: заседание на икономическата комисия (понеделник от 20:00 ч. бълг. време)
BG
1
PHOTO
20120113PHT35264.jpg
BG
3
LINK
/ep-live/bg/schedule/live-broadcast
BG
4
LINK
/ep-live/bg/committees/video?event=20120116-1900-COMMITTEE-ECON&vodtype=Live
-//EP//TEXT AGENDA 20120116 SIT NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
