Отговор, даден от г-н Дали от името на Комисията
(12 юли 2010 г.)
От 1979 г. Комисията следи промените в заболеваемостта и разпространението на дефектите на невралната тръба (ДНР) чрез работата на европейското съгласувано действие във връзка с вродените аномалии и близнаците (EUROCAT), което представлява европейска мрежа от регистри на населението за епидемиологично наблюдение на вродените аномалии, която понастоящем функционира в 17 държави-членки, Норвегия, Швейцария, Хърватия и Украйна. Статистическите данни на EUROCAT за дефектите на невралната тръба са достъпни чрез уебсайта на мрежата http://www.eurocat-network.eu/index.html .
Комисията споделя притесненията на уважаемите членове на парламента относно нуждата от подходящи нива на прием на фолиева киселина от жени в детеродна възраст преди зачеване и в етапа на ранна бременност, както е посочено и в съобщението относно редките заболявания http://ec.europa.eu/health/ph_threats/non_com/docs/rare_com_bg.pdf; Страница 11, точка 5.10 „Първична превенция“. . Ето защо в съобщението на Комисията от 2008 г. се подчертава необходимостта от допълнителен прием на фолиева киселина http://eur-lex.europa.eu/LexUriServ/LexUriServ.do?uri=OJ:C:2009:151:0007:0010:bg:PDF .
От държавите-членки обаче зависи решението дали те желаят да въведат алтернативни или допълнителни мерки, като например доброволното обогатяване на храната с фолиева киселина. При всички случаи Комисията би оценила като безспорно значимо, ако всички държави-членки създадат национални регистри за вродените аномалии за наблюдение на промените в заболеваемостта и разпространението на тези дефекти в сътрудничество с EUROCAT.
Комисията също така подкрепя т. нар. проект EURRECA (EURopean micronutrients RECommendations Aligned – европейски хармонизирани препоръки за прием на хранителни микроелементи) заедно с 39 партньори от 17 европейски държави в рамките на 6-та рамкова програма за изследователска дейност. По посочения проект се събират данни за преглед на препоръките за прием на фолиева киселина в Европа за различните целеви групи като бебета, деца/юноши, бременни/кърмещи жени и хора в зряла/напреднала възраст.
