Пленарна сесия 14-17 ноември
Институции
2011-11-11 - 15:33
Евродепутатите гласуваха по резолюция, призоваваща за по-гъвкава система за признаване на квалификациите на специалистите в други държави от ЕС, което би направило по-лесен достъпа на лекари, инженери и други специалисти до работа зад граница. Няколко ключови дебата сa включени в дневния ред: по икономическото управление (в сряда сутрин), по селскостопанската политика (във вторник) и по интеграцията на ромите ( в сряда следобед).
Председателят на ЕП Йежи Бузек съобщи името на носителя на наградата LUX за 2011 г. на 16 ноември по време на церемония в пленарната зала на Европейския парламент. Това е френският филм "Снеговете на Килиманджаро".
Парламентът гласува законодателен доклад на българската евродепутатка Мария Неделчева за статистиката за трайните насаждения.
Следете новините в това тематично досие, което обновяваме всекидневно!
20111107FCS30711
Информационен бюлетин за пленарната сесия на Европейския парламент
Предстои обсъждане в Парламента на стратегическите приоритети на Комисията за 2012 г.
Евродепутати ще обсъдят във вторник работната програма на Комисията за следващата година съвместно с нейния председател Жозе Мануел Барозо. В резултат на промените, въведени с Договора от Лисабон, настоящите членовете на ЕП (за мандата 2009-2014 г.) са първите, които ще имат думата по програмата преди Комисията да я е одобрила.
Дебат в Парламента по икономическото управление
Ролята на ЕС за укрепване на икономическото управление ще бъде обсъдена в сряда сутрин с председателите на Европейския съвет Herman Van Rompuy и на Комисията José Manuel Barroso.
Прекратяване на спекулациите с държавния дълг и някои практики при късите продажби
Новото законодателство за късите продажби и суаповете за кредитно неизпълнение, което ще бъде гласувано в сряда, ще направи много по-трудно извличането на ползи/облаги от фискалните трудности, които изпитват определени страни. В този регламент, изготвен в отговор на настоящата финансова криза, Парламентът успя да наложи много свои идеи, като например забраната за купуване на суапи за кредитно неизпълнение, ако купувачът не притежава вече облигации на страната.
Дебат относно дискриминацията на ромите
Дискриминацията и нарушаването на човешките права на хора от ромски произход ще бъдат разгледани от евродепутатите по време на дебата в сряда следобед. ЕП иска да разбере какви действия предприемат Комисията и Съветът за справяне с този проблем и за гарантиране на свободата на движение и пребиваване в Европа на гражданите от ромски произход.
Бъдещето на политиката на сближаване и на селскостопанската политика
Във вторник депутатите ще обсъдят с комисарите Hahn и Cioloş как кохезионната и земеделската политики на ЕС могат да бъдат опростени, как да се повиши тяхната конкурентоспособност и да бъдат ориентирани към генериране на растеж и работни места след 2014 г. Преразглеждането на двете политики в момента е в пълен ход, след като Комисията представи своите предложения за реформи през октомври. ЕП смята да използва своите пълни законодателни пълномощия, за да оформи бъдещия вид на двете политики.
Евродепутатите ще призоват за по-твърда позиция на ЕС на срещата на ООН за климата
ЕС трябва да се бори за продължаване на Протокола от Киото и за ограничаване на емисиите на CO2 след 2012 г., гласи текстът на проект за резолюция, която се очаква да бъде гласувана в сряда, две седмици преди срещата на върха на ООН за климата в Дърбан, Южна Африка. Поставянето на цел за намаляване на вредните емисии над досегашната от 20% до 2020 г. ще стимулира икономиката на ЕС, се казва още в резолюцията.
Наградата за кино LUX на ЕП ще бъде връчена в сряда в Страсбург
Председателят на ЕП Йежи Бузек ще съобщи името на носителя на наградата LUX за 2011 г. на 16 ноември по време на церемония в пленарната зала на Европейския парламент в Страсбург.
По-лесен достъп на лекарите до работа в други държави от ЕС
За да стане по-лесно за лекари, инженери, зъболекари и други специалисти да работят зад граница в рамките на ЕС, тяхната квалификация трябва да бъде признавана по-бързо, без обаче да се прави компромис с надеждността и безопасността на тяхната работа за гражданите. Това се казва в резолюция на Комисията по вътрешен пазар, която ще бъде гласувана във вторник.
ЕП призовава за мерки за борба със смъртността сред пчелите
ЕС трябва да засили инвестициите в научните изследвания и разработките на нови лекарства за предотвратяване на високата смъртност сред пчелите и да координира усилията си, за да защити това, което бързо се превръща в застрашен вид, се казва в резолюцията, която ще бъде гласувана във вторник.
Законодателен доклад на Мария Неделчева за статистиката за трайните насаждения
Целта на предложението за регламент е да се актуализира общата рамка за изготвяне на статистиката в ЕС за трайни насаждения, чрез събирането, съставянето и обработването от държавите членки на хармонизирана Европейска статистика за трайните насаждения. Сред основните цели е и опростяването на правилата, както и намаляването на административната тежест за производителите.
Дневният ред на сесията На живо!
По-лесен достъп на специалисти до работа в друга страна от ЕС
©BEMGA/ANP XTRA/N.Van Houts Лекари, акушерки, стоматолози, фармацевти, архитекти и множество други специалисти би трябвало да могат да работят навсякъде в ЕС, но бавните и дълги процедури за признаване на професионалната им квалификация са сериозна пречка. В понеделник депутатите ще обсъдят доклад, който предлага ускоряване на процедурите за признаване, без да се поставя в риск безопасността на гражданите.
Директивата, която определя правилата за взаимно признаване на професионални квалификации за около 800 категории професии, е в сила от 2009 година. През декември Европейската Комисия планира да предложи актуализация на директивата. Докладът на британската евродепутатка Emma McClarkin (ЕКР) по темата ще бъде обсъден в ЕП в понеделник и гласуван във вторник.
В доклада се казва, че ЕП насърчава улесняването на трансграничната мобилност като начин за повишаване на икономическия растеж и конкурентоспособността в рамките на ЕС. Директивата трябва да осигури мобилност, като същевременно гарантира безопасността на пациентите и клиентите. Когато специалист иска да се признае професионалната му квалификация, това трябва да стане в "разумен срок".
В доклада се предлага да се въведе доброволна професионална карта, която да бъде свързана със съществуващата Информационната система за вътрешния пазар (ИСВП), която свързва публичните органи в целия ЕС. Освен това за да се гарантира безопасността на гражданите, трябва да бъде създаден механизъм в рамките на ИСВП за предупреждаване на всички държави членки, когато се предприемат действия срещу даден професионалист в определена страна.
Подобряването на мобилността за професионалисти е един от 12-те приоритети на Акта за единния пазар - план за действие на Комисията за подобряване на функционирането на общия пазар. Мобилност на работната ръка в ЕС • 4% от работещите в ЕС са живели и работили в друга държава членка • приблизително 2% в момента живеят и работят в друга държава членка • Повече от 50% на сто от младите хора в Европа са склонни или желаещи да работят в чужбина (Проучване на Евробарометър, май 2011 година). Докладът на Emma McClarkin (ЕКР)
Европейски железопътни услуги : повече конкуренция за по-добри цени и качество
Debora Serracchiani Докато камионите и самолетите пресичат границите безпроблемно, транснационалните железопътни услуги са изправени пред множество технически, правни и политически пречки. В понеделник евродепутатите ще обсъдят предложения за насърчаване на нови оператори да навлязат на пазара и да предложат по-добри услуги. Според доклад, изготвен от италианската депутатка Debora Serracchiani (Социалисти и Демократи), са необходими повече средства, както и независим регулатор във всяка държава членка, за да се спрат дискриминационните практики. Разговаряхме с докладчика за повече подробности.
Защо е важно създаването на всеобхватно и интегрирано европейско железопътно пространство?
Защото без реализирането на единно европейско железопътно пространство този сектор няма да се развива и няма да видим подобрение в сферата на услугите, качеството и заетостта, които биха от полза за европейския потребител (както например това стана в сектора на въздухоплаването).
Докато камионите и самолетите пресичат границите безпроблемно, транснационалните железопътни услуги са изправени пред множество технически, правни и политически пречки.
Защо пакетът с мерки от 2001 година за железопътния транспорт не успя да спре спада в сектора?
Текстът не беше достатъчно ясен и това позволи на страните от ЕС да го интерпретират твърде свободно. В допълнение Комисията се забави в действията си. ЕП винаги е искал от Комисията и страните от ЕС да прилагат стриктно правилата. Фактът, че имаше 13 случая в държави членки на неприлагане на правилата показва, че е необходимо подобряване на законодателството.
Какво предлагате, така че новата реформа да бъде успешна?
Ние сме се ангажирали да пренапишем правилата по-ясно и по-специално, що се отнася до средствата за инфраструктурата, защото, за съжаление, много държави пренебрегват финансирането на железопътната система и вместо това съсредоточават ресурсите си в пътната инфраструктура. Ние също искаме силни и независими национални регулатори, прозрачност и разделяне между управителя на инфраструктурата и мениджъра на услугите, отворен и свободен достъп до услуги, свързани с железопътната дейност и бонус-малус за насърчаване на използването на оборудване ETCS (Европейската система за управление на влаковете)
Какви ще са конкретните ползи за гражданите?
Железопътната система все още не е толкова ефикасна, колкото други форми на транспорт. С реализирането на единен пазар, гражданите ще могат да се възползват от влакове, които се движат в цяла Европа и от по-добри цени. Днес само няколко вида влакове пътуват през националните граници като Thalys, Eurostar и ICE. Това трябва да се подобри и да се въведе конкуренция. На живо от 18 часа българско време в понеделник (дебат) Докладът на Debora Serracchiani
Откриване на сесията: Бузек за природните бедствия, арабската пролет и Балканите
Бузек открива сесията Председателят на ЕП Jerzy Buzek подчерта при откриването на сесията в Страсбург съчувствието на Парламента към жертвите на последното земетресение в Турция и наводненията в Италия и Франция, развитието на политическата обстановка в Северна Африка и Западните Балкани и ключовия дебат в сряда за Еврогрупата и икономическото управление. Той обърна също така внимание на предстоящата на 23 ноември конференция на ЕП на високо ниво за правата на човека.
Jerzy Buzek изрази съчувствието на Европейския парламент към близките на жертвите от земетресението през изминалата седмица в Турция, които, заедно с жертвите от земетресението от преди три седмици, станаха почти 700. Той също изрази съпричастност с жертвите на наводненията от изминалата седмица в Италия и Южна Франция. Либия и Тунис При посещението си в Либия в края на октомври, председателят на ЕП е използвал срещите си с президента, министри и представители на гражданското общество, за да подчертае значението на въвеждането в действие на основни ценности като демокрация, върховенство на закона и права на човека. В Тунис той е имал срещи с министър-председателя, ръководителя на Централната банка и лидерите на четирите основни политически партии, които е призовал за изграждане на приобщаващо общество, в което всички, включително жените, да могат да участват. Западни Балкани След Северна Африка, председателят на Парламента предприе обиколка на Балканите, с посещения в Хърватия и Сърбия. В Сърбия той призова за нормализиране на отношенията с Косово и Босна и Херцеговина, за да се сложи край на вътрешната политическа безизходица. В Сребреница Buzek положи венец в памет на клането от юли 1995 г. Той поздрави също така Хърватия за приключването на преговорите за присъединяване към ЕС и я насърчи да продължи реформите. Ключов дебат Председателят Buzek подчерта ключовия дебат в сряда сутрин с председателите на Европейския съвет Herman Van Rompuy, на Комисията Jose Barroso и на Еврогрупата Jean-Claude Juncker, на който ще бъде обсъдено състоянието на Еврогрупата, икономическото управление в ЕС и подготовката за Европейския съвет през декември. Конференция за правата на човека Jerzy Buzek призова депутатите да вземат участие в конференцията на високо равнище на 23 ноември за правата на човека и срещата на мрежата "Сахаров". "Това ще бъде уникална възможност за дебат с активисти за правата на човека от цял свят, включително носители на наградата "Сахаров" за свобода на мисълта", каза той. Промени в дневния ред Изявлението на Комисията относно приноса на общата политика в областта на рибарството за производството на обществени блага беше свалено от дневния ред. Гласуването на доклада за Европейската агенция за морска безопасност също беше свалено от дневния ред. В сряда следобед, редът на втория и третия дебат ще бъде разменен, така че последователността ще бъде следната: 1. Среща на високо равнище ЕС-САЩ на 19 и 20 ноември 2011 г. 2. Въпроси с искане за устен отговор - отворен интернет и неутралността на мрежата в Европа 3. Въпроси с искане за устен отговор - положението на ромите в държавите членки 4. Забрана на касетъчните боеприпаси 5. Въпроси с искане за устен отговор - модернизиране на законодателството в областта на ДДС с цел стимулиране на единния цифров пазар Frank Vanhecke (Белгия) се присъедини към групата Европа на свободата и демокрацията, считано от 9 ноември.
Нови европейски правила за късите продажби
Pascal Canfin Повечето хора, които влагат парите си в акции, очакват печалба, когато курсът на тези акции тръгне нагоре. Има обаче и друг вид инвеститори, които правят пари, когато цената на акциите пада. Това става благодарение на т.нар. къси продажби. В ЕС се подготвят нови правила за този род сделки. Парламентът гласува във вторник по доклада на Pascal Canfin (Франция, Пария на Зелените).
Pascal Canfin е автор на проектодоклада относно късите продажби и за суапите за кредитно неизпълнение, който бе обсъден на 7 февруари в Парламентарната Комисия по икономически и парични въпроси. През декември Европейската Комисия направи предложение за нов регламент на този вид сделки.
Според г-н Canfin целта е да се определят какви са потенциалните рискове във финансовата система, които могат да доведат евентуално до следваща криза. "С финансовата криза видяхме какви са разходите свързани със саморегулираща се финансова система."
Какво представляват късите продажби?
Късите продажби са търговска стратегия, при която даден инвеститор може да се възползва от спад на цените на дадени ценни книжа.
Как функционира това на практика? Ако например очаква акциите на дадена фирма да загубят стойност, инвеститорът може да вземе назаем например 1 000 акции на тази фирма за 10 евро на акция, да ги продаде за 10 000 евро, да изчака докато тези акции паднат до 9 евро и да ги изкупи обратно за 9000 евро, да ги върне и да спечели 1000 евро.
Късите продажби могат да бъдат категоризирани в две групи: покрити къси продажби, при които продавачът е взел назаем ценната книга или е сключил споразумение, за да осигури вземането ѝ назаем преди извършването на късата продажба и непокрити къси продажби, при които към момента на извършване на късата продажба продавачът не е взел назаем ценните книжа, нито е осигурил вземането им назаем.
Според някои изследвания късите продажби допринасят за ефективността на пазарите, в същото време обаче при определени случаи те могат да крият рискове. Според г-н Canfin негативните страни на този вид финансови операции са, че те могат да доведат до по-голяма нестабилност на пазара.
Когато например американската финансова система се клатеше, играчите на пазара бързаха да продават акции на банките, понеже очакваха срив. Хората, извършващи къси продажби, тогава смъкнаха цената на много акции, дори без да ги притежават. Американските власти забраниха временно късите продажби.
Какво са суапите за кредитно неизпълнение?
Те представляват форма на застраховка срещу загуби от облигации: ако сте купили дадени облигации, но се страхувате, че компанията може да фалира, тогава можете да закупите суапи за кредитно неизпълнение : продавачът ще ви възстанови парите, които компанията ви дължи в случай, че тя фалира и не може да изплати облигациите си.
Негативният пример тук е с кризата в Гърция, когато всички бързаха да купуват суапи за кредитно неизпълнение, дори инвеститори, които не притежават гръцки държавни облигации (непокрити суапи). По-голямото търсене означава по-високи цени за застраховките, което създава впечатлението, че облигациите са по-рискови и затова правителството трябва да плаща по-високи лихвени проценти и икономиката като цяло страда.
Мерки за повече стабилност и прозрачност
Мерките, предложени в проекта за нов регламент, предвиждат забрана на непокритите къси продажби и на непокритите суапи за кредитно неизпълнение. По думите на Canfin: "Разбира се, тази забрана няма да реши фискалните проблеми на Гърция и Ирландия. Въпреки това, когато сте изправени пред подобна ситуация, можете да изберете да наливате масло в огъня или да наливате вода в него. Тези инструменти не трябва да се използват повече като спекулативни инструменти."
Предвидени са също така гаранции за по-голяма прозрачност и предоставяне на информация относно тези сделки с идеята да се повиши доверието и да се избегне паника. Проектодокладът на Pascal Canfin Предложението на ЕК Съобщение за пресата на ЕК Членовете на ЕП успяват да осигурят цялостно преразглеждане на финансовия регламент на ЕС Дериватите - повече прозрачност за по-стабилни и по-безопасни финансови пазари
Знак за европейско наследство
Шенген, Люксембург ©Belga/Belpress Във вторник вечер евродепутатите ще дебатират идеята за създаване на Знак за европейско наследство, който да повиши осведомеността за общото европейско културно и историческо наследство. В доклада на Chrysoula Paliadeli (Гърция, Социалисти и демократи) се предлага да се назоват обекти, изиграли символична роля в историята на европейската интеграция. Вотът в пленума е в сряда.
Идеята е участието да бъде на доброволен принцип и специално внимание да се отдаде на "транснационални" обекти от общоевропейско значение. Етикетът ще се предоставя на паметници, природни обекти, археологически, промишлени или градски обекти, културни пейзажи и възпоменателни места от 2013 година. Обекти, които вече не отговарят на критериите, ще загубят етикета.
Кои са обектите с общоевропейско значение според феновете ни във Facebook?
По повод гласуването в пленума потърсихме мнението на нашите фенове в профила на ЕП във Facebook, Кои европейски обекти трябва да получат този етикет? Ето кои са предложенията, за които получихме най-много гласове?
Шенген , където бе подписан Договорът за отваряне на вътрешните граници на ЕС
Берлинската стена , символ на обединението Запад-Изток
Корабостроителниците на Гданск , където е родено движението Солидарност
Атина , люлката на демокрацията
Капитолият в Рим , където бяха подписани договорите за основаването на ЕИО
Балтийск ият път . Най-дългата жива верига, която хората от балтийските държави образуват през 1989 година.
островът Ventotene , където Алтиеро Спинели, пише манифеста за свободна и обединена Европа
Знакът за европейско наследство вече съществува като междуправителствена инициатива. През 2010 година Европейската комисия излезе с предложение за трансформирането й в действие на ЕС. Докладът на Chrysoula Paliadeli Гледайте на живо във вторник вечерта Страницата ни във Facebook
ЕП забранява спекулациите с държавен дълг и ограничава късите продажби
Парламентът гласува във вторник регламент за ограничаване на късите продажби и търговията на суапове за кредитно неизпълнение (CDS), финансов инструмент за застраховане срещу неизплащане на задължения. Правилата ще наложат по-голяма прозрачност и дори забрани за някои сделки със суапове за кредитно неизпълнение, правейки по този начин много по-трудни спекулациите с дълга на някои страни.
Това е един от ключовите регламенти, предложени от Комисията за справяне с финансовата криза. Както късите продажби, така и суаповете за кредитно неизпълнение, се посочват от много специалисти като подхранващи нестабилността на пазара. Като потвърждение на тази теза се дава примерът с усложняващото се положение в Гърция. Ограничаване на спекулациите със задълженията на държавите - ключова победа за Парламента Парламентът постигна забрана върху търговията с непокрити суапове за кредитно неизпълнение (закупуване на застрахователни договори без притежание на необходимите облигации). Например закупуването на гръцки суапове за кредитно неизпълнение ще бъде възможно сега само при положение, че купувачът вече притежава гръцки държавни облигации или акции в сектор, който е силно зависим от движението на тези облигации. Като пример се дават гръцките банки, които в случая с гръцките задължения безспорно ще пострадат значително. Изключение може да се направи само в случай, че компетентен национален орган отмени забраната за срок от 12 месеца, ако счита, че пазарът на страната на държавни дългови инструменти не функционира добре, с възможност за подновяване за още 6 месеца. Но дори тази възможност ще бъде ограничена, тъй като текстът дава само ограничен брой индикатори, които могат да оправдаят действието на регулатора. Освен това, в рамките на 24 часа, Европейският орган за ценни книжа и пазари (ЕОЦКП) ще публикува становище относно необходимостта да се преустанови или не забраната. Отрицателно становище от ЕОЦКП би имало сериозна политическа тежест. Докладчикът Pascal Canfin (Зелени, Франция) приветства забраната, коментирайки, че "тези правила доказват, че ЕС може да действа срещу спекулациите, когато е налице политическа воля. Тези правила ще направят невъзможно закупуването на кредитни суапове за неизпълнение с единствената цел да се спекулира със задълженията на дадена държава." Ограничаване на безразсъдните къси продажби По-голямата част от депутатите първоначално се застъпваха за необходимостта от въвеждане на изискване за конвертиране на непокрити къси продажба, най-рисковия вид къси продажби, в нормални къси продажби в рамките на един ден. Регламентът изисква търговецът да има "разумно очакване", че може да наеме акции от идентифицираната страна. ЕОЦКП обаче ще определи мерките, по които да се прецени какво може да се счита за "разумно очакване". Предоставяне на повече и по-ранна информация Друг ключов момент за засилване на предложението на Комисията са задълженията за докладване. Един от основните проблеми за надзорните органи преди кризата беше липсата на информацията. Предоставянето на допълнителна информация на националните и европейски надзорни органи според регламента би позволило по-добра превантивна дейност, чрез по-ранното предупреждение за евентуални рискове. Надзорните органи например ще бъдат информирани за голямо количество къси позиции, веднага след като тези позиции достигнат 0,5% от емитирания капитал. Водеща роля за ЕОЦКП Депутатите успяха също да запазят правомощията на надзорния орган на финансовите пазари на ЕС - ЕОЦКП, особено по отношение на ограничаването на късите продажби. Той ще играе ролята на своеобразен арбитър на националните органи, които искат да въведат мерки по отношение на извънредни ситуации, и ще може също така да изисква други органи да въвеждат извънредни мерки за справяне с трудни ситуации. "Новите правомощия за ЕОЦКП ще позволят по-добра координация на ниво ЕС по време на криза", подчерта Pascal Canfin, добавяйки все пак, че "би било по-добре, ако ЕОЦКП имаше подобни правомощия и върху решенията, свързани с държавния дълг, но държавите членки отказаха". Следващи стъпки Новият регламент трябва да бъде одобрен от Съвета през следващите седмици и ще влезе в сила през ноември 2012 г. Процедура : съвместно вземане на решение Докладчик : Pascal Canfin (Зелени, Франция) Приетият текст ще бъде публикуване на този адрес (изберете дата 15 ноември 2011 г.) Запис от пресконференцията Често задавани въпроси относно регламента
Отворен и неутрален интернет
©Belga/AFP/Sebastien Bozon Необходимо е запазване на отворения и неутрален характер на интернет като основен двигател за новаторство и потребителско търсене, се казва в проект на резолюция, която се очаква евродепутатите да гласуват в четвъртък. В нея ЕП призовава Комисията да гарантира, че доставчиците на интернет услуги не блокират способността на всяко лице да използва каквото и да е съдържание, приложение или услуга, избрани от него,
Ще е в интерес на всички участници Европейската Комисия да представи насоки на равнище ЕС, включително по отношение на пазара на мобилни услуги, за да се гарантира, че разпоредбите от пакета в областта на далекосъобщенията относно неутралността на мрежата се изпълняват и прилагат правилно и последователно, заявяват членовете на ЕП в проект на резолюция, подготвена от Herbert Reul (ЕНП, Германия), приета единодушно от Комисията по промишленост, изследвания и енергетика на 20 октомври.
Резолюцията на ЕП е отговор на комуникацията на Комисията по темата от 19 април 2011 г., в която се казва, че на този етап няма нужда от допълнителна регулация на европейско ниво относно неутралността на мрежата. В същото време Комисията заяви, че е необходимо "управление на трафика", или приоритизиране на някои пакети от данни пред другите, за да се гарантира гладкото протичане на интернет трафика, особено в моменти, когато мрежите са претоварени.
В проекта за резолюция депутатите признават също необходимостта от "разумно управление на трафика", за да се избегне претоварване на мрежата. Въпреки това, те посочват възможността за антиконкурентно и дискриминационно поведение в управлението на потоците, по-специално посредством вертикално интегрирани дружества и изискват от Комисията да прецени дали е необходимо допълнително законодателство, за да се гарантира свободата на достъп до информация.
В проекта за резолюция се подчертава "необходимостта да се даде възможност на потребителите да правят информирани избори и да имат ефективната възможност да преминат към нов доставчик, който по-добре отговаря на техните потребности и предпочитания, включително във връзка със скоростта и обема на услугите и сваляните данни."
Г-н Reul постави въпрос с искане за устен отговор към Съвета по отношение на това как се гарантира общ подход за отворен интернет и неутралността на мрежата в целия ЕС.
Неутралитет на мрежата • Възможност за всички интернет потребители за достъп до съдържание или приложения по техен избор • целият трафик в интернет се третират еднакво, независимо от източник, съдържание или местоназначение. • Липса на дискриминация от страна на мрежовите оператори в предаване на интернет трафика Въпрос с искане за устен отговор Гледайте на живо в сряда следобед Проект за резолюция относно отворено и неутрално интернет пространство в Европа
Дебат по икономическото управление: необходими са твърди мерки, акцент върху растежа
Schulz, Verhofstadt и Daul преди началото на дебата В сряда сутринта евродепутатите обсъдиха непосредствените и средносрочни нужди от по-силно икономическо управление на ЕС с председателя на Европейския Съвет Херман ван Ромпуй, с председателя на Еврогрупата Жан-Клод Юнкер и с председателя на ЕК Жозе Мануел Барозу.
Мнозинството от лидерите на политическите групи в ЕП предупредиха, че всяка промяна на договора ще трябва да се извършва по открит начин, който включва както националните парламенти, така и Европейския парламент. Те смятат, че това е единственият начин да се гарантира демократична легитимност.
Ван Ромпуй заяви, че да се говори за Европа на две скорости е преувеличено, По неговите думи е време този въпрос да спре да бъде драматизиран. "Вярно е, обаче, че трябва да осъзнаем, че държавите извън Еврозоната, са тези, които прилагат дерогация, а не обратното".
По думите на Барозу "силното икономическо управление, сега е въпрос на здрав разум, а не на мечти на хората в полза на Европа." Тази криза ни накара да научим урока за взаимозависимостта и затова ние трябва да разрешаваме нещата заедно."
Г-н Юнкер заяви: "икономическият семестър (системата за икономическа координация) трябва да бъде по-политически и по-малко технически. Координирането на икономическата политика на ЕС не може да продължи да бъде само за финансовите министри."
Joseph Daul (ЕНП, Франция) заяви: "Г-н Ван Ромпой трябва да работи много по-бързо сега - когато има пожар, той трябва да се изгаси бързо, а не да се анализира положението." По отношение на ЕС на няколко скорости той каза: "Ние трябва да включим тези държави членки, които възнамеряват да се присъединят към еврозоната в близко бъдеще. В този смисъл, с тези държави ние трябва да отидем по-напред в областта на икономическото управление."
Martin Schulz (С & Д, Германия) каза: "Италия и Гърция се нуждаят от инвестиции и растеж. Това трябва да обсъждаме тази сутрин. Тези страни не са жертви само на прекомерна задлъжнялост, но и на спекулации…."
Guy Verhofstadt (АЛДЕ, Белгия) подчерта, че "френско-германският метод не е устойчив". Имаме нужда от глобален подход, ръководен от Комисията, имаме нужда от икономически и фискален съюз. Това е единствената възможност да се сложи край на кризата, това признаха дори икономическите съветници на Ангела Меркел. "
Daniel Cohen Bendit (Зелени, Франция) каза: "Необходима ни е Европейска стратегия за инвестиции. Държавите членки вече не могат да предприемат необходимите инвестиции сами по себе." Той също подчерта необходимостта от еврооблигации.
Jan Zahradil (ЕКР, Чехия) каза: "Идеологията преобладава над икономическата мисъл в залата днес". Относно промяна в договорите той предупреди: "Трябва да сте наясно, че ако договорът се променя, някои държави членки няма просто да приемат промените тихо и кротко, без преговори и без искания за определени отстъпки ".
Lothar Bisky (ЕОЛ / СЗЛ, Германия) каза: "Колко голяма трябва да стане кризата, за да разберете какво е необходимо? Хората искат социално равенство и по-малко данъчна несправедливост. Имаме нужда от по-справедливо разпределяне на тежестите на предприетите реформи."
Nigel Farrage (ЕСД, Великобритания) заяви: "Това, което имаме сега, е германско господство - точно, за да предотврати това, бе създаден ЕС. Аз не искам да бъда доминиран от Германия.
Среща на върха по климата: ЕС трябва да се застъпи за Протокола от Киото
Жена от Нигерия протестира пред ТЕЦ в Германия©EPA/PATRICK PLEUL ЕС трябва да поеме водещата роля на срещата на върха по климата на ООН в Дърбан и да се бори за удължаване на Протокола от Киото за намаляване на емисиите на CO2 след 2012 г. Това се казва в резолюция, приета от Европейския парламент в сряда. Членовете на ЕП смятат, че поставянето на цели за намаляване на вредните емисии над досегашната цел от 20% до 2020 г. ще стимулира икономиката на ЕС.
"Международните преговори по климата са на кръстопът между застой и напредък - ЕС трябва да помогне за създаването на нова динамика по време на срещата в Дърбан", заяви председателят на парламентарната комисия по околна среда и ръководител на делегацията на ЕП в Дърбън Jo Leinen (С&Д, Германия), след като резолюцията беше приета с 532 гласа "за", 76 "против" и 43 "въздържали се". "Икономическата криза не трябва да се използва като извинение за бездействие. ЕС трябва да подкрепи Протокола от Киото и да работи заедно с други страни по пътна карта , която да гарантира постигането на всеобхватно споразумение по климата най-късно до 2015 г.", добави той. Подкрепа за Киото В резолюцията се казва, че ЕС трябва "публично и недвусмислено" да потвърди твърдата си ангажираност спрямо продължаването на Протокола от Киото, обвързващо международно споразумение, което задължава индустриализираните страни да намалят емисиите на парникови газове. Депутатите искат да се избегнат луфтовете след изтичане на настоящата фаза на Протокола в края на 2012 г. Съкращения на емисиите с над 20% Повтаряйки свои предишни резолюции по отношение на опазване на климата, членовете на ЕП подчертават, че ЕС трябва да се стреми към цели над сегашните 20% намаляване на емисиите до 2020 г. Това би било от икономически интерес на самия ЕС, като се имат предвид предимствата на "зелените работни места, растежа и сигурността". Фонд по климата и други мерки Депутатите искат ЕС да съдейства за намирането на споразумение по източниците и управлението на Зелен фонд за климата в подкрепа на развиващите се страни, който трябва да разполага със 100 млрд. долара годишно до 2020 г. Освен това са необходими мерки за ограничаване на емисиите от въздушния и морския транспорт (изключени от протокола от Киото), като трябва да се вземат предвид и измененията в земеползването. Въпреки спънките от страна на някои държави извън ЕС, депутатите стоят твърдо зад законодателството, прието през 2008 г., за включване на авиацията в системата за търговия с емисии на ЕС от 1 януари 2012 г. В заключение, членовете на ЕП са загрижени, че има гигантска пропаст между международните ангажименти и целта на ООН за ограничаване на глобалното затопляне до 2 градуса. Научни доклади на ООН стигнаха до заключението, че индустриализираните страни трябва да намалят емисиите си с 25-40% до 2020 година, в сравнение с нивата от 1990 г. Състав на делегацията на ЕП в Дърбън Парламентарна делегация за срещата на върха COP 17 в Дърбън, Южна Африка: председател Jo Leinen (С&Д, Германия), заместник-председател Karl-Heinz Florenz (ЕНП, Германия), Kriton Arsenis (С&Д, Гърция), Bairbre De Brún (EОЛ/СЗЛ, Великобритания), Pilar Del Castillo (ЕНП, Испания), Bas Eickhout (Зелени, Нидерландия), Elisabetta Gardini (ЕНП, Испания), Dan Jørgensen (С&Д, Дания), Corinne Lepage (АЛДЕ, Франция), Владко Панайотов (АЛДЕ, България), Anna Rosbach (ЕКР, Дания), Oreste Rossi (ЕСД, Италия), Richard Seeber (ЕНП, Австрия), Francisco Sosa Wagner (независим член, Испания) и Marita Ulvskog (С&Д, Швеция). Приетият текст ще бъде публикуване на този адрес (изберете дата 15 ноември 2011 г.) Тук можете да гледате видеозапис от дебата (изберете дата 14 ноември 2011 г.)
Стратегия за ромите: Евродепутатите настояват за реални действия
©MaxPPP Членовете на ЕП разкритикуваха Комисията, че не прави достатъчно срещу дискриминацията срещу ромите и призоваха държавите членки да подготвят своите национални стратегии за ромите до края на 2011 г. в дебат на 16 ноември в Страсбург. До края на годината държавите членки трябва да представят програмите си за интеграция на ромите в здравеопазването, заетостта, жилищното настояване и обучението.
Говорейки за стратегията на ЕС за ромите, еврокомисарят Androulla Vassiliou обеща, че тя няма да остане просто лист хартия и ще допълни съществуващото законодателство на ЕС в областта на антидискриминацията.
Г-жа Elzbieta Radziszewska от името на Съвета подчерта, че 10 милиона роми живеят в крайна бедност и изолация в Европа. "Съветът ще осигури политическа подкрепа за държавите членки, за да подготвят своите национални стратегии", каза тя.
"Приемането на стратегия за ромите е само началото. Цял пакет от програми ще бъде необходим за постигане на резултати ", каза Lívia Járóka (ЕНП, Унгария), която бе докладчик на Парламента по темата по-рано тази година.
Renate Weber (АЛДЕ, Румъния) призова Европейската комисия да приложи принципите за спазване на основните права и определи експулсирането на роми от няколко държави-членки като неприемливо.
Roberta Angelilli (ЕНП, Италия) обърна внимание на ситуацията на непълнолетните лица от ромски произход и цитира проучване, според което само 40% от ромските деца посещават начално училище, а 10% получават средно образование.
Hannes Swoboda (С & Д, Австрия) посочи, че липсва точна информация относно националните стратегии и как фондовете на ЕС се използват за подобряване на живота на ромите.
Mara Bizzotto (ЕСД, Италия) разкритикува ромската стратегия и я нарече лицемерна. Тя постави въпроса защо ЕС харчи пари за интеграция на ромите, ако ромите нямат намерение да се интегрират.
Комисията прие стратегия за ромите в ЕС през април 2011 г., която се фокусира върху подобряване на достъпа на най-голямото малцинство в Европа до жилища, образование, работа и здравеопазване.
Държавите-членки разполагат със срок до края на 2011 г., за да представят своите стратегии, в които да определят как искат да постигнат тези цели.
Г-жа Василиу заяви, че след като Комисията направи оценка на националните стратегии, тя ще представи доклад на ЕП относно констатациите си в началото на 2012 г Резолюция на ЕП по стратегията за ромите Съобщение за пресата за резолюцията Интервю с евродепутатката с ромски произход Lívia Járóka Прессъобщение на ЕК за стратегията Ромската интеграция в България - материал по уеб ТВ на ЕП
BG
1
PHOTO
20111111PHT31223.jpg
BG
2
PHOTO
20110831PHT25653.jpg
BG
4
LINK
/wps-europarl-internet/frd/live/live-program?language=bg
BG
5
PHOTO
20111111PHT31213.jpg
BG
7
PHOTO
20111111PHT31203.jpg
BG
8
LINK
/wps-europarl-internet/frd/live/live-video?language=bg
BG
10
PHOTO
20111111PHT31207.jpg
BG
11
PHOTO
20110207PHT13259.jpg
BG
13
LINK
http://ec.europa.eu/internal_market/securities/docs/short_selling/20100915_proposal_bg.pdf
BG
14
LINK
http://europa.eu/rapid/pressReleasesAction.do?reference=IP/10/1126&format=HTML&aged=1&language=BG&guiLanguage=en
BG
17
PHOTO
20111109PHT30944.jpg
BG
19
LINK
/wps-europarl-internet/frd/live/live-video?language=bg
BG
20
LINK
http://www.facebook.com/europeanparliament
BG
21
PHOTO
20111111PHT31219.jpg
BG
22
LINK
/activities/plenary/ta/calendar.do?language=BG
BG
23
LINK
/wps-europarl-internet/frd/live/live-video?eventId=20111115-1700-SPECIAL-UNKN&language=bg
BG
24
LINK
http://europa.eu/rapid/pressReleasesAction.do?reference=MEMO/11/713
BG
25
PHOTO
20111109PHT30948.jpg
BG
27
LINK
/wps-europarl-internet/frd/live/live-video;jsessionid=EC642FBCBB6073E5973AE2EC577E0FC4?eventId=20111116-0900-PLENARY_SESSION&language=bg
BG
29
PHOTO
20111111PHT31221.jpg
BG
30
PHOTO
20111109PHT30942.jpg
BG
31
LINK
/activities/plenary/ta/calendar.do?language=BG
BG
32
LINK
/wps-europarl-internet/frd/vod/research-by-date?language=bg
BG
33
PHOTO
20111109PHT30940.jpg
BG
37
LINK
http://europa.eu/rapid/pressReleasesAction.do?reference=IP/11/400&format=HTML&aged=1&language=BG&guiLanguage=en
BG
38
LINK
http://www.europarltv.europa.eu/bg/player.aspx?pid=734835cd-76e1-4f5d-bcad-9f8d009d8546
-//EP//TEXT AGENDA 20111114 SYN NOT XML V0//BG
-//EP//TEXT REPORT A7-2011-0373 0 NOT XML V0//BG
-//EP//TEXT REPORT A7-2011-0367 0 NOT XML V0//BG
-//EP//TEXT COMPARL PE-454.372 01 NOT XML V0//BG
-//EP//TEXT IM-PRESS 20100902STO80930 0 NOT XML V0//BG
-//EP//TEXT IM-PRESS 20100607FCS75591 0 NOT XML V0//BG
-//EP//TEXT REPORT A7-2011-0331 0 NOT XML V0//BG
-//EP//TEXT OQ O-2011-000243 0 NOT XML V0//BG
-//EP//TEXT MOTION B7-2011-0572 0 NOT XML V0//BG
-//EP//TEXT TA P7-TA-2011-0092 0 NOT XML V0//BG
-//EP//TEXT IM-PRESS 20110309IPR15166 0 NOT XML V0//BG
-//EP//TEXT IM-PRESS 20110204STO13208 0 NOT XML V0//BG
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
