24.2.2012 B7-0100/2012 ПРЕДЛОЖЕНИЕ ЗА РЕЗОЛЮЦИЯ внесено съгласно член 120 от Правилника за дейността
относно мерките за превенция по отношение на проказата по маслиновите насаждения
Sergio Paolo Francesco Silvestris
PE483.159v01-00 B7‑0100/2012 Предложение за резолюция на Европейския парламент относно мерките за превенция по отношение на проказата по маслиновите насаждения
Европейският парламент ,
– като взе предвид член 120 от своя правилник,
A. като има предвид, че маслините са една от най-важните култури на селското стопанство в Средиземноморието, както на икономическо, така и на продоволствено равнище;
Б. като има предвид, че през последната година проказата по маслиновите насаждения причини на селското стопанство загуби в размер на милиони евро, тъй като заразените маслини падат преждевременно, с което намаляват реколтата, а във фазата на изтискване – дават червеникав зехтин, с лошо качество и много мътен, и с висока степен на киселинност;
1. призовава Комисията да предназначи подходящо финансиране за проекти, насочени към наблюдение на разпространението на епидемията на проказа по маслиновите насаждения, и за съответни инициативи за превенция.
