Отговор, даден от г-н Андор от името на Комисията
(1 февруари 2012 г.)
В съответствие с член 153 от Договора за функционирането на Европейския съюз (ДФЕС) Съюзът подкрепя и допълва дейностите на държавите-членки в различни области, включително борбата срещу социалната изолация и модернизацията на системите за социална закрила.
По-специално Съюзът може да подкрепя „мерки, насочени към насърчаване на сътрудничеството между държавите-членки чрез инициативи, имащи за цел да подобрят познанието, да развият обмена на информация и на най-добри практики, да поощряват новаторски подходи и да оценяват опита, без хармонизиране на законовите и подзаконовите разпоредби на държавите-членки“.
Освен това по отношение на въпроси, които не засягат мобилността в рамките на ЕС, е от компетентността на държавите-членки да определят основните принципи и критерии на своите системи за социална сигурност.
Следователно: 1.
Комисията не възнамерява да въведе правна дефиниция на „самотна майка“.
2.
Определянето на условията за евентуални санкции за злоупотреби със социални помощи е от компетентността единствено на съответните национални органи.
