Има ли нужда Европа от американския противоракетен щит?
Сигурност и отбрана
2007-07-05 - 15:14
Ще има ли в Европа американски ракети-прехващачи?
Плановете на САЩ за разполагане на елементи от системите на американската противоракетна отбрана в Полша и Чехия бе темата на публично изслушване, проведено в Европейския парламент на 28 юни. Двете страни са членки и на Европейския съюз, и на НАТО, и такова решение може да има важни последствия за отбраната на Европа. Дали обаче континентът ни наистина е поставен под риска от ракетна заплаха?
Плановете за разполагане на компоненти от системите на американската противоракетна отбрана в Полша и Чехия са сред приоритетните теми на политическия дневен ред в световен план. Те бяха обсъдени по време на скорошната среща на върха между Европейския съюз и Русия, както и при срещата на президентите Путин и Буш, която се проведе в началото на месеца в имението на семейство Буш в щата Мейн.
Съществува ли реална заплаха?
В Брюксел членове на Европейския парламент, експерти, изследователи и членове на Парламентарната асамблея на НАТО обсъдиха също тази тема. Изслушването, организирано от Комисията по външни работи и Подкомисията по сигурност и отбрана, имаше за цел да обсъди редица въпроси: кой би контролирал подобна програма, кои страни ще включи тя, какви биха били последствията за бъдеща европейска отбранителна политика и др.
Според изпълнителния директор на Американската агенция за ракетна отбрана Patricia Sanders "планираният от Съединените щати противоракетен щит е отговор на "реална и нарастваща заплаха" от Иран и Северна Корея.
Евродепутатите Achille Occhetto (ПЕС, Италия) и Tobias Pflüger (ЕОЛ/СЗЛ, Германия) поставиха обаче под съмнение вероятността от подобна заплаха.
Липсата на многостранен диалог буди тревога
Според повечето от изказалите се участници предложеният противоракетен щит би могъл да бъде единствено допълващ елемент към дипломацията, многостранния контрол върху въоръженията и разоръжаването. Те настояха за повече дебати преди вземане на решения, подчертавайки че Полша и Чехия не бива да предприемат действия без становище на НАТО.
Председателят на Комисията по външни работи Jacek Saryusz-Wolski (ЕНП-ЕД, Полша) посочи, че "трябва да бъдат избегнато създаването на нови разделителни линии между страните-членки" и че е необходим диалог с Русия.
Председателят на Подкомисията по сигурност и отбрана Karl Von Wogau (ЕНП-ЕД, Германия) критикува "дефицита на информация" и призова за по-тясно сътрудничество не само в рамките на самия Европейски съюз, но и между Европейския съюз, НАТО и САЩ.
Според Geoffrey Van Orden (ЕНП-ЕД, Великобритания) двустранността в тази област трябва да се избягва. Той препоръча интегрирането на противоракетния щит към командването на НАТО.
Dave Wеbb, професор от Leslie Silver International Faculty в Лийдс (Великобритания) предупреди за риска от създаване на скъпо струваща система "предназначена за предпазване от заплаха, която може и да не съществува" и от нова надпревара във въоръжаването.
Въпроси без отговор...
В своя резолюция от 25 април Европейският парламент подчерта, че "системата на САЩ следва да бъде координирана и съвместима със системата на НАТО за противоракетна отбрана в театъра на операциите (TBMD)".
Girts Valdis Kristovskis (СЕН, Латвия) зададе въпроса "дали противоракетният щит е американска система в Европа или натовско-американска система за Европа?"
Saryusz–Wolski попита дали тази система ще покрие Европа цяло и подчерта, че е необходимо да бъдат обсъдени последствията за населението на съответните държави.
Karl Von Wogau повдигна въпроса за участието на европейците в командването на системата за противоракетна отбрана и запита дали индустрията на Европейския съюз ще има облаги от такива инвестиции?
20070703STO08737 Нуждае ли се Европа от противоракетен щит? (на английски) Резолюция на Европейския парламент относно трансатлантическите отношения Космосът: как да бъде избегната надпреварата във въоръжаването ( на английски) Бъдещето на Договора за неразпространение на ядрените оръжия (на английски) Европейска стратегия за сигурност
BG
1
PHOTO
20070703PHT08768.jpg
BG
6
LINK
http://www.consilium.europa.eu/cms3_fo/showPage.ASP?id=266&lang=EN&mode=g
-//EP//TEXT IM-PRESS 20070625IPR08243 0 NOT XML V0//BG
-//EP//TEXT TA P6-TA-2007-0155 0 NOT XML V0//BG
-//EP//TEXT IM-PRESS 20070507STO06304 0 NOT XML V0//BG
-//EP//TEXT IM-PRESS 20060920STO10816 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
