ВЪПРОС С ИСКАНЕ ЗА УСТЕН ОТГОВОР H-0373/09
за времето за въпроси на месечната сесия през Ноември 2009
съгласно член 116 от Правилника за дейността на ЕП
от
Georgios Papanikolaou
към Комисията
Относно: Свързване на развитието и пазара на труда с имиграционната политика
Икономическото развитие представлява основна цел на ЕС. Постигането на тази цел зависи от множество фактори, сред които е и правилното функциониране на пазара на труда в ЕС. Свързването на въпросите на имиграцията с търсенето на пазара на труда е един от желаните резултати на имиграционната политика на ЕС и нейното постигане може да се превърне в основен лост на развитието. Това свързване може да бъде полезно както за държавите-членки, които са подложени на имиграционен натиск, така и за самите мигранти, които фактически се намират в необлагодетелствано положение по отношение на възможностите за достъп до пазара на труда. Същевременно това свързване може да направи легалната имиграция по-привлекателна и да ограничи явлението нелегална имиграция.
Какви действия е предприела Комисията, за да допринесе в действителност за свързването на потребностите на пазара на труда с потребностите на имиграционната политика?
Какви мерки възнамерява да предприеме в близко бъдеще?
